ישיבת מליאה, כנסת 25, פרוטוקול מספר 154, 2024-02-28 00:00

אמיר אוחנה: חברות וחברי הכנסת שלום רב, אני מתכבד לפתוח את ישיבת הכנסת

אמיר אוחנה:  היום יום רביעי י"ט באדר א' התשפ"ד, 28 בפברואר 2024

אמיר אוחנה:       והנושא הראשון שעל סדר-היום: שאילתות דחופות

אמיר אוחנה:  השאילתה הראשונה היא של חבר הכנסת נאור שירי; שואל מצטיין, אפשר לומר

נאור שירי: מגיש שאילתות מצטיין

אמיר אוחנה: ישיב עליה שר החינוך, שאני מזמין כעת לדוכן

אמיר אוחנה:  הנושא: מצוקה חינוכית במועצה אזורית מבואות חרמון נוכח המלחמה

אמיר אוחנה:  בבקשה, חבר הכנסת שירי, אתה מוזמן ליד המיקרופון

אמיר אוחנה:  שלום, אדוני השר

נאור שירי: תודה רבה, אדוני היושב-ראש

נאור שירי:  אדוני השר, במועצה אזורית מבואות חרמון יש קשיים רבים בקיום שגרה לימודית-חינוכית בצל המלחמה

נאור שירי:  קיימים פערים בהרכב הכיתות לתלמידי חטיבה ותיכון – שלומדים בכיתות המותאמות לגילי בתי ספר יסודי – בשעות הלמידה השבועיות, ויש מחסור במסגרות לגילים קריטיים אלו

נאור שירי:      רצוני לשאול:     איך מתכנן המשרד להתגבר על השנה האבודה של תלמידי המועצה?     

אמיר אוחנה: תודה

אמיר אוחנה:  בבקשה, כבוד השר

החינוך יואב קיש: כבוד היושב-ראש, חבר הכנסת שירי, קודם כול שאילתה במקום, חשובה, ואני רוצה להתייחס אליה ואני גם אעמיק

החינוך יואב קיש:      צריך להבין שבתחילת השנה בית הספר עמק החולה עמד על קרוב ל-1,200 תלמידים

החינוך יואב קיש:  מ-7 באוקטובר, מהמלחמה, עד 17 בדצמבר המבנה של בית הספר לא היה פעיל בכלל, על פי הוראות פיקוד העורף ופיקוד צפון – בשבועיים הראשונים פונו על ידי המדינה, פינוי כחוק, שמונה יישובים מתוך 22 יישובים שמזינים את בית הספר, ועוד ארבעה יישובים שמוגדרים יישובי קו עימות התפנו – חלקם הגדול עצמאית – ועדיין לא חזרו לביתם, בהמלצת המועצה אזורית גליל עליון

החינוך יואב קיש:  בתקופה זו נערך הצבא בבית הספר, ורק בשלב השני, עד 17 בדצמבר, בית הספר שימש כמקום לכינוס יחידות צבאיות, ולא היה ערוך לקליטת תלמידים

החינוך יואב קיש:  בעיה נוספת היא שלא ניתן לקיים הסעות בכל המרחב שנמצא צפונית לצומת כ"ח, ובכלל זה גם קיבוץ כפר בלום

החינוך יואב קיש:       מה זה עושה לבית הספר? צריך רגע אחד להבין את האתגר שבית הספר התמודד איתו

החינוך יואב קיש:  ראשית, צוות ההוראה של בית הספר עצמו, חלק גדול ממנו איננו נמצא, מפוזר, מפונה ברחבי הארץ, בגלל שהם ביישובים המפונים, יש מורים שבצו 8 גויסו למאמץ המלחמתי ולכיתות כוננות

החינוך יואב קיש:      ועם כל זה, אני אומר לך, חבר הכנסת שירי, צוות בית הספר נרתם למשימה הפדגוגית ועושה ככל יכולתו לתת מענה לכלל התלמידים, עד כמה שאפשר

החינוך יואב קיש:  ואני רוצה להגיד מה נעשה לאורך התקופה: בשלב הראשון, בעיקר הייתה למידה מרחוק, עד שיכולנו להיכנס חזרה ללמידה בצורה סדורה

החינוך יואב קיש:  ובאופן טבעי הלמידה היא מצומצמת בגלל הנושא של תלמידים ומורים מפונים

החינוך יואב קיש:  בשלב השני הקמנו מרחבים חינוכיים ברחבי הגליל העליון

החינוך יואב קיש:  מעבר למרחבים שהוקמו למפונים, כמו במכללת כנרת, הוקמו 11 מרחבים חינוכיים ביישובי צפון, מרכז ודרום הגליל העליון, ונתנו שם מענה משלים מקרוב ללמידה מרחוק ותמיכה במשימות לימודיות

החינוך יואב קיש:  עם זאת, היה צריך להתמודד עם הרבה מאוד הגבלות – זמני פעילות מוגבלים, למידה במבנים מותאמים בהתאם להנחיות פיקוד העורף, מצבת מורים חסרה

החינוך יואב קיש:  ולא הייתה יציבות – היציבות עצמה באוכלוסייה של התלמידים, גם היא השתנתה

החינוך יואב קיש:      היום אנחנו נמצאים בשלב השלישי

החינוך יואב קיש:  בשלב השלישי הזה אנחנו ממוקדים בכמה מענים לבית ספר שהוא בעצם מחולק

החינוך יואב קיש:  במרחב צפון, איפה שפועל בית הספר בעמק החולה, בקיבוץ כפר בלום עצמו, הוא פועל בשעות הבוקר מ-10:00 עד 14:00, ומיועד רק לתלמידים שלא פונו בקו העימות

החינוך יואב קיש:  שם לומדים כ-16 שעות בשבוע בארבעה ימים

החינוך יואב קיש:  עוד פעם, גם בגלל תלות בכוח אדם

החינוך יואב קיש:  מה שכן אנחנו מצליחים – לאור שחרור המילואים, החל ממרץ, או-טו-טו מרץ, אנחנו נגדיל את זה ל-20 שעות שבועיות, וגם זה רק ארבעה ימי למידה

החינוך יואב קיש:  שם לומדים קרוב ל-300 תלמידים, שזה בערך 30% מאוכלוסיית בית הספר, אולי קצת פחות, סליחה, 25% מאוכלוסיית בית הספר

החינוך יואב קיש:  נכון ללפני כמה ימים, כשביקשתי את הדוח, לומדים שם 220 תלמידים

החינוך יואב קיש:  מתוך אותם 1,200 אני מאמין שנגיע ל-300

החינוך יואב קיש:      איפה לומדים הרבה מאוד מהתלמידים? מרחב מבוא הגליל

החינוך יואב קיש:  זה משמרת שנייה בבית הספר היסודי מבוא הגליל בקיבוץ איילת השחר

החינוך יואב קיש:  בהגדרה זה שזה משמרת שנייה זה פחות טוב, זה ברור, אבל אני תכף אגיד מה האתגר

החינוך יואב קיש:  זה מיועד לכל התלמידים שהם במרכז ודרום הגליל העליון, שם לומדים עד עכשיו רק 12 שעות שבועיות בארבעה ימים

החינוך יואב קיש:  זה בדיוק המקום הכואב שאתה מדבר עליו

החינוך יואב קיש:  החל ממרץ אנחנו נעלה ל-16 או 20 שעות, לארבעה או חמישה ימים, במשמרת שנייה

החינוך יואב קיש:  זאת אומרת, יהיו יותר שעות, אבל עדיין משמרת שנייה

החינוך יואב קיש:      היום לומדים במרחב הזה כ-550 תלמידים, זה 40% פלוס מאוכלוסיית בית הספר, וחלק מהמפונים שמצטרפים זה גם תלמידי קריית שמונה, דנציגר

החינוך יואב קיש:  במרחב כרכום, צריך גם להכיר, יש עוד מענה ספציפי שנותן מענה רק לתלמידי כיתות קשת, שזה תלמידי האוטיזם

החינוך יואב קיש:  משעות הבוקר, מ-10:00 עד 14:00, כ-50 תלמידים, אולי קצת יותר, וזה נושא נקודתי לחינוך המיוחד

החינוך יואב קיש:  יש לנו בפוריה, ברמת פוריה, בכנרת, מרחב מאוד גדול למפונים

החינוך יואב קיש:  יש שם גם תלמידים שהתפנו ולומדים באזור הזה, ואנחנו רואים שיש שם כרגע סביב 150 תלמידים מבית הספר

החינוך יואב קיש:  בנוסף, עוד כ-200 תלמידים נקלטו במסגרות חינוכיות בשאר רחבי הארץ, מפונים שעזבו

החינוך יואב קיש:      אני אגיד לך מה האירוע שמעורר את הסערה בתקופה האחרונה לגבי נושא מבוא הגליל – שהייתה חשיבה שפיקוד העורף יאפשר להחזיר לבית הספר בעמק החולה מספרים יותר משמעותיים, זאת אומרת לעלות מ-220 לאזור ה-700-600 ולצמצם את מבוא הגליל ולהחזיר אותם לבית הספר

החינוך יואב קיש:  בסופו של דבר במהלך חודש פברואר התקבלה החלטה על ידי הצבא לא לאפשר את ההחזרה בגלל המצב הביטחוני משתי סיבות עיקריות: זה אזור מאוים, יש פה מדי פעם תקיפות וסירנות

החינוך יואב קיש:  הם חוששים מאוד מההסעות והם חוששים מאוד שאם יש כמות ילדים גדולה, זה יכול לייצר חוסר שליטה והגעה למצב של פגיעות

החינוך יואב קיש:  למעשה זה מה שנאמר לנו מהצבא במהלך חודש פברואר: שלא ניתן לאחד למרחב אחד

החינוך יואב קיש:  ואז אנחנו בבעיה

החינוך יואב קיש:  דרך אגב, כל הנתונים האלה – חשוב לי לומר לך: בית הספר הוא בית הספר של החינוך ההתיישבותי

החינוך יואב קיש:  מנהלת אותו עירית ארנון, דיברתי איתה, באמת אישה מדהימה, עושה מעל ומעבר במציאות כמעט בלתי אפשרית

החינוך יואב קיש:  אמרתי לה: כל מה שאנחנו יכולים לעזור לך מהמשרד, אנחנו נעזור

החינוך יואב קיש:      לאורך כל התקופה הזאת וגם כעת בית הספר והצוות ממשיכים על מנת למקסם את המענים הלימודיים עבור התלמידים ככל האפשר

החינוך יואב קיש:  הסיבות שאינן מאפשרות: אמרתי שזה כוח אדם בעייתי, נושא הפינויים ונושא המבנים

החינוך יואב קיש:  דרך אגב, זה מקשה מאוד גם על תלמידי י"א-י"ב בלימודים לבגרויות לקראת מועדי החורף ומועדי הקיץ

החינוך יואב קיש:  הקושי בבגרויות הוא החוסר במרחבים מותאמים וחוסר בכוח האדם, הפיזור והפיצול, שבסוף לומדים פחות את מקצועות ההוראה

החינוך יואב קיש:  יש פה פגיעה גם בכיתות הבוגרות, בגלל זה גם מתווה הבגרויות שנתנו למפונים ולבית הספר הוא מתווה מקל

החינוך יואב קיש:  אנחנו עדיין בוחנים אם יש צורך לתת הקלה נוספת

החינוך יואב קיש:      צריך לשים לב שיש אתגר נוסף, והוא תנועת תלמידים

החינוך יואב קיש:  המצב הוא עדיין לא יציב, במיוחד לאור חוסר היציבות הביטחונית בצפון

החינוך יואב קיש:  אתה רואה שיש כל הזמן תנועה ומעברים, ומדי פעם אתה קולט תלמידי מפונים מרשויות אחרות, כמו קריית שמונה, או לפעמים עוברים והולכים לרשויות אחרות תלמידים קיימים

החינוך יואב קיש:  מעבר לכל הנושא הפדגוגי שסקרתי לך, יש גם פגיעה חברתית ורגשית עקב המלחמה – זה שהם לא ביחד בכיתות ומפוצלים, ועם הלחץ וריבוי האירועים הביטחוניים והחשש מהרחבת המלחמה, זה גם כמובן פוגע בחוסן הנפשי ובאיכות הלמידה

החינוך יואב קיש:  כמובן, בהשוואה למקומות אחרים בארץ – יש מקומות שחוו את הטבח ועברו דברים יותר קשים, אבל בהשוואה למקומות שלומדים בהם באופן סדיר, יש פה פגיעה משמעותית בתלמידים

החינוך יואב קיש:      אני רוצה להגיד לך עוד שני דברים: מנהלת המחוז שוחחה עם ראש המועצה, וניסינו לבדוק איתו אפשרות לקחת – אני לא יודע אם אתה מכיר את המתחם שבנינו בפוריה, שדיברתי עליו, גדול מאוד – אמרתי, בואו נעשה גם לך אחד כזה

החינוך יואב קיש:  הוא לא חושב שיש לו היתכנות להקמת מתחם באזור שלו

החינוך יואב קיש:  אנחנו כן בודקים אפשרות של השכרת מבנים בראש פינה, כל מיני – הצוות שלי עובד כל הזמן על הנושא של השכרת מבנים קיימים כדי לאפשר – ממוגנים כמובן, כדי שאפשר יהיה להפעיל שם כיתות ובית ספר

החינוך יואב קיש:  אני עדיין בשיח מול פיקוד העורף להחזיר יותר תלמידים בכפר בלום, זו הייתה התקווה הגדולה, ולאור המצב הביטחוני, כרגע אי-אפשר

החינוך יואב קיש:      לסיכום, אם בדרום אנחנו מתחילים לראות ניצנים של חזרה – ובשעה טובה ובעזרת השם, ביום ראשון אנחנו נפתח בתי ספר בשדרות, ואנחנו כבר פתחנו לאשכול בית ספר ולחוף אשקלון, ומתחילה חזרה של ילדי הדרום למועצות ולעיר – דווקא בצפון האתגר ארוך וקשה, והמחיר הוא מחיר כואב

החינוך יואב קיש:  אנחנו עושים הכול, לא חוסכים

החינוך יואב קיש:  הינה, אני אומר לך – שום תקציב לא נחסך באירוע הזה

החינוך יואב קיש:  הבעיה הבסיסית של הדבר הזה היא המורכבות של המפונים, שלא יכולים להישאר איפה שהם תמיד לומדים

החינוך יואב קיש:  הנושא של כוח האדם, שמתחלק גם הוא, גם מפונה וגם צו 8 וכל מה שכרוך בדבר הזה, ובסוף למצוא מקומות לאלפי תלמידים

החינוך יואב קיש:  פה כל בית הספר הוא 1,200, אבל כל הפינוי של אלפי תלמידים מייצר אתגרים שאנחנו מתמודדים איתם בשוטף

אמיר אוחנה: תודה רבה לשר החינוך

אמיר אוחנה:  האם יש שאלת המשך לחבר הכנסת שירי? אם כן, בבקשה

נאור שירי: תודה על המענה המפורט

נאור שירי:  זה לא סוד – להתמודד עם מצב שבו יש לנו מפונים בתוך הארץ, זה מצב תקדימי, אבל לא נאריך בזה ולא נפרט את הסיבות לזה

נאור שירי:  אתה מכיר את המציאות של תלמיד

נאור שירי:  תלמידים מתעוררים בצוהריים; ההורים כל היום טרודים – אני יודע שאתה מכיר, אני רק מתאר את המציאות

נאור שירי:  הם צריכים להעיר את הילדים שלהם בצוהריים

נאור שירי:  אין שום חינוך בלתי פורמלי, כי הילדים שאמורים להפעיל את החינוך הבלתי-פורמלי, גם מפונים

נאור שירי:  אני מבין את המצוקה של הצוותים, כי הם חלק מהמציאות שגם מפונה וגם צריכה לטפל וגם להעיר את הילדים שלהם, ואין לי חצי תלונה על זה

נאור שירי:  אבל השנה הזו היא שנה אבודה

נאור שירי:  12 שעות שבועיות בלימודים – אתה לא מצליח ללמוד

נאור שירי:  גם מספר המקצועות שהם מחויבים בתעודת הבגרות ירד ביותר מחצי, זאת אומרת שהם לא מספיקים ללמוד, אז השנה הזו היא למעשה אבודה

נאור שירי:  הם לא יצליחו ללמוד, הם לא ייגשו לבגרויות, הדבר הזה יידחה

נאור שירי:       אני חושב שיש אפשרות כן לטפל בהמון דברים – למשל, לתת תגבור בכל החינוך הבלתי-פורמלי, אם זה באמצעות החברה למתנ"סים, אם זה באמצעות יבוא אנשים מהמרכז, ולתת להם את היכולת לעבוד אחר הצוהריים, כי מה שקורה זה שהנערים – הם כבר לא ילדים – הנערים האלה כל הלילה ערים

נאור שירי:  זו המציאות שלהם

נאור שירי:  בזמן שאנחנו עכשיו פה מדברים ואני שואל אותך את השאילתה, הם ישנים

נאור שירי:  השאלה ששאלתי היא מה אנחנו עושים עם השנה האבודה, בהנחה שאנחנו יודעים שהשנה הזו גמורה

אמיר אוחנה: תודה לחבר הכנסת שירי

אמיר אוחנה:  בבקשה, כבוד השר

החינוך יואב קיש: קודם כול, מחיר יש, אני לא מתחמק מזה, זה ברור

החינוך יואב קיש:  אנחנו כן מקילים על אותה אוכלוסייה ששילמה את המחיר, כמו שתיארת עכשיו בבית הספר עמק החולה, מקילים בצורה משמעותית בבגרויות

החינוך יואב קיש:  12 השעות שעד עכשיו היו יעלו ל-16 או 20

החינוך יואב קיש:  יש שחרור של צו 8 ויותר אנשים נכנסים

החינוך יואב קיש:  אני בפירוש אבחן בהתאם לשאלה שלך שילוב של הבלתי-פורמליים, מה אנחנו יכולים לעשות בנוסף

החינוך יואב קיש:  כל עוד אין לי מקום אחר והם מתחילים רק אחרי הצוהריים, לתת להם מקום בבוקר לאיזושהי פעילות בשביל להקל גם על ההורים

נאור שירי: תהיה להם שגרה של בוקר

החינוך יואב קיש: בסדר, את הנושא הזה אני אבחן, בהחלט

החינוך יואב קיש:  כרגע אין לי תשובה לתת

אמיר אוחנה: תודה רבה

אמיר אוחנה:  אני מודה לכבוד שר החינוך על המענה המפורט

אמיר אוחנה:       אנחנו נעבור לשאילתה הדחופה הבאה, והיא של חברת הכנסת קטי קטרין שטרית לשר הבריאות – איהו? שר הבריאות היקר שלנו אוריאל בוסו, בנושא: העלאת הגיל לטיפול הפריה חוץ-גופית, IVF, בישראל

אמיר אוחנה:  אני מזמין לדוכן את כבוד שר הבריאות חבר הכנסת אוריאל בוסו

אמיר אוחנה:  אני חייב לומר ברמה האישית, אני מברך אותך על ההישג המשמעותי מאוד בבחירות לרשויות המקומיות, אבל בשם - -      

קטי קטרין שטרית: ושהוא לא עזב אותנו

קטי קטרין שטרית:  ושהוא לא עזב אותנו

אמיר אוחנה: - - אבל בשם עצמי אני שמח שאתה נשאר פה איתנו

מיכאל מלכיאלי: יש לך סיבוב שני?     

הבריאות אוריאל בוסו: אדוני היושב-ראש, קודם כול, בנושא הזה, כששאלו אותי מה אתה רוצה, אמרתי: אנחנו אנשי ציבור ושליחים, ומה שטוב לנו - - -     

הבריאות אוריאל בוסו:  - - -     

אמיר אוחנה: איפה שהציבור יחליט, אנחנו נהיה

אמיר אוחנה:  אכן כן

הבריאות אוריאל בוסו: כן

הבריאות אוריאל בוסו:  מה שטוב לנו, זה מה שנעשה

אמיר אוחנה: חברת הכנסת שטרית, בבקשה

קטי קטרין שטרית: תודה רבה, אדוני היושב-ראש

קטי קטרין שטרית:  אדוני השר, כולנו מכירים את טיפולי ההפריה החוץ-גופית, ה-IVF, שניתנת במדינות רבות בעולם עד גיל 50 ומעלה, בעוד שבישראל גיל הסף הינו 45

קטי קטרין שטרית:  אדוני השר, ברצוני לשאול:     א

קטי קטרין שטרית:  מדוע בישראל גיל הסף עומד על 45?     ב

קטי קטרין שטרית:  האם משרד הבריאות מתכוון לשקול את העלאת הגיל בישראל בהתאמה למדינות העולם בנוגע לטיפול ה-IVF? תודה

אמיר אוחנה: בבקשה, כבוד השר

הבריאות אוריאל בוסו: תודה רבה

הבריאות אוריאל בוסו:  חברת הכנסת קטי שטרית – קודם כול, אדוני היושב-ראש, מכובדיי השרים, חברי הכנסת, בתחילת דבריי אני מבקש לשלוח תנחומים מעומק הלב למשפחותיהם של הלוחמים יפתח שחר ואיתי סייף, השם ייקום דמם, שנהרגו אתמול בקרבות ברצועת עזה

הבריאות אוריאל בוסו:  לוחמינו ממשיכים להילחם בעוז מול אויבינו, וההודעות הללו על מות חיילינו קורעות את הלב בכל פעם מחדש

הבריאות אוריאל בוסו:  הבוקר גם פורסם כי שבעה לוחמים נוספים נפצעו בדרגות פציעה קשות בלחימה

הבריאות אוריאל בוסו:  קיבלתי עדכון במהלך היום על האירוע עצמו

אמיר אוחנה: אם כך, אדוני, תרשה לי גם להצטרף לדברים הנכונים שלך וגם לברך את קבוצת החיילים והחיילות מבסיס ענתות, שמכבדים אותנו בנוכחותם כאן ביציע

הבריאות אוריאל בוסו: ברוכים הבאים

אמיר אוחנה: ברוכים הבאים לכנסת

הבריאות אוריאל בוסו: אכן אתמול הפצועים הועברו לטיפול בבתי החולים השונים, וכל עם ישראל מתפלל להחלמתם במהרה ולשובם של כל חטופינו הביתה, בעזרת השם

הבריאות אוריאל בוסו:      חברת הכנסת שטרית, במדינות רבות בעולם וכך גם בישראל ניתנים טיפולי הפריה חוץ- גופית גם לנשים מעבר לגיל 50

הבריאות אוריאל בוסו:  טיפולים אלו כוללים החזרת עוברים מוקפאים, תרומות ביציות ופונדקאות

הבריאות אוריאל בוסו:  יחד עם זאת, במרבית מדינות העולם וגם אצלנו ישנה הגבלה על גיל המקסימום שבו מבצעים שאיבת ביציות

הבריאות אוריאל בוסו:  בישראל הגיל עומד על 45, מהגבוהים ביותר בעולם המערבי, יחד עם שבדיה

הבריאות אוריאל בוסו:  לצורך השוואה, בקנדה וצרפת הגיל המקסימלי עומד על 43, ובאנגליה – 42; במדינות כמו גרמניה, רומניה ופולין – 40

הבריאות אוריאל בוסו:      בתקנות בריאות העם (הפריה חוץ-גופית) נכתב כי נטילת ביצית מאישה שנמצאת בטיפולי פוריות תיעשה רק כאשר מנהל היחידה להפריה חוץ-גופית או רופא מומחה אחר ביחידה שהוסמך לכך קבע כי יש בנטילת הביצית משום קידום הטיפול באותה אישה

הבריאות אוריאל בוסו:  אין התייחסות בתקנות לגיל המקסימלי שבו בנטילת ביציות עדיין יש משום קידום הטיפול כאמור

הבריאות אוריאל בוסו:      ב-1998 מינה שר הבריאות דאז ועדת מומחים שהמליצה על קריטריונים רפואיים לטיפולי IVF

הבריאות אוריאל בוסו:  ההמלצות נכללו בנספח לדוח נציבת הקבילות לשנים 2000-1999, ובהן נקבע כי הגיל המקסימלי לשאיבת ביציות לא יעלה על גיל 45

הבריאות אוריאל בוסו:  לצד זאת, בחוק תרומת ביציות נקבע כי נשים שמקבלות תרומות ביציות מישראלית יכולות לעבור את הטיפול עד גיל 54

הבריאות אוריאל בוסו:  אסכם ואומר שבישראל כמו במדינות רבות בעולם הגבלת גיל טיפולי פריון נובעת מסיבות רפואיות-ביולוגיות

הבריאות אוריאל בוסו:  בנשים מבוגרות עדיין אין בידי המדע ועולם הרפואה טיפול יעיל להשגת היריון יותר מאשר ביציות עצמאיות

הבריאות אוריאל בוסו:  ידוע כי בנשים מבוגרות שכיחים סיבוכים ליולדת וליילוד, ולכן, כדי למנוע את הסיכון, נקבעה מגבלת הגיל להיריון, ובישראל, כאמור, היא עומדת על 54

אמיר אוחנה: האם יש שאלת המשך לחברת הכנסת שטרית? בבקשה

קטי קטרין שטרית: אדוני השר, אני לא צריכה להגיד לך, אני אישה ואני אימא, ואני לא חושבת שהייתי יכולה, אתה יודע, להמשיך את חיי ללא שלושת הנסיכים שיש לי, כי זה ממלא את עולמה של האישה, וזו המצווה הגדולה ביותר שיכולה להיות

קטי קטרין שטרית:  נשים רבות היום במדינת ישראל לא מתחתנות בגילאים צעירים מאוד

קטי קטרין שטרית:  יש צבא, יש קריירה, יש לימודים, והן מוצאות את עצמן בגילאי 30 פלוס מנסות להיכנס להיריון, והתהליך הוא מאוד ארוך,	 מאוד ארוך, של הזרקות, של הורמונים

קטי קטרין שטרית:  אני לא אלאה את השר עכשיו, את באי הבית, בכל הטיפולים הארוכים, אבל זה לוקח הרבה זמן והרבה שנים

קטי קטרין שטרית:  ונשים רבות מוצאות את עצמן, כאילו סטופ – עומדים עם סטופר, גיל 45, זהו

קטי קטרין שטרית:  אנחנו יודעים שאפשר להמשיך גם עד גיל 50, חברה טובה שלי ילדה, בת 48, ילד בריא והכול טוב

קטי קטרין שטרית:  אפשר, אפשר לעשות את זה

קטי קטרין שטרית:  אתם רק צריכים לשנות את הסוויץ' בראש, ולאפשר לנשים הללו באמת לזכות בחלום שלהן להיות אימא

קטי קטרין שטרית:  אדוני השר, להיות אימא זה הדבר החשוב ביותר, אני חושבת, התפקיד החשוב ביותר שאישה יכולה לקבל בחיים שלה

קטי קטרין שטרית:  תודה רבה

אמיר אוחנה: שני נסיכים ונסיכה

הבריאות אוריאל בוסו: ונסיכה

קטי קטרין שטרית: כן, שני נסיכים ונסיכה

אמיר אוחנה: בריאות טובה לכולם

קטי קטרין שטרית: תודה רבה

קטי קטרין שטרית:  אמן, אמן

אמיר אוחנה: בבקשה, כבוד השר

הבריאות אוריאל בוסו: חברת הכנסת שטרית, אני בהחלט מודה לך על העלאת הנושא הזה

הבריאות אוריאל בוסו:  הוא חשוב, אף אחד לא חולק על העובדות שדיברת עליהן, מבחינת החשיבות

הבריאות אוריאל בוסו:  אני ציינתי כאן נתונים – קודם כול רפואיים-מדעיים-קליניים, לגבי הסיכונים והסיבוכים, ואת יודעת שזה אכן קיים, זה לא משהו שלא קיים

הבריאות אוריאל בוסו:  אולי את יכולה כן להגיד שזה אולי מחקר יותר ישן, כי תוחלת החיים היום במדינת ישראל עלתה, וה-70 של היום זה 60 של פעם וכולי

הבריאות אוריאל בוסו:  אני בהחלט אשקול למנות בדיקה נוספת במשרד, שיבדקו מחקרית מה השינויים, כמו שאמרת, הטכנולוגיות החדשות שקיימות

הבריאות אוריאל בוסו:       עדיין חשוב לנו לא לסכן אף אחד

הבריאות אוריאל בוסו:  וכפי שציינתי שם, אנחנו גם כן, לא רק שאנחנו קבענו את זה לפי ועדה, אנחנו גם מבחינת העולם המערבי נמצאים במקום טוב בנושא הזה, אז אנחנו לא נהיה פורצים

הבריאות אוריאל בוסו:  עכשיו, צריך לזכור, כשאת אומרת שיש טכנולוגיות, לפעמים אנשים קצת לא מבינים את המושג

הבריאות אוריאל בוסו:  למשל, יש אישור FDA לתרופה מסוימת – אישור FDA זה לא מחקרית טוב, יעיל, אלא FDA בעיקר אומר שאין סכנה בטכנולוגיה הזו

הבריאות אוריאל בוסו:  השאלה אחר כך מה ממשיכים, שצריך לעשות לאורך כמה שנים טובות את הבדיקות הקליניות והמחקריות

הבריאות אוריאל בוסו:       אני תכף אספר גם קצת על מה שהכנסנו עכשיו לסל התרופות החדש, שהוגש לפני שבוע שעבר, וקיבלתי את ההמלצות ואישרתי את זה במועצת הבריאות ביום ראשון, וכנראה שאביא את זה לממשלה בשבוע הבא

הבריאות אוריאל בוסו:  כמעט 320 אלף איש חדשים יקבלו טיפולים חדשים, פורצי דרך במדינת ישראל

הבריאות אוריאל בוסו:  למעלה מ-115 טכנולוגיות חדשות הכנסנו

הבריאות אוריאל בוסו:  אנחנו בהחלט, כמו שאמרת – לשנות סוויץ', אנחנו מהמתקדמים בעולם בשינוי סוויץ' בהרבה תחומים, וגם בנושא הזה, אנחנו רק נעשה את זה באחריות רבה

הבריאות אוריאל בוסו:  אני אשב עם הגורמים המקצועיים במשרד, אעלה את הנקודות, וככל שנראה שיש אופציות אני גם אבקש מחקר, לדעת בשנים האחרונות מבחינת ההסתבכות של נשים בהיריון בגילאים מסוימים

הבריאות אוריאל בוסו:  יהיה לנו – נגיד נקצוב לזה שלושה חודשים, מחקר בדיקה – כשיהיו לנו נתונים נדע לעבוד, ואם יהיה לנו צורך לשנות, אנחנו בהחלט נהיה קשובים לכך

אמיר אוחנה: אני מודה לכבוד שר הבריאות

קטי קטרין שטרית: אני רוצה להודות לכבוד השר

קטי קטרין שטרית:  באמת, זו אמירה וזו תקווה לאותן נשים

קטי קטרין שטרית:  אם אתה תמנה את זה – כי אנחנו מדברים, מ-2014 אין על זה דגש

קטי קטרין שטרית:  ואדוני השר, תדע שמדובר בעשרות אלפי ילדים שנולדים לנשים בין הגילים 40 ל-45

קטי קטרין שטרית:  בוא נעלה את זה וניתן תקווה לאותן נשים שרוצות, וכל יום הוא יום שגורע אותן מלהיות אימהות

אמיר אוחנה: תודה

קטי קטרין שטרית: בבקשה, אדוני השר, לוחות זמנים

קטי קטרין שטרית:  תודה

אמיר אוחנה: תודה לחברת הכנסת שטרית ותודה רבה לאדוני השר

אמיר אוחנה:  כאמור, אנחנו שמחים שאתה איתנו כאן

הבריאות אוריאל בוסו: אדוני היושב-ראש, אם כבר, כפי שהתחלתי להגיד, אז אני אספר טיפה, מה שנגענו

הבריאות אוריאל בוסו:  בשבוע שעבר קיבלתי את ההמלצות של ועדת הסל, לאחר שהיא דנה בחודשים האחרונים

הבריאות אוריאל בוסו:  הסל עמד על 650 מיליון ש"ח, שבסוף ימומשו שם בערך 550 כרגע, כי אנחנו מתחילים לשווק את זה כבר במרץ כמעט

הבריאות אוריאל בוסו:       ישבתי עם חברי ועדת הסל, עם פרופ' דינה בן יהודה, יושבת-ראש הוועדה, אישה משכמה ומעלה, מדהימה ביכולות שלה, בהסתכלות שלה ובאחריות כבדת המשקל שיש לה ולחברי הוועדה

הבריאות אוריאל בוסו:  אחת הוועדות החשובות ביותר, לדעתי, במדינת ישראל היא ועדת הסל, סל התרופות, שמורכבת כל כך נכון מגורמי הקופות, גורמים מקצועיים, אנשי רוח, אנשי דת, אנשי פילוסופיה, שייתנו את כל ההיבטים

הבריאות אוריאל בוסו:  אני תמיד אומר להם: אני לא יודע איך אני הייתי ישן בלילות – כי הם בסוף מקבלים החלטות מצילות חיים, או חלילה גוזרות חיים

הבריאות אוריאל בוסו:  במהלך התקופה הזו קיבלתי אין-ספור פניות

הבריאות אוריאל בוסו:  התשובה שעניתי לכולן, כמובן, היא שהשר מנוע ואפילו אסור לו להתערב בשום אופן, אפילו לפנות למישהו מחברי הוועדה, כי בסוף זו ועדה שאני ממנה ואני צריך לקבל את ההמלצות, אז הם לא צריכים להיות לחוצים ממני, או שיעשו משהו שנוגד את ההחלטות שלהם

הבריאות אוריאל בוסו:       אבל קיבלתי למשל בנושא אחת מהטכנולוגיות שנכנסו, בנושא הטרשת הנפוצה, שהיה נושא נזנח יותר במדינת ישראל, ומחלת הדושן, שדיברו עכשיו, היה על זה הרבה תקשורת – ממש פנו אליי הורים לילדים, איך מקבלים החלטות כאלה, כי יש תרופות מאוד מאוד יקרות, רק 15 ילדים

הבריאות אוריאל בוסו:  אבל ישבו חברי הוועדה, ואז היא אמרה להם: תנכו כרגע את הנושא הכספי – 50 מיליון, 100 מיליון, לא משנה

הבריאות אוריאל בוסו:  בואו נראה אם אנחנו בשלים לקבל את זה, האם כבר יש מחקרים שעוזרים, בפרט שמדובר בתרופה מסוימת, שאם מקבלים אותה, ואחר כך באמת יש לנו תרופה שהיא באמצע נושא מחקר, שיכולה לקבל מענה עוד כמה חודשים, מי שקיבל אותה לא יוכל לקבל, וזה גם כן מתאים רק על פי בדיקות אם יש נוגדנים מסוימים, למספר חולים הסתבר שהם לא יוכלו לקבל אותה

הבריאות אוריאל בוסו:  אבל באמת הם ישבו ושקלו את השיקולים

הבריאות אוריאל בוסו:       אז אני רוצה באמת, בנושא הזה, גם לומר לאזרחי מדינת ישראל, ולאותם אנשים שציפו ומצפים, ויש הרבה אנשים שקיבלו בשורות אמיתיות, גם בנושא הפרעות קשב, בנושא הסוכרת, ועוד ועוד תרופות שאנחנו נפרסם אותן ופרסמנו אותן, הם יכולים להיות רגועים שהשיקולים שנחו בפני הוועדה והוחלטו בה היו המקצועיים ביותר, הנכונים ביותר, עם מכלול הרגישויות שהיה צריך להתייחס אליהן, גם בהתייחס לנושא הכספי, וגם כן, מה לראות, דברים שכבר נמצאים בסל ואיפה מוסיפים טכנולוגיות חדשות או מוסיפים טכנולוגיות לדברים שכבר קיימים

הבריאות אוריאל בוסו:  אלה השיקולים שעמדו בפני כולם, בפנינו

הבריאות אוריאל בוסו:  ואני חושב שסל התרופות של מדינת ישראל הוא מהמתקדמים בעולם, גם מבחינת הטכנולוגיות החדשות שאנחנו מכניסים, ומדינות אחרות מתווספות אלינו לאחר מכן, גם ביעילות, יש שם צוותים מקצועיים שעובדים מול בתי החולים, פרופסורים, מחקרים, ולכן, בנושא הזה, עומדים – ישנן תרופות, למשל, שקיבלנו החלטה שייכנסו במהלך השנה, למרות שכבר הוחלט, כי אנחנו יודעים שמחקרים מסתיימים, וזה לאחר בדיקות

הבריאות אוריאל בוסו:       אז גם בנושא הזה, כשיהיו לנו בדיקות קליניות אמיתיות מוכחות נוכל לעשות שינויים כאלה ואחרים, אבל לא לעשות דברים בלי אחריות

הבריאות אוריאל בוסו:  בסוף בסוף, אנחנו כמשרד הבריאות אמונים על בריאות העם, וכל שינוי כזה יכול להיות בסוף דרמטי

הבריאות אוריאל בוסו:  לאישה אחת זה בהחלט – יש נשים שיולדות בגיל 55, 60, וגם כן אין בעיה, אבל מצד שני אנחנו יודעים מה המשמעויות הביולוגיות אצל נשים מעל גיל 40 ללדת

הבריאות אוריאל בוסו:  ולכן אנחנו נעשה את זה באחריות רבה

הבריאות אוריאל בוסו:  תודה רבה

אמיר אוחנה: אני מודה מאוד לשר הבריאות על המענה המפורט, היסודי והמנומק, כדרכו וכהרגלו

אמיר אוחנה: [הצעת חוק פ/4319/25; נספחות

אמיר אוחנה: ] 

אמיר אוחנה: נעבור לנושא הבא שעל סדר-היום, והוא הצעות חוק לדיון מוקדם

אמיר אוחנה:  ההצעה הראשונה היא הצעת חוק זיכרון הלחימה והגבורה – מוזיאון הלוחם היהודי במלחמת העולם השנייה, התשפ"ד– 2024, של חבר הכנסת עודד פורר וקבוצת חברי הכנסת

אמיר אוחנה:  חבר הכנסת פורר, בבקשה, לרשותך עד עשר דקות לנמק את הצעתך

עודד פורר: תודה, אדוני היושב-ראש

עודד פורר:  רבותיי השרים, חברי הכנסת, אני שמח להציג הצעת חוק זו, אחרי שאני עוסק בנושא כבר למעלה מ-11 שנים

עודד פורר:  מוזיאון הלוחם היהודי במלחמת העולם השנייה על שם חיים הרצוג כבר הוקם וקיים בלטרון

עודד פורר:  הנשיא המנוח חיים הרצוג היה גם אלוף בצה"ל, אבל היה גם לוחם במלחמת העולם השנייה במסגרת בעלות הברית

עודד פורר:  מי שלא מכיר את ההיסטוריה של הלוחמים היהודים במלחמת העולם השנייה, אני מזמין אותו ומציע לו ללכת לביקור רשמי שם במוזיאון

עודד פורר:       העם היהודי שנטבח בשואה – שישה מיליונים מבני העם היהודי שנטבחו בשואה – גם נלחם, ונלחם בגבורה

עודד פורר:  בקרב צבאות בנות הברית לחמו מיליון וחצי חיילים יהודים, אם זה בצבא האמריקאי, הבריטי

עודד פורר:  אפילו מארץ ישראל נשלחו לוחמים שהשתתפו בקרבות האלה

אמיר אוחנה: בצבא האדום, אני מניח

עודד פורר: לא רק בצבא האדום

עודד פורר:  כן, אני אומר, בצבא האדום, ודאי, אבל גם מארץ ישראל, מהיישוב היהודי כאן, נשלחו לוחמים

עודד פורר:  בצבא האדום היה המספר הגדול ביותר גם של ההרוגים וגם של המעוטרים

עודד פורר:  כשאנחנו מסתכלים על העיטורים, על עיטורי הגבורה – ניתנו בצבא האדום באמת לגנרלים יהודים שלחמו במפלצת הנאצית ולקחו חלק, אני חושב, במלחמה המפוארת ביותר של המין האנושי על החופש שלו, כי כולנו יודעים מה היה קורה לו היטלר היה מנצח במלחמה הזו, אפילו קשה לדמיין את הדבר הזה

עודד פורר:  כאן בארץ ישראל, לאורך השנים, גבורת הלוחם היהודי לא נלמדה ולא הוזכרה עד שבאמת הגיע גל העלייה הגדול מברית המועצות לשעבר ופתאום ראינו את הווטרנים האלה, את ותיקי מלחמת העולם השנייה מסתובבים עם המדליות והתחילו לשאול: מה המדליות? ופתאום מבינים שיש פה גם את האירוע של הניצחון והחלק של הלוחם היהודי במלחמת העולם השנייה

עודד פורר:  לכן אני חוקקתי פה בזמנו גם את חוק יום הניצחון, שקבע יום לאומי לציון הניצחון על גרמניה הנאצית

אמיר אוחנה: רק להבהיר משהו, אדוני הזכיר לוחמים בצבאות, אבל אדוני ודאי מתכוון גם ללוחמים במסגרת המרד

עודד פורר: גם לפרטיזנים

אמיר אוחנה: הפרטיזנים

עודד פורר: חד-משמעית, חד-משמעית

עודד פורר:  מי שיבקר בתוך המוזיאון ימצא

עודד פורר:  היו מחתרות בהרבה מאוד מקומות שלא מכירים את הסיפורים בהכרח, גם בצפון אפריקה

עודד פורר:  הסיפורים האלה באים לידי ביטוי במוזיאון, סיפורים של לוחמים יהודים – פחות מהמאסה הגדולה שאנחנו מכירים, אבל היו כמעט בכל מקום

עודד פורר:  אפילו הסבא של שר החינוך – אני מניח שהוא ידבר על זה – היה ולחם במסגרת הצבא הבריטי בתפקיד בכיר

עודד פורר:       אנחנו פועלים למען הקמת המוזיאון הזה

עודד פורר:  כבר היו כמה החלטות ממשלה לאורך הדורות להקמת אותו מוזיאון

עודד פורר:  אני לא יודע אם צופה בנו עכשיו מהבית יושב-ראש ברית ותיקי מלחמת העולם השנייה, אברהם גרינזייד, בחור צעיר בן 98 שעדיין מנהל ביד רמה את הארגון הזה

עודד פורר:  יצא לי לפגוש אותו במוזיאון וללוות אותו לסיור במוזיאון

עודד פורר:  ההנצחה כל כך חשובה למי שלחם באותו אירוע, לא כדי שיזכרו רק את גבורתם האישית אלא כדי שהילדים והנכדים שלנו ידעו ויבינו איזה חלק יש לעם היהודי בניצחון על גרמניה הנאצית

עודד פורר:  לכן אני פועל כבר באמת הרבה זמן כדי להקים את המוזיאון הזה וגם לתת לו יכולת לחיות ולהתקיים כמוזיאון ראוי שגם תלמידים וחיילים מבקרים בו

עודד פורר:  ולכן באה הצעת החוק הזו

עודד פורר:  היא באה להסדיר את המוזיאון הזה שכבר קם ולייצר מנגנון שבו אנחנו יודעים שהמוזיאון הזה ממשיך להתקיים ויש לו את היכולת לשרוד

עודד פורר:      לשמחתי, שר החינוך רואה עין בעין את האירוע הזה ורואה את החשיבות של הקמת המוזיאון

עודד פורר:  חשוב לי להגיד, אדוני היושב-ראש, בבואי לחוקק את החוק הזה לא מעניין אותי להרוג את השומר, אני רוצה לאכול את הענבים

עודד פורר:  אני רוצה שיהיה מוזיאון ושהמוזיאון יעבוד

עודד פורר:  אני לא צריך חוק, ואם אפשר לעשות את זה בלי חוק – מה טוב

עודד פורר:  בזמנו ניסיתי וביקשתי שהמוזיאון הזה ייכנס תחת המוזיאונים של משרד הביטחון

עודד פורר:  הדבר הזה נגרר ונגרר ולא קרה מכל מיני טעמים – אלה התנגדו ואלה לא רצו

עודד פורר:  אני מבין שיש עכשיו נכונות במשרד הביטחון כן להכניס את המוזיאון לתוך המוזיאון של משרד הביטחון

עודד פורר:  אני, מגיש הצעת החוק, אומר פה מעל הבמה לאדוני השר: זה יקרה – אני אשמח, לא צריך לקדם את הצעת החוק מעבר לקריאה הטרומית

עודד פורר:  חשוב שנאשר אותה בקריאה טרומית כדי שאם באמת לא יתנו את הנתיב הזה – שלדעתי הוא הנתיב המומלץ, שהוא ייכנס תחת משרד הביטחון, יש שם את יד לשריון וזה רק טבעי – אז נדע לקדם את זה בחקיקה במובנים האלה

עודד פורר:  אם לא, מצידי שהחוק הזה יעבור בקריאה הטרומית ואחר כך נוכל לקיים את המוזיאון גם בלי חקיקה

עודד פורר:  חקיקה היא לא חזות הכול אלא המהות במקרה זה

עודד פורר:  אני שמח שוועדת השרים והממשלה תמכו בהצעת החוק

עודד פורר:  תודה, אדוני

אמיר אוחנה: תודה רבה לחבר הכנסת פורר

אמיר אוחנה:  אני מזמין את כבוד שר החינוך יואב קיש – כאמור, נכדו של הבריגדיר גנרל פרדריק קיש – להציג את עמדת הממשלה ביחס להצעת החוק

אמיר אוחנה:  נכדו או נינו?     

החינוך יואב קיש: נכדו

אמיר אוחנה: נכדו, נכון?     

החינוך יואב קיש: תודה רבה, היושב-ראש

החינוך יואב קיש:  סבא שלי, פרד קיש, בריגדיר ג'נרל, היה היהודי עם הדרגה הכי גבוהה בצבא הבריטי

החינוך יואב קיש:  הוא נהרג במלחמת העולם השנייה, קבור בתוניס

החינוך יואב קיש:  אחד הדברים שאני הכי גאה בהם במורשת שלו הוא העובדה שהוא שחרר את גטו ג'אדו בצפון אפריקה, יהודי לוב

החינוך יואב קיש:  אפילו מצאנו מעגל – אתה מכיר את איציק דדוש?     

אמיר אוחנה: כן

החינוך יואב קיש: סבא שלו היה ילד שהיה בגטו, ולפני שהוא נפטר הוא סיפר להם שבא בריגדיר יהודי, קיש, ושחרר אותם

החינוך יואב קיש:  אז שני הנכדים נפגשו פה בארץ

משה סעדה: איך הוא נהרג?     

החינוך יואב קיש: עלה על מוקש, הוא ושלושה קצינים בריטים

החינוך יואב קיש:  הוא היה מפקד חיל ההנדסה נגד רומל, כולל קרב אל-עלמיין

החינוך יואב קיש:  הוא היה מבוגר יחסית, בגיל 45

החינוך יואב קיש:  הוא היה בארץ, גויס בחזרה בעקבות מלחמת העולם השנייה, נלחם שנים

החינוך יואב קיש:  היה לוחם במלחמת העולם הראשונה, היה בהסכמי ורסאי, היה נציג הצבא הבריטי בהסכמי ורסאי, עלה לארץ כציוני, עזר להקים את המדינה, היה נציג של חיים ויצמן

החינוך יואב קיש:  כשהתחילה המלחמה הוא גויס בחזרה, יחסית בדרגה בכירה

החינוך יואב קיש:  הייתה לו פה חברת הנדסה גדולה, והוא מייד נהיה במקום הזה והיה בצמרת הפיקוד של מונטגומרי

אמיר אוחנה: יהי זכרו ברוך וח"ח על השורשים התוניסאיים

החינוך יואב קיש: כן, בדיוק

החינוך יואב קיש:  בגלל זה אנשים קצת מתבלבלים

החינוך יואב קיש:  זהו

החינוך יואב קיש:  דרך אגב, גם הוא מונצח במוזיאון, יש פינה – זה מה שנקרא גילוי נאות

החינוך יואב קיש:  אני אגיד רגע בקצרה: אני חושב שהמוזיאון הזה הוא מוזיאון מאוד מאוד חשוב

החינוך יואב קיש:  אני ממליץ לכל מי שצופה בנו ללכת לבקר

החינוך יואב קיש:  הוא בתקופת הרצה

החינוך יואב קיש:  מה שיש שם, שלמעשה לא קיים בהרבה מקומות – אני חושב שזה שהם בחרו והקדישו את הדבר זה באמת לדבר על גבורת היהודים

החינוך יואב קיש:  לא הרבה יודעים את זה שמיליונים של יהודים נלחמו בצבא ברית המועצות וגם נהרגו במלחמה נגד האויב הנאצי, מכל העולם

החינוך יואב קיש:  דיברתי על סבא שלי מבריטניה – מארצות הברית, אוסטרליה

החינוך יואב קיש:  יש הרבה מאוד יהודים שנלחמו ובאו בשביל לנצח את הנאצים

החינוך יואב קיש:  והפרויקט הזה הוא פרויקט מדהים

החינוך יואב קיש:       במסגרת החוק של יד ושם יש גם כן התייחסות לנושא הגבורה והלחימה של היהודים

החינוך יואב קיש:  חשבנו גם לעשות פה איזה שיתוף פעולה עם יד ושם, אבל בסוף הכיוון הוא כמוזיאון בפני עצמו

החינוך יואב קיש:  אני רואה פה גם את חבר הכנסת אלקין, השר לשעבר, וחבר הכנסת עודד פורר

החינוך יואב קיש:  שניכם באמת שנים ארוכות מעורבים בדחיפה והקמה וגיוס תקציבים למוזיאון הזה - - -     

משה סעדה: למה לא לעשות את זה ביחד עם נושא משואה לתקומה?     

החינוך יואב קיש: רגע, אני אגיד לך, הוא הולך להיות על שם האבא של הנשיא הרצוג, על שמו של הרצוג זיכרונו לברכה

החינוך יואב קיש:  וגם משפחת הרצוג מאוד מעורבת במוזיאון

החינוך יואב קיש:  באמת אחרי שהוקם, השאלה הייתה מהי המסגרת המשפטית הנכונה בשביל לבסס את המעמד שלו

החינוך יואב קיש:  אז אני רוצה להודות לחבר הכנסת עודד פורר

החינוך יואב קיש:  עודד, אתה הצלחת להפוך את הברווזון המכוער לברבור

החינוך יואב קיש:  מהרגע שהצעת החוק הגיעה, פתאום כל המשרדים - -     

זאב אלקין: כולם רוצים

החינוך יואב קיש: - - כולם רוצים

החינוך יואב קיש:  אז עשינו שולחן עגול בין משרדי הממשלה – חינוך, מורשת וביטחון – ובהסכמה של המשרדים הכוונה היא שזה יובל תחת המסגרת של משרד הביטחון

החינוך יואב קיש:  דרך אגב, זה עושה הרבה שכל

החינוך יואב קיש:  זה נמצא שם ביד לשריון, בתוך הקומפלקס, וזה חלק מאוד טבעי גם מגבורת ישראל שמשרד הביטחון יטפל בו

החינוך יואב קיש:      כמו שאמרת, הצעת החוק – ההנחיה כרגע באמת היא שהיא מוקפאת

החינוך יואב קיש:  היא תעבור טרומית, ורק בהסכמת משרד החינוך ובתיאום עם המשרדים האחרים היא תתקדם

החינוך יואב קיש:  אני מניח שלזה הסכמת, כי אמרת

החינוך יואב קיש:  לכן אם זה ייתקע עם משרד הביטחון ולא יתקדם, אז יכול להיות - - -     

עודד פורר: רק אעדכן שהועבר לוועדת עלייה - - -     

החינוך יואב קיש: אבל אז אתה עושה בעיות

החינוך יואב קיש:  קודם כול, זה משרד החינוך, ועכשיו אתה – זה עושה בעיות

החינוך יואב קיש:  אני לא רוצה להעביר את זה לוועדת הכנסת

החינוך יואב קיש:  בוא ותשים את זה בוועדת החינוך או בוועדת הכנסת

החינוך יואב קיש:  אני מוכן לוועדת הכנסת, אם אתה רוצה

עודד פורר: - - -     

החינוך יואב קיש: אז ועדת הכנסת

החינוך יואב קיש:  אם אתה לא רוצה, אין בעיה שזה יהיה בוועדת הכנסת

החינוך יואב קיש:  באופן עקרוני אני אומר שהרעיון של הצעת החוק הזאת הוא באמת להניע קדימה

החינוך יואב קיש:  אבל רגע, אתה מסכים שהיא תקודם רק בהסכמת משרד החינוך?     

עודד פורר: - - - מליאה - - - רק בהסכמה, מתוך הבנה שזה נכנס לתוך המוזיאונים של משרד הביטחון

החינוך יואב קיש: מאה אחוז, בדיוק

החינוך יואב קיש:  זה בעצם המהלך

החינוך יואב קיש:  אני אומר עוד פעם, יש פה באמת מוזיאון שמשדר – אתה יודע, במיוחד בימים אלה, כשאנחנו אחרי הטבח הנורא של 7 באוקטובר ואנחנו במלחמת חרבות ברזל – גם לדבר על הגבורה ולהבין שכמו שגם ב-7 באוקטובר זה היה אסון נוראי ושילמנו מחירים כואבים, יחד עם כל זה הייתה גבורה אמיתית של הרבה מאוד אנשים, לוחמים ואנשים רגילים

החינוך יואב קיש:  אני חושב שחשוב לציין גם את הדבר הזה, כמו שהיה חשוב גם בתקופת השואה; לא לדבר רק על הטבח והרצח של מיליוני היהודים, אלא גם לדבר באמת על הגבורה והתקומה כחלק שאנחנו כמורשת צריכים לקחת איתנו קדימה

החינוך יואב קיש:      בהמשך להתחייבות המציע, אני מבקש מהכנסת לתמוך בהצעת החוק

החינוך יואב קיש:  תודה

אמיר אוחנה: תודה רבה לשר

אמיר אוחנה:      חברי הכנסת, אנחנו עוברים להצבעה

אמיר אוחנה:  ההצבעה היא על הצעת חוק זיכרון הלחימה והגבורה – מוזיאון הלוחם היהודי במלחמת העולם השנייה, התשפ"ד–2024

אמיר אוחנה:  ההצבעה תתקיים כעת

אמיר אוחנה: בעד ההצעה להעביר את הצעת החוק לוועדה – 13 

אמיר אוחנה: נמנעים – אין 

מטי צרפתי הרכבי: לא עובד

אמיר אוחנה: דווקא נראה שזה נקלט

מטי צרפתי הרכבי: בשורה שלנו

ולדימיר בליאק: בשורה שלנו

אמיר אוחנה: 13 בעד, ואם יש תקלה טכנית, נוסיף גם את קולותיהם של חברי הכנסת בליאק, צרפתי הרכבי, טופורובסקי, שיר וכהנא, שמצביעים כולם בעד? בעד

קריאה: כן

מיכל שיר סגמן: אני נרשמתי

מיכל שיר סגמן:  לי זה רשום

אמיר אוחנה: בסדר, אנחנו נבדוק

אמיר אוחנה:  אם מישהו לא צוין, נוסיף את זה למסגרת הקולות

אמיר אוחנה:  אני שומע שמבקשים שתי ועדות שונות, ולכן זה יועבר לוועדת הכנסת, כדי שתקבע לאיזו ועדה היא תעבור בהמשך לצורך הכנתה לקריאה הראשונה

אמיר אוחנה: [הצעת חוק פ/2069/25; נספחות

אמיר אוחנה: ] 

אמיר אוחנה: אנחנו נעבור לנושא הבא על סדר-היום – הצעת חוק כביש אגרה (כביש ארצי לישראל) (תיקון – פטור מאגרה לחיילי מילואים בדרכם לשירות), התשפ"ג–2023, של חבר הכנסת חנוך דב מלביצקי, שיעלה כעת לדוכן וינמק את הצעתו

אמיר אוחנה:  בבקשה, אדוני

חנוך דב מילביצקי: אדוני היושב-ראש, אדוני שר הבריאות, שלום

חנוך דב מילביצקי:  חבריי חברי הכנסת, כביש 6 – הצעת החוק  מאוד פשוטה: מילואימניק שנמצא בשירות מילואים ונקרא לשירות מילואים לא צריך לשלם אגרה על כביש 6

חנוך דב מילביצקי:  כביש 6 הוא כבר מזמן לא איזשהו כביש מותרות

חנוך דב מילביצקי:  המיקום שלו הוא כזה שהחיילים צריכים כדי להגיע לאן שהם צריכים, להגיע בזמן ולהגיע בבטחה

חנוך דב מילביצקי:  הוא חוסך המון זמן

חנוך דב מילביצקי:  לא מתקבל על הדעת שחייל מילואים שנקרא – וגם ככה מבחינת המילואים האחוז מהאוכלוסייה שמשרת הוא מאוד מאוד קטן, ואנחנו צריכים להכיר ולהוקיר אותו, ולכן לבוא ולתרום להם באמת עוד משהו קטן

חנוך דב מילביצקי:  זה רחוק מאוד מהחוב שאנחנו חייבים להם כחברה, אבל זה משהו קטן, לבוא ולהראות לכם: אנחנו סופרים אתכם, אנחנו רואים אתכם

חנוך דב מילביצקי:  הדבר הקטן הזה יכול לפעמים להצטבר בסכומים יותר משמעותיים, אבל בגדול זה לא דבר שעליו יקום וייפול, אבל זה כן איזושהי אמירה של המדינה, שהיא שומרת על חיילי המילואים, שהיא רואה אותם, ושהיא נותנת להם איזשהו צ'ופר קטן בזה שכשהם נמצאים במילואים הם לא צריכים לדאוג ולחשוב: האם אני אעלה על הכביש או לא אעלה על הכביש? אשלם או לא אשלם? יבוא לי הקנס או לא יבוא לי הקנס?     אני גם מוכרח לציין שהנושא הזה נדון סביב חרבות ברזל בוועדת הכלכלה, ושם הזכיין של כביש 6 באמת הראה עקשנות וחוסר לויאליות מטורף בדיונים הללו, ולכן זה אחד הדברים שמצריכים קביעה של הדבר הזה בחוק

חנוך דב מילביצקי:  היה מצופה מזכיין לבוא ואפילו להעלות את זה על דעת עצמו, בטח באירוע כמו חרבות ברזל, אבל כשזה לא קורה, אנחנו נקבע את זה בחקיקה

בועז טופורובסקי: - - -     

חנוך דב מילביצקי: אני מקווה שתצטרף לזה, בועז, ולא תתנגד

בועז טופורובסקי: בהחלט, חד-משמעית

גלעד קריב: זה הזכיין היחיד?     

חנוך דב מילביצקי: כן

חנוך דב מילביצקי:  אני אנצל את הזמן שנשאר לי כדי - - -     

בועז טופורובסקי: שאלה טובה

גלעד קריב: הזכיין של החלק הצפוני של הכביש הוא זכיין אחר

גלעד קריב:  בשנייה ובשלישית תבדקו את הסוגיה כך שזה יכלול את כל הזכיינים

חנוך דב מילביצקי: זה יכלול את הזכיינים

חנוך דב מילביצקי:  זה – אני מתחייב לך פה

חנוך דב מילביצקי:  זה יכלול את כולם

חנוך דב מילביצקי:  איש לא יינכה מהבחינה הזאת

חנוך דב מילביצקי:      כן הייתי רוצה לנצל את יתרת הזמן שנשארה לי כדי לפנות בבקשה

חנוך דב מילביצקי:  אנחנו כולנו נמצאים באיזושהי הידרדרות מחודשת למקום שבו היינו לפני 7 באוקטובר

חנוך דב מילביצקי:  אני אומר – כולנו – אני לא מוציא את עצמי מהכלל הזה

חנוך דב מילביצקי:  אני מדבר על כולם

חנוך דב מילביצקי:  מי שחושב שיש צד אחד שאשם במה שקרה לנו ב-7 באוקטובר, שיש חלק שהם אשמים ושיש חלק שלא, לא הבין את האירוע

חנוך דב מילביצקי:  אנחנו כולנו אשמים, ובטח ובטח חברי הכנסת שנמצאים כאן – יש לכולנו חלק באשמה הזאת

חנוך דב מילביצקי:  דרך אגב, זה היה מאוד מאוד בולט אתמול בשטח בבחירות

חנוך דב מילביצקי:  מי שהסתובב וקצת דיבר עם האנשים ושמע וראה, רוב-רובו של עם ישראל נמצא במקום אחר, ואנחנו צריכים להקשיב לו, ויותר מלהקשיב לו – אנחנו צריכים לבוא ולהשתדל כל הזמן להראות דוגמה

חנוך דב מילביצקי:  אני יודע שזה מאוד מאוד קשה בטח פה, בטח עם כל היצריות, ובטח כשרובנו אנשים שאכפת להם, וכשאנחנו מדברים על הדברים, אנחנו רובנו לא מדברים כך שיהיה איזשהו משהו יפה, אלא מדברים מהבטן ומהלב, והרבה פעמים קשה לשלוט על כל מה שיוצא

חנוך דב מילביצקי:  אבל אני חושב שחשוב שנקפיד ונראה לכולם גם בבית שאנחנו מתווכחים ואנחנו לא מסכימים, ומותר להיות ציניים ומותר לחלוק בעוז, לעקוץ ולעשות כל דבר לגיטימי – אבל דה-לגיטימציה ושנאה אסור לעשות

חנוך דב מילביצקי:  דה-לגיטימציה ושנאה אסור לעשות

חנוך דב מילביצקי:  אני מאוד מקווה שכולנו נתאפס, נתעורר וננסה לדבר יותר לגופה של אידיאולוגיה, לגופו של עניין, לגופה של מדיניות, ופחות לגופם של אנשים, לגופם של מגזרים ולגופן של דתות

חנוך דב מילביצקי:  אני בטוח שכולנו נרוויח מזה

חנוך דב מילביצקי:  תודה רבה, אדוני

אמיר אוחנה: תודה רבה לך, חבר הכנסת מלביצקי

אמיר אוחנה:  כמו שאתה יודע – שנינו בעוונותינו עורכי דין – כששופט מסכים עם קודמו אבל לא רוצה להסתפק במילים "אני מסכים", הוא כותב "יישמעו נא הדברים כאילו בקעו מגרוני"

אמיר אוחנה:  יישמעו הדברים כאילו בקעו מגרוני

אמיר אוחנה:  תודה רבה

אמיר אוחנה:      ישיב על ההצעה, בשם הממשלה, השר גולדקנופ

אמיר אוחנה:  בבקשה, אדוני

יצחק גולדקנופף: ברשות היושב-ראש, חברי הכנסת הנכבדים, בתשובה על דבריו של חבר הכנסת חנוך מלביצקי, עמדת הממשלה היא חיובית ותומכת בחוק

יצחק גולדקנופף:  תודה רבה

אמיר אוחנה: תודה רבה לשר

אמיר אוחנה:       אם כן, אנחנו נעבור להצבעה

אמיר אוחנה:  רבותיי חברי הכנסת, אנא תפסו את מקומותיכם

אמיר אוחנה:  אנחנו נעבור להצבעה

אמיר אוחנה:  אני רק אציין לשורה הזאת של חבר הכנסת טופורובסקי, אני מבין שיש בעיה טכנית

אמיר אוחנה:  אם תרצו, כמובן נוסיף את הצבעותיכם לפרוטוקול ולתוצאות הסופיות

אמיר אוחנה:  ההצבעה תתקיים – לאט-לאט, לא לרוץ, הכול בסדר

אמיר אוחנה:  כעת הצבעה

אמיר אוחנה: בעד ההצעה להעביר את הצעת החוק לוועדה – 18 

אמיר אוחנה: נמנעים – אין 

בועז טופורובסקי: אשמח שתרשום אותי ואותנו בעד

בועז טופורובסקי:  נראה לי, אותי

בועז טופורובסקי:  אותי בעד

בועז טופורובסקי:  אני גם הצבעתי עבור עידן רול

אמיר אוחנה: 15 בעד, ויחד עם חברי הכנסת טופורובסקי, צרפתי הרכבי וגלעד קריב, שגם הם מצביעים בעד – 18 בעד

אמיר אוחנה:  אין מתנגדים ואין נמנעים

אמיר אוחנה:  אני קובע כי הצעת החוק התקבלה בקריאה הטרומית ותעבור לוועדת הכלכלה לצורך הכנתה לקריאה הראשונה

אמיר אוחנה: [הצעת חוק פ/4328/25; נספחות

אמיר אוחנה: ] 

אמיר אוחנה: אנחנו נעבור כעת לנושא הבא שעל סדר-היום, והוא הצעת חוק מתן הטבות בדיור ללוחמים משוחררים ולמשרתי מילואים התשפ"ד–2024, של חבר הכנסת משה פסל

אמיר אוחנה:  הינה הוא, חבר הכנסת פסל, שיעלה לדוכן לנמק את הצעתו

אמיר אוחנה:  בבקשה, חבר הכנסת פסל

משה פסל: אדוני היושב-ראש, חבריי חברי הכנסת, השרים, אני מציג בפניכם היום את הצעת חוק מתן הטבות בדיור ללוחמים משוחררים ולמשרתי מילואים, התשפ"ד–2024

משה פסל:  מטרת החוק היא להקצות לאנשי המילואים והלוחמים הקצאה בתוכניות דיור מוזלות, כגון מחיר למשתכן ודיור להשכרה – 20% מהדירות בכל פרויקט שכזה ללוחמים, ועוד כ-20% נוספים למשרתי המילואים

משה פסל:      חבריי חברי הכנסת, ברגעים אלו ממש, כשאנחנו נוכחים כאן במליאה, ישנם רבבות אנשי מילואים שנמצאים בשליחותנו ועבורנו בעזה, ביישובי העוטף ובגבול הלבנון

משה פסל:  הם עזבו לימודים, עזבו עבודה, הם עזבו את העסקים שלהם, ומעל הכול, הם עזבו משפחה וילדים

משה פסל:  הם לא עשו שיקולים של מה נוח, מה כדאי

משה פסל:  המדינה הייתה צריכה אותם והם התייצבו

משה פסל:  עכשיו, חברים, הגיעה העת לדבר על החובה שלנו להכיר להם תודה ולתגמל אותם, את משרתי המילואים, הלוחמים, כי הם-הם אפוד המגן האנושי של החברה הישראלית

משה פסל:      חובתנו לוודא שכל אותם גיבורים וגיבורות, המסכנים את חייהם הלכה למעשה לשמירה על ביטחוננו ועל מדינת ישראל, ידעו כי תרומתם אינה נעלמת מעיני הציבור ששלח אותם

משה פסל:  לצערנו, למרות הרצון הטוב והשאיפה כי זו תהיה המלחמה האחרונה, המציאות הוכיחה מעל לכל ספק כי ישראל לא תוכל להניח את החרב בעתיד הנראה לעין

משה פסל:  היום אנחנו יודעים שאין חיים ללא ביטחון, ואין מדינה בלי צבא חזק, ואין צבא חזק בלי לוחמים ומילואימניקים גיבורים ואמיצים

משה פסל:  ועל כן עלינו לגבש מהלכים לעידוד, שימור והוקרה של אנשי מערך המילואים והלוחמים, כי הם עמוד התווך שעליו מסתמכת מדינת ישראל

משה פסל:      לאור זאת, לקחתי על עצמי בחרדת קודש לעשות כל אשר ביכולתי כדי להקל ולסייע ככל אשר ניתן לאנשי מערך המילואים והלוחמים

משה פסל:  זהו צעד ראשון מתוך צעדים רבים שאני מתכוון לעשות למען הלוחמים והמילואימניקים

משה פסל:  אני מציע לכם גם, חברי הבית פה, להתעסק במילואימניקים ובלוחמים שלנו

משה פסל:  אדוני היושב-ראש, ממש כמו שהציבור הישראלי בחנות פלאפל, בקניון – אתה יכול לראות, ממש, אתה יודע – אתה רואה אנשים שמשלמים על חיילים, רואים חייל – ישר דואגים לו, אבל לא כי החייל הוא נזקק או צריך את זה - -     

אמיר אוחנה: תמקד

משה פסל: - - אלא מכיוון שהם מעריכים, הם מוקירים, הם מכבדים את אנשי המילואים

משה פסל:  והיה רצוי וטוב שהמדינה תעטוף את המילואימניקים ואת הלוחמים בדיוק באותה מעטפת

משה פסל:  ממש כמו שזה קורה באופן טבעי עם מוכר הפלאפל, אותו דבר המדינה צריכה לצאת מגדרה למען הלוחמים האלה

משה פסל:      אני רוצה להודות לוועדת שרים לענייני חקיקה, במיוחד לשר לוין, שנלחם על הצעת החוק הזאת

משה פסל:  אני אומר לך, כבוד השר, לי אין בעיה בכלל שזה ייעשה דרך מועצת רמ"י, ובכל פתרון שלא יהיה

משה פסל:  מה שחשוב לי זה שהפתרון יהיה לאורך זמן, יוקיר ויכיר את הלוחמים ואת המילואימניקים, ואני בטוח שגם כבוד השר בעד הדבר הזה

משה פסל:  מה לעשות, אנחנו צריכים, בסופו של דבר, להוקיר להם טובה על ההקרבה הבלתי-תיאמן שלהם עבור מדינת ישראל

משה פסל:       הסיבה היחידה לכך שאנחנו יכולים פה בפרסה לשתות אספרסו בשקט זה אך ורק כי יש מי שנלחם כרגע בחזית

משה פסל:  והמדינה צריכה להוקיר ולהכיר בזה

משה פסל:  אז אני קורא לכם, כנסת נכבדה, לאשר את הצעת החוק ולהצביע בעדה

משה פסל:  תודה רבה

אמיר אוחנה: תודה רבה לחבר הכנסת פסל

אמיר אוחנה:  ישיב על ההצעה כבוד השר גולדקנופ, בשם הממשלה

אמיר אוחנה:  יישר כוח

אמיר אוחנה:  בבקשה, אדוני השר

יצחק גולדקנופף: כבוד היושב-ראש, חברי הכנסת הנכבדים, אני רוצה להשיב את תשובתי לחבר הכנסת משה פסל

יצחק גולדקנופף:  אני רוצה, ברשותכם, להתייחס להצעת החוק של חבר הכנסת משה פסל בנוגע למתן הטבות בדיור ללוחמים משוחררים ולמשרתי המילואים

יצחק גולדקנופף:  חבר הכנסת מציע כי בכל תוכנית של מחיר למשתכן יוקצו 20% מיחידות הדיור עבור חיילים משוחררים, ועוד 20% עבור משרתי מילואים פעילים

יצחק גולדקנופף:       ראשית, אני חייב לומר לכם כשר הבינוי והשיכון, אבקש להדגיש כי מדובר בהצעת חוק חשובה, שנועדה להוקיר את תרומתם החשובה של חיילי המילואים, אולם אציין כי עוד לפני המלחמה יזמתי הקצאה מיוחדת למשרתי המילואים במסגרת ההגרלות של דירה בהנחה

יצחק גולדקנופף:  ההצעה אושרה על ידי מועצת רמ"י כבר ביוני 2023, ולראשונה נקבעה הקצאה ייעודית לטובת משרתי המילואים, עוד לפני 7 באוקטובר

יצחק גולדקנופף:  בהגרלה האחרונה שקיימנו בשבועיים האחרונים, שבה הוגרלו 6,816 יחידות דיור – מתוכן כבר הוקצו 419 יחידות דיור לטובת חיילי מילואים, והם יוכלו, מתי שתתפרסם הודעת הזכייה, לקבל דירה בהנחה במגוון הערים שבהן התקיימות ההגרלות – במודיעין, קריית גת, רחובות ועוד ועוד

יצחק גולדקנופף:      ולא די בזה

יצחק גולדקנופף:  במסגרת החלטת ממשלה 1126 – הוקרה, סיוע ותגמול לחיילי מילואים המשרתים במלחמת חרבות ברזל – שעברה בפברואר 2024, כבר קבענו כי נגדיל את שיעור העדיפות במחיר מטרה לחיילי מילואים שאינם בעלי דירה

יצחק גולדקנופף:  אני פועל גם לייעד מכסה ייעודית למשרתי המילואים בהגרלות של דירה להשכיר, על מנת לדאוג גם למשרתי המילואים שמעוניינים לשכור דירה לטווח ארוך

יצחק גולדקנופף:      רבותיי, מאז שמחת תורה, שזה נקרא גם 7 באוקטובר, כולנו נמצאים במציאות של חירום לאומי

יצחק גולדקנופף:  אנשים נטבחו, בתים נהרסו, ואני ושאר גורמי המקצוע במשרד עושים את הכול על מנת לסייע למצב במה שאנחנו יכולים

יצחק גולדקנופף:  מאות אלפי חיילי מילואים שירתו ומשרתים עד עכשיו את מדינת ישראל ומחרפים את נפשם בעבור ההגנה על אזרחי מדינת ישראל, ובאותה העת הם מותירים מאחור משפחות, עבודות ועסקים

יצחק גולדקנופף:  אני מוקיר ומעריך את תרומתם של משרתי המילואים, ועושה הכול על מנת לסייע להם בתחום פעילות המשרד שלנו, בין היתר גם בנוגע לדיור בר השגה

יצחק גולדקנופף:  כפי שציינתי, המשרד שלי עושה ויעשה עוד צעדים לטובת משרתי המילואים

יצחק גולדקנופף:      ובכן, בנוגע ללוחמים משוחררים, אציין כי הזכאות לדירה בהנחה הינה רק לזוגות מאורסים או לרווקים מעל גיל 35, כך שאין סיבה לתת הקצאה של עוד 20% לאותה שכבה של אוכלוסייה, שמרביתם גם לא יוכלו לעמוד בתנאי הזכאות

יצחק גולדקנופף:  כולי תקווה שבאמת כל חיילינו יחזרו לשלום הביתה, וכשיחזרו יוכלו אף לזכות בבית משלהם בדיור בר השגה

יצחק גולדקנופף:      מילים אחרונות לחבר הכנסת משה פסל ולכולכם: אנחנו נעביר את החוק הזה בשלב זה בטרומית, ונמתין איתו עד קבלת ההחלטה במועצת רמ"י, שמתכנסת בישיבה שייעדנו ליום 19 במרץ 2024

יצחק גולדקנופף:  תודה רבה

ארז מלול: תודה רבה לכבוד השר

ארז מלול:       חברי הכנסת, אנחנו עוברים להצבעה על הצעת חוק מתן הטבות בדיור ללוחמים משוחררים ולמשרתי מילואים, התשפ"ד–2024

ארז מלול:  חברים, חבר הכנסת משה סעדה, עוברים להצבעה, בבקשה

ארז מלול:  נא לשבת

ארז מלול:  הצבעה

ארז מלול: בעד ההצעה להעביר את הצעת החוק לוועדה – 27 

ארז מלול: נמנעים – אין 

ארז מלול: להלן תוצאות ההצבעה: 25 בעד, אחד מתנגד

בועז טופורובסקי: אנחנו בעד

בועז טופורובסקי:  זה לא עובד לנו

ארז מלול: כן, אני אוסיף את זה לפרוטוקול

ארז מלול:  אני קובע כי הצעת חוק מתן הטבות בדיור ללוחמים משוחררים ולמשרתי מילואים, התשפ"ד–2024, אושרה בקריאה הטרומית, ותעבור לוועדת הפנים והגנת הסביבה לצורך הכנה לקריאה ראשונה

ארז מלול:  אני מוסיף לפרוטוקול את בועז טופורובסקי ומטי צרפתי בעד, ועאידה נגד

בועז טופורובסקי: רציתי להצביע גם בשם עידן

קריאה: למה אין מסכים?     

ארז מלול: יטופל העניין

ארז מלול: [הצעת חוק פ/4234/25; נספחות

ארז מלול: ] 

ארז מלול: חברי הכנסת, נעבור לנושא הבא על סדר-היום: הצעת חוק מתן הטבות בדיור ללוחמים משוחררים ולמשרתי מילואים, התשפ"ד–2024 – לא, זו טעות

קריאה: זה סיימנו עכשיו

ארז מלול: כן, בסדר

ארז מלול:  נעבור לנושא הבא על סדר-היום: הצעת חוק משפחות חיילים שנספו במערכה (תגמולים ושיקום) (תיקון – הכרה בארוסות חיילים שנספו במערכה), התשפ"ד–2024, של חברת הכנסת מיכל מרים וולדיגר וקבוצת חברי הכנסת

ארז מלול:  אני מזמין את חברת הכנסת מיכל לנמק את הצעתה, בבקשה

ארז מלול:  לרשותך עד עשר דקות

מיכל מרים וולדיגר: כבוד היושב-ראש, השר, חבריי הנכבדים, כבר רבות דובר על המאורסות, על אותן נשים צעירות ומדהימות שאהובי ליבן קשרו איתן קשרו קשר של אהבה

מיכל מרים וולדיגר:  קשר של חיבור לנצח נפל בקרב, ואין להן כל מעמד על פי חוק

מיכל מרים וולדיגר:  מדינת ישראל לא מכירה בהן

מיכל מרים וולדיגר:  אהוב ליבן, שהציע להן נישואים, או אולי להפך

מיכל מרים וולדיגר:  הרשתות היו מלאות בתמונות – תמונה כזו עם טבעת כזו, עם שמחה ואושר וכל כך הרבה אופטימיות

מיכל מרים וולדיגר:  במקרים מסוימים אפילו הוזמן אולם והוזמנה תזמורת ואף נשכרה דירה, ובסופו של דבר הן נותרו לבדן עם חור ענק בנשמה ובלב

מיכל מרים וולדיגר:       נעמה, הלל, נועה, רביד, שירה, יוענה – ולצערי הרב יש עוד שמות – אין לנו יכולת להחזיר לכן את בחירי ליבכן

מיכל מרים וולדיגר:  אין לנו

מיכל מרים וולדיגר:  הלוואי שהייתה

מיכל מרים וולדיגר:  אבל יש לנו יכולת לסייע ולו במעט, לתת לכן הכרה - -     

ארז מלול: חבר הכנסת ששון גואטה, זה מפריע

מיכל מרים וולדיגר: - - לתת לכן הכרה ראשית לכול, וגם זה משהו ענק

מיכל מרים וולדיגר:  ואחר כך - -     

ארז מלול: חברות הכנסת טלי ומירב, מפריע

מיכל מרים וולדיגר: - - ואחר כך מעטפת גם כספית וגם נפשית ורגשית

מיכל מרים וולדיגר:  לתת תמיכה שתחפה ולו במעט על התמיכה שהלכה ללא חזור

מיכל מרים וולדיגר:      אני מתפללת בכל ליבי שתצליחו להשתקם, תצליחו לשים את הכאב הנורא הזה, את המחסור הענק הזה, את החוסר שלעולם לא ייעלם במקום של כבוד בתוך ליבכן, ותצליחו להמשיך הלאה בחיים כפי שאהוביכן היו רוצים שתעשו

מיכל מרים וולדיגר:  הלוואי, הלוואי שתצליחו למצוא נחמה, תצליחו למצוא בן זוג חדש, להקים איתו בית בישראל, ללדת ילדים, והכול, אני יודעת, הכול מבלי לאבד את מקומו של אהוב ליבכן

מיכל מרים וולדיגר:  התפילה הזו שאני מתפללת, ואני בטוחה שכל יושבי הבית שותפים איתי לתפילה הזו, איננה מורידה מחובתנו כמדינה לתת לכן הכרה ולתת לכן ליווי ותמיכה

מיכל מרים וולדיגר:      אני רוצה להודות בכל ליבי לחברי יושב-ראש הקואליציה אופיר כץ

מיכל מרים וולדיגר:  אופיר, רוצה להודות לך על שהובלת את החוק הזה של הארוסות

מיכל מרים וולדיגר:  אני יודעת כמה זה חשוב לך, כמה אתה נאבק

מיכל מרים וולדיגר:  אתה לא מרפה

מיכל מרים וולדיגר:  ממש ממש ממש תודה

מיכל מרים וולדיגר:  אני רוצה להודות גם לחברת הכנסת מירב כהן, שהיא שותפה לעניין; גם לחברת הכנסת לשעבר עליזה לביא, שחוקקה את החוק – או לא חוקקה, הגישה הצעת חוק דומה; ליושב-ראש ועדת העבודה והרווחה חבר הכנסת אייכלר, שעוזר לנו לקדם אותו, וכמובן לשר הביטחון ולשר האוצר, שגם להם הנושא חשוב, ואנחנו עובדים כדי לדייק אותו

מיכל מרים וולדיגר:  זה לא דבר קל, זה מורכב, אבל בוודאי, בוודאי שלא המורכבות ולא קושי ימנעו מאיתנו לתקן עוול שלא נולד היום

מיכל מרים וולדיגר:      אני כמובן רוצה להודות גם לארוסות עצמן ולמשפחות שלהן, ולתמר חיימוביץ, שהיא יושבת-ראש של עמותה נהדרת שנקראת עמותת "הותיר אחריו חברה" - -     

ארז מלול: חבר הכנסת ששון, זה מפריע

מיכל מרים וולדיגר: - - שעושה הכול כדי לתת מענה גם למאורסות, אבל גם לחברות שלא הגיעו לשלב של אירוסין

מיכל מרים וולדיגר:      אני חייבת לומר ששמעתי גם את רביד, גם את נעמה וגם את הלל, והן מדברות עם כל כך הרבה כוח ועוצמה

מיכל מרים וולדיגר:  ומצד שני, לצד הכוח והעוצמה, אנחנו רואים את השבר הענק, שבר של חלום שכבר היה בידיים

מיכל מרים וולדיגר:      זה מזכיר לי את הסיפור של הר נבו – של משה רבנו שהוביל את עם ישראל במדבר 40 שנה ובסוף לא הצליח להיכנס

מיכל מרים וולדיגר:  הוא עמד על ההר וראה את הארץ שהוא כל כך רצה להיכנס אליה ובסוף לא הצליח

מיכל מרים וולדיגר:  כך אותן מאורסות מדהימות, שכבר ראו את זה ממש על האצבע שלהן, את טבעת האירוסין

מיכל מרים וולדיגר:  הן כבר שכרו אולם, הן כבר הזמינו שמלת כלה לבנה, שכל אחד ואחד מאיתנו – או יותר נכון, אנחנו הנשים חולמות על זה מהיותנו קטנות

מיכל מרים וולדיגר:  אנחנו עוד שנייה בפורים ואין ילדה בישראל שלא התחפשה אי-פעם לכלה

מיכל מרים וולדיגר:      ואני יודעת שהם ראו את זה מול עיניהן, הן כבר הזמינו – חלקן הגדול – שמלות כלה, ובסוף הכול נגדע באיבו בגלל מלחמה, בגלל שאהוביהן הלכו להגן עלינו, על כל אחד ואחד פה בכנסת, ובוודאי כל אחד ואחד במדינת ישראל

מיכל מרים וולדיגר:  הם נתנו את חייהם, והחובה המינימלית, כבוד היושב-ראש, החובה המינימלית שלנו כמדינה היא א

מיכל מרים וולדיגר:  לתת להם הכרה

מיכל מרים וולדיגר:      אני חייבת לשתף אותך ואת כל הנוכחים פה בסיפורים שאני שמעתי בעצמי – ומן הסתם גם חבר הכנסת אופיר ואני בטוחה שכולכם פה – על איך חלקן קיבלו את ההודעה, ככה סתם פתאום

מיכל מרים וולדיגר:  הן בדיוק היו ברכבת, הן בדיוק היו באיזשהו מקום – אחת הייתה במספרה, אחת הייתה באיזו התנדבות עם אבא שלה

מיכל מרים וולדיגר:  ואין שום הכרה רשמית, אף אחד לא מגיע אליהן באופן רשמי עם ההודעה הזו, וזה כשלעצמו אבל נורא ועוול נורא

מיכל מרים וולדיגר:      אבל גם את התמיכה – מספרת לי אחת, ואני לא אנקוב בשמה, שהיא ובעלה לעתיד, שנספה, שכרו ביחד דירה וגם התייעצו ביחד מי ילמד ומתי

מיכל מרים וולדיגר:  בעלה לעתיד היה אמור להיכנס לקבע כמה ימים אחרי שהוא נפטר, נהרג

מיכל מרים וולדיגר:  הוא היה אמור לפרנס את הבית והיא התחילה ללמוד

מיכל מרים וולדיגר:  שניהם לא הגיעו מבתים מאוד עשירים ואמידים, ולכן התכנון היה שהוא יהיה בקבע והיא תלמד – הוא יממן את הלימודים שלה

מיכל מרים וולדיגר:  הם גם שכרו דירה ביחד, והחתונה הייתה קרובה, והוא כבר לא פה

מיכל מרים וולדיגר:  וכבר אין – צר לי שאני מערבבת גם נושאים כלכליים – על כן, כבר אין משכורת

מיכל מרים וולדיגר:  זאת לא המשכורת – זה הדבר הקטן

מיכל מרים וולדיגר:  אבל תראו כמה דבר קטן – אנחנו לא שמים לב אליו

מיכל מרים וולדיגר:      והיא נשארה ללמוד כשאין לה כסף לממן את הלימודים שלה, ועם דירה שכורה

מיכל מרים וולדיגר:  עכשיו היא תלויה בטוב ליבו של המשכיר, כי אם הוא רוצה לעמוד על קוצו של יו"ד – הם חתמו על הסכם וצריך לקיים אותו

מיכל מרים וולדיגר:  למה אנחנו לא יכולים, כמדינה, להכיר, לעזור למישהו שהקריב את חייו למען מדינת ישראל? ובת זוגו, שהם היו אמורים להיות תא משפחתי אחד, אמורה להישאר פה לבד, לא רק עם הכאב הענק, עם הצלקת שלעולם לא תתרפא, אלא גם עם ביורוקרטיות, גם עם חובות, גם עם תסבוכות משפטיות

מיכל מרים וולדיגר:      התפקיד שלנו, של כל אחד ואחד מאיתנו, זה להכיר תודה ולהעביר את החוק הזה

מיכל מרים וולדיגר:  אז אני מקווה שנעשה את זה כמה שיותר מהר

מיכל מרים וולדיגר:  ואני שוב מודה לחבר הכנסת אייכלר, יושב-ראש הוועדה, שבהחלט מקדם; לאופיר וכל היתר

מיכל מרים וולדיגר:  תודה רבה

ארז מלול: תודה רבה

ארז מלול:  אני מזמין את כבוד שר הבינוי והשיכון יצחק גולדקנופ, הרב יצחק גולדקנופ, להשיב ולהציג את עמדת הממשלה ביחס להצעת החוק

ארז מלול:  עד עשר דקות לרשותך

ארז מלול:  בבקשה, כבוד השר

יצחק גולדקנופף: בתשובה על השאלה של גב' מיכל וולדיגר, הממשלה תומכת בחוק

יצחק גולדקנופף:  תודה רבה

ארז מלול: זהו? קצר וקולע

ארז מלול:  טוב

ארז מלול:       חבריי חברי הכנסת, נעבור להצבעה על הצעת חוק משפחות חיילים שנספו במערכה (תגמולים ושיקום) (תיקון – הכרה בארוסות חיילים שנספו במערכה), התשפ"ד–2024

ארז מלול:  חברים, אני עובר להצבעה

ארז מלול:  הצבעה

ארז מלול: בעד ההצעה להעביר את הצעת החוק לוועדה – 24 

ארז מלול: נמנעים – אין 

ארז מלול: מטי, את בעד? את בעד? אז כמה יצא עוד?      

בועז טופורובסקי: אני הצבעתי ליוראי

ארז מלול: עאידה, עאידה, את בעד? לא משתתפת

ארז מלול:  שרון? אתם לא הצבעתם

ארז מלול:   24 בעד, מתנגד אחד

בועז טופורובסקי: הצבעתי גם בשביל יוראי

ארז מלול: לפרוטוקול

ארז מלול:  אני קובע שהצעת חוק מתן הטבות בדיור ללוחמים משוחררים ולמשרתי מילואים, התשפ"ד–2024, אושרה בקריאה טרומית ותעבור לוועדת הפנים והגנת הסביבה לצורך הכנתה לקריאה ראשונה

ארז מלול:  מספר ח"כים לא הספיקו ויצורפו לפרוטוקול: שרון ניר – בעד; נעמה לזימי – בעד; השר קרעי – בעד

ארז מלול:  ומי עוד? חבר הכנסת מתן כהנא – לא נמצא

ארז מלול:  זהו

ארז מלול:  אתה הצבעת כבר פעמיים?     

בועז טופורובסקי: ניסיתי

בועז טופורובסקי: [הצעת חוק פ/3492/25; נספחות

בועז טופורובסקי: ] 

ארז מלול: חבריי חברי הכנסת, נעבור לנושא הבא על סדר-היום: הצעת חוק משפחות חיילים שנספו במערכה (תגמולים ושיקום) (תיקון) – לא, זה היה עכשיו

מירב בן ארי: זה היה

מירב בן ארי:  עכשיו אוויר נקי

ארז מלול: נעבור לנושא הבא על סדר-היום: הצעת חוק אוויר נקי (תיקון – איסור שימוש בתנורים המוסקים בדלק מוצק), התשפ"ג–2023, של חברת הכנסת מטי צרפתי הרכבי

ארז מלול:  בבקשה, עשר דקות לרשותך

ארז מלול:  הרכבי, הרכבי – אני אוהב לקרוא לה מטי

מטי צרפתי הרכבי: יאללה, זה בסדר, מעולה

מטי צרפתי הרכבי:  שלום, אדוני

מטי צרפתי הרכבי:  כבוד היושב-ראש, כנסת נכבדה, ראשית, אני מבקשת להשתתף בצער משפחותיהם של סרן איתי סייף, זיכרונו לברכה, ורב-סרן יפתח שחר, זיכרונו לברכה, שנפלו אתמול בצפון רצועת עזה, יהי זכרם ברוך

מטי צרפתי הרכבי:       היום ה-28 בפברואר הוא היום ה-145 למלחמה

מטי צרפתי הרכבי:  145 ימים מאז אותה שבת שחורה שבה מחבלי החמאס פשטו על יישובי העוטף, אנסו, עינו, בזזו ורצחו 1,200 מאזרחי ואזרחיות המדינה

מטי צרפתי הרכבי:  145 ימים ועדיין 134 חטופים נמצאים בידי האויב האכזר

מטי צרפתי הרכבי:  145 ימים ו-150,000 מאזרחי ישראל עדיין מפונים מבתיהם וחיים בבתי מלון ודיור זמני

מטי צרפתי הרכבי:  145 ימים שאנחנו במלחמה

מטי צרפתי הרכבי:  אני קוראת מעל בימה זו להשבת החטופים, כל החטופים – עכשיו

מטי צרפתי הרכבי:  זו החובה שלנו כלפי אזרחי המדינה, ללא החזרת החטופים לא נוכל להשתקם מהמשבר הנורא שבו אנו נמצאים

מטי צרפתי הרכבי:      ובמעבר חד אעבור לדבר על הצעת החוק שאני מעלה פה היום להצבעה בפני הבית המכובד הזה

מטי צרפתי הרכבי:  כנבחרי ציבור יש לנו חובה לדאוג לחייהם ולבריאותם של אזרחי ותושבי המדינה, ולצמצם את נזקי הפגיעה בסביבה ככל שניתן

מטי צרפתי הרכבי:  בריאות הציבור כיום ובעתיד תלויה במידה רבה באיכות האוויר שאנו נושמים

מטי צרפתי הרכבי:  זכינו בחוץ היום ביום שמשי ויפה כאן בירושלים, אבל בעלי הזיכרון הארוך יותר בינינו ודאי זוכרים את הרצף הארוך במיוחד של ימים גשומים וקרים שפקד אותנו אך לא מזמן – חורף אמיתי גשום וקר

מטי צרפתי הרכבי:      ובימים גשומים וקרים אלה אך טבעי שאנשים רוצים לחמם את ביתם, ומה נעים ומחמם גוף ולב יותר מאשר אש מרצדת באח או קמין

מטי צרפתי הרכבי:  לא בכדי חימום בקמין הפך ללהיט בשנים האחרונות בקרב בעלי בתים פרטיים

מטי צרפתי הרכבי:  הבעיה היא שאח וקמין הם אמצעי החימום המזהמים ביותר שבנמצא

מטי צרפתי הרכבי:  פי כמה וכמה יותר מכל אמצעי חימום אחר

מטי צרפתי הרכבי:  הקמין פולט חלקיקים נשימתיים, תרכובות אורגניות נדיפות, ומתכות כבדות ופחמן חד-חמצני

מטי צרפתי הרכבי:  מזהמים שגורמים למגוון רחב של תופעות בריאותיות, החל מגירוי בעור, בעיניים או בקנה הנשימה, דרך סחרחורת, כאב ראש והקאות, ועד לפגיעה בכבד, בריאות ובלב ומחלות סרטן למיניהן

מטי צרפתי הרכבי:      ארגון הבריאות העולמי קבע כי בערת עצים במתקני חימום ביתיים גורמת לפלטה של לא פחות מ-14 חומרים ידועים או חשודים כגורמי סרטן

מטי צרפתי הרכבי:  הסוכנות הבין-לאומית לחקר הסרטן - - -      

בועז טופורובסקי: סליחה, זה מדהים

בועז טופורובסקי:  אני לא ידעתי

בועז טופורובסקי:  ההסקה בעץ היא הכי מזהמת

מטי צרפתי הרכבי: ההסקה בעץ היא פי 200 מנפט - -      

בועז טופורובסקי:   זה שונה מההרגשה של האנשים, שזה נותן תחושה - - -     

מטי צרפתי הרכבי: - - ופי כמה אלפים מגז בוודאי

בועז טופורובסקי: מזהמת פי 200 מנפט

בועז טופורובסקי:  מהסקה בנפט

מטי צרפתי הרכבי: כן

מטי צרפתי הרכבי:  בועז

מטי צרפתי הרכבי:  ארגון הבריאות העולמי קבע כי בערת עצים במתקני חימום ביתיים גורמת לפלטה של לא פחות מ-14 חומרים ידועים או חשודים כגורמי סרטן

מטי צרפתי הרכבי:  הסוכנות הבין-לאומית לחקר הסרטן סיווגה פליטות פנימיות בתוך מבנים משרפת עץ

מטי צרפתי הרכבי:  פליטות פנימיות – בועז – בתוך החדר משרפת עץ כחומר מסרטן סביר לאדם, שזה נקרא הקבוצה A2

מטי צרפתי הרכבי:  והסוכנות הפדרלית להגנה על הסביבה בארצות הברית הגדירה את זיהום האוויר בבניינים כאחד מחמשת גורמי הסיכון החמורים ביותר לבריאות הציבור

מטי צרפתי הרכבי:  וקבעה שהריכוז של חלק מהמזהמים בתוך בניין עלול להיות גבוה פי חמישה מזה שמחוצה לו

מטי צרפתי הרכבי:  קמיני עץ פולטים יותר מסרטנים מכל ייצור החשמל והתעשייה גם יחד

מטי צרפתי הרכבי:  קמיני עץ בארץ - -     

ארז מלול: חברת הכנסת מירב, זה מפריע לחברת הסיעה שלך

ארז מלול:  היא מבקשת

מירב בן ארי: - - -     

מטי צרפתי הרכבי: - - הם לבדם אחראים ל-40% מהזיהום החלקיקי העדין בעונת החורף

מטי צרפתי הרכבי:  קמיני עץ פולטים 40% מהזיהום החלקיקי העדין בעונת החורף

מטי צרפתי הרכבי:       כל הנתונים האלה מצביעים על עובדה אחת פשוטה, בוטה ומאוד לא נעימה – קמינים אומנם מחממים את הגוף ואת הלב, אבל הם גם הורגים בני אדם

מטי צרפתי הרכבי:  קמינים הורגים בני אדם, זו האמת הפשוטה, המרה והמאוד לא נעימה, בעיקר קמינים הפועלים על דלק מוצק, כמו עץ טבעי או עץ מיוצר, לבני כבול או פחם למשל, שמזהמים משמעותית יותר מאלה המופעלים בדלקים אחרים, כגון גז

מטי צרפתי הרכבי:  אני גם אומר שתנור נפט נחשב פחות מזהם בהשוואה לכל דלק מוצק אחר

מטי צרפתי הרכבי:  הן סביבתית והן כלכלית, שימוש בגז לשם הפעלת תנור הסקה ביתי עדיף מהפעלת תנור הסקה באמצעות שרפה של כל חומר אחר

מטי צרפתי הרכבי:      ב-2011 ערכה ועדת מומחים ציבורית בנושא איכות האוויר בישראל בראשות פרופ' מנחם לוריא השוואה בין סוגי מזהמים שונים

מטי צרפתי הרכבי:  במסקנות שהוגשו למשרד להגנת הסביבה נקבע שאח ותנורי עצים והסקה באמצעות דלק מוצק על סוגיו השונים הם המזהמים ביותר, ואילו תנורים העובדים על גז מזהמים הכי פחות, עד כדי רמת פליטת מזהמים זניחה

מטי צרפתי הרכבי:  הוועדה המליצה להפסיק כליל את השימוש בעצים להסקה ביתית

מטי צרפתי הרכבי:      בשנים האחרונות יותר ויותר רשויות מקומיות בישראל מנסות למנוע את ההקמה של קמינים חדשים ולהסדיר את השימוש בקמינים קיימים

מטי צרפתי הרכבי:  אך השארת האחריות לנושא ברמה המוניציפלית אינה מספיקה, ובעיניי לעניין זה נדרשת ומתחייבת חקיקה לאומית שתקל על הרשויות המקומיות לאכוף את הנושא ותמנע את הצורך בחקיקת חוקי עזר נפרדים בכל רשות – מה שעשוי לעכב מאוד את תהליך ניקוי האוויר שאנו נושמים ממפגעי קמיני העץ

מטי צרפתי הרכבי:  זה ממש קשה - - -     

ארז מלול: חברים, זה ממש קשה

ארז מלול:  חברת הכנסת קטי שטרית, זה מפריע

קטי קטרין שטרית: לא, זה בגלל החוק

ארז מלול: גם בגלל החוק זה מפריע

מטי צרפתי הרכבי: הצעת החוק שאני מביאה כאן להצבעה היום מסתמכת על הנתונים השונים ועל מסקנות ועדת המומחים, ומבקשת לאסור את השימוש בתנורי הסקה שמופעלים באמצעות שרפת דלק מוצק כגון עץ, במטרה לצמצם ולמנוע מפגעי בריאות וריח, כאמור, וממש להציל חיי אדם

מטי צרפתי הרכבי:  כן מוצע להטיל עיצום כספי על מי שיעשה כן בניגוד להוראות החוק

מטי צרפתי הרכבי:       אני מבקשת לנצל את ההזדמנות גם להודות לשותפיי, חבר הכנסת יוראי להב הרצנו ונעמה לזימי – אנחנו יו"רים משותפים בשדולה הסביבתית – וגם לעמותת נושמים נקי, שמקדמת בנחישות ובמקצועיות את נושא הקטנת זיהום האוויר בשכונות מגורים בישראל

מטי צרפתי הרכבי:  אני מבקשת גם להודות לחברת הכנסת לשעבר יעל כהן פארן ולחכ"ל מוסי רז, שקידמו נושא חשוב זה בכנסות הקודמות

מטי צרפתי הרכבי:       לא מדובר כאן בסוגיה פוליטית שנויה במחלוקת

ארז מלול: חבר הכנסת טסלר, זה מפריע

ארז מלול:  אפשר לחגוג גם בחוץ

מטי צרפתי הרכבי: לא מדובר כאן בסוגיה פוליטית שנויה במחלוקת וגם לא מדובר בסוגיה המצריכה תקצוב כלשהו

מטי צרפתי הרכבי:  מדובר כאן פשוט בבריאות הציבור ובחיי אדם, נושאים שאני בטוחה שיש עליהם הסכמה רחבה כאן בבית הזה

מטי צרפתי הרכבי:      על כן אני מבקשת מכם, חבריי, לתמוך בהצעתי

מטי צרפתי הרכבי:  יחד אולי נצליח עד החורף הבא למנוע פגיעה נוספת בבריאות הציבור בישראל

מטי צרפתי הרכבי:  תודה רבה

ארז מלול: תודה רבה

ארז מלול:  אני מזמין את שר התקשורת שלמה קרעי להשיב על הצעת החוק בשם השרה להגנת הסביבה, ולהציג את עמדת הממשלה ביחס להצעת החוק

ארז מלול:  לרשותך עשר דקות, בבקשה

התקשורת שלמה קרעי: ההצעה הבאה ירדה מסדר-היום

התקשורת שלמה קרעי:       אדוני היושב-ראש, כנסת נכבדה, הצעת החוק מציעה לתקן את חוק אוויר נקי על מנת לצמצם ולמנוע זיהום אוויר ומפגעי ריח אשר נגרמים כתוצאה מהשימוש בתנורי הסקה שמופעלים באמצעות שרפת דלק מוצק

התקשורת שלמה קרעי:  בנוסף, מוצע לקבוע כי יוטל עיצום כספי בסך של 14,400 שקלים על מי שיעשה שימוש בתנורי הסקה בדלק מוצק

התקשורת שלמה קרעי:       גורמי המקצוע במשרד עוסקים בנושא זה תקופה ממושכת, כך אומרת השרה סילמן

התקשורת שלמה קרעי:  לעמדת גורמי המקצוע, חימום ביתי יכול להיעשות במגוון אמצעים, לכל אמצעי יתרונות וחסרונות, מהיבטים של דמי התקנה ושימוש, נוחות ההפעלה, מרחב ההשפעה, בטיחות וזיהום האוויר

התקשורת שלמה קרעי:      מבחינה סביבתית, חימום הבית באמצעות מזגן הוא אמצעי החימום הנקי ביותר, מבחינת פליטות מזהמים לאוויר, אחריו – תנור חימום הפועל באמצעות גפ"מ, גז פחמימני מעובה, ואחריהם ברשימה נמצאים תנורי החימום השורפים דלקים נוזליים

התקשורת שלמה קרעי:  בסוף הרשימה – תנורי ההסקה המוסקים באמצעות דלקים מוצקים, ובעיקר עץ, אשר מביאים לפליטה מוגברת של חלקיקים נשימים עדינים ובנזן, שהוא חומר מסרטן

התקשורת שלמה קרעי:  בנוסף, בשנים האחרונות מתקבלות במשרד תלונות רבות מאוד על מפגעי ריח הנגרמים מקמיני עץ

התקשורת שלמה קרעי:  ניטור סביבתי שבוצע בכמה אתרים בארץ הצביע על עלייה בריכוזי החלקיקים לפרקי זמן קצרים וללא חריגה מערכי סביבה

התקשורת שלמה קרעי:      עם זאת, לפי התוכנית הלאומית לצמצום זיהום אוויר לפי חוק אוויר נקי שאושרה בהחלטת ממשלה 1282 מיום 14 במרץ 2022, נקבעו יעדי הפחתה לבנזן ולחלקיקים - -     

ארז מלול: הפחתה למה?      

התקשורת שלמה קרעי: לבנזן

התקשורת שלמה קרעי:  זה השם? בנזן?      

מטי צרפתי הרכבי: כן

התקשורת שלמה קרעי: - - ולחלקיקים נשימים עדינים

התקשורת שלמה קרעי:  יעד ההפחתה לבנזן הוא הפחתה של 143 טונות לשנה, המהווים 30% מכמות הפליטות החזויה בשנת 2030 אם לא יישמו את התוכנית

התקשורת שלמה קרעי:  לשם השוואה, היקף הפליטות המוערך בשנת - - -     

ארז מלול: חברי הכנסת, די

ארז מלול:  אתם מפריעים לשר קרעי

ארז מלול:  גם ככה קשה לקרוא את זה

התקשורת שלמה קרעי: לשם השוואה, היקף הפליטות המוערך בשנת 2022 מקמיני עץ, על פי מקדמי פליטה, הוא 38 טונות

התקשורת שלמה קרעי:  כלומר הפסקת השימוש בקמינים עשויה להוריד כשליש מפליטות הבנזן

התקשורת שלמה קרעי:  המשמעות היא אפוא כי הפסקת השימוש בקמיני עץ יכולה לקדם את העמידה בתוכנית הלאומית לצמצום זיהום אוויר

התקשורת שלמה קרעי:  עד כאן טוב

מטי צרפתי הרכבי: בסדר? בזה אתה מסכים איתי

התקשורת שלמה קרעי: לאור כל האמור, הגורמים המקצועיים במשרד סבורים כי יש לתמוך בעיקרון המוצע בהצעת החוק

התקשורת שלמה קרעי:  עם זאת, הנוסח המוצע הוא נוסח גורף וכללי מאוד ואינו מתחשב בהיבטים שונים כגון מענקים לאוכלוסיות חלשות שייפגעו, וזמן לתקופת הסתגלות כפי שניתן במדינות נוספות, וכן הוראות מעבר הנוגעות לקמיני עץ שהוקמו כדין, בהתאם לדיני התכנון והבנייה והתקן המחייב בעניין זה

התקשורת שלמה קרעי:  כמו כן, ההצעה אינה מתחשבת במגבלות על אפשרויות הפיקוח והאכיפה ביחס לבתים פרטיים, הן לעניין הגבלת סמכויות כניסה והן לעניין האפשרות להטיל עיצומים כספיים, ואינה נותנת להן מענה יעיל

התקשורת שלמה קרעי:      לאור האמור לעיל, הציע המשרד לחברי הכנסת המציעים לאפשר עבודה מקצועית נדרשת לדיוק ההסדרים המוצעים, ולהעלות את הצעת החוק בתיאום בעוד כשלושה חודשים

התקשורת שלמה קרעי:  לפיכך, המשרד תומך עקרונית – המשרד להגנת הסביבה כמובן – תומך עקרונית בנושא הצעת החוק, אך קורא להצביע נגד החוק אם יעלה להצבעה היום במתכונתו הנוכחית

התקשורת שלמה קרעי:  השרה פונה פעם נוספת אל המציעים: משכו את הצעת החוק, נגיע להסכמות ונעלה אותו מחדש בתיאום

התקשורת שלמה קרעי:      יש לך זמן להחליט

התקשורת שלמה קרעי:  את מעוניינת להצביע או מעוניינת להגיע להסכמות, חברת הכנסת הרכבי?      

מטי צרפתי הרכבי: אני הייתי רוצה להגיב

מטי צרפתי הרכבי:  היה מלא זמן, זה נשלח לפני יותר מחצי שנה למשרד, והמשרד בחר שלא לקיים את המשא ומתן הזה

ארז מלול: את רוצה להגיב פה?     

מטי צרפתי הרכבי: כן

התקשורת שלמה קרעי: רגע, שנייה, לא סיימתי

ארז מלול: השר לא סיים

התקשורת שלמה קרעי: חברת הכנסת הרכבי, הרבה דברים מגיעים למשרד ולא מגיעים לסדר-היום של השר הממונה

התקשורת שלמה קרעי:  עכשיו יש לך כאן הבטחה מהשרה הממונה, שאומרת: החוק שלך טוב, מקובל עליי, בואו נעשה אותו בתיאום

מטי צרפתי הרכבי: אני אענה ואני אוריד

התקשורת שלמה קרעי: את תעני ותורידי?      

מטי צרפתי הרכבי: כן

התקשורת שלמה קרעי: אוקיי

התקשורת שלמה קרעי:  תודה רבה

ארז מלול: אני מזמין את חברת הכנסת מטי צרפתי הרכבי להגיב להצעתו של השר

ארז מלול:  עד שלוש דקות

ארז מלול:        חבריי חברי הכנסת, חבר הכנסת שמחה רוטמן, זה מפריע

מטי צרפתי הרכבי: אני ממתינה, כי אני לא יכולה

ארז מלול: אנחנו לא נתחיל

ארז מלול:  חבר הכנסת אברהם בצלאל, בבקשה

מטי צרפתי הרכבי: אדוני היושב-ראש ואדוני שר התקשורת, ראשית אני רוצה להודות למשרד להגנת הסביבה על כך שהוא מסכים איתי - - -     

ארז מלול: חברי הכנסת, זה מפריע

ארז מלול:  חברת הכנסת יסמין פרידמן, זה מפריע כל הרעש שם

מטי צרפתי הרכבי: אני מבקשת להודות למשרד להגנת הסביבה, לשר קרעי וכמובן, לאדוני, על כך שהמשרד מסכים עם הצורך בחקיקת חוק ברמה הלאומית

מטי צרפתי הרכבי:  אני רוצה רק לציין שלפני כמה חודשים ההצעה הזאת נשלחה למשרדים הרלוונטיים ולא נענתה לדיון

מטי צרפתי הרכבי:  כמו שציינת, הסוגיה ידועה כבר עשור לפחות עם הבנה שכדי לעמוד ביעדים זה אחד האמצעים להורדת היעדים של ההפחתה של המזהמים

מטי צרפתי הרכבי:       כראש עיר לשעבר אני יכולה להגיד שהיה מאוד קשה גם לאכוף, גם לפקח, כי חוק אוויר נקי לוקה, וגם כמעט בלתי אפשרי לחוקק חוק עזר בתחום

מטי צרפתי הרכבי:  הצורך הוא בהחלט צורך לאומי, ולכן אני מקבלת את הצעת השרה להגנת הסביבה שאנחנו נדייק את הנוסחים, נביא נוסח מוסכם ונאסור הסקה בדלק מוצק

מטי צרפתי הרכבי:  אני אומר שגם בהצעת החוק יש פרק זמן קצוב להסבת תנורי העץ לתנורים עם דלק נוזלי שהוא פחות מזהם

מטי צרפתי הרכבי:  החיים מלמדים שמי שמתקינים קמין עץ הם בדרך כלל בעלי הכנסה גבוהה, ולא בעלי הכנסה נמוכה

מטי צרפתי הרכבי:       אז ההצעה כן לוקחת בחשבון את הראייה ההוליסטית הזאת, ואני מקווה שבמהרה בימינו נביא נוסח מוסכם

ארז מלול: אז את מסירה את זה מהצבעה

מטי צרפתי הרכבי: כן, אני מסירה מהצבעה

ארז מלול: חברת הכנסת קיבלה את בקשתו של השר קרעי לדחות את מועד ההצבעה, וההצבעה תהיה במועד אחר

ארז מלול: [הצעת חוק פ/4138/25; נספחות

ארז מלול: ] 

ארז מלול: נעבור לנושא הבא על סדר-היום: הצעת חוק המאבק בטרור (תיקון – עבירת הזדהות עם ארגון טרור ופיצוי בגין פרסום דברי הסתה לטרור), התשפ"ד–2023, של חבר הכנסת יצחק קרויזר

ארז מלול:  אני מזמין את חבר הכנסת יצחק קרויזר לנמק את הצעתו

ארז מלול:  עד עשר דקות לרשותך

יצחק קרויזר: אדוני היושב-ראש, כבוד השרים, מכובדיי כולכם, הצעת החוק שעברה השבוע בוועדת השרים לחקיקה ואותה אני מציג לפניכם, היא הצעת חוק המאבק בטרור על שלל התיקונים שלו, עבירת הזדהות עם ארגון טרור ופיצוי בגין פרסום דברי הסתה לטרור, התשפ"ד–2023

יצחק קרויזר:       הרשתות החברתיות הפכו לכר פורה להסתה ולתמיכה בטרור, ומי שנהנים לא אחת מהבמה להפצת השנאה נגד מדינת ישראל - -     

ארז מלול: חבר הכנסת אופיר כץ, זה מפריע

יצחק קרויזר: - - הם, לצערנו, בהרבה מהמקרים לא אחרים מאותם אזרחים ישראלים הנהנים משוויון זכויות אזרחיות וחופש ביטוי

יצחק קרויזר:  בטרור יש להילחם בכל הכלים האפשריים, ובמיוחד כשמרכיב ההסתה הוא אחד המשמעותיים בהם

יצחק קרויזר:  לכן הגיעה העת לשלם עליו ביוקר

יצחק קרויזר:       לצערנו, כבר מאירועי שומר החומות כולנו היינו עדים לאירועי הסתה רבים שהיו ברשת, ולצערנו, אז לא היו מספיק חוקים ותקנות, וגם אולי כנראה לא יותר מדי יכולת או רצון של גורמי אכיפת החוק בזמנם לאכוף את החוק ולהעניש – לא במערך בתי המשפט

יצחק קרויזר:  לכן ראינו את האירועים האלה רק צוברים יותר ויותר כוח, והתרגלנו להרבה יותר אירועים כאלה ולתופעות הקשות ברשת

יצחק קרויזר:  לא חסרים סיפורים כאלה

יצחק קרויזר:       הצעת החוק באה לתקן את סעיף 24 בהצעה, חוק המאבק הטרור ב-2016, ואני מקריא: "העושה מעשה של הזדהות עם ארגון טרור, לרבות בדרך של ביזוי, לעג או שמחה לאידם של קורבנות טרור; או בדרך של פרסום דברי שבח או אהדה, הנפת דגל, הצגה או פרסום של סמל או הצגה, השמעה או פרסום של סיסמה, המנון, תעמולה או תכנים באחד מאלה" – דינו מאסר של עד שלוש שנים: "(1) בפומבי, לרבות במרשתת וברשתות החברתיות, במטרה להזדהות עם ארגון טרור"

יצחק קרויזר:       לצד המאבק ארוך השנים של גופי הביטחון והמודיעין בטרור, במבצעיו ובשולחיו, מאז ומתמיד נאלצו המערכות הציבוריות במדינה להתמודד גם עם נספחיו השונים של הטרור, בעוד המאבק במחבלים, בתשתיות הטרור ובאמצעי הלחימה זוכה להגנה מפורשת בחוק

יצחק קרויזר:  תופעות הנלוות לו כגון אהדה ותמיכה של אזרחים במעשי טרור ואף ביזוי, לעג או שמחה לאידם של נפגעים מהווים מעין "תופעת סל" – הם נמצאים בצד, הם לא מוגדרים בצורה מסוימת ומסודרת בחקיקה, והגדרתם אפורה

יצחק קרויזר:  כפועל יוצא מכך כלי האכיפה שלהם קלים ובלתי מספקים

יצחק קרויזר:       לצד האתגרים הרבים באכיפה ובמעקב אחר גילויי הזדהות עם ארגוני טרור, הרי שמאז חוקק ב-2016 חוק המאבק בטרור, שעיקרו הסדרת נושאים רבים בתחום במרחב הדיגיטלי, הוא עבר שינויים מרחיקי לכת שהפכו את משימת הניטור והבקרה וכן הוכחת הנזיקין לקשה אף יותר

יצחק קרויזר:  בעידן שבו תעבורת התכנים וההודעות ביישומי המסרים המדויקים רק הולכת וגוברת, נראה כי המרחב הדיגיטלי – אדוני היושב-ראש, קצת קשה פה עם כל הרעש שיש, חבריי חברי הכנסת

ארז מלול: חבר הכנסת אברהם בצלאל, אתה מאלץ אותי

ארז מלול:  די

יצחק קרויזר: הפך לקרקע פורייה להסתה ולתמיכה בטרור, והדבר נכון בעת שגרה בימים של פעילות ביטחונית שוטפת והן במציאות ביטחונית בולטת ביותר בעיתות מלחמה - -     

ארז מלול: חבר הכנסת מאיר כהן, זה מפריע

יצחק קרויזר: - - ובעיקר מאז 7 באוקטובר, כשראינו את התופעה הזאת הולכת וגדלה באמצעות הרשתות החברתיות תוך כדי שימוש בדגלים, בסמלים של ארגוני טרור

יצחק קרויזר:  כפי שציינתי, התמיכה מאז 7 באוקטובר ברשתות בארגוני הטרור והפצת תכנים שפוגעים באזרחי מדינת ישראל, במדינה, בסמליה ובמוסדותיה, כבר עברו את כל הגבולות

יצחק קרויזר:       לכן ההצעה הזאת מגיעה לדייק ולהיטיב עם היכולות של גורמי אכיפת החוק, של משטרת ישראל ושל בתי המשפט

יצחק קרויזר:  הנקודה היא שמי שמסית – ישלם

יצחק קרויזר:  ככל שאתה תפיץ את התכנים האלה ברשת ותשתף אותם – גם של נפגעים וגם תכנים של ארגוני הטרור – כאן אנחנו עושים את התפנית בחקיקה

יצחק קרויזר:       אני מקריא את התיקון: "גילוי הזדהות עם ארגון טרור והסתה לטרור – אחריות בנזיקין: הפר אדם הוראה מהוראות סעיף 24(א), יישא באחריות בנזיקין כלפי כל אדם שנחשף לפרסום כאמור בסעיף האמור, והוראות פקודת הנזיקין - - - יחולו עליו, בכפוף להוראות סעיף זה"

יצחק קרויזר:  בעצם אנחנו הופכים את החוק הקיים – שלא רק אם יצליחו להוכיח, אלא כל אזרח במדינת ישראל שירגיש שהוא נפגע מהחשיפה לתכנים ששיתף פלוני-אלמוני ברשת החברתית, יוכל לתבוע אותו תביעת נזיקין

יצחק קרויזר:       לכן זאת הצעת חוק תקדימית, חבריי חברי הכנסת

יצחק קרויזר:  היא מאפשרת לכל אזרח ואזרחית שנחשפים ברשת לגילויי הסתה ותמיכה בטרור לתבוע את המפרסמים ולזכות בפיצוי כספי גם ללא הוכחת נזק בעקבות הפרסום

יצחק קרויזר:  כמו כן, הצעת החוק הזאת איננה מגבילה את מספר התביעות אשר הוגשו בגין אותו פרסום, כך שכל אזרח אשר מרגיש שנפגע מהפרסום יוכל לתבוע בהצעה הזאת, וכך היא תרתיע את תומכי הטרור ואת אלה שמשתפים את התכנים שלו, ותביא לצמצום פעילותם במרחבי הרשת החברתית, במיוחד כאשר מדובר באזרחים ישראלים שנהנים מזכויות אזרחיות וחופש ביטוי שהם מנצלים כדי לחזק את ארגוני הטרור ברשתות ולפגוע ברגשותיהם של אזרחי מדינת ישראל, בסמלי המדינה ובמוסדותיה

יצחק קרויזר:       הדבר יפחית את הפגיעה באזרחי מדינת ישראל הנפגעים מפעולות ארגוני הטרור ומביזוי קורבנות הטרור בפומבי

יצחק קרויזר:  אני מקריא מתוך הצעת החוק: "מספר התביעות שהוגשו בגין אותו פרסום"; "סכום הפיצוי הכולל שנפסק לחובת מבצע העבירה"

יצחק קרויזר:       ב-7 באוקטובר, בתוך האירועים הקשים שעברו עלינו, התחלנו גם להתעורר ולהתפכח

יצחק קרויזר:  מערכות המשפט והאכיפה החלו להפנים שאת הטרור אסור להכיל, ובטרור צריך להילחם כדי למגר

ארז מלול: חבר הכנסת יוני מישרקי, פתחת קבלת קהל במליאה, אני רואה

יצחק קרויזר: סעיף ג': "חייב בית המשפט את הנתבע בתשלום כאמור בסעיף (ב), ייפסק רבע ממנו לטובת התובע, ויתרת התשלום" – שימו לב פה, אדוני היושב-ראש, יש פה עוד תוספת בחקיקה – "תיפסק לטובת אוצר המדינה לשם פיצוי נפגעי פעולת האיבה, כהגדרתם בחוק התגמולים לנפגעי פעולות האיבה"

יצחק קרויזר:  ולכן, הצעת חוק זו, ברגע שהיא תיכנס לספר החוקים של מדינת ישראל – ואני מקווה שנעשה את זה ככמה שיותר מהר, בעזרתכם, חבריי חברי הכנסת – למעשה תחל רטרואקטיבית החל מיום כ"ב בתשרי התשפ"ד

יצחק קרויזר:  7 באוקטובר ייצרב בזיכרוננו לעד כיום שבו שום דבר לא יהיה כפי שהיה, ובאמצעות חוק זה יועבר מסר לכל המסיתים וייצרב גם בזיכרונם שלהסתה יש מחיר מופקע, ומי שמסית משלם

יצחק קרויזר:      לסיום, אדוני היושב-ראש, אני רוצה להודות לחברי עורך הדין אורי אמיתי על היוזמה, על השותפות והסיוע בכתיבת הצעת החוק החשובה הזו

יצחק קרויזר:  ולכן אני חוזר ואומר, לא רק שכל אזרח ואזרחית יוכל לתבוע נזיקין ולהוציא כסף מאותו פושע, מאותו אזרח ישראלי שמשתף תכנים של טרור, אלא גם התביעה – והכסף לא רק ילך אל אותו התובע, אלא גם יחזור דרך אוצר המדינה לאותם נפגעי עבירה, לאותם נפגעי פעולות האיבה

יצחק קרויזר:       הצעת החוק הזו היא דרמטית, היא קריטית, היא חדשנית, ולכן אני חוזר ואומר תודה לעורך הדין אורי אמיתי על היוזמה, תודה לצוות שלי על העשייה כדי לקדם את החוק הזה, וקורא לכם, חבריי חברי הכנסת, להצביע בעד הצעת חוק חשובה זו

ארז מלול: תודה רבה

ארז מלול:  אני מזמין את כבוד השר הרב יצחק גולדקנופ להציג את עמדת הממשלה ביחס להצעת החוק

ארז מלול:  חברי הכנסת, אני רוצה להבהיר כי הצעת חוק משפחות חיילים שנספו במערכה (תגמולים ושיקום) (תיקון – הכרה בארוסות חיילים שנספו במערכה), התשפ"ד–2024, שאושרה בקריאה טרומית, תעבור לוועדת העבודה והרווחה לצורך הכנתה לקריאה ראשונה, ולא לוועדת הפנים כפי שציינתי

ארז מלול:  תודה רבה

ארז מלול:  כבוד השר, עד עשר דקות לרשותך

יצחק גולדקנופף: אדוני היושב-ראש, שרים שנמצאים כאן איתנו, חברי כנסת, נכבדיי, כנסת נכבדה, צוהריים טובים כבר

יצחק גולדקנופף:  הצעת החוק שלפנינו מבקשת לתקן את חוק המאבק בטרור בשני היבטים: פלילי ונזיקי

יצחק גולדקנופף:  פלילי – ההצעה מבקשת לדייק את ההגדרה של הזדהות עם ארגוני טרור ולקבוע שגם מעשה של ביזוי, לעג או שמחה עם מעשה טרור או ביחס לקורבנות טרור ייכנס לגדרי הסעיף; נזיקי – הצעת החוק מבקשת לקבוע פיצוי ללא הוכחת נזק בגין פרסום זה לכל קורבן הנפגע מפרסום זה

יצחק גולדקנופף:      רבותיי, צוות ההסתה בהובלתו של השר לביטחון לאומי חבר הכנסת איתמר בן גביר, שהוקם כבר בחודש פברואר 2023, הוכיח לנו כמה הדברים חשובים וחיוניים

ארז מלול: חבר הכנסת קרויזר, מן הראוי שתקשיב לעמדת הממשלה ביחס להצעת החוק שלך

יצחק גולדקנופף: הסתה לטרור היא לא גזרת גורל, וניתן לטפל בה באופן מהיר ויעיל

יצחק גולדקנופף:  טיפול מהיר ויעיל מהווה הרתעה חשובה ומונע מאחרים לבצע מעשים דומים

יצחק גולדקנופף:  טיפול מהיר ויעיל מפחית את גובה הלהבות ומצמצם פעולות טרור

יצחק גולדקנופף:  לצד זאת, מפעולות הצוות ניתן ללמוד שיש צורך לשפר מאוד את חוק המאבק בטרור ואת הפרשנות הניתנת לו על מנת ללכוד ברשת, תרתי משמע, את רוב המסיתים ולא רק מקצתם או חלקם

יצחק גולדקנופף:  במובן הזה הצעת החוק היא חשובה, כי מטרתה לדייק את חוק המאבק בטרור באופן שייתן כלים נוספים לצוות ההסתות

יצחק גולדקנופף:       רבותיי, הממשלה תומכת בהצעת החוק בסייגים

יצחק גולדקנופף:  תודה רבה

ארז מלול: תודה רבה לכבוד השר

ארז מלול:       חבריי חברי הכנסת, אנו עוברים להצבעה על הצעת חוק המאבק בטרור (תיקון – עבירת הזדהות עם ארגון טרור ופיצוי בגין פרסום דברי הסתה לטרור), התשפ"ד–2023

ארז מלול:  נא לשבת, בבקשה

ארז מלול:  הצבעה

ארז מלול: בעד ההצעה להעביר את הצעת החוק לוועדה – 27 

ארז מלול: נמנעים – אין 

ארז מלול: להלן תוצאות ההצבעה: 27 בעד, שישה מתנגדים

ארז מלול:  אני קובע כי הצעת חוק המאבק בטרור (תיקון – עבירת הזדהות עם ארגון טרור ופיצוי בגין פרסום דברי הסתה לטרור), התשע"ד–2023, אושרה בקריאה טרומית ותעבור לוועדת חוץ וביטחון לצורך הכנתה לקריאה ראשונה

ארז מלול: [הצעת חוק פ/4322/25; נספחות

ארז מלול: ] 

ארז מלול: נעבור לנושא הבא על סדר-היום: הצעת חוק הפסקת הליכים ומחיקת רישומים בעניין עבירה על רקע מחאות יוצאי אתיופיה, התשפ"ד–2024, של חברת הכנסת פנינה תמנו

ארז מלול:  אני מזמין את חברת כנסת פנינה תמנו לנמק את ההצעה

ארז מלול:  עד עשר דקות לרשותך

ארז מלול:  בבקשה

פנינה תמנו: תודה, אדוני היושב בראש, אני אשתדל לעשות את זה אפילו יותר קצר

פנינה תמנו:  שר המשפטים, השרים הנכבדים, כנסת נכבדה, חברי וחברות הכנסת, תחילה, לפני שאני נוגעת בעניין החוק, אני רוצה קודם כול להתפלל לשלומה של הילדה בת התשע היימנוט קסאו

ארז מלול: חברי הכנסת, בבקשה

פנינה תמנו: היימנוט קסאו, ילדה, עולה חדשה, בת תשע, נעלמה מביתה בליל יום ראשון, ועד עתה לא מוצאים אותה, למרות מאמצי המשטרה, יחידת הכלבנים, מתנדבים, הסוכנות היהודית, המפכ"ל שהגיע לשם אתמול; שלשום הגיע לשם שר הקליטה

פנינה תמנו:  פשוט אירוע הזוי, פרשה הזויה, שילדה בת תשע – נעלמות עקבותיה כאילו בלעה אותו האדמה

פנינה תמנו:  אני מאוד מוטרדת, היה לי קשה לישון בלילה

פנינה תמנו:  רק לחשוב שהילדה הקטנטונת הזו כבר – מירב, אני מדברת על היימנוט בת התשע שנעלמה ביום ראשון בלילה, חשוב לי שתשמעו - -     

ארז מלול: מקרה מזעזע ביותר

פנינה תמנו: - - ושגם אנחנו נעשה את כל המאמצים, גם לדרבן את המשטרה, גם לעשות הכול כדי שימצאו אותה

פנינה תמנו:  גם פרסמו את תמונתה כדי שבאמת גם הציבור יוכל להתגייס למאמצים וכל מי שיודע, ולו בדל מידע קטן על היימנוט, נא להעביר את המידע למשטרה

פנינה תמנו:  כולנו מתפללים שימצאו אותה בשלום

פנינה תמנו:      אדוני היושב-ראש, החוק הזה, הצעת החוק להפסקת הליכים ומחיקת רישומים בעניין עבירה על רקע מחאות יוצאי אתיופיה, הוא חוק צודק מאין כמותו

פנינה תמנו:  ב-2015 הייתי בין מובילי המחאה, ולאורך שנים אני מובילה מחאה

פנינה תמנו:  הילדים – גם ילדים בני 13, 14, 15 – וגם בני נוער וצעירים שיצאו לרחובות כדי לזעוק את זעקתם אחרי שכבר כל מה שהם עשו לא עזר

פנינה תמנו:  אחרי שגם אנחנו, נבחרי הציבור שהעלינו כאן בבית הזה – אני נכנסתי לפה ב-2013, היו דיונים לפני המחאות

פנינה תמנו:  כל מה שנאמר מול המשטרה ומול המשרדים הרלוונטיים והשרים לא עזר

פנינה תמנו:  ורק לאחר מכן, אחרי אירועים מאוד קשים, פוגעניים, הפגיעות הכי חמורות בזכויות האזרח והאדם וזכויות קהילה שלמה שנרמסו – רק לאחר מכן הצעירים של בני הקהילה, אוהבי ישראל, אוהבי ציון ואוהבי עם ישראל, יצאו לרחובות כדי שהזעקה הזאת תטלטל, תזעזע את המדינה, כדי לומר: לא נהיה יותר דור נרמס, לא נהיה יותר דור שמשלם מחיר רק בגלל צבע עורו

פנינה תמנו:      אותם צעירים אמיצים ואמיצות שיצאו לרחובות – אני הייתי איתם, צעדתי איתם וזעקתי את זעקתם יחד איתם – אני ראיתי כמה הם היו מוכנים לשלם כל מחיר כדי שהילדים הקטנים יותר לא ישלמו מחיר רק בשל צבע עורם, שלא היו מודרים, מופלים וסובלים מגזענות

פנינה תמנו:  והם סבלו וסובלים

פנינה תמנו:  לצערי, את העבר אי-אפשר למחוק

פנינה תמנו:  יש אנשים ששילמו מחיר מאוד כבד, והם לא יוכלו לתקן את מה שקרה

פנינה תמנו:      אדוני היושב-ראש, רבים שנפתחו להם תיקים לא הצליחו להתגייס לצבא ולא קיבלו אותם לעבודה

פנינה תמנו:  יותר מכול רמסו להם את הביטחון העצמי ותחושת הפרודוקטיביות האזרחית

פנינה תמנו:  אמרתי את זה בפעם הקודמת כשהיה פה דיון על החוק, אותו חוק של חברת הכנסת צגה מלקו

פנינה תמנו:  היו מי שטענו שמפלים את יהודי אתיופיה לטובה

פנינה תמנו:  אני אומרת שאותם אנשים כנראה לא מבינים על מה מדובר, כשהם מדברים על גזענות

פנינה תמנו:      כנראה אותם אנשים צריכים להיות אתיופים ליום אחד בשביל להבין מה זה להיות שחור במרחב לבן

פנינה תמנו:  23,000 תיקים מתוך אוכלוסייה כל כך קטנה שמונה קרוב ל-160,000, שמתוכם אם תורידו את הקשישים, את הנשים וכמובן את הדור היותר מבוגר, תבינו שמדובר על תיק לכל צעיר שני או שלישי

פנינה תמנו:       מה לעשות? הגברים יוצאי אתיופיה מופלים יותר

פנינה תמנו:  סוציולוגית הגברים יוצאי אתיופיה מופלים יותר

פנינה תמנו:  אני יושבת-ראש הוועדה לקידום מעמד האישה

פנינה תמנו:  אנחנו יודעים שלוקחים את הנתונים מכלל האוכלוסייה, ומי שמופלה יותר זה נשים

פנינה תמנו:  אבל כשמדובר ביוצאי אתיופיה צריך לומר ביושר שלא רק כלל האוכלוסייה מופלית בין אם זה בשכר, הכנסה חודשית, תעסוקה, בוודאי הסללה בחינוך ועוד, אנחנו רואים שהגברים יוצאי אתיופיה הם החשודים המיידיים – זאת תקופה כזאת שכולם מצוננים

ארז מלול: תיקחי את הזמן, הכול בסדר

פנינה תמנו: אנחנו לא נעמוד מנגד – לא האימהות, לא הבנות, לא הנשים יוצאות אתיופיה

פנינה תמנו:  אנחנו לא נעמוד מנגד עד שנראה שהילדים והילדות שלנו מוגנים

פנינה תמנו:  כאשר אני מדברת על 23,000 תיקים, זה לא מסתיים שם

פנינה תמנו:  זה ממשיך בזה שאנחנו רואים שיש ייצוג יתר של בני הקהילה במוסדות הסגורים של הרווחה ובחסות הנוער; אנחנו מדברים על זה שיש יותר הוצאת ילדים יוצאי אתיופיה מהבית; אנחנו מדברים על זה שיותר ילדים יוצאי אתיופיה נענשים על ידי כך שמשעים אותם, על ידי כך שמסלילים אותם לבתי ספר פחות טובים, על ידי כך שגם כילדים קטנים בגנים הם החשודים המיידים והנענשים המיידיים; אנחנו מדברים על כך שגם בצבא, לצערנו, יש תופעות חמורות של כליאת יתר, ולצערי גם התאבדויות בשיעור יותר גבוה

פנינה תמנו:  אנחנו רואים במובהק שכל הנתונים האובייקטיביים עדיין, עדיין לא טובים

פנינה תמנו:       על כן, מדינת ישראל וממשלת ישראל חייבות לעשות הכול הכול לתקן את המצב, כי מדובר בנתונים אובייקטיביים

פנינה תמנו:  אל תגידו לנו שמדובר בקיפוח ובתחושות קיפוח, ושעוד דור זה יעבור

פנינה תמנו:  אין לנו זמן, תמיד אמרתי את זה

פנינה תמנו:  אפילו בנאום הבכורה שלי אמרתי

פנינה תמנו:  אנשים שאומרים שעוד דור זה יעבור, הם אנשים חסרי יכולת לראות חזון, אנשים שגוזלים תקווה ואת החלומות של כל הילדים

פנינה תמנו:  אנחנו לא מדברים על ילדים שעלו אתמול לארץ, אנחנו מדברים על ישראלים שנולדו פה כמו הילדים שלי, הבן והבת שלי, ולהם יש זכות מיידית לשוויון זכויות

פנינה תמנו:       אבל בתוך זה, בצער אני אומרת לך, אדוני היושב-ראש, ממשלת ישראל ושר האוצר כמי שמוביל את זה, החליטו שדווקא עכשיו בצל המלחמה – כאילו כשיש מלחמה, מותר לרסק את החברה הישראלית ולהתעמר בחלשים – לקצץ 15% מהתוכנית לשילוב יהודי אתיופיה בחברה הישראלית

פנינה תמנו:  במקום לקחת ממקורות תקציביים אחרים, שהוא יודע שהם קיבלו יותר, במקום ללכת לחפש רזרבות במקומות שאפשר לתת, הוא בוחר להכניס את ידו לתוך כבשת הרש של הקהילה; לבוא ולומר ולמסור לקהילה, לאותם לוחמים שנמצאים בעזה בחירוף נפש, בחירוף נפש – אני לא אוהבת לדבר על הקורבנות בתוך הקהילה, כי אנחנו חלק בלתי נפרד מעם ישראל, אבל כולנו יודעים איזה לוחמים ולוחמות אמיצים יש לנו, וכמה חיילים אנחנו איבדנו

פנינה תמנו:       אמרתי את זה: כולם בנינו ובנותינו, אבל לא יהיה מצב שאנחנו נהיה שווי חובות ולא שווי זכויות

פנינה תמנו:  זכויות זה אומר שאסור לנו למסור מסר כזה לילדים שבחוגים, לילדים שזקוקים לעזרה

פנינה תמנו:  תוכניות התעסוקה, התוכניות למאבק בגזענות וכל התוכניות האלה – מה הוא רוצה בעצם? לקצץ בהם? זה לא יקרה

פנינה תמנו:  ממשלת ישראל, זה לא יקרה

פנינה תמנו:       אנחנו מדברים על 18 מיליון שקלים, אתם יכולים למצוא את המקור ממקור אחר, מאזורים אחרים

פנינה תמנו:  אנחנו לא רוצים את זה על חשבון אוכלוסיות מוחלשות, זה בוודאי לא

פנינה תמנו:  אני מדברת על משרדים מיותרים, על תפקידים מיותרים, על תחומים מיותרים – אפשר לקחת משם ולומר: אנחנו נמשיך לטפל באוכלוסיות הכי מוחלשות, כי גם כשיש מלחמה החברה הישראלית צריכה להישאר מאוחדת

פנינה תמנו:  מאוחדת זה גם לעשות תיקון, כי הלקח מהמלחמה הזאת הוא לדעת שחשוב שתהיה אחדות, חשוב שיהיה שוויון, חשוב שאנחנו נהיה עם חזק ומאוחד – אבל עם חזק ומאוחד זה כאשר לא דורסים ודורכים על הזכויות של אחרים

פנינה תמנו:       לכן החוק הזה הוא חוק מאוד משמעותי וחשוב

פנינה תמנו:  אני יכולה לומר שבתחילת הקדנציה הזאת גם פניתי לשר המשפטים, שנמצא איתנו כאן, שבאמת עשה מאמץ

פנינה תמנו:  הוא אמר לי שהוא רואה את החשיבות של החוק הזה והחשיבות של המהלך הזה

פנינה תמנו:  בעזרת ה', אני מקווה שבמהרה אנחנו נעביר את זה בקריאה שנייה שלישית, גם את החוק שלי, גם את החוק של צגה וגם את החוק של חבר הכנסת משה סלומון

פנינה תמנו:  תודה

ארז מלול: תודה רבה

ארז מלול:  אני מזמין את כבוד שר המשפטים חבר הכנסת יריב לוין, להציג את עמדת הממשלה ביחס לחוק

ארז מלול:  לרשותך עד עשר דקות, בבקשה

המשפטים יריב לוין: תודה רבה, אדוני היושב-ראש

המשפטים יריב לוין:  השר, חברות וחברי הכנסת, נדמה לי שאין צורך להכביר מילים - - -     

ארז מלול: כבודו כבר דיבר ביחס להצעת החוק

המשפטים יריב לוין: אכן עברה כאן בתמיכתי האישית ובתמיכת הממשלה הצעת החוק של חברת הכנסת צגה מלקו שעוסקת בנושא הזה

המשפטים יריב לוין:  על הרקע הזה בוודאי אנחנו מצטרפים גם ליוזמה של חברת הכנסת תמנו, על מנת שהחוק הזה גם יעבור וימוזג יחד עם החוק שעבר, זאת מתוך תקווה שוועדת חוקה, חוק ומשפט תשלים את חקיקת החוק הזה במהירות ותעשה צדק עם הציבור של יוצאי אתיופיה, שבאמת נפגע מאכיפה בררנית שאין לה מקום ואי-אפשר להשלים איתה, ואי-אפשר לקבל אותה

המשפטים יריב לוין:       כפי שאמרתי בדיון שהיה בעניין החוק של חברת הכנסת מלקו, אני חוזר ואומר גם כאן: ראוי לבחון במסגרת הדיונים בוועדה גם את היחס שניתן כלפי אוכלוסיות אחרות בנושא של אכיפה בררנית

המשפטים יריב לוין:  נדמה לי שגם שם נמצא נתונים בעייתיים מאוד

המשפטים יריב לוין:  ככל שאפשר יהיה, כדאי יהיה להרחיב את הנושא ולתת פתרון הולם לכל אוכלוסייה שנפגעה מאכיפה בררנית ולא צודקת

המשפטים יריב לוין:       לכן אני מבקש מהכנסת בהחלט לתמוך גם בהצעת החוק הזאת על מנת שאנחנו כולנו ביחד נפעל ונשלים את המהלך החשוב הזה

המשפטים יריב לוין:  תודה רבה

ארז מלול: תודה רבה

ארז מלול:  חבל שאז, בזמן הפנתרים השחורים – השבוע הלך לעולמו חבר הכנסת צ'רלי ביטון – שלא היו חברי כנסת שיחוקקו חוק גם על אכיפה בררנית

ארז מלול:  הרי הוא נעצר וישב בבית סוהר על אפליות וגזענות

ארז מלול:  תודה רבה

ארז מלול:      חברי הכנסת, אנו עוברים להצבעה על הצעת חוק הפסקת הליכים ומחיקת רישומים בעניין עבירה על רקע מחאות יוצאי אתיופיה, התשפ"ד–2024, של חברת הכנסת תמנו

ארז מלול:  חברים, הצבעה

ארז מלול: בעד ההצעה להעביר את הצעת החוק לוועדה – 26 

ארז מלול: נמנעים – אין 

ארז מלול: להלן תוצאות ההצבעה: 26 בעד, אין מתנגדים

ארז מלול:  אני קובע כי הצעת חוק הפסקת הליכים ומחיקת רישומים בעניין עבירה על רקע מחאות יוצאי אתיופיה, התשפ"ד–2024, אושרה בקריאה טרומית ותעבור לוועדת החוקה, חוק ומשפט לצורך הכנתה לקריאה ראשונה

ארז מלול:  << הלסי >> מדיניות המיסוי בנוגע להכנסות של רשתות חברתיות הפועלות בישראל<< הלסי >>        

ארז מלול: חברי הכנסת, נעבור להצעה לסדר-היום בנושא: מדיניות המיסוי בנוגע להכנסות של רשתות חברתיות הפועלות בישראל

ארז מלול:  את ההצעה הגישו חברי הכנסת חנוך דב מלביצקי, נאור שירי ויצחק קרויזר

ארז מלול:  ראשון המנמקים – חבר הכנסת חנוך דב מלביצקי

ארז מלול:  נוכח? חבר הכנסת חנוך? אינו נוכח

ארז מלול:  נעבור לחבר הכנסת נאור שירי

ארז מלול:  בבקשה, לנמק את ההצעה

ארז מלול:  עד שלוש לרשותך

ארז מלול:  עד שלוש דקות, אני מדגיש, לרשותך

נאור שירי: כפי שאני רואה יש לי שש דקות ו-19 שניות

ארז מלול: תחליף משקפיים

נאור שירי: תרכיב משקפיים

נאור שירי:      אדוני היושב-ראש, חבריי חברי הכנסת, אנחנו נמצאים בעת משבר כלכלי

נאור שירי:  רק אני שומע את הצפצופים? כן? 

חנוך דב מילביצקי: דבר - - -     

נאור שירי: חשבתי שכולנו ביחד

נאור שירי:       אנחנו יודעים בוועדת הכספים, ואנחנו מבינים את הצורך בזה – אנחנו מעלים מיסים ומשיתים מיסים גם על חברות ישראליות, גם על התושבים והתושבות שלנו

נאור שירי:  באחד הדיונים עלתה שאלה או תהייה על החברות הגדולות בעולם - זה פייסבוק, למשל, או חברת מטא – שלא משלמות  מיסים

נאור שירי:  שאלנו את החבר'ה מהאוצר כמה מיסים משלמת מטא, שמגלגלת תקציב מדינה בערך, בטח בעולם, אבל גם תקציב עצום בישראל, וגובה המון המון המון כסף מהציבור הישראלי, מהחברות הישראליות – כמה מיסים הן משלמות בישראל

נאור שירי:  עד היום – אפילו היום שאלתי את נציגי האוצר בכניסה לוועדת הכספים – אף אחד לא יודע לתת את התשובה

נאור שירי:  אבל אנחנו מעריכים משיחות עם האוצר – יש לך את הנתון, אז אחרי זה אתה תספר

נאור שירי:  לדעתנו או לטעמנו, אנחנו מפסידים בין 2 ל-3 מיליארד שקלים מיסוי, כל שנה, כתוצאה מהמדיניות שפשוט אנחנו לא ממסים את החברות האלה

נאור שירי:       עכשיו, לא רק שאנחנו לא ממסים את החברות האלה – אנחנו גם  גורמים נזק באופן ישיר למשק הישראלי, ואני אסביר

נאור שירי:  היום, אם חברה מוכרת מוצר מסוים, אין לה את היכולת – היא משלמת את המיסים, היא משלמת את המע"מ; היא משלמת למדינת ישראל בעבור המוצר שאותו היא מייצרת

נאור שירי:  החברות האלה, הכי גדולות בעולם, שהן כבר בשווי של מדינות, הן מדינות, גם מבחינת הרגולציה – יש אפס רגולציה עליהן

נאור שירי:  אתה יכול לפרסם מה שאתה רוצה, ומפרסמים, ואנחנו עדים לזה במאבק בטרור, במאבק בגזענות, בכל מה שרוצים

נאור שירי:  יש אפס רגולציה

נאור שירי:  מדינת ישראל מושכת את ידיה מרגולציה על החברות האלה

נאור שירי:  כל אחד פוחד על החשבון האישי שלו

ארז מלול: תגיד לי שם של חברה שלא משלמת

נאור שירי: פייסבוק

ארז מלול: פייסבוק לא משלמת?     

נאור שירי: לא משלמת, לא משלמת מיסים

נאור שירי:  אמזון – לא משלמים

נאור שירי:  אנחנו פוגעים במשק הישראלי

נאור שירי:  אנחנו לא ממסים את החברות האלה

נאור שירי:  הן יושבות במדינת ישראל - - -      

ארז מלול: במשפט המשווה הם ממסים? בלונדון הם - - -      

נאור שירי: אני לא בטוח לגבי מדיניות המיסוי בעולם

נאור שירי:  אני יכול להגיד שבארצות הברית כן - - -      

ארז מלול: טוב, זו חברה אמריקאית

נאור שירי: לא משנה, היא פועלת במדינת ישראל

ארז מלול: השאלה אם בלונדון משלמים, בבריטניה, בצרפת

נאור שירי: מהרגע שהיא פועלת במדינת ישראל, צריך למסות אותה

נאור שירי:  לא הגיוני בעיניי שיש חברות סופר-משמעותיות במשק הישראלי, בכל המשק בעולם, ואף אחד לא מדבר איתן

נאור שירי:  אין רגולציה

נאור שירי:  כשאני שואל בוועדת הכספים, ויש חשש – תסכים איתי, חנוך, היה חשש להגיד כמה הן משלמות

נאור שירי:  למה אנחנו צריכים להעלות את המע"מ כשאנחנו לא גובים את המיסים? למה הציבור הישראלי לא יכול לקבל את הרווח? מה, החברות האלה לא פועלות במשק?      יש חשש מסוים בבניין הזה – במשך שנים, האמת, צריך לומר; זה ממש לא התחיל בשנה הזו – לדבר על רשתות חברתיות, כי מה לעשות, כולנו נבחרי ציבור, ומשתמשים בצינורות המקובלים האלה של רשתות החברתיות כדי שאתם בבית תשמעו אותנו

נאור שירי:  אבל אני רוצה להגיד - - -      

ארז מלול: אני רומז

נאור שירי: רמזת, ואני מסיים באמת

נאור שירי:  אני חושב שהגיע הזמן גם לשנות את זה במובן של המיסוי, אבל בטח ובטח במובן של הרגולציה

נאור שירי:  הרשתות החברתיות הן כלי נהדר, אבל הן פוגעות, בעיניי, ביחסים הבין-אישיים, הן פוגעות היחסים בחברה, הן פוגעות בציבור הישראלי, ולא רק בציבור הישראלי, והגיע הזמן לשנות את זה

ארז מלול: הן מעצבות דעת קהל

נאור שירי: תודה רבה על החריגה

נאור שירי: תודה רבה

נאור שירי:  יופי, יפה

נאור שירי:  חבר הכנסת חנוך דב מלביצקי

נאור שירי:  לאחר מכן – חבר הכנסת קרויזר

נאור שירי:  שלוש דקות לרשותך, בבקשה

חנוך דב מילביצקי: תודה, אדוני היושב-ראש

חנוך דב מילביצקי:  אני לא אחזור על מה שאמר נאור, אני רק אגיד – נאור, אתה יודע מה הנוסחה שלפיה החברות האלה משלמות מס במדינת ישראל? כל אחד מוכן לחתום עליה

חנוך דב מילביצקי:  cost – 10%, 10% מה-cost הן משלמות מס, אתה מבין? מטורף לגמרי

חנוך דב מילביצקי:  אין חברה במדינת ישראל שלא הייתה חותמת על זה בעשר ידיים, לא בשתיים

חנוך דב מילביצקי:  הדבר הזה צריך להשתנות

חנוך דב מילביצקי:  לא יכול להיות

חנוך דב מילביצקי:      התקציב שמובא היום הוא תקציב כואב; הוא תקציב כואב, לצערי, בעיקר לשכבות החלשות

חנוך דב מילביצקי:  מדברים על מס נסועה, מדברים על מע"מ, מדברים על ימי ביטוח, על ביטוח לאומי, מדברים על ימי הבראה שלוקחים, והמיליארדרים של הרשתות החברתיות ממשיכים פה לשלם מס סמלי

חנוך דב מילביצקי:  2, 3 מיליארד, לדעתי, זה על דרך ההפחתה, מה שאנחנו מפסידים מזה כאוצר מדי שנה, והדבר הזה צריך להשתנות

חנוך דב מילביצקי:       ולכן, אני מבקש להעביר את הדיון כמה שיותר מהר לוועדת הכספים – נכון, נאור? כדי, אדוני, שאנחנו נוכל לדון בזה אפילו עכשיו ולנסות לראות מה אנחנו יכולים לעשות במסגרת הזמנים של התקציב הכואב מאוד הזה

חנוך דב מילביצקי:  תודה רבה

ארז מלול: תודה רבה

ארז מלול:  נעבור לדובר הבא

ארז מלול:  חבר הכנסת יצחק קרויזר, בבקשה

ארז מלול:  לרשותך עד שלוש דקות

יצחק קרויזר: אדוני היושב-ראש, אדוני השר, חבריי חברי הכנסת, חברי הכנסת המציעים, חברי הכנסת שירי, חנוך, הצעה לסדר-היום חשובה מאוד, אדוני היושב-ראש על מדיניות המיסוי בנוגע להכנסות של רשתות חברתיות הפועלות בישראל

יצחק קרויזר:  אז כמו שני המציעים הקודמים וחברי ועדת הכספים – ובאמת, אנחנו נמצאים היום בתקופה שבה עובר תקציב לא פשוט

יצחק קרויזר:  בדיונים שלנו אל מול נציגי האוצר ועם שאר המשרדים, מדינת ישראל מחפשת מקורות תקציביים כדי להצליח לממן את המלחמה הקשה שאנחנו נמצאים בה – את המילואימניקים, את צבא ההגנה לישראל, את שאר המערכות, את השכבות החלשות, כמו שאתה נגעת, שהן הנפגעות העיקריות

יצחק קרויזר:  ואנחנו רואים חברות שמספקות תוכן במדינת ישראל, נקרא להן "הגדולות", הרשתות החברתיות, שזה פייסבוק, גוגל – כלל החברות נמצאות ונותנות את השירות, אבל הן באיזשהו מיסוי מוחרג

יצחק קרויזר:  אנחנו יודעים שבשאר מדינות העולם יש מיסוי על השירות, על התוכן שהן מספקות, ובמדינת ישראל אנחנו רואים שמעלימים

יצחק קרויזר:       ולכן אני חושב שההצעה הזאת היא הצעה קריטית וחשובה, במיוחד בימים האלה, כשאנחנו נאבקים כדי למצוא מקורות תקציביים, כפי שאמרתי, לממן את המאמץ האזרחי ואת המאמץ הצבאי

יצחק קרויזר:  אני לא רואה שום סיבה בעולם שהחברות הגדולות האלה לא ימוסו כמו שנהוג בשאר המדינות המתוקנות בעולם

יצחק קרויזר:       ולכן, אני מצטרף לבקשה להעביר את הדיון הזה בצורה הכי שקופה שיכולה להיות, עם השאלות שנדרשות להישאל, והן יצטרכו לענות על הרווחים שלהן, ומה המדיניות של מדינת ישראל ושל האוצר כרגע אל מול החברות האלה, לתת תשובות ברורות, ולהביא את הנהלים האלה, את שיטות המיסוי שיש במדינות אחרות, כמו שאמרתי, גם אלינו, אל מדינת ישראל, ובכך להביא עוד תשובה עבור אזרחי מדינת ישראל בנושא הזה

יצחק קרויזר:  אז אני מצטרף לחבריי בדרישה הברורה והצודקת להעביר את הדיון הזה כמה שיותר מהר אל ועדת הכספים

יצחק קרויזר:  אנחנו כמציעים של ההצעה החשובה הזאת לסדר-היום נהיה בוועדה, ונדון ונייצר את המתווה הנכון ביותר עבור אזרחי מדינת ישראל, עבור קופת המדינה וגם עבור אותן החברות, שמצד אחד ימשיכו לספק כאן תוכן, ומצד שני הצטרכו להיות ממוסות על השירותים שהן נותנות לאזרחי מדינת ישראל

יצחק קרויזר:  תודה רבה לך, אדוני היושב-ראש

ארז מלול: תודה רבה

ארז מלול:  אני מזמין את השר הרב יצחק גולדקנופ להשיב על ההצעה

ארז מלול:  בבקשה

יצחק גולדקנופף: טוב

יצחק גולדקנופף:  תשובה בנוגע למדיניות המיסוי בנוגע להכנסות של רשתות חברתיות הפועלות בישראל

יצחק גולדקנופף:  התשובה בשם שר האוצר

יצחק גולדקנופף:  הסמכות למסות חברות בין-לאומיות אשר אין להן מוסד קבע בישראל, ובהן חברות גלובליות המספקות שירותים דיגיטליים של רשתות חברתיות או פרסום ברשתות החברתיות, על פי אמנות המס שישראל חתומה עליהן, אינה מובהקת

יצחק גולדקנופף:      בעיה זו, של חברות גלובליות המוכרות את שירותיהן בכל העולם אך משלמות את מיסי ההכנסה במדינה אחת, שבה ממוקם המטה המרכזי שלהן – לרוב מדינה עם שיעור מס נמוך יחסית – היא בעיה גלובלית אשר ממנה סובלות רוב מדינות העולם

יצחק גולדקנופף:  ה-OECD מקדם בשנים האחרונות את רפורמת PILLAR1, אשר אמורה להביא את החברות הגלובליות להיות ממוסות במדינות העולם באופן יחסי על בסיס מקור הכנסותיהן

יצחק גולדקנופף:  לאחר שה-OECD יאמץ את רפורמת PILLAR1, תוכל ישראל להצטרף לרפורמה זו ולקבל מיסים מהחברות הגלובליות המספקות שירותים דיגיטליים לאזרחי ישראל

יצחק גולדקנופף:  עד כאן

יצחק גולדקנופף:  תודה רבה

ארז מלול: תודה רבה

נאור שירי: אני רוצה להשיב

ארז מלול: רוצה להשיב? יש לך דקה

ארז מלול:  אתה רוצה להשיב מהצד? עד דקה

נאור שירי: תודה על התשובה

נאור שירי:  אני רק רוצה לתקן: לחברות האלו יש מוסד – יש בניין בתל אביב, יש שבע קומות בשרונה

נאור שירי:  אתה מוזמן ללכת לראות

נאור שירי:  יש להן מושב קבע

נאור שירי:  יש מטא ישראל, יש מנכ"לית

נאור שירי:  הן מקיימות פה פעילות, הן לא רק גובות כסף על תוכן ומימון

נאור שירי:  אנחנו לא צריכים לחכות ל-OECD, אנחנו לגמרי יכולים למסות את זה

נאור שירי:  הן לא יהיו החברות העולמיות הגדולות – אני מניח שאתם מכירים את זה, כולם – יש חברות בין-לאומיות שמשלמות מיסים במדינת ישראל

נאור שירי:  גם הן צריכות לשלם מיסים

נאור שירי:  הכי פשוט בעולם

נאור שירי:  אבל בסדר, אנחנו נדבר על זה בוועדת הכספים

נאור שירי:  תודה רבה על התשובה

יצחק גולדקנופף: עדיף

ארז מלול: אז אתה היחידי שנמצא מבין המציעים

ארז מלול:  אתה לא מסתפק בתשובת השר

ארז מלול:  אתה רוצה לעלות את זה לוועדת הכספים

ארז מלול:       אז נעבור להצבעה אם לקבל את ההצעה להעביר את זה לוועדת הכספים

ארז מלול:  חבריי חברי הכנסת, הצבעה

ארז מלול: בעד ההצעה להעביר את הנושא לוועדה – 7 

ארז מלול: נמנעים – אין 

ארז מלול: להלן תוצאות ההצבעה: שבעה בעד, אין מתנגדים

ארז מלול:  אני קובע כי ההצעה לסדר-היום תעבור לדיון בוועדת הכספים

ארז מלול:  << הלסי >> מחסור קשה ברופאים פסיכיאטריים בשירות הציבורי << הלסי >>      

ארז מלול: נעבור לנושא הבא, להצעה הבאה

ארז מלול:  ההצעה הדחופה הבאה היא בנושא: מחסור קשה ברופאים פסיכיאטריים בשירות הציבורי

ארז מלול:  את ההצעה הגישו חברי הכנסת נעמה לזימי, אחמד טיבי, ירון לוי ומתן כהנא

ארז מלול:  ראשונת המנמקים, חברת הכנסת נעמה לזימי, בבקשה

ארז מלול:  לרשותך עד שלוש דקות

נעמה לזימי: תודה רבה

נעמה לזימי:  תודה רבה, יו"ר הישיבה

נעמה לזימי:  כנסת נכבדה, על המחסור הקשה בפסיכיאטרים בשירות הציבורי אנחנו יודעים כבר כמה שנים

נעמה לזימי:  למעשה, המחסור הקשה ברפואת מומחים הוא משהו שמלווה את ישראל כבר תקופה ארוכה, והצפי הוא שהוא רק יחמיר, ובפסיכיאטריה בפרט

נעמה לזימי:       בעת הזו, כשאנחנו – חברים, אפשר רגע? בעת הזו, כשאנחנו נמצאים בעיצומה של טראומה לאומית קשה, המחסור הזה הוא קשה עוד יותר

נעמה לזימי:  אלא שממש לאחרונה, לפי הפרסום, 50 פסיכיאטרים עזבו את – אם אפשר

ארז מלול: היה פה דיון על משהו שקשור למפלגה שלך

נעמה לזימי: בסדר

נעמה לזימי:  50 פסיכיאטרים עזבו את בתי החולים בחצי שנה האחרונה, ובכך המחסור גדל מ-400 ל-450 פסיכיאטרים

נעמה לזימי:       בעקבות המלחמה, כחמישית מאוכלוסיית ישראל סובלת מתסמינים של הפרעה פוסט-טראומטית

נעמה לזימי:  עלייה בשיעור הסובלים משמעותה היא מאות אלפי ישראלים הזקוקים לסיוע, רבים מהם לא בעלי האמצעים הכלכליים הנדרשים על מנת לפנות לטיפול, או שאינם מקבלים סיוע בגלל מחסור במטפלים באזור מגוריהם

נעמה לזימי:  בשעה קשה זו, מערכת שירותי בריאות הנפש – שגם בימים רגילים נמצאת באי-ספיקה – חווה עומס עצום

נעמה לזימי:  המחסור הקיים בפסיכיאטרים בשירות הציבורי קפץ מ-400 ל-450 בחצי השנה האחרונה, זאת לאחר ש-50 פסיכיאטרים בכירים עזבו את עבודתם בבתי החולים לקופות החולים או למגזר הפרטי

נעמה לזימי:  עזיבה הו, בנוסף למחסור הקיים בכ-400 פסיכיאטרים, מובילה לזמני ההמתנה ארוכים ולירידה משמעותית באיכות הטיפול בבתי החולים ובמרכזים הטיפוליים

נעמה לזימי:      לאור האמור, אבקש להעלות על סדר-יומה של הכנסת את נושא המחסור הקשה ברופאים פסיכיאטרים בשירות הציבורי

נעמה לזימי:  אני חושבת שבנושא הזה, בגלל שיש גם שותפים ושותפות הן מהקואליציה והן מהאופוזיציה, אנחנו צריכים לראות מה אנחנו עושים כדי לצמצם את המחסור בהליך מזורז, מהוספת תקנים בלימודי רפואה ובתמרוץ הגעה לפסיכיאטריה כבחירת תחום ראשי ברפואה

נעמה לזימי:  אם לא נעשה זאת, אנחנו לא רק נעמיק את החוסר; האוכלוסייה רק גדלה, המחסור רק עולה, יש פה צורך לאומי

נעמה לזימי:  אנחנו גם מודעים יותר לחשיבות של בריאות הנפש

נעמה לזימי:  אני מאוד מקווה שנצליח גם לשים על סדר-יומה של הכנסת את הנושא הזה וגם לטפל

נעמה לזימי:  זה באמת נושא שבקונסנזוס ובלב של רבים מאיתנו

נעמה לזימי:  בואו נעשה את זה

נעמה לזימי:  תודה רבה

ארז מלול: תודה רבה

ארז מלול:  אני מזמין את חבר הכנסת אחמד טיבי לנמק את ההצעה

ארז מלול:  שלוש דקות לרשותך

אחמד טיבי: מכובדי היושב-ראש, רבותיי חברי הכנסת, כבוד השר, אין ספק, כבוד שר הבריאות, שהמחסור ברופאים פסיכיאטרים הוא מחסור בולט, מורגש, מובהק

אחמד טיבי:  בחודשים האחרונים הוא מורגש מאוד

אחמד טיבי:  יש מקרים שהתערבות מהירה יכולה למזער נזקים ולצמצם היווצרות של טראומות שאחר כך קשה יותר לטפל בהן

אחמד טיבי:  מקרים שבהם למטופלות ולמטופלים אין את הזמן הזה של לחכות

אחמד טיבי:  המתנה ארוכה כל כך במקרים מסוימים כמוה כאילו השירות לא קיים

אחמד טיבי:  ואני מתכוון לשירות של מתן סיוע פסיכיאטרי וטיפול פסיכיאטרי

אחמד טיבי:       המחסור הקיים בפסיכיאטרים בשירות הציבורי קפץ מ-400 ל-450 בחצי השנה האחרונה, וזאת לאחר ש-50 פסיכיאטרים בכירים עזבו את עבודתם בבתי החולים לקופות החולים למגזר הפרטי

אחמד טיבי:  העזיבה הזו, בנוסף למחסור הקיים, מובילה לזמני המתנה ארוכים ולירידה משמעותית באיכות הטיפול בבתי החולים ובמרכזים הטיפוליים

אחמד טיבי:  עזיבת הבכירים הגיעה לאחר שחיקה והרעבה תקציבית של שנים רבות ועומס כבד – בימים קשים ומתוחים, כאשר מדינה בשלמותה מרגישה את המחסור הזה, ובעיקר אלה שצריכים את העזרה הנפשית הנדרשת

אחמד טיבי:       יש צורך להגדיל את מספר הסטודנטים לרפואה בבתי הספר

אחמד טיבי:  יש צורך להגדיל את מספר התקנים להתמחויות ברפואת הפסיכיאטריה, לרבות בחברה הערבית, כי יש מחסור במומחים בתחום הפסיכיאטריה, כבוד שר הבריאות

אחמד טיבי:  לכן נדרש תקציב ייעודי להתמחויות מסוימות בחברה הערבית, כמו שביקשתי ממשרד הבריאות גם ברפואת פסיכיאטריה ובהתמחויות אחרות שבציבור הערבי זקוקים להן

אחמד טיבי:       השאלה מול הקיצוץ בתקציבים שיפגע גם בתוכנית החומש של משרד הבריאות, במערכת הבריאות – בחברה הערבית הדבר הזה ייפגע עוד יותר

אחמד טיבי:  גם בחברה הערבית וגם בציבור בכללותו

אחמד טיבי:  זה מחייב החלטות מהירות של משרד הבריאות ומשרד האוצר

אחמד טיבי:  תודה רבה, אדוני

ארז מלול: תודה רבה, חבר הכנסת אחמד טיבי

ארז מלול:  ישיב על ההצעה כבוד שר הבריאות הרב אוריאל בוסו, בבקשה

ארז מלול:  הצעה חשובה באמת, חבר הכנסת אחמד

ארז מלול:  אני מקווה שהשר כשיר לענות, כי הוא לא ישן כבר כמה לילות

אופיר כץ: אני כבר בירכתי אותו היום

הבריאות אוריאל בוסו: כולם בירכו

ארז מלול: גם הוא בירך את עצמו

הבריאות אוריאל בוסו: אדוני היושב-ראש, חבריי חברי הכנסת, מכובדי השר - - -     

טלי גוטליב: - - - ההפסד כולו של העיר

ארז מלול: כל עם ישראל שמח

הבריאות אוריאל בוסו: חברת הכנסת לזימי - - -     

נעמה לזימי: אני לא מבינה איך אישרו את ההצעה הזאת לסדר-היום יום אחרי הבחירות המקומיות

הבריאות אוריאל בוסו: וכבר עניתי על השאילתה בהתחלה, בשעה 11:00

הבריאות אוריאל בוסו:      חברת הכנסת לזימי וחבר הכנסת טיבי, והבנתי שאולי גם חבר הכנסת ירון לוי היה שותף להצעה הזו, אז כפי שאמרת, זה לא סוד שאנחנו נמצאים בימים מורכבים מאוד, ימים של מלחמה שנכפתה עלינו בעקבות מתקפת הפתע האכזרית שביצעו מחבלי חמאס נגד אזרחי ישראל

הבריאות אוריאל בוסו:  למצב הזה יש השלכות נפשיות רחבות מאוד: נשים, גברים, ילדים, פעוטות וקשישים, מכל רחבי הארץ – צפון, מרכז, דרום – חלקים גדולים במדינה נכנסו לאירוע בריאות הנפש הגדול ביותר שידעה ישראל מאז הקמתה

הבריאות אוריאל בוסו:  החוסן הנפשי של אזרחים רבים נפגע מאוד, ואנו מזהים עלייה ניכרת בביקוש לטיפול ולסיוע נפשי, וזה לא סוד

הבריאות אוריאל בוסו:      כיום אכן ישנו מחסור בפסיכיאטרים במגזר הציבורי

הבריאות אוריאל בוסו:  הוא נובע מ-20 השנים שבין חקיקת חוק ביטוח בריאות ממלכתי ועד למימושה של הרפורמה בבריאות הנפש מ-2015 בהעברת התחום מהתוספת השלישית – כלומר, זה היה באחריות משרד הבריאות – לתוספת השנייה – כלומר, לאחריות קופות החולים

הבריאות אוריאל בוסו:  לאורך 20 השנים הללו, מתוך ציפייה מתמדת להעברת התחום לקופות, הכשרת כוח אדם בבריאות הנפש נזנחה

הבריאות אוריאל בוסו:  ברגע שידעו שהנושא הזה עובר לקופות אז ההכשרה של המקצוע הזה נזנחה; תקציבים להגדלת תקני מתמחים לא הועברו, ולמעשה הגענו לרפורמה בבריאות הנפש בחוסר גדול

הבריאות אוריאל בוסו:       חבר הכנסת טיבי, אני משיב גם לך

ארז מלול: חבר הכנסת טיבי, השר פונה אליך

הבריאות אוריאל בוסו: חבר הכנסת טיבי, אני משיב להצעה לסדר-היום שאתה – כדי לסבר את האוזן, ישנם כיום בישראל כ-1,600 פסיכיאטרים מומחים, מתוכם 1,300 בגילי עבודה, בחלוקה של כ-1,000 פסיכיאטרים למבוגרים וכ-300 פסיכיאטרים לילדים

הבריאות אוריאל בוסו:  משרד הבריאות החל להיערך לשינוי יסודי עבור צורכי בריאות הנפש עוד בטרם המלחמה; הוא פיתח מודל של תוספת תקני מתמחים בפסיכיאטריה של הילד דרך מימון קופתי בתמיכה של משרד הבריאות, וזאת בצד יוזמה של הקמת כעשרה מרכזי משבר לילדים ונוער בבתי החולים ברחבי הארץ, שקלטו כשלושה מתמחים חדשים לכל מרפאה

הבריאות אוריאל בוסו:  המשמעות הישירה היא הגדלה משמעותית של כמות המתמחים בפסיכיאטריה של הילד החל משנת 2022

הבריאות אוריאל בוסו:      מייד עם פרוץ המלחמה פעל משרד הבריאות בשני צירים מרכזיים: הציר הראשון היה מתן מענה נפשי מיידי למפונים ולעקורים, והציר השני היה גיבוש מיידי של תוכנית לאומית בבריאות הנפש לכלל האוכלוסייה, גם לאחר מתן המענה הראשוני

הבריאות אוריאל בוסו:  בנינו תוכנית מקיפה והדוקה, שבמרכזה עומדת סוגיית המחסור בכוח אדם רפואי, ובכלל זאת מומחים בפסיכיאטריה

הבריאות אוריאל בוסו:  התוכנית, שסוכמה לאחרונה, תוקצבה בתקציב הגדול ביותר שניתן אי פעם לתחום בריאות הנפש ומהווה נקודת מפנה בסדר העדיפויות הלאומי

הבריאות אוריאל בוסו:  ירון, אני חושב שגם אתה שותף להצעה הזו לסדר-היום, כמדומני

הבריאות אוריאל בוסו:      כעת, כשאנו עסוקים לילות כימים במתן מענים נפשיים לצרכים האדירים של האוכלוסייה בישראל, ברור שבעתיים כי נדרש שינוי יסודי ומהותי בכל הקשור להעסקת כוח אדם בבריאות הנפש, והפסיכיאטרים בראשם

הבריאות אוריאל בוסו:  בשל כך, משרד הבריאות בהובלתי, בשיתוף עם הממונה על השכר באוצר וההסתדרות הרפואית וקופת חולים כללית, עמלים בשבועות האחרונים על הסכם שכר מואץ בתחום הפסיכיאטריה, עם המלצה ברורה של המשרד להגדיר את המקצועות פסיכיאטריה של המבוגר ופסיכיאטריה של הילד כמקצעות במצוקה אקוטית, לשם קבלת תגמול הולם שיאפשר את הגדלת מספר המתמחים ואת שימור הרופאים המומחים במערכת

נעמה לזימי: השר, זה תגמול שיהיה בזמן האקדמיה או שזה תגמול לאחר?     

הבריאות אוריאל בוסו: הכוונה שלנו, משרד הבריאות, היא לאפשר לפסיכיאטרים קידום משמעותי בתוך המערך הציבורי, שימשיכו לתת כתף

הבריאות אוריאל בוסו:  התגמול הוא קודם כול כספי

נעמה לזימי: זאת אומרת, לא תמרוץ לאנשים לגשת לפסיכיאטריה

נעמה לזימי:  זה עדיין לא

הבריאות אוריאל בוסו: אחד מהחסמים בכל מקצועות הבריאות – כשבן אדם רוצה ללמוד הוא רוצה לדעת, מעבר לכך שהוא אוהב את המקצוע כי הוא בבריאות, מה הוא יוכל לעשות עם המקצוע הזה לאורך השנים: האם כשהוא במגזר הציבורי הוא יוכל לעסוק בזה באופן פרטי? למשל רופאים פתולוגים משפטיים, שיש לנו במדינת ישראל רק כמה כי הם לא יכולים לעבוד בקליניקה פרטית; רופאים פלסטיים עובדים יותר

הבריאות אוריאל בוסו:  יש תחומים שהחלק העיקרי, המחסור, בשביל לתגבר – אחר כך, כמובן, עושים תגמולים נוספים, כשאתה נותן להם עוד התמחויות ועוד ועוד

הבריאות אוריאל בוסו:  זה השכר, בסוף מה אתה נותן לו? אבל זה החלק העיקרי שהוא חסם

הבריאות אוריאל בוסו:      ולכן, כשאנחנו עובדים כרגע בתוכנית רצינית מאוד ומקיפה, משרד הבריאות עם ההסתדרות ועם קופות החולים, אז ללא ספק זה ייתן לאנשים תמרוץ לגשת – תוך שאנחנו מחלקים את זה להתמחויות, פסיכיאטריה לילד ופסיכיאטריה

הבריאות אוריאל בוסו:  אז עכשיו אנחנו רוצים – והמטרה היא אמיתית, כפי שאת מבחינה ורוצה כמוני – לחזק את המערכת הציבורית, לא רק להוסיף פסיכיאטרים

הבריאות אוריאל בוסו:  אנחנו רוצים להציג קידום משמעותי לפסיכיאטרים בתוך המערך הציבורי, שימשיכו לתת כתף בתוך המערכת, להגדיר תפקידי ניהול ראויים גם למומחים צעירים במערכת, ולטווח הרחוק להרחיב את מספר המתמחים במקצועות אלו בהיקפים שקרובים להכפלה

הבריאות אוריאל בוסו:  זה התמרוץ

הבריאות אוריאל בוסו:  אך ברור כי מדובר בתהליך ארוך, שיש להאיצו ככל שניתן

הבריאות אוריאל בוסו:       בד בבד – הרי בסוף יש מצוקה כעת – אנחנו פועלים למימוש מיידי של סעיפים נוספים בתוכנית הלאומית לבריאות הנפש

הבריאות אוריאל בוסו:  לצד הסכמי שכר, אנחנו פועלים להגדלת מספר המתמחים בפסיכיאטריה, לצד שיפור תנאי העבודה בבתי החולים

הבריאות אוריאל בוסו:  בנוסף, במענה למצוקת המומחים, על מנת להבטיח את המשך תפקוד המחלקות, מאשרים גורמי המקצוע במשרד החרגות מסוימות באיוש בעלי תפקידים

הבריאות אוריאל בוסו:  בסוף צריך לפתוח עוד אפיקים

הבריאות אוריאל בוסו:  בנוסף לזה גם פרסמנו את תוכנית המענקים לפסיכולוגים במגזר הציבורי; כבר התחלנו להרחיב את הפעילות במרפאות בריאות הנפש בקהילה; סיכמנו על הגדלה של מספר מרכזי החוסן בכל הארץ, בעלות של 115 מיליון שקלים, ואנו מקדמים עוד צעדים ומהלכים רבים בתחום על מנת לגשר על הפערים ולענות על הצרכים בטווח הזמן המהיר ביותר

הבריאות אוריאל בוסו:      אנו מלאי הערכה כמובן לכלל אנשי המקצוע שעובדים בתוך המערכת הציבורית של בריאות הנפש בישראל, וקוראים לקדם במהרה את הסכמי השכר שיאפשרו תגמול הולם

הבריאות אוריאל בוסו:  בהזדמנות זו אני גם רוצה לקרוא לכל אנשי המקצוע המסורים שעובדים בשוק הפרטי, שעבדו בסופו של דבר במערכת הפרטית אבל הראו התגייסות מעוררת השראה במתן מענים למפונים במלונות ולכלל האוכלוסייה שנזקקה לתמיכה

הבריאות אוריאל בוסו:  לכו בכוחכם זה והושיעו את ישראל דווקא דרך עבודה במערכת הציבורית, שעושה את כלל המאמצים כדי לתת שירותי רפואה מצוינים באופן שוויוני ובמקצועיות, גם בתחום בריאות הנפש

הבריאות אוריאל בוסו:  זוהי חברה תקינה ונכונה וצודקת

הבריאות אוריאל בוסו:       אני חושב שראו הרבה מהיופי של עם ישראל בתקופה הזו

הבריאות אוריאל בוסו:  אבל אני יכול לציין, למשל בתחום הבריאות ובריאות הנפש – הגעתי למלונות, למרפאות ולכל מיני מרכזים, וראיתי את ההתגייסות של האנשים שבשוק הפרטי עושים עשרות אלפי שקלים בחודש

הבריאות אוריאל בוסו:  הם באו ונתנו מעצמם, הרגישו ממש שירות מילואים והיו ימים ולילות, לקחו, נסעו לאילת, סגרו קליניקות לחודשים, שזה פשוט מעורר השראה

הבריאות אוריאל בוסו:  ואנו שותפים לדאגה לנוכח הדיווחים על רופאים שעוזבים את המערכת הציבורית, ומבינים שנדרשת קפיצת מדרגה משמעותית בתחום לשנים רבות קדימה

הבריאות אוריאל בוסו:  אנחנו על זה

הבריאות אוריאל בוסו:  תודה רבה

ארז מלול: תודה רבה לכבוד השר

ארז מלול:  חבר הכנסת ירון לוי רוצה להגיב מהצד

ארז מלול:  לרשותך עד דקה

ירון לוי: אדוני היושב-ראש, כבוד השר, רציתי לשאול

ירון לוי:  אנחנו ראינו בחודשים האחרונים את התוכנית שהציג מנכ"ל משרד הבריאות, תוכנית מאוד מפורטת, והלוואי שהתוכנית הזאת תתממש

ירון לוי:  אבל בסופו של דבר, אנחנו ארבעה חודשים ומעלה אחרי האירוע, אחרי המשבר הגדול שהיה לנו, ועדיין אנחנו רואים – 50 פסיכיאטרים עזבו בחודשים האלה את השירות הציבורי

ירון לוי:  רציתי לשאול את כבוד השר

ירון לוי:  בסופו של דבר, אם נלך תכלס לסוף, בקהילה – ילד שרוצה לפגוש פסיכולוג, איך אנחנו נוכל לקצר את התור שלו? והתשובה טמונה בנושא שאנחנו מדברים עליו, פסיכיאטרים

ירון לוי:  כי ברגע שאני ניגש למרפאה כדי לפגוש פסיכולוג, אני צריך לעבור דרך פסיכיאטר

ירון לוי:       אז איך אנחנו לוקחים את התוכנית ואת כל המספרים והכותרות והופכים את זה למשהו פרקטי, שבסופו של דבר אנחנו נבין איך לטווח הקרוב אנחנו פותרים את הדבר הזה

ירון לוי:  ואני מסכים עם אדוני השר שמערכת בריאות הנפש הורעבה במשך שנים, אבל אנחנו צריכים להפסיק לומר את זה, כי אנחנו צריכים כבר לראות מה אנחנו עושים כדי שנדבר וניתן בשורה לציבור

ירון לוי:      וכמו שאמרתי, אני מאמין שאתה הבן אדם הנכון בתפקיד הנכון, אבל אנחנו רוצים גם לראות תוצאות

ירון לוי:  תודה רבה

הבריאות אוריאל בוסו: חבר הכנסת ירון, אני אענה ממש מלמעלה, פירטתי כבר, אבל זה לא רק תוכניות

הבריאות אוריאל בוסו:  חלק נכבד מהתוכנית כבר נמצא בשלבי יישום בפועל

הבריאות אוריאל בוסו:  למשל, עשרות רופאים, מצד קופות החולים, יצאו בתוכניות והוכשרו, רופא בקהילה או רופא משפחה, למתן מענה נפשי ראשוני

הבריאות אוריאל בוסו:  וזה כבר קיים, זאת אומרת שאחת מהנקודות שאתה אומר, איך בן אדם מקבל וקובע תור – זה נכון

הבריאות אוריאל בוסו:  אבל אנחנו יודעים שמבדיקה שלנו, הגילוי והמתן הראשוני, לפעמים מדובר בשלושה מפגשים, וזה בסדר

הבריאות אוריאל בוסו:  זה כבר קרה, כבר סיימו הכשרות, כבר קופת חולים כללית הוציאה אותם לשוק, הם חזרו, רופאי משפחה ורופאי ילדים

הבריאות אוריאל בוסו:       הקופות התחילו להפעיל את הטריאז' במתן מענה נפשי

הבריאות אוריאל בוסו:  מה הכוונה? היום – אם פלוני רוצה לקבל תור לבריאות הנפש במרפאה או פסיכולוג מטעם הקופה, וזה לא משנה אם הוא חווה חלילה טראומה נוראית או מישהו שסתם יש לו חרדות מברקים – הם עומדים בתור אותו הדבר

הבריאות אוריאל בוסו:  היום קופות החולים, בהוראת משרד הבריאות, התחילו להפעיל טריאז', לעשות סינון ולקחת עדיפות, מי היה בנובה ומי היה בכפר עזה ומי יש לו סתם איזו תסמונת מפחידה בגלל שלמישהו קרוב קרה משהו, ואז זה ייתן מענה למצוקות

הבריאות אוריאל בוסו:      אני אומר שאנחנו פועלים במספר זרועות, עם פעולות שנעשות

הבריאות אוריאל בוסו:  לדעתי, אנחנו כבר בשלבים, תוכנית המענקים יוצאת לדרך, ואני חושב שהדרישה לפסיכיאטריה מתחילה לקרום עור וגידים ממקצועות הבריאות שיגיעו

הבריאות אוריאל בוסו:  אנחנו פועלים גם מול הפקולטות

הבריאות אוריאל בוסו:      לכן, אני אומר שיש פעולות שכבר מתהוות וקורות, זה לא רק תוכניות שהצגנו אותן

הבריאות אוריאל בוסו:  הפעולות נעשות בפועל, יצאו לדרך, הכספים ניתנים ונמצאים, חלק מתקציבי 2023 וחלק מתקציבי 2024 כמובן, אז גם אם לא עבר תקציב, כבר יצאנו לשוק

הבריאות אוריאל בוסו:  זה הנושא שהמשרד נמצא עליו, לא בתוכנית חודשית, תוכנית שבועית בראשות השר עם כל גורמי המקצוע, ואנחנו על זה

ארז מלול: תודה רבה לכבוד השר

ארז מלול:  מה אומרים המציעים? האם מסתפקים בתשובת כבוד השר?      אז נעלה את זה להצבעה

ארז מלול:  לפי בקשת המציעים אני מעלה להצבעה את ההצעה הזאת לדיון בוועדת הבריאות

ארז מלול:  הצבעה

ארז מלול: בעד ההצעה להעביר את הנושא לוועדה – 7 

ארז מלול: נמנעים – אין 

ארז מלול: להלן תוצאות ההצבעה: שבעה בעד, אין מתנגדים

ארז מלול:  אני קובע כי ההצעה תעבור לדיון בוועדת הבריאות

אחמד טיבי: אני מבקש להוסיף לפרוטוקול

ארז מלול: להוסיף לפרוטוקול את חבר הכנסת אחמד טיבי, שהיה בין המציעים, אבל הוא לא הצביע

ארז מלול:  << הלסי >> עיכוב של שנתיים בפתיחת הרכבת מהדרום למרכז << הלסי >>      

ארז מלול: נעבור להצעה הדחופה הבאה לסדר-היום, בנושא: עיכוב של שנתיים בפתיחת הרכבת מהדרום למרכז

ארז מלול:  את ההצעות הגישו חברי הכנסת אברהם בצלאל, משה פסל, דבי ביטון, עודד פורר, אלון שוסטר, משה רוט ומשה סולומון

ארז מלול:  אני מזמין את ידידי חבר הכנסת אברהם בצלאל לנמק את ההצעה

ארז מלול:  עד שלוש דקות לרשותך

ארז מלול:  אני יודע שגם אתה לא ישנת כמה לילות

אברהם בצלאל: אנחנו אומנם לא ישנו, אדוני היושב-ראש, אבל אנחנו בעבודה וברוך השם מגיעים להשתדל ולעשות טוב לעם ישראל

אברהם בצלאל:      כבוד היושב-ראש, השר, הרב גולדקנופ – בטח אתה סוגר כמה דילים עכשיו, לא? אם צריך עזרה אנחנו פה – כמובן, חבריי חברי הכנסת, השרים, חבריי חברי הכנסת, בשלהי חודש אוקטובר האחרון הצהיר שר האוצר בצלאל סמוטריץ' כי יש לנו מנדט אחד – וזה ניצחון

אברהם בצלאל:  מהו ניצחון? אמר השר שלאף ילד עזתי, בתל אביב, בחיפה, בעוטף ישראל, לא יהיה סימן שאלה אם ניצחנו

אברהם בצלאל:  סמוטריץ' הוסיף ואמר כי אין איום שנשקף מעזה ביום שאחרי

אברהם בצלאל:  אין, נקודה

אברהם בצלאל:  חבל התקומה חייב להיות ויהיה אחד האזורים הבטוחים והמשגשגים במדינת ישראל

אברהם בצלאל:      המבחן פשוט

אברהם בצלאל:  יותר לא בונים מיגון בחבל התקומה כי אין ממי להתגונן, זה הניצחון האמיתי

אברהם בצלאל:  הימים עברו, המלחמה עדיין נמשכת, בתקווה, בעזרת השם, לראות ניצחון, וההבטחה שלא להשקיע במיגון כבר לא כל כך רלוונטית

אברהם בצלאל:  בפועל, צה"ל נתן המלצה למגן את מסילת הרכבת בשדרות בעלות של כ-820 מיליון שקלים, באיזה קטע של שמונה קילומטר, לעשות גובה של שמונה מטר גובה, והוסיף כי משך העבודות יהיה שנתיים, והרכבת צפויה לשוב לפעילות רק בשנת 2026

אברהם בצלאל:      המשמעות של הצעד הזה – שכל תושבי שדרות, נתיבות ואופקים יהיו בלי רכבת ישירה שנתיים לפחות

אברהם בצלאל:  זה אומר, אם היו נוסעים ברכבת של שעה, הם צריכים עכשיו לפחות להכפיל את זמן הנסיעה שלהם, לפחות לשעתיים, דרך באר שבע, בשביל להגיע למרכז

אברהם בצלאל:      לאור הצהרות הממשלה שהיא תפסיק להשקיע משאבים במיגון ותתחיל להשקיע בהכרעה, עולה השאלה: האם מיגון יקר כל כך יהיה נחוץ אחרי המלחמה? מי אמר שבכלל יצטרכו אותו? כשאנחנו מציעים היום להוציא 820 מיליון שקלים, אנחנו הרי מקווים שנכריע את חמאס, מי אמר שבכלל נצטרך את המיגון הזה, בעלות כל כך גדולה?     אם אכן העיכוב יקרה, עולה חשש שהערים האלו יהפכו ללא רלוונטיות - -     

ארז מלול: חבר הכנסת ששון גואטה, אתה נהנה שאני קורא בשם שלך, אבל אני כבר מפסיק ליהנות

אברהם בצלאל: - - ולמעשה יאבדו אלפי תושבים את החיבור המיוחל בין הפריפריה למרכז, שהוא קריטי בעת הזאת

אברהם בצלאל:  זה הרי חלק אינטגרלי משיקום היישובים בדרום בסיום המלחמה

אברהם בצלאל:      ולכן – חבל שלא נמצא איתנו פה השר גלנט, אני מאמין שהוא עסוק מאוד בימים אלה – אני שואל שאלה: האם באמת מישהו חשב ובדק אם באמת צריך את המיגון הזה, והאם הוא גם שווה את התועלת הכספית וגם את האיחור הזה של השנתיים? מה יעשו כל תושבי העוטף באיחור של שנתיים בנסיעות מהפריפריה למרכז? העיכוב הזה – כמה הוא נחוץ? כמה הוא שווה? ובאמת, מה האמירה שלנו כלפי אותם תושבים? תודה רבה

ארז מלול: תודה רבה

ארז מלול:  אני מזמין את חבר הכנסת משה פסל – אינו נוכח

ארז מלול:  חברת הכנסת דבי ביטון, בבקשה, שלוש דקות לרשותך לנמק את ההצעה

דבורה ביטון: כבוד היושב-ראש, כנסת נכבדה, כידוע, עייפנו – מיגוניות, התמגנות וכדומה

דבורה ביטון:  אנשי העוטף ותושבי שדרות עברו טלטלה מאוד מאוד גדולה, מדינת ישראל עברה טלטלה קשה במיוחד

דבורה ביטון:  ולאחרונה התבשרנו שהרכבת שמקשרת בין שדרות למרכז הארץ ומעבר, תיאלץ להישאר סגורה עד 2026

דבורה ביטון:  ברור לנו שפיקוד העורף וכל מי שאחראי להודעה הזו מעוניין בשמירה על חיינו, אך כאן לא תם הטקס

דבורה ביטון:  ברגע שמתקבלת החלטה כל כך חשובה, שמצמצמת, שאנשים תלויים בה, בין אם זה בתעסוקה, בין אם זה באיחוד משפחות וכדומה, חייבים למצוא אלטרנטיבה, נניח תגבור של אוטובוסים, מוניות וכדומה

דבורה ביטון:       אני רוצה להקריא לכם בבקשה פנייה של אביחי שלי

דבורה ביטון:  אביחי שלי מתגורר בנתיבות, הוא עיוור, והוא עובד בתל אביב

דבורה ביטון:  וכך הוא כתב לי אתמול: בוקר טוב, מה שלומך? פונה אלייך בבקשה בקשר לבעיה רצינית מאוד שנוצרה לנו כאן, בנתיבות, אופקים ושדרות

דבורה ביטון:  בעקבות הלחימה החליטו בפיקוד העורף לסגור את תחנת הרכבת בשדרות עד שנת 2023 כדי שיבנו חומת מיגון

דבורה ביטון:  אנו כבר ארבעה חודשים נאלצים לנסוע שש שעות כל יום לעבודה במרכז, וכעת רוצים להשאיר אותנו במצב האבסורדי הזה עד 2026

דבורה ביטון:  זו פגיעה כלכלית אנושה באזור הנגב, ובעצם, המשך לקונספציה שהייתה פה עד 6 באוקטובר

דבורה ביטון:  אנחנו חסרי אונים וחייבים את עזרתכם מול פיקוד העורף

דבורה ביטון:  יש דרכים חכמות יותר להתמודד עם הבעיה

דבורה ביטון:      אני חושבת שדבריו של שלי מדברים בעד עצמם, ולכן אני מבקשת כן להוביל את הוועדה הזו כדי שנמצא את הפתרונות, כדי שאנשים יוכלו מאזור הדרום להמשיך לנוע לאזור המרכז ולצפון

דבורה ביטון:  תודה

ארז מלול: תודה רבה

ארז מלול:  אני מזמין את חבר הכנסת עודד פורר לנמק את ההצעה

ארז מלול:  לרשותך עד שלוש דקות

ארז מלול:  לאחר מכן – חבר כנסת אלון שוסטר

עודד פורר: תודה, אדוני היושב-ראש

עודד פורר:  אדוני השר, האמירה של הממשלה באשר להקמת תחנת הרכבת בשדרות, שהיא כפופה למיגון בהיקף של מאות מיליוני שקלים, מיגון מטילי נ"ט ועוד מיגונים נוספים, היא שערורייה שאין כדוגמתה שמצביעה על כך שאתם עדיין מצויים בקונספציה

עודד פורר:  ממה נפשך? על מה מנהלים מלחמה כרגע ברצועת עזה? האם לא כדי להסיר את האיום? וחוזרים חזרה לקונספציה שאנחנו לא נזוז עד שלא יהיה לנו מיגון בהיקף מטורף של קירות מגן מטילי נ"ט ומנהרות ותעלות

עודד פורר:  שהאויב יתמגן, שבעזה יקימו קירות מגן

עודד פורר:  במקום זה אתם מתחילים לחפור לעצמנו מנהרות

עודד פורר:       אני אומר לך, אדוני השר, אם אתם תאפשרו בממשלה לדחות את פתיחת תחנת הרכבת ל-2026 עד להקמת אמצעי מיגון בהיקפים האלה כפי שפורט בפרסום, המשמעות היא שוויתרתם על ההכרעה ברצועת עזה

עודד פורר:  המשמעות היא שמבחינתכם נמשיך לחיות תחת איום, ותושבי עוטף עזה ימשיכו לחיות תחת טפטופים ותחת איום מתמיד, רקטות וטילי נ"ט

עודד פורר:       אם לא תסירו את איום טילי הנ"ט בגביית מחיר טריטוריאלי בעזה, שאין ברירה אלא לגבות אותו – והגבייה היא לא מחיר טריטוריאלי, אני לא אומר עכשיו: תקימו יישובים – צריך להקים רצועת ביטחון

עודד פורר:  אין דרך אחרת

עודד פורר:  אין דרך אחרת

עודד פורר:  בדיוק כמו שבצפון, כדי להסיר את האיום מעל יישובי הצפון חייבים להקים מחדש רצועת ביטחון בשליטה ביטחונית שלנו, ריקה מאדם, שצה"ל שולט בה באופן מלא אבל מרחיקה את איום טילי הנ"ט

עודד פורר:  באותה מידה, רצועת ביטחון כזו חייבת להיות ברצועת עזה

עודד פורר:       אני לא יודע ולא עוסק עכשיו באיך ישלטו שם, איך ינהלו את זה אזרחית וכו', זה עיסוק שהוא חשוב, אבל ברור לחלוטין שלא משנה מי ישלוט שם, נוכח מה שקרה חייבת להיות רצועת ביטחון בתוך שטח הרצועה של בין 3 ל-5 קילומטר, והיא שתדאג והיא שתבטיח שצה"ל יוכל להגן על יישובי הדרום במידה שמישהו ירצה לתקוף אותם

ארז מלול: תודה רבה

ארז מלול:  חבר הכנסת אלון שוסטר, בבקשה

ארז מלול:  שלוש דקות לרשותך

אלון שוסטר: תודה רבה, אדוני היושב-ראש

אלון שוסטר:  חברות וחברי הכנסת, המשימה שלנו כרגע היא להשיב את תחושת הביטחון שקרסה לתושבי שדרות והנגב המערבי

אלון שוסטר:  חשוב לציין, קו הרכבת שבו מדובר משרת לא רק את העיר שדרות אלא עשרות יישובים כפריים מסביבה, קיבוצים, מושבים, וביניהם יישובים שאנחנו רוצים להחזיר אותם

אלון שוסטר:  אז הקונטקסט האמיתי של הדיון שלנו הוא באיזה אופן אנחנו מתגייסים לאחת המטרות היסודיות של המערכה הזו – 1

אלון שוסטר:  להחזיר את החטופים; 2

אלון שוסטר:  לשבש את יכולת הניהול של חמאס, להקריס את היכולות הצבאיות והאזרחיות שלהם, ולהחזיר את התושבים על ידי החזרת האמון שלהם במערכות הביטחון

אלון שוסטר:       להבנתי, הדיון באשר למרכיבי הביטחון בקו הרכבת – שאני מכיר אותו היטב, הייתי אמון על תכנון קו הרכבת והקמתו, קו מאוד חשוב – הדיון הזה לא הסתיים

אלון שוסטר:  יש מספר חלופות, נבחנות החלופות

אלון שוסטר:  ואני מבקש מצה"ל, משב"כ, ממל"ל, ממשרד התחבורה: המתחיל במצווה הביטחונית אומרים לו גמור

אלון שוסטר:  בפינה הצפון-מזרחית של רצועת עזה עובד צה"ל מזה ארבעה-חמישה חודשים, והמשימה שלו שמתבצעת יום ולילה – ואני שומע את זה, אני גר שם ושומע – היא לפרז את האויב מהיכולות שלו

אלון שוסטר:  הפירוז צריך להיות כזה שיביא אותנו לרמה שאפשר להגיד: שובו

אלון שוסטר:  לא רק שובו בנים ובנות ליישובים, אלא השתמשו בקו הרכבת

אלון שוסטר:  ולאחר מכן, במהלך החודשים הבאים, גם אם זה ייקח שנה או שנתיים, כוחות הפיתוח והמחקר והתכנון והיישום של מדינת ישראל יוסיפו מרכיבי ביטחון נוספים

אלון שוסטר:       אם כך, המשימה שלנו היא להגיע למצב שבו בלי לסכן, אלא תוך הבנה שהמציאות שקיימת היום בצפון רצועת עזה היא כבר יותר בטוחה ממה שהיה בעבר – ובעבר קו הרכבת הזה נסע, כאשר טילי נ"ט ואפשרויות אחרות לפגוע ברכבת היו שם באופן הרבה יותר מסיבי

אלון שוסטר:  כושר הפעולה היה הרבה יותר משמעותי – אנחנו צריכים להיות שם בפנים ובחוץ ובכל האמצעים האחרים כדי לאפשר את הביטחון להפעלת הרכבת

אלון שוסטר:  זה צריך להיות בהקדם

אלון שוסטר:  בדיוק כפי שצריך לאפשר שירותי חינוך ושירותי בריאות והסעות של תחבורה על גלגלים ודואר, גם שירות הרכבת צריך לפעול מהר, ויפה שעה אחת קודם

אלון שוסטר:  תודה

ארז מלול: תודה רבה

ארז מלול:  חבר הכנסת משה רוט, רבי משה רוט, שלוש דקות לרשותך

משה רוט: תודה רבה, אדוני היושב-ראש

משה רוט:  כבוד השר - - -     

ארז מלול: חבר הכנסת ששון, אולי אני אקרא לך ששי, זה יעזור? זה מפריע לו

משה רוט: אני אקבל תוספת זמן?     

ארז מלול: כן, כן

ארז מלול:  כמה שאתה רוצה

משה רוט: תודה

משה רוט:  כבוד השר, בעיקרון אתה יושב פה כממלא מקום של שרת התחבורה, אבל האמת שהנושא חשוב גם למשרד השיכון

משה רוט:  אז אני מבקש מכבוד השר שישים לב לדברים שאני רוצה להעלות פה

משה רוט:  דבר ראשון, קודם כול, אני רוצה לשלוח מפה בשם כל הכנסת, ברשות היושב-ראש, תנחומים למשפחות הנופלים הקדושים ורפואה שלמה לכל הפצועים

משה רוט:  שנשמע רק בשורות טובות

ארז מלול: אמן ואמן

משה רוט: אני רוצה להעלות לסדר-היום נושא חשוב שמקשה על הרבה אזרחים ומקשה על ההתיישבות בפריפריה

משה רוט:  לפי הפרסומים, כדי לאשר את פתיחת תחנת הרכבת של שדרות, צה"ל דורש הקמת חומת מגן והתקנת מערכות התרעה בהשקעה של 820 מיליון שקלים

משה רוט:  עכשיו, כמה זמן זה אמור לקחת? שימו לב, הקמת החומה צפויה להימשך שנתיים לפחות

משה רוט:  כלומר, לפי הצפי היום, התחנה תיפתח רק בשנת 2026

משה רוט:  מניסיון עבר אנחנו יודעים איך מתקדמים פרויקטים כאלה וכמה פעמים הפתיחה נדחית, אפילו בכמה שנים

משה רוט:  רק לדוגמה, הרכבת הקלה בגוש דן

משה רוט:      חברים, כבר היום התחבורה הציבורית לשדרות והאזור פועלת חלקית ולא נותנת מענה רציני לתושבים

משה רוט:  כדי להגיע לאזור המרכז הם צריכים להיטלטל בדרכים כמה שעות

משה רוט:  כהרגלי אני מבקר לעיתים קרובות בצפון, כי חשובות לי ההתיישבות, ההתפתחות היהודית בצפון

משה רוט:       אגב, ברכות חמות לידידי ראש העיר הנבחר של צפת יוסף קקון, ויהי רצון שיצליח בתפקידו לחזק את ההתיישבות

ארז מלול: אמן

משה רוט: בכל מקום שאני מבקר, הנושא של התחבורה הציבורית וחיבור ראוי למרכז עומד במרכז יכולת הפיתוח של התושבים

משה רוט:  מדברים גבוהה-גבוהה על חשיבות ההתיישבות בפריפריה, אבל איך אנחנו מצפים שהתושבים יגיעו למקומות עבודה איכותיים אם אין להם תחבורה ציבורית ראויה? איך אנחנו רוצים שתושבים בצפון יגיעו למרכז רפואי אם יש אוטובוס ותחבורה ציבורית שמגיעים רק פעם ביום, ולפעמים אפילו גם זה לא? החיבור המיוחל בין הפריפריה למרכז קריטי בעת הזאת, חלק חשוב בשיקום היישובים בדרום, וחלק בלתי נפרד מאפשרות ריאלית להתיישבות יהודית בצפון

משה רוט:      תחבורה ציבורית, חברים, אינה פריבילגיה שמיועדת למרכז; זה המינימום שאנחנו צריכים לעשות כדי לחבר את הפריפריה בישראל

משה רוט:  אני האחרון שיזלזל בצורכי מיגון, אבל כאן נדרשת חשיבה רחבה ופתוחה כדי לפתור אחת ולתמיד את הנושא שנקרא תחבורה ציבורית לפריפריה, כדי לטפל ברצינות בנושא הנדרש

משה רוט:      ברשות חבר הכנסת בצלאל – ותודה רבה שהעלית את הנושא החשוב הזה, ולכל החברים שהצטרפו – אני מבקש להעביר את הנושא לוועדת הכלכלה, כדי שנוכל לדון בהרחבה ובעזרת השם לתקן את הצריך תיקון

משה רוט:  תודה רבה

ארז מלול: תודה רבה

ארז מלול:  חבר הכנסת משה סולומון – אינו נוכח

ארז מלול:  אני מזמין את כבוד השר הרב יצחק גולדקנופ להשיב על ההצעה בשם שר הביטחון

ארז מלול:  בבקשה, כבוד השר

יצחק גולדקנופף:  ברשות היושב-ראש, רבותיי חברי הכנסת, אני מביא את תשובתו של שר הביטחון: 1

יצחק גולדקנופף:  חלקו של קו רכבת שדרות הוא קו חשוף לרצועת עזה ונתון לאיומי נ"ט

יצחק גולדקנופף:  כידוע, שדרות נמצאת בגזרת פיקוד הדרום, ולכן כל אימת שיש סיכון לאנשים הנוסעים ברכבת מבחינה ביטחונית, זו סמכות מפקד פיקוד דרום להחליט אם לפתוח את הרכבת, על מנת שלא לסכן את התושבים

יצחק גולדקנופף:      2

יצחק גולדקנופף:  החלטת מפקד פיקוד הדרום בלחימה לאפשר את פתיחת הרכבת מתקבלת בהתאם להערכת מצב ובהתאם לקיומו של מיגון מתאים שיגן על חיי התושבים

יצחק גולדקנופף:  בעת הזאת, כשכוח צה"ל מצוי בלחימה ברצועת עזה, לא ניתן להשיב את קו הרכבת

יצחק גולדקנופף:      3

יצחק גולדקנופף:  באשר לטענה כי צה"ל עסוק בהכרעה ולא בהגנה, נבהיר כי צה"ל עסוק הן בהגנה והן בהתקפה בעת הזאת

יצחק גולדקנופף:  באשר לקצב מיגון הרכבת, נמליץ לפנות למשרד התחבורה, שהנושא מצוי באחריותו

יצחק גולדקנופף:  תודה רבה

ארז מלול: תודה רבה

ארז מלול:  אני שואל את המציעים – אתה רוצה? אז כבוד השר ימתין

ארז מלול:  דקה לרשותך, חבר הכנסת משה רוט

משה רוט: תודה רבה, כבוד השר, על התשובה בשם משרד התחבורה וגם בשם משרד הביטחון, אבל זה לא עוזר לפתור את הבעיה

משה רוט:  אנחנו צריכים את כל המשרדים – גם משרד התחבורה, גם משרד השיכון וגם משרד הביטחון – שייתנו כתף, ייתנו יד וייתנו עצה איך אנחנו יכולים ליישב את הדרום ואת הצפון עם תחבורה ציבורית, ולא להבטיח הבטחות שיתקיימו בעוד חמש שנים

משה רוט:  היום צריך פתרון

משה רוט:  תודה

ארז מלול: תודה רבה

ארז מלול:  גם חבר הכנסת עודד פורר רוצה להשיב לתשובתו של השר

ארז מלול:  בבקשה, דקה לרשותך

עודד פורר: השר, בכל הכבוד, זה יפה ששלחו אותך להקריא את התשובה של השר הרלוונטי - -     

יצחק גולדקנופף: יפה מאוד

עודד פורר: - - אבל בעיניי זה קודם כול זלזול בעניין וזלזול בפנייה הזאת, מהסיבה הפשוטה שיש כאן אירוע של תפיסת עולם של ממשלה

עודד פורר:  אם אנחנו מתנים את פתיחת הרכבת בהקמת קירות וביצורים כנגד איומי נ"ט וכנגד טילים, המשמעות היא שאף אחד לא מבין מה עושים הכוחות ברצועת עזה היום

עודד פורר:  הרי הכוחות ברצועת עזה מתפקידם להסיר את האיום הזה

עודד פורר:      לכן אני שב ופונה

עודד פורר:  התשובה הזאת עליי לא מקובלת

עודד פורר:  לצערי אני אומר את זה פה, אדוני היושב בראש, אני לא חושב שוועדת חוץ וביטחון תנהל על זה דיון כמו שאני חושב שצריך

עודד פורר:  אני מציע להעביר את זה לוועדת הכלכלה, גם כדי למצוא את הפתרונות הכלכליים וגם כדי להעלות שם את הסוגיה של מה מדיניות הממשלה, אם היא באמת רוצה להסיר את האיום או שעוד פעם אנחנו מתמגנים

עודד פורר:  תודה רבה

יצחק גולדקנופף:  אני גם מקבל את מה שאתה אומר, פשוט אני רק רוצה לומר שאני לא חושב שצריכים לפגוע בשר הביטחון שלא בא להשיב לך - - -     

עודד פורר: - - -      

יצחק גולדקנופף: לא לא לא, לא על כבודי, על כבודו של שר הביטחון

יצחק גולדקנופף:  על כבודי יגנו אחרים

יצחק גולדקנופף:  על כבודו של שר הביטחון, שאתה מזלזל בו שהוא שלח שר אחר לענות תשובה, אני מבקש קצת זהירות וקצת כבוד

יצחק גולדקנופף:  תודה רבה

עודד פורר: יש עוד שר במשרד הביטחון

ארז מלול: תודה רבה לכבוד השר

ארז מלול:      כאמור, המציעים מבקשים להעביר את זה לוועדת הכלכלה, ולכן נעבור להצבעה

ארז מלול:  ההצבעה עכשיו

ארז מלול: בעד ההצעה להעביר את הנושא לוועדה – 5 

ארז מלול: נמנעים – אין 

ארז מלול: להלן תוצאות ההצבעה: חמישה בעד, אין מתנגדים

ארז מלול:  אני קובע כי ההצעה לסדר-היום תעבור לדיון בוועדת הכלכלה

ארז מלול: [מס' מ-1655; דברי הכנסת, מושב ראשון, חוב' ל"ח, ישיבה 103; נספחות

ארז מלול: ] 

ארז מלול: נעבור לנושא הבא על סדר-היום: הצעת חוק לתיקון פקודת בריאות העם (מס' 41), התשפ"ד–2024, לקריאה שנייה ושלישית

ארז מלול:  אני מזמין את יושב-ראש ועדת הבריאות ידידי חבר הכנסת יוני משריקי להציג את הצעת החוק

ארז מלול:  בבקשה

ועדת הבריאות): אדוני היושב-ראש, ידידי היקר ומכובדי, מכובדי השר, חבריי חברי הכנסת, אני מתכבד להביא בפני הכנסת לקריאה השנייה והשלישית את הצעת חוק לתיקון פקודת בריאות העם (מס' 41), התשפ"ד–2024, שהיא כמובן הצעת חוק ממשלתית

ועדת הבריאות):      במוסדות הרפואה השונים, כגון בתי חולים כלליים, גריאטריים, פסיכיאטריים, וכן במכונים ומרפאות שונות, ובכלל זה גם כן מרפאות שיניים, נעשה שימוש תדיר בגזים רפואיים, כגון גז צחוק וכדומה, המשמשים למטרות שונות, ובהן הנשמה, הרדמה וטשטוש

ועדת הבריאות):  גזים רפואיים הם תכשירים רשומים לפי פקודת הרוקחים או שניתן היתר לשיווקם לפי הפקודה

ועדת הבריאות):       אישור תוכניות בינוי של מערכת גז רפואית, התקנת המערכת, פיקוח על ההתקנה ובדיקת ההתקנה ואחזקה שוטפת של המערכת צריכים להיעשות על ידי גורמים מיומנים, וזאת על מנת לוודא שהמערכת מותקנת ומופעלת בצורה בטוחה ולמנוע סכנה לחיי אדם כתוצאה מהתקנה או אחזקה שגויה של המערכת

ועדת הבריאות):  בפני הוועדה הוצגו מקרים שבהם המערכת עודכנה בצורה לא נכונה ויצרה סכנה ממשית לחיי אדם

ועדת הבריאות):       לפיכך מוצע לקבוע כי מנהל מוסד רפואי לא יפעיל אדם בביצוע פעולות במערכת גז רפואי, אלא אם הוא גורם מקצועי העומד בתנאי הכשירות המפורטים בהצעה, או אם הוא עובד בפיקוחו ובהדרכתו של גורם מקצועי כאמור

ועדת הבריאות):  תנאי הכשירות כוללים דרישות של השכלה, עמידה בתוכנית הכשרה מטעם משרד הבריאות, ניסיון מעשי וידע בסיסי בשפה העברית, והם משתנים בהתאם לסוג העיסוק במערכת הגז הרפואי שבו מדובר – איש אחזקה, מתקין, מפקח או מהנדס בודק

ועדת הבריאות):  התחלתי בסדר מלמטה למעלה

ועדת הבריאות):       בנוסף מוצע לקבוע כי מנהל מוסד רפואי לא יעסיק אדם כמהנדס בודק בבדיקה סופית של מערכת גז רפואי לאחר התקנתה או באישורה לפני הכנסתה לשימוש אם אותו אדם פעל כמתקין או כמפקח מוסמך בקשר לאותה מערכת, וזאת כדי למנוע מצבים שבהם אדם מאשר מערכת שהוא התקין או פיקח על ההתקנה, וכדי לוודא שהבדיקה נעשית על ידי גורם שהוא חיצוני להתקנה

ועדת הבריאות):      במהלך הדיונים בוועדה, וכדי לאזן בין בטיחות המטופל מחד ובין חופש העיסוק של העוסקים במקצוע, נוספו הוראות המתחשבות בניסיון קודם של העוסקים

ועדת הבריאות):  נקבע כי מי שצבר ניסיון מעשי של חמש שנים בעבודה עם מערכת גז רפואי עד ליום 1 ביולי 2024 יוכל לשמש כמתקין או כמפקח, וזאת גם אם לא עמד ביתר תנאי הכשירות

ועדת הבריאות):  לגבי איש אחזקה יידרשו שלוש שנות ניסיון כאמור

ועדת הבריאות):      בנוסף, כדי לאפשר לכמה שיותר אנשים להמשיך לעסוק במקצוע ובמקביל לעבור את תוכנית ההכשרה מטעם משרד הבריאות, שהיא תנאי כשירות לעיסוק, מוצע כי עד יום 31 בדצמבר 2024 מנהל מוסד רפואי יוכל להעסיק אדם כאיש אחזקה, מפקח או מתקין גם אם לא עבר תוכנית הכשרה, ולגבי מהנדס בודק – שתוכנית ההכשרה שלו היא הארוכה ביותר – מנהל מוסד רפואי יוכל להעסיקו כמהנדס בודק עד ליום 1 ביולי 2025 גם אם לא עבר תוכנית הכשרה

ועדת הבריאות):  לבסוף, מוצע להסמיך את שר הבריאות לקבוע כללים להכרה בתוכניות הדרכה שהן לא מטעם משרד הבריאות, וכן לקבוע חובת עמידה בבחינות עיוניות או מעשיות

ועדת הבריאות):  כמו כן, מוצע להסמיכו לשנות בצו באישור הוועדה את תנאי הכשירות, למעט דרישות ההשכלה

ועדת הבריאות):       אני מבקש להודות למי שהיה שותף בקידום הצעת החוק הזאת

ועדת הבריאות):  כמובן אני מבקש להודות לשר על הגשת הצעת החוק הזאת, שהיא חשובה, כדי להסדיר את המקצוע

ארז מלול: אכן חשובה מאוד

ועדת הבריאות): אני מבקש להודות גם לשותפים נוספים: לצוות הוועדה, ובראשם מיכל דיבנר כרמל, ליועצת המשפטית לוועדה שליוותה את החוק, עו"ד יעל סלנט; נציגי משרד הבריאות דוד שמש, מנהל תחום בכיר במשרד, עו"ד מירה רווה ועו"ד מיטל גבאי, וכלל העוסקים במלאכה

ועדת הבריאות):      ההצעה אושרה בוועדת הבריאות פה אחד, ואני מבקש מהכנסת לאשר את הצעת החוק בקריאות השנייה והשלישית בנוסח שאישרה הוועדה

ועדת הבריאות):  תודה רבה

ארז מלול: יישר כוח ליושב-ראש ועדת הבריאות חבר הכנסת יוני מישרקי על הצעה חשובה זו

ארז מלול:       להצעת החוק לא הוגשו הסתייגויות, ולכן נעבור להצבעה בקריאה השנייה על הצעת חוק לתיקון פקודת בריאות העם (מס' 41), התשפ"ד–2024, כנוסח הוועדה

ארז מלול:  הצבעה

ארז מלול: בעד סעיפים 1–2 – 8 

ארז מלול: נמנעים – אין  

ארז מלול: להלן תוצאות ההצבעה: שמונה בעד, אין מתנגדים

ארז מלול:  אני קובע כי הצעת החוק אושרה בקריאה השנייה

ארז מלול:       חברי הכנסת, נעבור להצבעה בקריאה השלישית על הצעת חוק לתיקון פקודת בריאות העם (מס' 41), התשפ"ד–2024

ארז מלול:  הצבעה

ארז מלול: בעד החוק – 8 

ארז מלול: נמנעים – אין  

ארז מלול: להלן תוצאות ההצבעה: שמונה בעד, אין מתנגדים

ארז מלול:  אני קובע כי הצעת חוק לתיקון פקודת בריאות העם (מס' 41), התשפ"ד–2024, התקבלה בקריאה השנייה והשלישית, ותיכנס לספר החוקים

ארז מלול:      חברי הכנסת, אנחנו יוצאים להפסקה, ונודיע על חידוש הישיבה בהתראה של רבע שעה

בשעה 14: << נושא >> מסמכים שהונחו על שולחן הכנסת << נושא >>      

משה טור פז: חבריי חברי הכנסת, הודעת סגנית מזכיר הכנסת, בבקשה

ראדה חסייסי: תודה

ראדה חסייסי:  ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת –     לקריאה שנייה ולקריאה שלישית: הצעת חוק שירות ביטחון (תיקון מס' 26 – הוראת שעה – חרבות ברזל), התשפ"ד–2024, שהחזירה ועדת החוץ והביטחון

ראדה חסייסי:      מסקנות ועדת הבריאות בעקבות דיון מהיר בהצעתם של חברי הכנסת מיכל מרים וולדיגר, צגה מלקו, מיכאל מרדכי ביטון, אימאן ח'טיב יאסין ומשה רוט בנושא: ביטול אגרת מיון בבתי חולים פסיכיאטריים

ראדה חסייסי:      הודעת שר הרווחה והביטחון החברתי על מסקנות ועדת הבריאות בעקבות דיון מהיר בהצעתם של חברי הכנסת קארין אלהרר, יוליה מלינובסקי וגלעד קריב בנושא: הכרה בנפגעי נפש ממעגל שני

ראדה חסייסי:  תודה

ראדה חסייסי: [מס' מ/1709; דברי הכנסת, חוב' ט"ז, ישיבה 141; נספחות

ראדה חסייסי: ] 

משה טור פז: הנושא הבא על סדר-היום: הצעת חוק שירות הביטחון (תיקון מס' 26 – הוראת שעה – חרבות ברזל), התשפ"ד–2024, לקריאה השנייה והשלישית

משה טור פז:  אני מזמין את יושב-ראש ועדת החוץ והביטחון חבר הכנסת יולי אדלשטיין להציג את הצעת החוק

ועדת החוץ והביטחון): אדוני היושב-ראש, חבריי חברי הכנסת, תיאורטית, אדוני השר או גברתי השרה – לא רואים כאלה כאן

משה טור פז: אין שר במליאה?     

מירב בן ארי: אז אתה יכול לדבר חופשי

ועדת החוץ והביטחון): כשהשרים נמצאים אני לא מדבר חופשי?     

משה טור פז: השרה מאי גולן נמצאת כאן

משה טור פז:  תודה

ועדת החוץ והביטחון): נמצאת השרה גולן? יופי, שמחים

ועדת החוץ והביטחון):  אני מתכבד, אדוני היושב-ראש, להציג בפני הכנסת את הצעת חוק שירות ביטחון (תיקון מס' 26 – הוראת שעה – חרבות ברזל) (העלאת גיל הפטור משירות מילואים), התשפ"ד–2023

ועדת החוץ והביטחון):       חוק שירות ביטחון קובע את גיל הפטור משירות מילואים: גיל 40 לחוגרים, וגיל 45 לקצינים

ועדת החוץ והביטחון):  בנוסף מסמיך החוק את שר הביטחון לקבוע בצו, באישור ועדת החוץ והביטחון, תפקידים ומקצועות שבהם גיל הפטור יהיה גבוה יותר, עד 49, שאותם אכנה מעתה "חריגי גיל"

ועדת החוץ והביטחון):  כיום מונה צו זה 28 מקצועות, ב-22 מהם גיל הפטור הוא 49, ובשישה נוספים גיל הפטור הוא 45

ועדת החוץ והביטחון):  עוד קובע חוק שירות הביטחון כי מועד הפטור אינו ביום הולדתו של חייל המילואים, אלא בתום השנה הקלנדרית שבה חל יום הולדתו

ועדת החוץ והביטחון):      בחודש דצמבר האחרון נחקק תיקון לחוק, שקבע – כהוראת שעה לחודשיים, עד יום 29 בפברואר 2024 – שגיל הפטור של חיילי המילואים יעלה בשנה אחת: 41 לחוגרים, 46 לקצינים ו-50 לחריגי גיל, וכך התאפשר המשך שירותם

ועדת החוץ והביטחון):  אוסיף, אדוני היושב-ראש – אתה יושב גם בוועדת החוץ והביטחון, אז אתה זוכר את זה – שהבקשה המקורית של הממשלה בנקודה הזאת הייתה לשנה, וועדת החוץ והביטחון החליטה שתיתן פרק זמן של חודשיים, ונראה מה יקרה בתחום הלחימה והמצב הכללי

ועדת החוץ והביטחון):      תיקון זה בא על רקע הלחימה האינטנסיבית שבה צה"ל מצוי, ומפני ששחרור המוני של חיילי מילואים עלול היה לפגוע בכשירותן ובמוכנותן של היחידות שבהן הם משרתים

ועדת החוץ והביטחון):  על כן ביקשה הממשלה לקבוע העלאה בשנה של גיל הפטור, כדי שיתאפשר המשך שירותם של משרתי המילואים שהיו צפויים להשתחרר בסוף שנת 2023

ועדת החוץ והביטחון):  כפי שאמרתי, הוועדה אישרה רק חודשיים מתוך השנה שביקשה הממשלה

ועדת החוץ והביטחון):  כעת הצעת החוק המונחת בפניכם מבקשת להאריך את הוראת השעה הקובעת העלאה בשנה של גיל הפטור משירות המילואים

ועדת החוץ והביטחון):      תחילה ביקשה הממשלה להאריך את הוראת השעה עד לסוף שנת 2024

ועדת החוץ והביטחון):  נציגי הממשלה וצה"ל הציגו בדיוני הוועדה את הנחיצות של משרתי מילואים, בפרט המערך הלוחם, לנוכח הלחימה המתמשכת, וטענו כי לא ניתן בעת הנוכחית להחליף את משרתי המילואים הצפויים להשתחרר בסוף החודש, וזאת מפני שהדבר יפגע בכשירות המבצעית של היחידות שבהן הם משרתים

ועדת החוץ והביטחון):  עם זאת, הוועדה סברה כי הצעת החוק כפי שביקשה הממשלה מעלה קשיים רבים אשר לא ניתן להתעלם מהם, ועל כן לא ניתן היה לאשר אותה בנוסחה המקורי

ועדת החוץ והביטחון):      בין היתר טענו חברי הוועדה כי הצעת החוק מבקשת להטיל עומס כבד נוסף על משרתי המילואים, דבר העלול להוביל לקריסתם ואף לפגוע בהתייצבותם העתידית לשירות

ועדת החוץ והביטחון):  עוד סברנו בוועדה כי לא הוצגו בפנינו אמצעים חלופיים העומדים לרשות צה"ל, שאותם ניתן לנקוט כדי לשמור על הכשירות המבצעית של המערך הלוחם וכן לעמוד בסדר הכוחות הדרוש

ועדת החוץ והביטחון):  לעמדתנו, הפתרון הראוי לפערים שהציף צה"ל הוא לאפשר השתתפות רחבה יותר בנטל הכרוך בלחימה המתמשכת ולכלול מנעד רחב יותר של פתרונות המאפשרים זאת – למשל קריאה לשירות מילואים של חיילי מילואים שניתן להם כבר פטור בעבר, עוד טרם שהגיעו לגיל הפטור, הסבת חיילי מילואים לתפקידים שלהם הצבא זקוק ועוד

ועדת החוץ והביטחון):  על כן, סברנו כי אף שצורכי מערכת הביטחון ברורים, לא נכון לאשר את העלאת גיל הפטור ממילואים באופן כה גורף ובלא תגמול נוסף למשרתי המילואים ולמשפחותיהם

ועדת החוץ והביטחון):      משכך, החליטה הוועדה לאשר את הצעת החוק באופן חלקי, ותוך קביעת השינויים הבאים – עכשיו אני אוכל למנות את השינויים שעליהם סוכם בוועדה: הראשון, הצעת החוק לא תאושר עד לסוף שנת 2024, אלא למשך ארבעה חודשים בלבד, עד ליום כ"ב בסיוון התשפ"ד, 1 ביוני 2024, וזאת כדי למנוע פגיעה בהיערכות ומוכנות הכוחות הלוחמים; עוד הצענו לקבוע כי הקריאה למשרתי המילואים שלהם יעלה גיל הפטור בשנה ייעשה רק לאלו המשרתים בתפקידים במערך הלוחם, וזאת מפני הנחיצות הברורה של תפקידים אלו

ועדת החוץ והביטחון):  רק במקרה שבו קיימות נסיבות חירום המתחייבות מביטחון המדינה יהיה ניתן לקרוא למשרתי מילואים שאינם משרתים בתפקידים אלו

ועדת החוץ והביטחון):      בנוסף, אנו מציעים כי אנשי המילואים שלהם יעלה גיל הפטור בשנה יזכו בתגמול מיוחד כבר החל מן היום הראשון שבו שירתו, במקום מהיום ה-32 לשירותם, וכן הצענו לבטל את המיסוי על התגמול הנוסף שלו הם זכאים

ועדת החוץ והביטחון):  לבסוף, ועל מנת שיהיה לוועדה הבסיס העובדתי הנדרש לבחינת יישום ההצעה בפועל ופתרונות בהמשך, קבענו חובת דיווח לוועדה, שבמסגרתו שר הביטחון ידווח אחת לחודש נתונים בדבר משרתי המילואים הנקראים לשירות לפי הצעה זו, מספר צווי הפטור ממילואים שניתנו בעשר השנים האחרונות, החלופות שנבחנו והאמצעים שננקטו להפחתת הנטל על חיילי המילואים לפי הצעה זו

ועדת החוץ והביטחון):      במהלך תקופת הוראת השעה יהיה על הוועדה לבחון על בסיס הדיווחים שתקבל אם העלאת גיל הפטור בשנה היא אכן החלופה המיטבית שתפגע באופן המועט ביותר בזכויותיהם של משרתי המילואים, או שמא יש לפנות לחלופות אחרות המבטיחות איזון ראוי יותר בין זכויות אלו לבין צורכי צה"ל

ועדת החוץ והביטחון):      חבריי חברי הכנסת, אדוני היושב-ראש, אנו נמצאים בתקופה מאתגרת ביותר: מחד, הצורך הצבאי באנשי מילואים לשם הבטחת רציפות וכשירות מבצעית ברור; מנגד, אל לנו להתעלם מהנטל הכבד שאנו מטילים על אזרחי מדינת ישראל

ועדת החוץ והביטחון):  עלינו לעשות כמיטב יכולתנו להבטיח את זכויותיהם של אזרחינו ולדאוג לרווחתם, במיוחד בימים קשים אלו

ועדת החוץ והביטחון):  אנו מאמינים שבשלב זה הצעת החוק מאזנת כראוי בין העקרונות החשובים האלו, ואנו מודעים למלאכה הרבה שיש בפנינו כדי להמשיך ולהבטיח על שמירת איזון זה

ועדת החוץ והביטחון):      אני מבקש להודות לצוות הוועדה, במיוחד ליועצת המשפטית של הוועדה עו"ד מירי פרנקל שור

ועדת החוץ והביטחון):  להצעת החוק הוגשו הסתייגויות

ועדת החוץ והביטחון):  אבקש מחברי הכנסת לדחות את ההסתייגות ולאשר את הצעת החוק בקריאה השנייה והשלישית, תודה רבה

משה טור פז: אני מודה ליושב-ראש ועדת החוץ והביטחון חבר הכנסת יולי אדלשטיין

משה טור פז:  חבריי חברי הכנסת, אנחנו עוברים להנמקת ההסתייגויות

משה טור פז:  ראשונת הדוברים – חברת הכנסת מירב בן ארי

משה טור פז:  לרשותך עשר דקות

מירב בן ארי: תודה רבה, אדוני היושב בראש

מירב בן ארי:  כנסת נכבדה, חבר הכנסת אדלשטיין, רק שתדע שהקשבתי לכל מילה שאמרת ועקבתי אחרי החוק הזה, וגם כשנתת את כל ההסברים של הוועדה, צריך לומר וביושר ששוב פעם אנחנו נמצאים בסיפור שאינו נגמר

מירב בן ארי:  כבר פעם אחת נתנו חודשיים, ועכשיו עוד פעם ארבעה חודשים – מתישהו צריך לעצור

מירב בן ארי:       אז נכון, זה זמן מלחמה, ואתה אומר: אם נשחרר אז מה יהיה

מירב בן ארי:  אבל מתישהו צריך לתת איזשהו אופק

מירב בן ארי:  מה השלב הבא? מה יקרה עוד ארבעה חודשים אם עדיין תהיה מלחמה? נמשיך לאשר את העומס על אנשי המילואים? נמשיך לתת למגזר אחד לשאת בנטל? מתי יביאו במשרד הביטחון איזשהו – לא יודעת מה, משהו שהוא ארוך טווח, איזשהו עתיד למדינה הזאת? עד מתי נמשיך להטיל את העומס רק על מגזר אחד? מתי יצטרפו למעגל של הלוחמים מגזרים נוספים? מתי יעמוד כאן יו"ר ועדת החוץ והביטחון ויאמר – ואני יודעת, כי אנחנו בזמן מלחמה, אבל מתי הנטל יתחלק בין כולם? מתי?      כל חודשיים, כמו סלמי: נאשר עכשיו, נאשר עוד זמן

מירב בן ארי:  די

מירב בן ארי:  ובמקביל, כל שבוע לזרוק למילואימניקים ולארוסות ולאימהות ולמשפחות – כל היום נזרוק להם, שזה דבר מאוד נחמד, אבל די

מירב בן ארי:  מתי יהיה כאן שוויון בנטל? מתי כולם יישאו בנטל? מתי? עד מתי נמשיך לזרוק להם כל מיני פירורים? בא בן צור השבוע ואמר: אני נורא רוצה להגן עליהם מפיטורים, על המילואימניקים – אחלה, תמכנו

מירב בן ארי:  ברור שתמכנו

מירב בן ארי:  מה, נתנגד? גלעד, לא נתנגד, נכון?      

גלעד קריב: - - -     

מירב בן ארי: כל היום – עולה היום גולדקנופ, מאשר בטרומית הקלות בדיור

מירב בן ארי:  יופי, אחלה, עלא כיפאק, אבל מתי החבר'ה של גולדקנופ גם יצטרפו לאירוע? מתי נבין ששוויון בנטל חייב לקרות? אנחנו בשנת 2024, מתי אנחנו נדע שכולם צריכים – מתי נפסיק לזרוק פירורים ונתמודד עם המהות? כמו סלמי, כל הזמן: טוב, עוד ארבעה חודשים, עוד – הינה, חמד עמאר, הייתי חבר בוועדת החוץ והביטחון, כמה פעמים הסלמי הזה מתרחש? מתישהו צריך לבוא ולעצור את זה ולהגיד: כולם צריכים לשאת בנטל

מירב בן ארי:       אנחנו היום נתנגד, ונעשה כאן דיון, כי באים ואומרים לי: מה, אבל זה זמן מלחמה – בסדר, זה זמן מלחמה, אבל מגיע לציבור שיושב בבית איזשהו אופק של שוויון בנטל, והחוק הזה לא מביא כלום

מירב בן ארי:  חייבים להתנגד אליו, חייבים, כי כל מי ששירת בצבא יודע שהוא לא יכול להמשיך לסחוב את זה

מירב בן ארי:  ולא יכול להיות – עכשיו, התחושה כאן שהלימוד בישיבה זה איזשהו שווה ערך לשירות הצבאי

מירב בן ארי:  צריך להבהיר את זה, כי לאחרונה נשמעים כל מיני קולות כאלה: לא, זה לא דומה

מירב בן ארי:  זה לא דומה, וזה אחרת לגמרי

מירב בן ארי:  זה לא אותו סרט, זה לא אותו סיפור מה עובר על אימא שהבן של בעזה ומה עובר על אימא שהבן שלה בכולל

מירב בן ארי:  לא, זה לא דומה

מירב בן ארי:  זה אפילו לא קרוב

מירב בן ארי:       כשרואים השבוע את הדיון על חוק הגיוס, באמת, המופרך לחלוטין הזה, לראות שם את עורך הדין של הממשלה – איך קוראים לו? ראית את הדיון שם? אתה זוכר, גלעד? – אבי מיליקובסקי – באמת, ריחמתי עליו

מירב בן ארי:  דמות אומללה, באמת

גלעד קריב: התפתל והתפתל

מירב בן ארי: איך אפשר לייצג קומבינה פוליטית שאין בה שום ערך של שוויון, של מוסר, של שותפות בנטל? הפוליטיקאים לא מסוגלים

מירב בן ארי:  אתה יודע שגפני וגולדקנופ התבקשו להגיע לדיון – אתה יודע את זה? והם ביקשו שהוא לא יצולם? כאילו, מה, על מי אתם עובדים? מה נראה לכם, שאנחנו לא יודעים? אתה יודע את זה?     

גלעד קריב: כמו שאין אף חבר כנסת חרדי בדיון כאן

מירב בן ארי: קודם כול הם הוזמנו, הם לא הגיעו

מירב בן ארי:  אני גיליתי את זה היום, מאוד מעניין

מירב בן ארי:  הינה, גלעד יודע

מירב בן ארי:  הם הוזמנו למסור את העמדה, הם סירבו

מירב בן ארי:  העמדה היחידה שהם הגישו זה שהדיון לא יהיה מצולם

מירב בן ארי:  מה, מה אתם חושבים, שאנחנו לא יודעים שאתם לא לוקחים חלק בנטל? שאתם משתמטים? אנחנו לא יודעים את זה? מה יש לפחד להתייצב? כל המדינה כבר יודעת, כולם יודעים מי נושא בנטל ומי לא

מירב בן ארי:       תראה, אני לא יכולה להיכנס לדבר הזה שאומרים – באמת, אני גם אדם מאמין, אדם מסורתי – בסוף הם באים ואומרים שלימוד תורה מגן על עם ישראל

מירב בן ארי:  אני לא נכנסת לזה, אוקיי? באמת אין מה להתווכח על זה, כי זה שתי תפיסות עולם

מירב בן ארי:  מה שמעניין אותי אבל זה כמה צריך – כמה? כמה חרדים בעצם עומדים במכסה שמגינה על המדינה? הרי צריך להגדיר

מירב בן ארי:  כמה? 1,000, 2,000, 30,000, 20,000 – כמה? אני באמת רוצה להבין, כי אני יודעת כמה לוחמים המדינה צריכה – זה החוק שעובר היום – אבל כמה חרדים צריך כדי להגן על מדינת ישראל, כי אני מניחה שגם בתוכם יש משתמטים

מירב בן ארי:  ומי בודק שבאמת הוא לומד בכולל ולא בעצם מתחמק? ולמה צריך כל כך הרבה? ולמה אי-אפשר לשלב שירות לאומי? כל הזמן באים – אתה יודע, עלה פה השבוע דודי אמסלם ובנאום אמר לי: אתם שונאים חרדים, כל הצד שלכם שונא חרדים

מירב בן ארי:  אני בכלל לא שונאת חרדים, אין לי שום דבר נגד חרדים

מירב בן ארי:  יש לי בעיה עם משתמטים

מירב בן ארי:  יש לי בעיה עם משתמטים

מירב בן ארי:  אגב, כבר שנים יש לי בעיה עם משתמטים

מירב בן ארי:  יש לי גם בעיה עם משתמטים שהם לא חרדים

מירב בן ארי:  אני חושבת שכל אדם במדינה שיש לו חובה להתגייס לצה"ל צריך להתגייס לצה"ל

מירב בן ארי:  זו האחריות שלנו

מירב בן ארי:  אם זה היה תלוי בי גם הייתי עושה שכל נבחר ציבור צריך או שירות צבאי או שירות לאומי, אלא אם כן יש בעיה רפואית וכאלה

מירב בן ארי:       איך אנחנו יכולים כנבחרי ציבור לשלוח חיילים לקרב כשאנחנו בכלל לא מבינים איפה הם נמצאים? כשאנחנו לא מבינים מה המשפחה עוברת? והינה, אני אומרת לכם, כל הזמן אני שומעת שהם מקופחים וקשה להם – לא, מי שמשרת הוא מקופח

מירב בן ארי:  המדינה ביקשה ממנו לעצור את החיים לשלוש שנים

מירב בן ארי:  מה הם עושים? לומדים? ממה צריך שם להיזהר? ממה? מהחציה בכביש?      חייבים להתחיל לחלק את הנטל

מירב בן ארי:  אחרי 7 באוקטובר השיח חייב להשתנות, חייב

מירב בן ארי:  נכון שיש זק"א ויש עמותות והכול בסדר, אבל כולם צריכים לשאת בנטל

מירב בן ארי:  7 באוקטובר הבהיר לנו שהצבא שלנו הוא צבא קטן, ואם אנחנו רוצים לשמור על צה"ל כצבא העם, הרי שאנחנו חייבים שכולם ייקחו חלק בנטל

מירב בן ארי:  אני מאוד מאוד מקווה שזה מה שבג"ץ יעשה להצעת החוק

מירב בן ארי:  קודם כול, הוא יקבור אותה

מירב בן ארי:  כי הצעת החוק הזו, עם כל הכבוד לשיקולים הקואליציוניים של נתניהו, צריך לומר את האמת, היא חוטאת למה שמדינת ישראל צריכה להיות

מירב בן ארי:  החוק שמביאים, כמובן, ההמשך של מה שאנחנו עושים היום, זה ישראבלוף, ואי-אפשר שהמשרתים ימשיכו לשאת בנטל ושיזרקו להם כל מיני הטבות, ובסוף ימשיכו לשרת בשירות מילואים

מירב בן ארי:  מתישהו צריך לעצור

מירב בן ארי:      אני רוצה להגיד עוד משהו אחד

מירב בן ארי:  ברור לי שהשיקולים של החוק הזה, ובכלל של מה שנקרא ההשתמטות הנרחבת כאן, הם אך ורק שיקולים קואליציוניים של נתניהו, שלולא השותפים שלו, הרי היה פעם אחת בא ואומר: צריך להביא חוק

מירב בן ארי:  הציבור החרדי חייב לשאת חלק בנטל

מירב בן ארי:  אבל נתניהו כמו נתניהו, כפוף – מה זה כפוף? אני לא יודעת בכלל אם זה כפוף – מקופל מול השותפים שלו, ולא מסוגל, למרות מה שעברנו ב-7 באוקטובר, לבוא ולומר בקול ברור: מה שהיה לא יהיה

מירב בן ארי:  אנחנו, כולם, כל האזרחים של המדינה הזאת, חייבים לשאת בנטל

מירב בן ארי:  כי אם לא, אנחנו מפקירים את המדינה הזאת ומפקירים את האזרחים שלה - -      

משה טור פז: תודה רבה

מירב בן ארי: - - ואי-אפשר להמשיך

מירב בן ארי:  הדם שנשפך בחודשים האחרונים הוא לא הפקר

מירב בן ארי:  אני מסיימת

מירב בן ארי:  אנחנו חייבים לעצור את מנגנון ההשתמטות שהולך ומתרחב פה

מירב בן ארי:  היום אנחנו מביאים חוק אחד, והינה, אני מבטיחה לכם, אנחנו נמשיך ונילחם עד שמדינת ישראל ומשרד הביטחון יציגו פה מתווה הולם של שוויון בנטל

מירב בן ארי:  תודה, אדוני

משה טור פז: תודה רבה

משה טור פז:  הדובר הבא – חבר הכנסת חמד עמאר

משה טור פז:  לרשותך 20 דקות, בבקשה

חמד עמאר: אדוני היושב-ראש, חבריי חברי הכנסת, קודם כול, אני רוצה לשלוח את תנחומיי לשתי המשפחות שאיבדו את יקיריהן אתמול ולאחל החלמה מהירה לפצועים

חמד עמאר:      מעצב לשמחה, אני גם רוצה באמת לברך את כל ראשי הרשויות, ראשי הערים, חברי מועצות העיר וחברי מועצות מקומיות שנבחרו אתמול

חמד עמאר:  במיוחד אני רוצה לברך את כל ראשי המועצות הדרוזיות ואת חברי המועצה שנבחרו

חמד עמאר:  אני מקווה שתובילו את היישובים שלכם למצב יותר טוב משאנחנו נמצאים בו עכשיו – כי המצב שלנו מאוד גרוע ביישובים

חמד עמאר:  נבחרו הרבה ראשי רשויות צעירים, עם הרבה מוטיבציה

חמד עמאר:  אני מאחל להם בהצלחה

חמד עמאר:  אני גם רוצה להודות לכל אלה שיצאו לבחור

חמד עמאר:  אתמול הייתה חגיגה דמוקרטית במגזר הדרוזי

חמד עמאר:  באמת, הבחירות עברו בשקט, בשיתוף פעולה של כולם

חמד עמאר:  אני ליוויתי את כל היישובים, ובאמת חגיגה של דמוקרטיה הייתה אתמול

חמד עמאר:  אני רוצה לאחל להם רק בהצלחה, לכולם

חמד עמאר:      אדוני היושב-ראש, אני חושב שהממשלה הזאת עוד לא קלטה את מה שקורה במדינת ישראל אחרי 7 באוקטובר, ולא מה שהיה לפני 7 באוקטובר

חמד עמאר:  אחרי 7 באוקטובר ממשלה לא יכולה להביא הצעת חוק כזו, כי באמת, אם היא מביאה הצעת חוק כזו היא ממשלה מנותקת

חמד עמאר:  והממשלה הזאת היא מנותקת

חמד עמאר:  מי שנושא בנטל ימשיך לשאת בנטל, ומי שמשתמט ימשיך להשתמט

חמד עמאר:  אני אומר לך, אנחנו, כישראל ביתנו, עמדתנו ברורה – כל מי שיגיע לגיל 18 יגיע לבקו"ם

חמד עמאר:  ובצה"ל יחליטו, בצבא יחליטו אם הוא הולך לשירות לאומי, לשירות אזרחי, או שהוא מתגייס לצה"ל ותורם את תרומתו, כחייל או כאיש בחיים האזרחיים בשירות אזרחי או שירות לאומי

חמד עמאר:       אבל להגיע למצב שבשעה כזו קשה, עם מצב שבו אנשים נמצאים במילואים כבר יותר מ-143 ימים, מאז 7 באוקטובר, ואנחנו באים עכשיו להאריך להם את התקופה, כי אולי הגעת לגיל שהיית צריך לפרוש עכשיו ממילואים – זה החוק שמביאים אותו – לא ציפיתי שהרמטכ"ל יסכים לחוק הזה; אני בטוח שצה"ל לא מסכים לחוק הזה; אבל אני מופתע מאוד שאלוף בצה"ל לשעבר, שר הביטחון גלנט, שאני מכיר את העמדות שלו, הסכים להביא הצעת חוק כזו ולא הצעת חוק כללית שתיתן לכולם להתגייס, לכולם לתרום

חמד עמאר:  שני רמטכ"לים, איזנקוט וגנץ, אני לא יודע מה יצביעו היום במחנה הממלכתי, האם יצביעו בעד החוק הזה או יצביעו נגד החוק הזה? האם הם מסכימים שהחוק הזה יבוא לכנסת? להמשיך לתת את הנטל על אותן אוכלוסיות – שצריכים לשרת, לעזוב את המשפחות שלהם, ללכת ולהילחם בעזה, להיות בגבול הצפוני, חודשים, לעזוב את העסקים שלהם שהולכים וקורסים – אני לא מאמין שיש איזשהו חבר כנסת כאן, אם היו אומרים לו: בוא תצביע בעד החוק הזה, היה מצביע בעד החוק הזה ולא אומר: הגיע הזמן להביא חוק כללי, לתת לכולם לשרת, לכולם – לתרום, לכולם לתת למען המדינה

חמד עמאר:  כי אין לנו מדינה אחרת

חמד עמאר:      אני אומר לכם, אני בא מהחברה הדרוזית

חמד עמאר:  אחוז הגיוס בחברה הדרוזית הוא מעל 83%

חמד עמאר:  לא פגשתי צעיר אחד שאמר לי: אני לא רוצה לשרת בצבא; לא פגשתי צעיר אחד שאמר לי: אני רוצה להשתמט; לא פגשתי איש אחד, צעיר אחד, שחיכה והגיע לגיל 18 ולא תכנן את העתיד שלו – אחרי הצבא, כי הוא ידע שהוא חייב לתרום את שלוש השנים האלה, את 32 החודשים עכשיו, ואני לא יודע אם ישנו את החוק עוד ויאריכו ל-36 חודשים, ואותם משתמטים ימשיכו להשתמט ואותם אנשים ששירתו ימשיכו לשרת את 36 החודשים

חמד עמאר:      לכן, אדוני היושב-ראש, פגשתי הרבה צעירים, הרבה אנשים שבמילואים

חמד עמאר:  אני מכיר את זה מקרוב, מה זה לעזוב את הבית, מה זה להיות במילואים שלושה וארבעה חודשים, מה זה לעזוב את העסק שלך שלושה וארבעה וחודשים, מה זה לעזוב את המשפחה שלך, את הילדים שלך, את החיים שלך בעצם, ולתת את כל-כולך למען המדינה

חמד עמאר:  אבל יש קבוצה אחרת שהחליטה משהו אחר לגמרי, שהיא לא רוצה להיות חלק, היא לא רוצה לשרת, היא לא רוצה לתרום, היא לא רוצה לתת את שלוש השנים למען המדינה, והממשלה הזאת מאפשרת להם את זה ונותנת להם את זה, ולא עוצרת את הדבר הזה ואומרת: עד כאן

חמד עמאר:  אנחנו אחרי 7 באוקטובר, מה שהיה לא יהיה

חמד עמאר:  כולם ישרתו וכולם צריכים לשרת, אדוני היושב-ראש

חמד עמאר:  אנחנו לא יכולים להמשיך במצב כזה

חמד עמאר:  אנשים גם לא עובדים ולא תורמים בעבודה, אנשים גם לא תורמים בצבא, ואנשים ממשיכים לקבל

חמד עמאר:  אני אומר לך: אני יושב בוועדת הכספים ואני רואה איך התקציבים הולכים ואיך התקציבים הקואליציוניים מחולקים

חמד עמאר:  אנחנו במלחמה

חמד עמאר:  5

חמד עמאר: 8 מיליארד שקל מחולקים בכספים קואליציוניים

חמד עמאר:  האם דבר כזה יכול להיתפס?     

גלעד קריב: ועוד למי? ולמי?     

חמד עמאר: זה בשנת 2024; ב-2023 חילקו יותר מ-5 מיליארד שקל

חמד עמאר:  ואת הגזרות שעושים – קרוב ל-11 מיליארד שקל חולקו בכספים קואליציוניים, ואנשים שתורמים, אנשים שנותנים את הנשמה, אנשים שנותנים את החיים שלהם למען המדינה ואנשים שמוכנים למות למען המדינה – אתה לא תראה אותם בתקציב, אדוני היושב-ראש

חמד עמאר:  אין להם כספים קואליציוניים

חמד עמאר:  אין מישהו שידאג להם

חמד עמאר:  אין מי שיבוא ויעזור להם

חמד עמאר:  לא, הכספים הקואליציוניים מיועדים לאוכלוסייה מיוחדת, אוכלוסייה שתקבל את הכסף הזה

חמד עמאר:       	אני אומר לך, אתה מחבר את החוק הזה, ואתה מחבר את החופשה, אני קורא לפגרה, עכשיו, של חברי הכנסת – בזמן הזה, במלחמה הזאת, שאנחנו עכשיו באים ואומרים: לא ישתחרר בגיל 46 מהמילואים, ישתחרר בגיל 47, כי הוא צריך להישאר במילואים – ואנחנו ככנסת יוצאים לחופשה בעוד חודש פלוס, לאיזה חודש וחצי, כאשר אנחנו צריכים להיות כאן

חמד עמאר:  אנשים עזבו את הבתים שלהם, אנשים עזבו את הילדים שלהם, אנשים עזבו את המשפחות שלהם והתגייסו למילואים, והכנסת כאן תצא לחופשה לחודש וחצי

חמד עמאר:      אני מכאן אומר לכם, יש אנשים מפונים, כבוד השרה, יש אנשים מפונים מהצפון, ישנים בבתי מלון, 18 מטר – זוג עם שני ילדים, והם לא יודעים מתי הם חוזרים

חמד עמאר:  הם לא יודעים מתי הם חוזרים לבית שלהם

חמד עמאר:  ואנחנו כחברי כנסת נצא לחופשה של חודש וחצי

חמד עמאר:  יש חג – אין לי בעיה שנצא בחג, אבל אחרי החג אנחנו צריכים לצאת, ואנחנו לא צריכים לצאת שבועיים לפני החג, ולחזור שלושה שבועות אחרי החג, ארבעה שבועות אחרי החג

חמד עמאר:  אנחנו צריכים להיות כאן בכנסת, לצאת לחג, לחזור לכאן לכנסת

חמד עמאר:      כשאנחנו מבקשים מאותם אנשים להישאר מחוץ לבתים שלהם, כי הממשלה הזאת עוד לא החליטה מה תעשה בצפון, והיא מחכה למדינות אירופה או ארצות הברית שיפתרו לנו את הבעיה, אנחנו לא יכולים לצאת לחופשה, מה שנקרא פגרה

חמד עמאר:  אנחנו צריכים להישאר כאן בכנסת, כי יש כל כך הרבה בעיות ביטחוניות שמדינת ישראל נתקלת בהן, יש אנשים שמפונים וישנים ב-18 מטר, שהיה להם בית, היו להם בתי ספר, היו להם העסקים, הייתה להם עבודה – כל המשפחה שלהם נהרסה

חמד עמאר:  יותר מארבעה חודשים, והממשלה הזאת לא יודעת מה היא עושה ומתי היא מחזירה אותם

חמד עמאר:  מתי היא מחזירה אותם הם לא יודעים

חמד עמאר:      כמו שאמר לי אחד המפונים, אני מבקר אותם הרבה

חמד עמאר:  הוא אמר לי: אם הייתי יודע מתי אני חוזר הייתי קצת רגוע

חמד עמאר:  אני לא יודע

חמד עמאר:  אני לא יודע מתי הבית שלי ייפגע, ואני אחזור למקום שאין לי בית, מתי הבית שלי לא ייפגע; מתי הבן שלי יחזור לבית הספר שלמד בו, מתי יפגוש את החברים שלו, מתי החיים שלי יחזרו להיות נורמליים

חמד עמאר:  אני לא יודע מתי אני חוזר, ואם הבית שלי ייפגע

חמד עמאר:      אלה האנשים שמפונים – ואנחנו כאן יוצאים לחופשה; אנחנו כאן מאריכים את המילואים לאנשים בעוד שנה

חמד עמאר:  מחליטים

חמד עמאר:  אנחנו המחוקק

חמד עמאר:  מחוקקים חוק

חמד עמאר:  אבל לא כל חוק שאנחנו מחוקקים אותו הוא חוק טוב

חמד עמאר:  לא כל חוק שאנחנו מחוקקים אותו הוא חוק שישרת את האוכלוסייה, ישרת את הציבור, יבוא לטובת הכלל

חמד עמאר:  דווקא החוק הזה מפלה, מפלה את האנשים שתורמים למדינה

חמד עמאר:      ואני אומר לכם, אנחנו כישראל ביתנו נצביע נגד החוק הזה

חמד עמאר:  לא יהיה מצב שנצביע בעד חוק כזה

חמד עמאר:  ואנחנו לא נאפשר חוק אלא אם יהיה מצב שכל אחד בגיל 18 יגיע לבקו"ם, והצבא יחליט אם הוא יעשה שירות לאומי, שירות אזרחי או יתגייס לצה"ל

חמד עמאר:  ואז אנחנו נוכל להגיד שאנחנו מדינה אחרת, מדינה שבה כולם שווים, כולם תורמים, כולם נותנים, כולם מסתכנים, כולם מוכנים לתת את החיים שלהם למען המדינה

חמד עמאר:  לא יכול להיות מצב אחר במדינת ישראל

חמד עמאר:      ואני אומר לכם עוד דבר

חמד עמאר:  המדינה הזאת והממשלה הזאת – אני גם לא מצליח להבין אותן

חמד עמאר:  שמעתי את ראש הממשלה אחרי שהורידו את דירוג האשראי של מדינת ישראל; שמעתי את שר האוצר אומר: זה פוליטי, זה לא בגלל המצב הכלכלי

חמד עמאר:  שמעתי את ראש הממשלה אומר: זה בגלל המלחמה

חמד עמאר:  לא רק בגלל המלחמה, אדוני ראש הממשלה

חמד עמאר:  לא רק בגלל המלחמה

חמד עמאר:  אדוני שר האוצר, זה לא בגלל שזה פוליטי, זה בגלל שהתקציב הוא גרוע

חמד עמאר:  הוא תקציב מאוד גרוע

חמד עמאר:  תקציב שהשאיר קרוב ל-5

חמד עמאר: 8 מיליארד שקל קואליציוניים; השאיר עשרה משרדים מיותרים, עם 1

חמד עמאר: 2 מיליארד שקל

חמד עמאר:  זה תקציב שלא בא עם צמיחה

חמד עמאר:  שאחד יראה לי איפה אנחנו נותנים צמיחה בתקציב הזה, ואיפה הצמיחה בתקציב הזה, ואיך אנחנו יכולים לתרום לצמיחה

חמד עמאר:       ואם שר האוצר עם ראש הממשלה היו מחליטים שכל הכספים הקואליציוניים יורדים מהפרק, כל המשרדים המיותרים נסגרים, זה היה מפנה קרוב ל-8 מיליארד שקל

חמד עמאר:  8 מיליארד שקל זה לא כסף קטן

חמד עמאר:  ואם היינו ב-2023 מוותרים על יותר מ-5 מיליארד שקל – זה קרוב ל-13 מיליארד שקל

חמד עמאר:  היינו מוותרים על הכסף הזה, היינו מגיעים לפחות ל-12, 11 מיליארד שקל עם המשרדים המיותרים

חמד עמאר:  ואז היה תקציב אחר, ואז העולם היה מסתכל עלינו אחרת, וגם דירוג האשראי היה מסתכל עלינו אחרת, ולא היו מורידים לנו את דירוג האשראי, כי דירוג האשראי ייתן למדינה שלנו לסבול

חמד עמאר:      ואני אגיד לך, אדוני היושב-ראש, אתה לפעמים מגיע גם לישיבת ועדת הכספים

חמד עמאר:  ואלה הנתונים של האוצר

חמד עמאר:  אתה יודע שאנחנו מחזירים קרוב ל-208 מיליארד שקל בשנה הלוואות וריבית

חמד עמאר:  הריבית מתוך זה – 48 מיליארד שקל, הריבית מהקרן

חמד עמאר:  48 מיליארד שקל אנחנו מחזירים ריבית

חמד עמאר:  ואתה יודע, בגלל שהורידו לנו את דירוג האשראי, כי המדינה אמרה שזה לא פוגע בנו, דירוג האשראי, וזה בגלל המלחמה, אבל אנחנו עכשיו צריכים את הכסף, עכשיו אנחנו לוקחים את ההלוואות, עכשיו אנחנו מגייסים את הכסף, ואנחנו מגייסים אותו ביותר ריבית

חמד עמאר:       ואז בשנת 2024, אדוני היושב-ראש, נשלם יותר ריבית

חמד עמאר:  3

חמד עמאר: 7 מיליארד שקל ריבית בשנת 2024

חמד עמאר:  ואמרתי לך, אנחנו משלמים 208 מיליארד שקל עכשיו, אז תוסיף עליהם 3

חמד עמאר: 7

חמד עמאר:  וב-2025 אנחנו לא נשלם 3

חמד עמאר: 7 ריבית, אנחנו נשלם 7 מיליארד שקל ריבית על הכסף שאנחנו לוקחים עכשיו

חמד עמאר:  בשנת 2024 נשלם 3

חמד עמאר: 7; ב-2025 כבר נשלם 7 מיליארד שקל

חמד עמאר:  אבל ההפתעה הגדולה תהיה בשנת 2026

חמד עמאר:  כמה אנחנו נשלם ריבית, תוספתי על כל הריבית ששילמנו עד עכשיו? 10 מיליארד שקל

חמד עמאר:  אז אנחנו משלמים יותר ריבית, בשלוש השנים האחרונות – יותר מ-20 מיליארד שקל

חמד עמאר:  אז אם אנחנו משלמים עכשיו 208 מיליארד שקל, אז ב-2026 נשלם 218 מיליארד שקל – 228 מיליארד שקל, כי זה 20 מיליארד

חמד עמאר:      ואתה יודע, אדוני היושב-ראש, מה יכולנו לעשות בכסף הזה, 20 מיליארד השקלים האלה? כמה בתי חולים יכולנו לבנות; כמה כבישים יכולנו; כמה בתים יכולנו לבנות; כמה יכולנו לתת לרווחה; כמה היינו מפתחים את מדינת ישראל; כמה היינו משקיעים בהייטק, בדברים שיביאו צמיחה למדינת ישראל

חמד עמאר:  אנשים לא קולטים ש-20 מיליארד שקל – אנחנו נשלם אותם בגלל ההתנהלות של הממשלה הזאת

חמד עמאר:  כי אם הייתה התנהלות מקצועית, התנהלות שמסתכלת על העתיד של מדינת ישראל, 20 מיליארד השקלים האלה – לא היינו משלמים אותם, והיינו משקיעים אותם בחינוך

חמד עמאר:      וכשאני אומר חינוך – שמעתי את שר האוצר בוועדת הכספים, אני ישבתי שם

חמד עמאר:  הוא אמר: לא יקוצץ שקל אחד לתנועות הנוער

חמד עמאר:  שמעתי אותו

חמד עמאר:  אני שמעתי אותו

חמד עמאר:  אני חושב שגם הרבה חברי כנסת שמעו אותו

חמד עמאר:  ואני בודק את התקציב לאותן תנועות נוער שהתגייסו מהיום הראשון למלחמה – נמצאים בכל בתי המלון, עובדים, אחוז הגיוס שלהם הכי גבוה במדינת ישראל, תורמים למען המדינה – מקצצים להן 40 מיליון שקל?     

גלעד קריב: יותר

גלעד קריב:  גם בתקנת שנת השירות

חמד עמאר: אני אומר 40 מיליון שקל, אני לא מדבר על תקנת השירות, אני מדבר על תנועת הנוער עכשיו, כי תקנת השירות היא תקנה נפרדת, תקנת תנועות הנוער היא תקנה נפרדת

חמד עמאר:  מקצצים להם, אדוני היושב-ראש, 40 מיליון שקל

חמד עמאר:       מצאו 5

חמד עמאר: 8 מיליארד שקל לכספים קואליציוניים – והלכו על תנועות הנוער

חמד עמאר:  אנשים שאתה מעיר אותם ב-03:00

חמד עמאר:  ואני, אני אולי משוחד לתנועות הנוער, כי אני בעצמי הקמתי תנועת נוער, הקמתי, אני לא שם עכשיו, אבל הקמתי תנועת נוער

חמד עמאר:  אני יודע כמה בתנועות הנוער תורמים, אני יודע מה הם עושים בדיוק, ואני יודע את אחוז הגיוס שלהם, גם בתנועת הנוער שהקמתי, ואחוז הגיוס של החברים הדרוזים שנמצאים שם, ומה הם עושים בצבא וכמה הם תורמים היום בצבא

חמד עמאר:  ואני יודע כמה תנועות הנוער תרמו במלחמה הזאת

חמד עמאר:  נמצאו שם לפני המדינה, הגיעו לפני שהמדינה ידעה לתת את השירות

חמד עמאר:  תנועות הנוער ידעו לתת את השירות, ידעו לתרום

חמד עמאר:  ושר האוצר הבטיח, הבטיח שלא יקוצץ כסף לתנועות הנוער

חמד עמאר:  ואני מסתכל ורואה שהבטחת שר האוצר לא מתקיימת, ואני בודק גם באוצר, הם אומרים: אנחנו צריכים מקור תקציבי, ששר האוצר יביא לנו מקור תקציבי ואז נשים את 40 מיליון השקלים שחסרים בתקנת תנועות הנוער

חמד עמאר:      ולכן אני אומר לשר החינוך – ואני מכיר אותו אישית ואני שמעתי אותו, גם אותו, שאמר שלא יקוצץ כסף לתנועות הנוער: אל תקצצו לאנשים שתורמים, לצעירים שלנו, לנוער הנפלא שלנו, לתנועות הנוער שתורמות כל כך הרבה למדינת ישראל

חמד עמאר:  אל תקצצו להן את הכסף שאתם מתכננים לקצץ, תמצאו להן את הכסף, תנו להן את הכסף – כי מגיע להן

חמד עמאר:      ואני גם אגיד לכם, שמעתי את שר האוצר, ואני חושב שחבריי שיושבים כאן היו איתי בוועדת הכספים כשאמר: על גופתי המתה

נאור שירי: על גופתו

חמד עמאר: על גופתו המתה של שר האוצר יקוצץ תקציב לעדה הדרוזית

חמד עמאר:  אני אגיד לכם את האמת, התנפחתי, אמרתי, ואללה אני דיברת על הדרוזים, נלחמתי – על גופתו המתה לא יקצצו לדרוזים

חמד עמאר:  הלכתי ובדקתי את התקציב, אני רוצה לראות מאיפה לא מקצצים

משה טור פז: נא לסיים

חמד עמאר: אני אסיים, כמה משפטים ואני אסיים

חמד עמאר:  אני אקח אותם מהזמן של שרון

חמד עמאר:  שרון, את נותנת לי את הזמן הזה?      

שרון ניר: בטח

משה טור פז: ממש לסיים

חמד עמאר: אני הלכתי ובדקתי בתקציב, אדוני, ושאלתי את האוצר

חמד עמאר:  אמרתי להם: תשמעו, שר האוצר אמר שהוא לא מקצץ - -      

שרון ניר: בטח לא מקצץ

חמד עמאר: - - מהכסף של העדה הדרוזית, ואני לא מוצא את הכסף

חמד עמאר:  אמרו לי, בסעיף 54

חמד עמאר:  אמרתי, יכול להיות שפספסתי את סעיף 54

חמד עמאר:  הלכתי לסעיף 54, ובדקתי את סעיף 54

חמד עמאר:  רשום בו: תוכניות חומש

חמד עמאר:  אבל שם נמצאות תוכניות החומש של הערבים, בדקתי, אין סעיף אחר

חמד עמאר:  ו-800 מיליון שקל לא יספיקו לתוכנית החומש של הערבים; שם נמצאים עולי אתיופיה; שם נמצאים בדואים בצפון; בדואים בדרום

חמד עמאר:  ואז כשאני חוקר קצת בנושא, מתברר לי שעדיין אין שקל אחד שמיועד לעדה הדרוזית

חמד עמאר:      ואני אומר לך, כשהתקציב יעבור – מאיפה יביאו את הכסף? כשדיברתי איתם על 40 מיליון לתנועות הנוער, אמרו לי: אנחנו צריכים מקור תקציבי

חמד עמאר:  וכשמדברים עם העדה הדרוזית ויושבים עם ראש ההנהגה של העדה הדרוזית ועם ראשי הרשויות - -      

משה טור פז: משפט סיום

חמד עמאר: - - ומבטיחים להם מיליארד שקל – מאיזה מקור תקציבי, אחרי התקציב הזה, מיליארד השקלים האלה יבואו? אני אומר לכם, אם יעבור התקציב ולא יהיו בתוך התקציב – לא יהיה תקציב לעדה הדרוזית

חמד עמאר:  התקציב של העדה הדרוזית יהיה אפס לשנת 2024

משה טור פז: תודה רבה

חמד עמאר: וזה חבל

חמד עמאר:  תודה רבה

משה טור פז: תודה רבה

משה טור פז:  הדוברת הבאה – חברת הכנסת שרון ניר

שרון ניר: מה שייתן לי היושב-ראש – אני מודה

שרון ניר:  אנחנו בהכרת הטוב

משה טור פז: לרשותך 20 דקות, בבקשה

שרון ניר: אדוני היושב-ראש, חבריי חברי הכנסת, בראשית דבריי אני מבקשת להשתתף בצערן של המשפחות היקרות שאיבדו את היקר להן מכול

שרון ניר:  משפחתו של רב-סרן יפתח שחר, זיכרונו לברכה, ומשפחתו של סרן איתי סייף, זיכרונו לברכה, שנהרגו אתמול ברצועה

שרון ניר:  אני מבקשת גם למסור מכאן החלמה מהירה לפצועים

שרון ניר:      היום יובא למליאת הכנסת חוק שבא להגדיל את העומס על חיילי המילואים, כל זה בזמן שהקואליציה ממשיכה לפטור עשרות אלפי חרדים משירות צבאי

שרון ניר:  אני רוצה להגיד כבר בפתח הדברים, אני כנבחרת ציבור אצביע נגד החוק הזה

שרון ניר:  צה"ל חייב להיות צבא גדול וחזק המורכב מכל חלקי החברה הישראלית, בלי טריקים ובלי שטיקים

שרון ניר:  מרגיש לי, אדוני היושב-ראש, שהקואליציה החליטה להביא אותנו למצב של סלמי, כל פעם slice, פעם להטיל את העול ואת העומס על חיילי המילואים, או-טו-טו יעמוד בפתח החוק להארכת שירות סדיר, אבל בסוף, מהפיל שבחדר נתעלם ולא ניגע בחוק הגיוס

שרון ניר:      הקלות הבלתי-נסבלת הזאת של הקואליציה, שבוחרת בפתרונות קלים ובהטלת העומס על ציבור, שאני קוראת לו ממ"מ – ציבור של משרתים בצה"ל, מפרנסים ומשלמי מיסים – זה בלתי מתקבל על הדעת

שרון ניר:  הארכת גיל הפטור למשרתי מילואים שממילא כבר משרתים, מבלי לתת את הדעת על חוק הגיוס ועל הרחבת פוטנציאל המשרתים בצה"ל, לרבות האוכלוסייה החרדית, זאת שערורייה

שרון ניר:  עלינו להכיר בכך שנקלענו למשבר ערכי

שרון ניר:  זה לא עניין פוליטי, זה עניין תודעתי וזה עניין מוסרי

שרון ניר:       ההחלטה האחרונה של הממשלה, המאריכה את הפטור מגיוס לחרדים, היא כישלון מוסרי שצריך להרעיד את הבית הזה בימי מלחמה

שרון ניר:  הקואליציה מובילה אותנו לשבר ערכי ומערערת את ערכי הערבות ההדדית שעליהם נשענת המדינה שלנו

שרון ניר:  כשמדינת ישראל נמצאת במלחמת העצמאות השנייה שלה, עיני המדינה כולה נשואות אל הבית הזה

שרון ניר:  עלינו לשאול את עצמנו שאלות יסוד מהותיות

שרון ניר:  האם נוכל בכלל לחיות במדינה שאין בה טיפת סולידריות? האם נמשיך לברוח מהכרעות חשובות בנושא הגיוס? האם נמשיך לברוח מאחריות בנושא הצרכים המבצעיים של צה"ל?     אני לא מבינה למה הקואליציה לא מטה אוזן קשבת לזעקת הרמטכ"ל בשבועות האחרונים

שרון ניר:  אני הקשבתי לרמטכ"ל, ואמירתו הייתה קריאה ברורה לפעולה

שרון ניר:  ואני בוחרת – למי ששכח, או לא הקשיב, או לא הפנים – אני בוחרת להדהד שוב את הדברים שלו, כדי שאף אחד לא יוכל לטמון את הראש בחול

שרון ניר:  בימים מאתגרים אלה, אומר הרמטכ"ל, יש דבר אחד ברור מאוד: כולם צריכים להתגייס להגנה על הבית

שרון ניר:  זו תקופה אחרת ממה שהיה לנו לפניה

שרון ניר:  נכון שנבחן את הדברים בשנית

שרון ניר:  אנחנו מקדמים עכשיו פתרונות גיוס מיידים נוכח המשך המלחמה, אך אנחנו נידרש לעוד בהמשך

שרון ניר:       "צה"ל תמיד שאף להביא לשורותיו מכל חלקי החברה הישראלית

שרון ניר:  המלחמה הזאת" – תקשיבו מה אומר הרמטכ"ל – "ממחישה את הצורך לשנות, להצטרף לשירות, להגן על הבית

שרון ניר:  יש לנו הזדמנות היסטורית להרחיב את מקורות הגיוס לצה"ל בשעה שבה הנחיצות היא גבוהה מאוד"

שרון ניר:  אומר הרמטכ"ל, הנחיצות בהרחבת מקורות הגיוס לצה"ל היא גבוהה מאוד

שרון ניר:  אומר הרמטכ"ל, אנחנו נידרש למסגרות נוספות, אנחנו נידרש לעבות מסגרות, אנחנו נידרש לצבא גדול וחכם

שרון ניר:      ממשיכה לצטט: "אנחנו נדע לייצר את הפתרונות והתנאים הנכונים לכל אוכלוסייה שתצטרף למשימה הנעלה הזאת"

שרון ניר:  זאת אומרת, קורא הרמטכ"ל באופן ברור, ואומר: אנחנו כצבא נדע לייצר את התנאים הנדרשים לכל מי שיגיע לשורותינו, "צה"ל כצבא העם נכון למשימה"

שרון ניר:  ואני לא מבינה למה הקולות האלה והאמירה הברורה הזו והקריאה הברורה הזו לא מתורגמים בסוף, אדוני היושב-ראש, לאיזושהי תוכנית פעולה כאן

שרון ניר:  זה עובר, זה פשוט לטמון את הראש באדמה

שרון ניר:      כשדוד בן-גוריון, ראש הממשלה הראשון שלנו, קיבל את החלטת הפשרה ההיסטורית לפטור 400 לומדי תורה, הוא לא דמיין שהמדינה תגיע למצב בו יהיו 66,000 תלמידים, תלמידי ישיבות, שיקבלו פטור משירות צבאי

שרון ניר:  זו לא הייתה הכוונה

שרון ניר:  דוד בן-גוריון בהקמת מדינת ישראל הבין את החשיבות של אחדות וסולידריות בחברה הישראלית

שרון ניר:  חוק הגיוס שהציע והעביר היה לא רק מנגנון ביטחוני – זו הייתה קודם כול הצהרה על עקרונות חברתיים

שרון ניר:  האמירה שנטבעה כבר בשנת 1948 על זה שצה"ל הוא צבא העם, משרתים בו כולם, זו אמירה שהיא ערכית, חברתית ומוסרית, והשינויים שהיא עברה במהלך השנים צריכים לשקף את התפיסה שלנו, את היסודות, את התשתית, שעליהם נבנינו

שרון ניר:  אנחנו חברה שמחויבת לסולידריות, לצדק, לשוויון, והכי חשוב – ואולי ברגעים אלה הכי בולט – זה לשותפות גורל

שרון ניר:      צריך רק להסתכל מה קרה עם חוק הגיוס ב-20 השנה האחרונות ולהבין שאנחנו פשוט – לא רק שלא הולכים קדימה, אנחנו דורכים במקום

שרון ניר:  ותרשה לי לומר, אדוני היושב-ראש, אנחנו הולכים לאחור

שרון ניר:  פשוט הולכים לאחור

שרון ניר:  כדי לסבר את האוזן של מי שיאזין לנו, אז באמת צריך להגיד שבתקופת קום המדינה החרדים היו מיעוט קטן

שרון ניר:  הם קיבלו דחיית שירות לתלמידי ישיבה – אז דובר על סך של 400 תלמידי ישיבה, אבל עם השנים הקהילה החרדית ברוך השם גדלה, וכך הצורך גם בגיוסם בצה"ל

שרון ניר:  גדלנו, הצרכים שלנו גדלו

שרון ניר:  אף אחד לא דמיין את האיומים שיש לנו עכשיו דרך ציר הרשע

שרון ניר:      במהלך השנים התקיימו שינויים רבים בנוגע לגיוס החרדים

שרון ניר:  הצבא ניסה – ותאמין לי, אני מגיעה מתוך המערכת, אני אומרת לך, אדוני היושב-ראש, הצבא הקים מסלולים מיוחדים ונתן הטבות לחיילים חרדים ולחיילים חרדים נשואים, ובאמת זימן לשורותיו כמה שיותר, אבל המכסות – כשאתה מסתכל על פוטנציאל לאורך העשור האחרון, כל שנה פוטנציאל של 12,000 תלמידים חרדים, שמתוכם בפועל מתגייסים רק 1,200, מה שנקרא נתון קבוע

שרון ניר:      צריך להסתכל על הגלגול של החוק הזה, וגם חוק טל: באפריל 2000 הוגש דוח הוועדה, וב-2002 אושר בכנסת החוק שמדבר על דחיית שירות לתלמידי ישיבות שתורתם אומנותם

שרון ניר:  זה אפשר איזשהו מנגנון, אבל גם משם הציפייה הייתה לראות איזושהי אבולוציה

שרון ניר:  האבולוציה הזו פשוט תקועה במקום

שרון ניר:  אין אבולוציה, ואף אחד לא רצה רבולוציה

שרון ניר:  רצו שינוי, רצו שותפות גורל

שרון ניר:      ובאמת רואים את זה באופן ברור – ואני אומרת לך אדוני היושב-ראש, וצריך להגיד את זה ביושר – הבעיה המרכזית בסוף זה מנהיגות, כמו בכל דבר

שרון ניר:  כשמנהיגות מעבירה מסר ברור ושאינו משתמע לשתי פנים שגיוס לצה"ל הוא לא עבור אוכלוסיית החרדים, או: תלמיד חכם, נער מוצלח בן ישיבה, מקומך לא בצה"ל – אז אין מה לעשות, מי שמתרגם את זה הלכה למעשה בסוף זה מסגרות הלימוד, זה בתי האב

שרון ניר:  לא יהיה שינוי

שרון ניר:  כל עוד ההנהגה החרדית לא תעביר מסר ברור וחד שכולנו, כולל כולם, שותפים בגורל הזה וכולם צריכים לשרת בצה"ל וכולם צריכים להיות חלק מהנטל הזה שקיים, אז זה לא יקרה

שרון ניר:      אתה יודע, אני באמת חושבת עכשיו על כל האימהות בישראל

שרון ניר:  אני בעצמי אימא, ואני אומרת לעצמי: איך יכול להיות שלחצי מהאימהות יש פטור מלא לישון בלילה – וחצי לא ישנות בכלל

שרון ניר:  איך זה יכול להיות? איך זה יכול להיות שבזמן שבתים שלמים, בתי אב שלמים במדינת ישראל, כתוצאה מכך שבני המשפחה שלהם נמצאים בעומק הרצועה, בצפון, בכל מקום אפשרי, לחצי מבתי האב זה בכלל לא נוגע? זה כאילו הפרייבט ביזנס של אוכלוסייה מסוימת, של אלה שנושאים בנטל ובעול, והאוכלוסייה האחרת – זה בכלל, אתה יודע, עובר לידם

שרון ניר:  הם עסוקים בבחירות לרשות המקומית, הם עסוקים בדברים חשובים אחרים, והסיפור הזה של הגנה על המולדת והסולידריות ושותפות הגורל פשוט לא עוברים דרך אותן רשויות מקומיות, דרך אותם בתי אב

שרון ניר:      ולמה? מאיפה זה מתחיל? כי בסוף, בהנהגה, במנהיגות, חושבים שלשרת בצה"ל זה לא משימה מספיק קדושה, זה לא משימה מספיק עליונה

שרון ניר:  ואף אחד שלא יגיד לי: חיילי צה"ל קודש-קודשים, כשהוא לא באמת מאמין לזה

שרון ניר:  אני, דברו איתי במעשים

שרון ניר:  המעשה ידבר

שרון ניר:  המעשה צריך לדבר

שרון ניר:       אני רוצה מכאן באמת להמשיך – אני לא אסרוק את גלגולו של חוק טל, אבל באמת אני אגיד שהחלטת הממשלה האחרונה מיוני 2023, החלטה 682 – שאגב, השבוע היו בבג"ץ עתירות של התנועה לאיכות השלטון ושל אחים לנשק, וכולם הגיעו לבג"ץ טעונים מאוד, כי הם הבינו שהדרך שהקואליציה בחרה מוליכה לעבר פילוג ולא לעבר אחדות

שרון ניר:  בשעה שאנחנו מתמודדים עם אתגרים מורכבים ביותר, עם מציאות ביטחונית אזורית קשה, עם איומים חדשים שמתעוררים כל יום, חובה שכולנו ללא יוצא מן הכלל נעמוד יחד למען הגנה על ארצנו

שרון ניר:      אין זה הזמן לפתרונות זמניים, כמו שהציע מכאן יושב-ראש ועדת חוץ וביטחון, ואין זה הזמן להתקפל מול דרישות פוליטיות

שרון ניר:  זו – ואני אומרת לכם שוב פעם – זו העת למנהיגות ולהובלת שינוי אמיתי

שרון ניר:  זו העת להתמודד עם המציאות באומץ ולהציע פתרונות משני מציאות, פתרונות אמיצים שמשקפים קודם כול את תפיסת העולם שלנו כחברה

שרון ניר:      אני אצטט כאן את ג'ון קנדי, ואני אגיד דבר שג'ון קנדי אמר, ואני מציעה לכולנו לשאול את עצמנו את אותה שאלה בנוגע למדינת ישראל האהובה שלנו

שרון ניר:  אומר ג'ון קנדי: אל תשאלו מה המדינה יכולה לעשות עבורכם, תשאלו מה אתם יכולים לעשות עבור המדינה

שרון ניר:  באמת, איך בן אדם, איך אזרח קם בבוקר ושואל את עצמו מה אני עושה לטובת המדינה

שרון ניר:  זה נראה לי אלמנט או מרכיב כל כך בלתי נפרד מתפיסה של אזרחות תקינה, מתפיסה פטריוטית, שקם אזרח בבוקר ושואל: איפה אני ממלא את חובותיי למדינה שמקנה לי כל כך הרבה זכויות? מה החובות שלי? מה החובות שלי?     איך זה יכול להיות שבציבור מסוים, בגיל שש ילד כבר מסתכל, תופס את היד לאימא שלו ואומר לה: אימא, אני, כשאני אהיה גדול אני אהיה חייל, אני אהיה בשייטת, אני אהיה בצנחנים, אני אהיה בחיל האוויר, כי ככה הוא חונך בבית, ויש ציבור שזה בכלל עובר לידו, שלא חושב שהוא חלק מהמשימה הזו? תסבירו לי את זה

שרון ניר:  תסבירו לי מה התפיסה העקומה, איפה הפער בתפיסות עולם ואיך יכול להיות שיש פה אפס פטריוטיות, אפס נאמנות למדינה

שרון ניר:      עלינו להבין שהמדינה הזאת היא לא רק של מגזר אחד שמשרת בצבא, מתפרנס ומשלם מיסים

שרון ניר:  המדינה הזו היא של כולם, המדינה הזו של כל אחד ואחת מאיתנו

שרון ניר:  המחויבות שלנו למדינה, לחברה ולעתיד משותף היא לא רק בצה"ל – היא גם כאן בכנסת, היא בבתי משפט, היא במוסדות חינוך ובכל פינה ופינה בחברה שלנו

שרון ניר:      הגיע הזמן לנסח מחדש את החוזה החברתי של מדינת ישראל; הגיע הזמן להגדיר מחדש את הערבות ההדדית שלנו והמחויבות זה לזה; הגיע הזמן להפסיק לחפש אשמים ולהתחיל למצוא פתרונות

שרון ניר:  ואני אומרת, צריך להגדיר – 7 באוקטובר זה נקודת האפס; מ-7 באוקטובר כולם עושים reset ומתחילים לחשוב: רגע, איך כולם ביחד, בתפיסה אחת, בתפיסה שהיא חפצת חיים, חושבים על מה המדינה זקוקה, ואיך כל אזרח ואזרח נרתם למאמץ המלחמתי

שרון ניר:       אנחנו חייבים לקחת אחריות, אנחנו חייבים להיות מאוחדים מול האתגרים המונחים לפתחנו

שרון ניר:  אנחנו מוכרחים להוביל את מדינת ישראל לעתיד בטוח יותר, צודק יותר ומאוחד יותר

שרון ניר:  אנחנו נדרשים להתמודד עם האמת הקשה שמולנו

שרון ניר:  הממשלה הנוכחית נכשלה באופן בוטה במילוי חובתה הראשונה והעיקרית לשמור על המדינה ולהבטיח את עתידה

שרון ניר:       הארכת הפטור מגיוס לחרדים דרך החלטת ממשלה בהסדר משני – ועל זה אגב היה הבג"ץ, שהלכו לאיזו החלטה, איזה טריק ואיזה שטיק של החלטת ממשלה בהסדר משני ולא בחקיקה ראשית – לא רק שזה מפר את עקרונות השוויון בפני החוק, זה גם מפורר בסוף את החוסן הלאומי של מדינת ישראל, כי בסוף בסוף, חוסן זה לכידות, חוסן זה ערבות הדדית

שרון ניר:      ואני כל פעם אומרת: "יחד ננצח" זה לא סלוגן, זה באמת שותפות גורל

שרון ניר:  והפעולה הזאת משקפת בריחה מאחריות וחוסר ראייה לטווח ארוך, וזה ניסיון לשאת חן בעיני אחרים ולהיכנע לאינטרסים פוליטיים צרים

שרון ניר:      זה פשוט לא ייאמן איך ממשלה, במקום לחשוב על טובת המדינה ועל ביטחון המדינה, עסוקה בפוליטיקה צרה במקום לעמוד מול משימות אמיתיות של המדינה הזאת, שהן לבנות חברה חזקה, עם חוסן, מאוחדת, בטוחה

שרון ניר:  זאת לא רק החלטה שמסיטה את הדיון מהנושאים האמיתיים שצריכים להיות במרכז הזירה הציבורית, אלא זה מעמיק את הפער בין הציבורים השונים

שרון ניר:       הסיפור הזה, של לבוא היום עם חוק – ושמעתי את יושב-ראש ועדת חוץ וביטחון אומר: הצבא ביקש הארכת הוראת שעה למשך שנה, קיזזנו את זה לארבעה חודשים

שרון ניר:  אבל זה שוב לקחת איש מילואים, שבסוף משרת בארבעת החודשים האחרונים, שהשאיר מאחור את הכול: את המשפחות, את הילדים, את העבודה

שרון ניר:  חלקם פוטרו ממקומות עבודה

שרון ניר:  חלקם – הנשים שלהם פוטרו ממקומות העבודה

שרון ניר:  ולהגיד – אתם, אתם, עכשיו נאריך לכם בעוד שנה את הגיל, כי אין לנו פתרונות אחרים

שרון ניר:  תגידו לי מה זה אם לא ללכת לפתרונות הקלים

שרון ניר:  תסבירו לי מה זה

שרון ניר:  זה פשוט הסתכלות דרך הפתרונות הקלים ולא הפתרונות הנכונים

שרון ניר:       והמצופה עכשיו ממנהיגות זה להגיד – אנחנו אמרנו את זה בוועדה, והינה אני אומרת את זה גם כאן

שרון ניר:  אמרנו, קודם כול, גם אם לצה"ל יש צרכים, הדבר הבסיסי שנדרש ממנהיגות לעשות זה לבוא ולהגיד באותה נשימה: אוקיי, תוך חודש אני נדרש לחוק הגיוס; אני מניח פה חוק גיוס חדש; אני מניח פה חוק שמתמודד עם השאלה האמיתית שצריך להתמודד איתה מ-7 באוקטובר

שרון ניר:  אף אחד לא עשה את זה

שרון ניר:       אז בהארכת הוראת השעה שמונחת לפניכם אתם תראו אומנם ארבעה חודשים, שזה סוג של הישג, אבל אתם תראו שאין שם שום אמירה לגבי הרחבת המקורות בהקשר של שינוי והרחבת פוטנציאל המשרתים בצה"ל, כפי שקרא הרמטכ"ל לפני שבועיים, שאמר: בואו, זה הזמן לגייס את כל חלקי החברה הישראלית

שרון ניר:  האמירה הזאת עברה ליד, והחוק הזה מדבר בשפה של 6 באוקטובר

שרון ניר:       וזה בדיוק מה שמפריע לי, שבמקום לדבר על חוק חדש מ-7 באוקטובר, שמביא לידי ביטוי שותפות גורל, מדברים על החוק של 6 באוקטובר, על more of the same, על פתרונות צרים, פתרונות נקודתיים, ולא מתבוננים על הפיל שבחדר ומייצרים בסוף פתרון נכון ואמיתי, ואתם יודעים מה? פתרון שגם מקרב את כל חלקי החברה הישראלית

שרון ניר:       הנהגה אמיתית נדרשת לעמוד בפני אתגרים

שרון ניר:  הנהגה אמיתית נדרשת לא להתחמק משאלות מהותיות

שרון ניר:  נדרש חזון לאומי שיביא לשינוי מהותי בסוגית הגיוס לצה"ל

שרון ניר:  נדרש שוויון אמיתי בנטל ההגנה

שרון ניר:  זה הזמן להפסיק לחפש פתרונות זמניים ולהתמקד בבניית מדיניות ארוכת טווח שתכלול את כולם, תכבד את מגוון הערכים של החברה הישראלית, והכי חשוב: תחזק את החוסן הלאומי

שרון ניר:       אני קוראת לממשלה, אני קוראת לעומד בראשה, לקחת אחריות, לקחת סוף-סוף אחריות ולא להתעמת עם הסוגיה הזאת דרך אינטרסים צרים ושיקולים פוליטיים; להציג באומץ ובנחישות את הפתרון הנכון והראוי; ולהוביל לשינוי אמיתי

שרון ניר:  הגיע הזמן לשים קץ למדיניות של פטורים ולהתחיל במדיניות של גיוס לכולם

שרון ניר:  רק כך נוכל לבנות את הבסיס לעתיד חזק ובטוח יותר למדינת ישראל

שרון ניר:  רק כך נוכל לעמוד מול כל האתגרים הביטחוניים ההולכים וגדלים, רק כך נוכל לעמוד מול שבע זירות, מול ציר הרשע ומול כל מדינות הפרוקסי וגופי טרור הפרוקסי שאיראן שולחת אלינו

שרון ניר:  האיומים שלנו מתחזקים

שרון ניר:       אני מסכמת בחצי משפט

שרון ניר:  מי שלא הבין שאנחנו במלחמת העצמאות השנייה שלנו – לא הבין כלום

שרון ניר:  מי שלא הבין שאנחנו נדרשים בסופו של יום לפתרון שהוא לא more of the same אלא הוא פתרון באמת אחר, פתרון של 7 באוקטובר, שמביא לידי ביטוי חוק גיוס מלא ואמיתי עבור כולם – לא הבין בכלל את האירועים של 7 באוקטובר

שרון ניר:  תודה רבה, אדוני

משה טור פז: תודה רבה

משה טור פז:  הדובר הבא, חבר הכנסת יבגני סובה

יבגני סובה: אדוני היושב-ראש, כנסת נכבדה, קודם כול תרשו לי להתחיל בשליחת תנחומיי לשתי המשפחות, משפחת שחר ומשפחת סייף – שני הקצינים שאיבדנו היום, רב-סרן יפתח שחר, קצין לוחם בשלדג שנפל, וגם סרן איתי סייף, יהי זכרם ברוך; וכמובן, יהי זכרם ברוך של כל הנופלים הגיבורים שנפלו במערכה הארורה הזאת; וכמובן, החלמה מהירה לכל הפצועים, לחיילי צה"ל, כוחות הביטחון, שממשיכים להילחם וכך גם שומרים על העצמאות של המדינה ומשיגים את מטרות המלחמה, וכולנו צריכים להרגיש חוב ענק לאנשים שעושים את מלאכתם בימים הקשים האלה, ביום ה-145 למלחמה

יבגני סובה:       רבותיי, אנחנו הבוקר, התקשורת ורובנו, עסקנו בתוצאות של הבחירות ברמה המוניציפלית

יבגני סובה:  במעבר חד אפשר גם להגיד תודה לכל אלה שבאו, הצביעו, תמכו

יבגני סובה:  כמו לכל מפלגה גם לנו יש נציגים רבים ברמה הארצית, כמעט, לא יכול להגיד בכל עיר, אבל ברוב הערים בישראל: רשויות, מועצות

יבגני סובה:  אז בהזדמנות זאת אני רוצה להודות ובאמת להגיד תודה על כל העבודה, שנעשתה עם הפסקה ודחייה, במקום לבחור בסוף אוקטובר אנחנו בחרנו בסוף פברואר, ובוודאי שהדבר הזה השפיע גם על הרוח וגם על התחושה

יבגני סובה:       אני חייב להגיד שבצדק הרבה אנשים שאלו כיצד ניתן לעשות בחירות בצל המלחמה, ובחלק מהמקומות הבחירות לא התקיימו

יבגני סובה:  אני רוצה להזכיר לכם שבצפון, במועצות אזוריות, הבחירות נדחו

יבגני סובה:  למה? בגלל המלחמה, בגלל המפונים, בגלל שאי-אפשר לקיים בחירות בצפון בגבול, אבל בהחלט אפשר לקיים בחירות בח'אן יונס, אדוני היושב-ראש, כאשר החיילים שלנו מצביעים בח'אן יונס

יבגני סובה:  אבל מדינה ריבונית דוחה את הבחירות בגבול הסוברני עם לבנון בצפון

יבגני סובה:  אז אני חושב שהיסטוריונים ואנשי מדעי המדינה אולי בעתיד ייתנו תשובות כיצד זה ייתכן שחיילים הצביעו בח'אן יונס, והתושבים בצפון לא יכלו לממש את זכותם הדמוקרטית ולבחור בנציגים שלהם למועצות

יבגני סובה:  אבל בהחלט מגיעה מילה טובה לכל אלה שזכו, לכל אלה שנבחרו

יבגני סובה:       אני לא יכול להגיד שמגיעה מילה טובה בנושא אחוז ההצבעה

יבגני סובה:  שוב אנחנו עדים לאירוע, שלדעתי משנה דרמטית את חמש השנים הבאות שמדינת ישראל הולכת אליהן, המשמעות של אחוז ההצבעה

יבגני סובה:  תראו, אי-אפשר לשבת בבית ולא ללכת להצביע, ואחר כך לבוא בטענות

יבגני סובה:  זה לא עובד ביחד

יבגני סובה:  אתה רוצה להשפיע? צא ותצביע

יבגני סובה:  לא יצאת, לא הצבעת? זה לא שאני נוזף בְּךָ או בָּךְ

יבגני סובה:  אבל אני שואל שאלה: כיצד אחר כך אפשר לטעון שהמצב רק מידרדר? אז אני חשבתי וסברתי שהבחירות האלה זאת הזדמנות ראשונה כן לצאת עם אמירה חד-משמעית שאנחנו בהחלט רוצים שינויים, אנחנו רוצים שהמדינה תלך לכיוון אחר, לכיוון שבהחלט אפשר לתקן

יבגני סובה:  לצערי, בחלק מהמקומות ראינו אותם ויכוחים, אותן מלחמות, ובחלק מהמקומות חזרנו ל-6 באוקטובר מבחינת ההבנה שכן אפשר לחיות ביחד, כן אפשר לשפר וכן אפשר לעשות – רק תצאו להצביע

יבגני סובה:  אם אתם לא יוצאים להצביע, איך אתם רוצים לשנות?      כשאומרים לפוליטיקאי, אתה מתלונן על הציבור, אתה נוזף בציבור שלך, שאמור לבחור בך, אז אתה כנראה לא עשית מספיק – אני לא יכול לדבר בשמם של כולם, אבל עצם העובדה שאחוז ההצבעה בקושי הגיע ל-50%, כן מדבר על זה שכנראה גם חלק מהפוליטיקאים ברמה המקומית לא עשו את העבודה שלהם ולא הוציאו את כל האנשים להצבעה

יבגני סובה:       לעומת זאת, יש אנשים שכן יצאו והצביעו, ולכן ההשפעה שלהם רק גדלה

יבגני סובה:  ייקח לנו עוד כמה ימים להבין בכלל את כל השינויים, יש גם סבב שני בחלק מהמקומות, אבל בהחלט במקומות האלה תהיה השפעה דרמטית בחמש שנים הבאות על אותם מקומות, ואני לא רוצה כרגע להתחיל פה רשימה, יהיו לנו עוד הרבה הזדמנויות, גם בדיונים של התקציב, להזכיר את המקומות שבהם כנראה המצב יתדרדר ולא יהיה טוב מזה

יבגני סובה:  אבל אנחנו בכל זאת, כמו שאמרתי, מברכים את כל אלה שבכל זאת הצביעו ובכל זאת נבחרו וכך יעבדו למען הציבור וינסו לממש את ההבטחות שהם נתנו במהלך הקמפיין

יבגני סובה:      אדוני היושב-ראש, אנחנו דנים היום בתיקון ראשון לחוק שירות הביטחון, שהוא בעצם – איך אמרו אנשי הקואליציה? – דבר קטן

יבגני סובה:  מה אתם רוצים? אז יש 40? אז זה יהיה 41; אז יש 45? שיהיה 46; 49? 50

יבגני סובה:  מה אתם עושים טררם מהתיקון הקטן שהצבא דורש את התיקון הזה? אז רבותיי, זה לא תיקון קטן, זה תיקון מהותי, כי אי-אפשר לא להתייחס לקונטקסט של התיקון הזה כאשר אנחנו מבינים שבעקבות התיקון הזה יבואו עוד כמה תיקונים לחוק שירות הביטחון, וביחד, כשמחברים את הדברים הקטנים האלה, כפי שמכנים אנשי הקואליציה, אנחנו מבינים שהקואליציה, הממשלה, ואולי גם הצבא, בחרו בדרך הקלה ביותר: אתה משרת, אתה מתגייס, אתה נלחם, אז אתה פראייר – בוא נעמיס עליך עוד גיוס, עוד שירות, עוד יומיים ועוד נטל

יבגני סובה:       מי שמנסה להפוך את המלחמה על שוויון בנטל לעניין דתי ומלחמה בין דת ומדינה הוא פשוט עושה עוול

יבגני סובה:  אין שום קשר בין הדרישה לשוויון בנטל לנושא הדתי

יבגני סובה:  זה לא נושא דתי, זה נושא אזרחי, נושא כלכלי, והנושא הזה אמור להיפתר בלי קשר ליחס שלך לנושאים של דת ומדינה

יבגני סובה:  אלה שלא רוצים לשרת, קל להם לבוא ולהגיד: אנחנו נלחמים בזה שאנחנו לומדים תורה

יבגני סובה:  לא, אתם לא נלחמים

יבגני סובה:  בעיניי, כל אחד רשאי ללמוד כמה שהוא רוצה, בוודאי במדינה היהודית, בוודאי במדינת ישראל, אבל מה זה קשור לחובות שלך? מה זה קשור לשירות שלך? ומה זה קשור לשוויון בנטל שלך? למה, אותי שאלו כשאני התגייסתי אם אני רוצה לשרת או לא רוצה לשרת? לא שאלו אותי

יבגני סובה:  למה, הילדים שלי, שעדיין לא הגיעו לגיל צבא, מישהו ישאל אותם אם הם רוצים לשרת או לא?      יש לי בנות שילכו לצבא בעוד כמה שנים, כשיגיעו לגיל גיוס

יבגני סובה:  אף אחד לא יבוא לילדים שלי ולא ישאל אותם: האם אתם רוצים לבחור בשירות או שיש לכם מסלול אחר? הם ילכו לשרת, כמו רוב-רובם של אזרחי ישראל, בצה"ל

יבגני סובה:  אני לא יודע באיזה תפקידים; אני תמיד סברתי שזה לא משנה מה התפקיד שלך – אתה נותן את השנים של חייך, או של חייך, לשירות ביטחון, וצריך לכבד את זה בלי שום קשר אם אתה קרבי, אתה לוחם, אתה תומך לחימה

יבגני סובה:  מה לעשות, גם צבא מורכב – יותר מ-60% זה לא לחימה ולא תומך לחימה

יבגני סובה:  גם כשאתה נותן שירות שהוא שירות עורפי אתה נותן שנים מחייך למדינה

יבגני סובה:  זה שוויון בנטל

יבגני סובה:       מה אנחנו שומעים? אנחנו שומעים את אלה שלא רוצים להבין שאחרי 7 באוקטובר יש פה מצב אחר, ואנחנו שומעים את אלה שמגבים את אלה שלא רוצים להשתתף בנטל

יבגני סובה:  ומה הם אומרים? בואו נעשה בהסכמה, בואו ניגש אליהם בהסכמה, בהידברות, בידידות, באחווה, באהבה

יבגני סובה:  כשאתה הולך ללשכת האוכלוסין, אדוני היושב-ראש, ואתה מבקש דרכון, למה אתה מבקש דרכון? כי אתה אזרח במדינה, נכון? מה המשמעות של אזרח במדינה? שאתה משרת את המדינה ואתה משלם את כל החובות שלך למדינה, אז זו הזכות שלך לקבל דרכון

יבגני סובה:  אם אתה לא עשית שירות בצבא בגלל שלא בא לך לעשות שירות בצבא, למה שהמדינה תעניק לך דרכון? למה שהמדינה תיתן לך משהו שלא מגיע לך כי אתה לא עומד בחובות שלך למדינה?     אז אומרים: בואו אנחנו נתגמל את אלה שמסכנים את החיים שלהם למען המדינה

יבגני סובה:  חבר'ה, זה מובן מאליו

יבגני סובה:  המדינה חייבת לתגמל את אלה שמסכנים את החיים, ואפילו משלמים בחיים שלהם, אבל מה זה קשור לחובות שלך? מה, אנחנו שווייץ? אתם יודעים שבשווייץ, אם אתה לא רוצה לשרת אז אתה משלם מס? אנחנו לא בשווייץ כי אנחנו לא מוקפים במדינות כמו איטליה, כמו צרפת, כמו גרמניה

יבגני סובה:  אנחנו מוקפים באויבים

יבגני סובה:  וכשאנחנו מדברים על הגדלת סד"כ בצפון ובדרום באוגדות שלמות אז מישהו צריך למלא את הריק הזה

יבגני סובה:  מישהו צריך לבוא ולהגיד: אני מוכן להירתם למשימה הזאת, וגם אם אני לא יכול להיכנס לח'אן יונס אז כי אני לא מיומן להיכנס לח'אן יונס, אז אני אעשה את השירות שלי באותם 60% שלא לוחמים

יבגני סובה:  אז הם יהיו בעורף, אז הם היו בחיל הלוגיסטיקה, הם יהיו גם בחיל הרפואה, הם יהיו בחיל חימוש

יבגני סובה:       לתקן מכוניות זה לא לסכן את החיים בח'אן יונס, למרות שיש גם בנות שנכנסות לעזה ומתקנות את הכלים הכבדים שלנו שעושים את העבודה בעזה – וראינו את הבנות הלוחמות האלה בעזה

יבגני סובה:  אז הבנות יכולות להיכנס לעזה, ואתה לא מסוגל להיות בחיל חימוש ולתקן מכוניות? זה שוויון בנטל

יבגני סובה:  זה שוויון אמיתי בנטל, ואין לזה שום קשר למלחמות הדת, כפי שחלק מחבריי בקואליציה רוצים להציג

יבגני סובה:      אני שמעתי במהלך הדיונים שהיו בוועדת חוץ וביטחון טיעונים – אני קורא לזה טיעונים חיוביים – של אלה שמנסים לבוא ולהגיד: כאשר אנחנו נעשה את התיקון הזה אנחנו נתחיל בהידברות אמיתית, כי לא יכול להיות מצב שאנחנו נמשיך באותה שגרה כפי שזה היה לפני 7 באוקטובר

יבגני סובה:  באים האנשים האלה כאילו הם לא מכירים את ההיסטוריה של החוק הזה, או היעדר חוק כזה, כאילו הם לא מכירים שכבר עשר שנים שחוק טל לא קיים, כאילו הם לא יודעים מה היה ב-2018 כאשר הוקמה הוועדה ששר הביטחון לשעבר ליברמן, שיושב באולם, ניסה לקדם עם ההצעה הכי נדיבה, הכי נדיבה למגזר החרדי

יבגני סובה:       אני לא הייתי אז בכנסת, הייתי כתב פוליטי בכנסת, אני זוכר את התגובות בעולם החרדי שאמרו: אם אתם עכשיו לא תיקחו את זה בשתי ידיים לא תקבלו הצעה נדיבה מזו

יבגני סובה:  אי-אפשר לקבל פטור גורף

יבגני סובה:  אז דיברו על ועדה שהוקמה ומצאה שיש כמה אלפים של תלמידי ישיבות שניתן לגייס

יבגני סובה:  אמרו על כך: בואו אנחנו נתייחס לאלה שעוזבים את הלימודים ונדחוף אותם לשירות הצבאי, ודיברו אפילו על הורדת גיל הפטור כי רצו להוציא אותם לשוק התעסוקה – לא, גם את זה הם הפילו

יבגני סובה:  למה הם הפילו? כי הם הריחו את תחושת השלטון, כי הם חשבו שברגע שהם חוזרים לשלטון הם יוכלו לעשות כל דבר שהם רוצים

יבגני סובה:       הרי כל הסיפור הזה על חוק-יסוד: לימוד תורה לא בא בגלל שלחוק הזה יש ערך לימוד תורה

יבגני סובה:  אל תספרו לי סיפורים, רבותיי, זה לא חוק שבא לעודד לימוד תורה

יבגני סובה:  חוק-יסוד: לימוד תורה זה חוק שבא לקבע את ההשתמטות מצה"ל, משירות בצה"ל

יבגני סובה:  זה הדבר היחיד שבעצם התניע את יוזמי החוק לקדם את החוק הזה

יבגני סובה:  בגלל המלחמה בוודאי שאף אחד לא יקדם את החוק הזה היום

יבגני סובה:  ושוב אני חוזר לאמירה שאמרתי: אין לי שום בעיה נגד לימוד תורה – להפך, אני רוצה שכל ילד בישראל גם ילמד תורה, ואני אמרתי את זה, גם ילדיי לומדים במסגרת שלומדים תורה יותר ממה שלומדים בבתי ספר ממלכתיים, אבל הם גם לומדים לימודי ליבה מכיתה א', מתמטיקה, אנגלית

יבגני סובה:  אני מדבר על רשת שובו, שזו בעצם בעיניי רשת טובה שמשלבת את הערכים היהודיים ולימודי ליבה

יבגני סובה:       אז למה אי-אפשר לעשות את זה לכל ילד בישראל שרוצה ללמוד תורה? אבל תנו לו גם את הכלים שיוכל להתמודד בשוק התעסוקה

יבגני סובה:  ושבגיל 18 הוא יעשה את ההפסקה לשלוש שנים, וכמו כל אחד שמגיע לגיל 18 ילך וישרת בצבא הגנה לישראל

יבגני סובה:  אם הוא לא מסוגל לשרת בצבא הגנה לישראל, מן הראוי שישרת בשירות האזרחי, הלאומי, תקראו לזה איך שאתם רוצים

יבגני סובה:       דרך אגב, אני חושב שכל אזרח במדינה חייב לעשות את זה, אם זה במגזר הערבי, אם זה במגזר החרדי

יבגני סובה:  יש לנו גם אזרחים שהסטטוס שלהם הוא תושב קבע במדינה, למשל דור רביעי, עולים

יבגני סובה:  צריך לגייס אותם, בוודאי

יבגני סובה:  יש כאלה שרוצים להתגייס, כי הם רואים בזה סוג של כרטיס כניסה לחברה הישראלית, להוויה הישראלית הזאת, לחיים בישראל ביחד – כן, גם לציונות

יבגני סובה:  שירות בצה"ל זה חיזוק לתחושה הציונית, זה חיזוק לחיים משותפים במדינת ישראל

יבגני סובה:       היום צה"ל, אדוני היושב-ראש, זה הארגון הכי גדול מטעם המדינה שגם מעניק היום מקצוע

יבגני סובה:  אתה היום יכול להיכנס לשירות בצה"ל ולצאת עם מקצוע

יבגני סובה:  סיפרתי מהדוכן הזה כמה פעמים שאשתי עשתה שירות בתל נוף, עובדת מעבדה

יבגני סובה:  הבנות שם במעבדה – לא יודע, יכול להיות שגם בנים היו שם – בדקו שמנים ודלקים של המטוסים

יבגני סובה:  אחרי כל גיחה, נחיתה – אני לא בדיוק זוכר איך זה עובד כי אני לא שירתי בחיל האוויר – אתה חייב לבדוק שאין לך שם חתיכות מתכת וכל מיני דברים שלא צריכים להיות במטוסים, ואז בהתאם לזה אתה משחרר, אתה נותן אחר כך למטוס הזה להמריא ולבצע את משימתו

יבגני סובה:  שנתיים בתל נוף, וככה היא רכשה את אהבתה למקצוע מעבדה רפואית

יבגני סובה:  היא עשתה תואר ראשון במעבדה רפואית, תואר שני ושלישי היא כבר עשתה בביולוגיה, והיום היא כבר מנהלת מעבדה

יבגני סובה:  אני לא מציג את זה כאילו יש פה מקצוע שהיא רכשה; לא, היא רכשה מקצוע באזרחות, אבל את האהבה למקצוע הזה היא קיבלה בצבא הגנה לישראל, בשירות הצבאי שלה

יבגני סובה:  אם יש אנשים שנכנסים להיות פרמדיקים בצבא, חובשים קרביים, רוב הסיכויים שבאזרחות הם ימשיכו עם הדבר הזה

יבגני סובה:  אני כבר לא מדבר על אגף הטכנולוגיה, אגף התקשוב, חיל המודיעין, סייבר

יבגני סובה:       אני לאו דווקא מדבר על מקצועות הלחימה, ששם זה בכלל עולם אחר

יבגני סובה:  שם הם מקבלים ערכים גדולים יותר מאלה של הטכנולוגיה

יבגני סובה:  שם יש ידידות אמת, שם יש קשרים שאחר כך עוזרים להרבה אנשים להתקדם בחיים, כי כשאתה מחפה על השותף שלך תחת מתקפה בעזה, אז אתה סומך עליו אחר כך כל החיים

יבגני סובה:  אתה יודע שאתה יכול להסתובב אליו עם הגב והוא יחפה עליך

יבגני סובה:  אבל מבחינת המקצועות צה"ל היום מעניק הרבה מקצועות, ואפשר בהחלט לעבוד באזרחות, ובכך לממש את החזון של שוויון בנטל

יבגני סובה:      אז במקום לבוא ובהחלט לחשוב כיצד אנחנו עושים את זה כמקשה אחת, כחבילה אחת, הממשלה, הקואליציה, כנראה לא הפנימה את גודל האירוע ומנסה לתרץ את הצעת החוק הזאת, את התיקון לחוק הזה, בכך שמה אתם רוצים, הרי ב-29 בפברואר זה עלול לפוג וצה"ל יהיה בבעיה

יבגני סובה:  לא, צה"ל לא יהיה בשום בעיה

יבגני סובה:  תפסיקו כבר להגיד דברים שלא תואמים את המציאות

יבגני סובה:  צה"ל לא יהיה בבעיה כי רוב-רובם של האנשים שכרגע נמצאים בשנת הפטור – אני לא יכול לדבר בשמם אבל אני יכול לומר ש-98%–99% מהם, הם היו נשארים גם בשנה הזאת וגם בשנה הבאה

יבגני סובה:  אם צריך, תקראו להם בעוד שנתיים, הם גם יבואו לשירות

יבגני סובה:  אנחנו ראינו את המספרים האלה

יבגני סובה:  ראינו איך אנשים התייצבו ב-7 באוקטובר בלי שחיכו לצו 8, בלי שמישהו בכלל בדק שהגיל שלהם לא מתאים בכלל לשירות

יבגני סובה:  הם באו

יבגני סובה:  200% הייתה ההתייצבות ביחידות

יבגני סובה:       לצערי, אנחנו גם מכירים סיפורים של אנשים שנהרגו ושילמו בחיים שלהם על אף שהם לא היו צריכים בכלל להתייצב, כי הם חצו את גיל הפטור ומזמן כבר היו צריכים להיות במאגר של החיילים שאף קצינת קישור לא תתקשר אליהם ולא תזמין אותם לשירות מילואים

יבגני סובה:  אני יכול להגיד – אני לא רוצה להגיד שמות

יבגני סובה:  יש לי את זה, אבל אני מפחד לא להזכיר את אלה שנפלו ובכך לפגוע בכבודם

יבגני סובה:  אבל יש לא מעט סיפורים כאלה של אנשים שנפלו, שלחמו, ולא היו צריכים להיות שם

יבגני סובה:       אז למה אימא בביתר עילית, בבני ברק או בירושלים ישנה טוב בלילה ולא מחכה לשום דפיקה בדלת, ואימא בכפר סבא, רעננה, מודיעין מכבים-רעות או כל עיר אחרת כבר 145 ימים לא יכולה לישון בלילה? למה? אל תגידו לי שזה קשור לשנאת הדתיים, ממש לא

יבגני סובה:  זאת המציאות שמדינת ישראל נמצאת בה

יבגני סובה:       אז אני קודם כול מאחל ששום אימא לא תחכה לדפיקה בדלת, אבל אני רוצה שאימא בביתר עילית, בבני ברק ובירושלים ובאלעד היא זאת שתדחוף את הילדים שלה לשירות

יבגני סובה:  היא תבוא ותגיד: אני רוצה להיות גאה שילדיי בגיל 18 עושים הפסקה והולכים לשרת בצבא הגנה לישראל

יבגני סובה:  דרך אגב, הצבא לא צריך את כולם; הצבא יחליט איפה לגייס, עם כל המגבלות

יבגני סובה:  מגיע להם, צריך לשמור על אורח החיים שלהם, צריך לשמור על הכשרות, צריך לשמור על הערכים שלהם

יבגני סובה:  אין שום בעיה, אבל הערך של השירות הצבאי זה ערך עליון מבחינת שוויון בנטל ומבחינת חיינו המשותפים כחברה אזרחית במדינת ישראל

יבגני סובה:      כל עוד אנחנו לא נפנים את זה, בבית הזה לא תהיה שום הסכמה; שום ועדה שתקום או שקמה לא תמצא את הפתרון

יבגני סובה:  אנחנו שוב נמצא את עצמנו בכך שהקואליציה, מתוך שיקולים פוליטיים בלבד, תנסה לתרץ את הדברים האלה ותרוץ כל פעם לבית המשפט העליון – כי הבג"ץ לא יאפשר את האפליה הזאת – וכל פעם הדבר הזה יידחה

יבגני סובה:  עד מתי, אתם שואלים? עד שהמפלגות החרדיות יאבדו את הקסם הזה, להחזיק את הקואליציה בנושא של פטור משירות צבאי

יבגני סובה:       אם אתם מוציאים מהמשוואה הזאת את בנימין נתניהו כראש הממשלה, שום קואליציה עתידית לא תסכים לתת פטור גורף לתלמידי הישיבות משירות בצה"ל, אין כזה דבר

יבגני סובה:  זה שנתניהו הפך את זה לכלי פוליטי – מישהו יכול לקרוא לזה בעיה של נתניהו ומישהו יכול להגיד שזה הקסם של נתניהו, תראו איך הוא עושה את זה

יבגני סובה:  תוציאו את נתניהו מהמשוואה הזאת, לא תהיה קואליציה שבה יהיו – או לא יהיו – מפלגות חרדיות שיוכלו לקדם פטור גורף משירות בצבא הגנה לישראל

יבגני סובה:  אין כזה דבר

יבגני סובה:       גם היום אנחנו שומעים, אדוני היושב-ראש, קולות בליכוד שלא מסכימים לדבר הזה

יבגני סובה:  אז אם אתם לא מסכימים, למה אתם שותקים? יש לכם ישיבות סיעה, יש לכם גם הקהל שלכם, שדורש שאתם לא תשתקו

יבגני סובה:  אז תבואו ותגידו בקול צלול וברור שאחרי 7 באוקטובר אי-אפשר להעביר את זה בקלות, ובטח ובטח אתם לא תסכימו לדבר הזה

יבגני סובה:       מחכים לנו ימים קשים, עם תיקונים נוספים של חוק שירות הביטחון

יבגני סובה:  אלה באמת יהיו ימים קשים, כאשר יצטרכו להוסיף ימים לחיילי המילואים וכאשר הממשלה והקואליציה יצטרכו להאריך את השירות הסדיר ל-36 חודשים – שהיו אמורים להתקצר, על פי החלטה משנת 2015, ל-30 חודשים

יבגני סובה:  אז השירות הסדיר יוארך לא בארבעה חודשים אלא בשישה חודשים בפועל

יבגני סובה:  זה אומר יותר נטל על אלה שמשרתים, על אלה שעובדים, על אלה שמשלמים מיסים ועל אלה שהאימהות שלהם לא ישנות בלילה ולא עלינו מחכות לדפיקה בדלת

יבגני סובה:  תודה רבה לך

משה טור פז: תודה רבה

משה טור פז:  הדובר הבא, חבר הכנסת ולדימיר בליאק

ולדימיר בליאק: תודה רבה

ולדימיר בליאק:  אדוני היושב-ראש, חבריי חברי הכנסת, גברתי השרה, לא מפתיע אותי שאין כאן חברי כנסת מהמפלגות החרדיות, כי בסך הכול איך זה קשור אליהם בדיוק? אנו נאלצים שוב לעמוד כאן היום במליאת הכנסת ולהסביר את החשיבות חסרת התקדים של גיוס כל חלקי החברה הישראלית למאמץ המלחמתי

ולדימיר בליאק:  האם לא למדנו שום כלום מאז 7 באוקטובר? כחמישה חודשים עברו מאז השבת השחורה, ועדיין גם היום הקואליציה לא משכילה להפנים כי ישראל במלחמה הקשה בתולדותיה

ולדימיר בליאק:  חיילינו נלחמים ונופלים על הגנת המולדת בזמן שהממשלה מקדמת חוקים סקטוריאליים, שמשרתים אך ורק מגזרים מסוימים המקורבים לקואליציה

ולדימיר בליאק:       לעיתים, יש לי תחושה, אדוני היושב-ראש, כי הממשלה מחוקקת רק מה שקל, שטחי ושומר על שלמות הקואליציה, ללא עבודת מטה מסודרת, על כל המשמעויות הכלכליות מרחיקות הלכת

ולדימיר בליאק:  לא פעם בתקופה האחרונה, כולל בתקופות התקציב, הממשלה מקדמת צעדים בניגוד מוחלט להמלצות של הדרג המקצועי של משרד האוצר ושל נגיד בנק ישראל

ולדימיר בליאק:  נתוני הלמ"ס, שפורסמו על ידי הכלכלן הראשי של משרד האוצר, חושפים כי 148,000 משרתי המילואים נעדרו מעבודתם בדצמבר האחרון – עלות תקציבית ישירה של 2

ולדימיר בליאק: 1 מיליארד שקלים

ולדימיר בליאק:  אם משרתי המילואים אכן ישרתו מעל 40 ימים בשנה, אז הסכום הזה יגיע ל-5 מיליארד שקלים

ולדימיר בליאק:    אך מלבד הפגיעה הכלכלית הישירה של הגדלת ימי המילואים, לצעד הזה צפויות להיות השלכות כלכליות עקיפות

ולדימיר בליאק:  מפרוץ המלחמה מתפרסמות עוד ועוד עדויות של מילואימניקים שפוטרו בשל היקף ימי המילואים, וישנו חשש מעשי כי מעסיקים עלולים להימנע מהעסקת משרתי המילואים

ולדימיר בליאק:  ואם זה לא מספיק, הצעדים שהממשלה מציעה יפגעו במשפחות אנשי המילואים וגם במשפחות אנשי הקבע, שכבר היום קורסות תחת העול המשפחתי והכלכלי הכבד

ולדימיר בליאק:  כ-52% מאנשי המילואים הם הורים לילדים

ולדימיר בליאק:  הנטל יתורגם באופן ישיר למשפחותיהם, אשר יצטרכו להתמודד עם היעדרו הממושך של אחד מההורים

ולדימיר בליאק:  מהו המענה הממשלתי לסוגיה? חברי הקואליציה לא מפסיקים להפיץ סיסמאות על אחדות ו"ביחד ננצח", ובה בעת ממשיכים לשתוק לנוכח האירוע המביך והמושחת של הענקת פטור מוחלט לבחורי הישיבות והארכת השירות לחיילים ומשרתי המילואים

ולדימיר בליאק:       אבל בואו נעזוב שנייה את גיוס החרדים, ונדבר על הכלכלה

ולדימיר בליאק:  על פי נתוני בנק ישראל, שיעור החרדים באוכלוסייה עולה בהתמדה וצפוי להגיע לשליש עד שנת 2065

ולדימיר בליאק:  ללא שילוב מלא של הגברים החרדים בשוק העבודה העתידי לא נוכל לא רק להתקרב לרמת החיים של המדינות המתקדמות, אלא גם לשמר לאורך זמן את רמת החיים הנוכחית במדינת ישראל

ולדימיר בליאק:  אם שיעורם בתעסוקה של הגברים החרדים היה ברמה של הממוצע הכלל-מגזרי, תוצר המדינה היה גדל כבר היום ב-30 מיליארד שקלים בשנה

ולדימיר בליאק:  אם לא נשכיל לשנות את המצב, הפגיעה בתוצר תגדל ל-80 מיליארד שקלים בשנת 2035 ול-220 מיליארד שקלים בשנת 2050

ולדימיר בליאק:  במילים אחרות – אני אתרגם לכם את זה – המיסים יעלו, השירות הציבורי ייפגע, רמת החיים הולכת לרדת

ולדימיר בליאק:  לא, אין צורך לגייס אף אחד בכוח, וגם לא לשלוח טנקים לבני ברק

ולדימיר בליאק:  מיליארד ו-700 מיליון שקלים הממשלה הזאת מקצה לקצבאות בחורי הישיבות, 600 מיליון שקלים יותר ביחס לשנת 2022

ולדימיר בליאק:  ישנם לא מעט זוכי פרס נובל לכלכלה אשר הוכיחו פעם אחר פעם כי אנשים מתנהגים על פי תמריצים

ולדימיר בליאק:  ברגע שהממשלה תקדם מדיניות עקבית של שוויון בנטל, אחוזי הגיוס בחברה החרדית יעלו פלאים

ולדימיר בליאק:  הבעיה היא כי הממשלה הזאת לא מסוגלת לנהל מדיניות עקבית ונכונה בשום תחום, לא רק בתחום הזה

ולדימיר בליאק:       אנו עומדים היום בפני צומת דרכים קריטי לעתידנו: האם מדינת ישראל היא מדינה חפצת חיים, ששמה את השוויון בנטל בראש סדר העדיפויות, או מדינה שבה זכויות וחובות נוגעות אך ורק לחלק מאזרחיה? אנחנו ביש עתיד נמשיך להיאבק כנגד החוקים הללו

ולדימיר בליאק:  לאף אחד אין הפריבילגיה לומר "יהיה בסדר" לאחר 7 באוקטובר

ולדימיר בליאק:  זו העת לשוויון בנטל

ולדימיר בליאק:      אני רוצה לנצל את ההזדמנות ולפנות לראש הממשלה בנימין נתניהו

ולדימיר בליאק:  אדוני ראש הממשלה, בתחילת שנת 2003 אני הייתי עולה חדש, בערך ארבע שנים בארץ

ולדימיר בליאק:  הייתי במהלך לימודי החשבונאות באוניברסיטת תל אביב, וניסיתי לעקוב אחרי המערכת הפוליטית – זו גם הייתה הדרך שלי לשפר את השפה

ולדימיר בליאק:  כבר אז אני מודה שלא נמניתי עם מצביעי הליכוד, אך מאוד הערכתי את שר האוצר ואת מדיניותו הכלכלית, את האומץ לקבל החלטות, את היכולת לבצע מדיניות נכונה גם אם זה לעיתים לא נוח ולא פופולרי ואפילו פוגע בסקרים

ולדימיר בליאק:  לשר האוצר קראו דאז בנימין נתניהו, חלפו מאז 21 שנים

ולדימיר בליאק:  אני עומד כאן היום כחבר כנסת, מביט בך ושואל: לאן כל זה נעלם – האומץ, היכולת, האחריות?     אדוני ראש הממשלה

ולדימיר בליאק:  התקציב הנוסף לשנת 2024 שהבאתם הוא לא תקציב המלחמה; הוא תקציב מופקר, לא אחראי ולא מקצועי

ולדימיר בליאק:  גם אתה יודע, או לפחות אמור לדעת, כי אחריות לאומית בעת מלחמה פירושה לעשות את הדבר הנכון למען המאמץ המלחמתי – למען המילואימניקים, למען משפחות אנשי הקבע, למען בעלי העסקים הקטנים, למען המפונים, ולנצל כל שקל בקופת המדינה למען הניצחון; למען הניצחון, אדוני ראש הממשלה, לא למען שלמות הקואליציה

ולדימיר בליאק:  4 מיליארד שקלים – כספים קואליציוניים; 38 שרים ב-33 משרדים, חלקם מיותרים

ולדימיר בליאק:  כפי שאמרתי, 1

ולדימיר בליאק: 7 מיליארד שקלים לבחורי הישיבות, ללא קיצוץ רוחבי דווקא בסעיף הזה

ולדימיר בליאק:  35 מיליון שקלים לעמותות שמעודדות השתמטות מצה"ל – אפרופו החוק שאנחנו דנים עליו עכשיו

ולדימיר בליאק:  מנגד, קיצוצים בחינוך הממלכתי, בסל התרופות, בסיוע בשכר דירה לגמלאים הכי עניים, בתנועות הנוער, במתנדבי שנת שירות

ולדימיר בליאק:       בשנת 2003, אדוני ראש הממשלה, קיבלת בירושה כשר האוצר גירעון של 4

ולדימיר בליאק: 5%, וכעבור שנתיים סיימת את הקדנציה עם גירעון אמיתי של אפס, אפס

ולדימיר בליאק:  לעומת זאת, לפני 14 חודשים אתה ירשת מממשלת השינוי עודף תקציבי של 10 מיליארד שקלים, הקרסת את הכנסות המדינה עוד לפני המלחמה, סיימת את שנת 2023 עם גירעון של 4

ולדימיר בליאק: 2%, והשנה הוא עלול להגיע לנתון דו-ספרתי

ולדימיר בליאק:  אתה, אדוני ראש הממשלה, ושר האוצר ההזוי שלך, מובילים את כלכלת ישראל בכביש ללא שוליים לעבר אסון כלכלי

ולדימיר בליאק:  עוד אסון שיהיה רשום על שמך – לראשונה בהיסטוריה, במשמרת שלך, אדוני ראש הממשלה, הורידו לנו את דירוג האשראי

ולדימיר בליאק:  נוסף על כך, וזה אפילו חמור יותר כרגע, תחזית הדירוג שלנו היא שלילית

ולדימיר בליאק:  הדוחות של פיץ' ו-S&P בדרך למהלומה כלכלית נוספת

ולדימיר בליאק:  ומה אתם עושים בתגובה? ממשיכים עם הכספים הקואליציוניים, ממשיכים עם המשרדים המיותרים בהפקרות ובחוצפה, שבאמת, לפעמים זה בלתי נתפס

ולדימיר בליאק:      כמה זה יעלה לנו? רק השנה אזרחי ישראל ישלמו 208 מיליארד שקלים על החזר חוב

ולדימיר בליאק:  תחשבו על הסכום הזה, 208 מיליארד שקלים, פי ארבעה מתקציב משרד הבריאות, פי 20 מתקציב משרד הרווחה

ולדימיר בליאק:       כתוצאה מהמשבר הכלכלי והורדת דירוג האשראי, תשלומי החוב שלנו יגדלו השנה ב-4 מיליארד שקלים, בשנת 2025 – בכ-7 מיליארד שקלים, בשנת 2026 – בכ-10 מיליארד שקלים, וזו רק ההתחלה

ולדימיר בליאק:  זה על חשבון הביטחון, החינוך, הבריאות, הרווחה, על חשבון עתיד הילדים שלנו

ולדימיר בליאק:  גם הכישלון הזה, אדוני ראש הממשלה, יירשם על שמך

ולדימיר בליאק:      אגב, אדוני ראש הממשלה, ב-3 במאי 2007, במהלך דיון פגרה מיוחד שנערך כאן בכנסת בעקבות מסקנות דוח וינוגרד, אמרת, בין היתר – שימו לב: "חשבנו שיש על מי לסמוך - - - מנהיגות לא הייתה שם

ולדימיר בליאק:  המנהיגות כשלה פעמיים: היא כשלה בכושר הביצוע" ובתפיסת המציאות, וזה התחיל עוד לפני המלחמה

ולדימיר בליאק:  ועוד הוספת, אדוני הממשלה: הגיעה עת תיקון

ולדימיר בליאק:  כגודל הכישלון כך גודל הצורך בתיקון אמיתי

ולדימיר בליאק:  אך אלה שנכשלו לא יכולים לבצע את התיקון

ולדימיר בליאק:  וזה בדיוק מה שקרה לנו לפני 7 באוקטובר, בשבת השחורה, וקורה גם עכשיו

ולדימיר בליאק:      בדיון 40 חתימות כאן, לפני תשעה חודשים, אדוני ראש הממשלה, אמרת לי כי אתה מסוגל לעשות שני דברים במקביל, גם לקרוא וגם להקשיב

ולדימיר בליאק:  אז הגיע הזמן, אדוני ראש הממשלה, שתדע – אתה לא מסוגל

ולדימיר בליאק:  אתה לא מסוגל לקרוא, כמו שלא קראת את האזהרות ואת הסימנים שהובילו לאסון הכבד של 7 באוקטובר, ועכשיו – גם להורדת דירוג האשראי

ולדימיר בליאק:  דווקא ראש הממשלה לשעבר לפיד זיהה את הסכנה והזהיר אותך, אבל כהרגלך לא הקשבת, כי אתה לא מסוגל להקשיב

ולדימיר בליאק:  אתה בטוח שאתה יודע הכול

ולדימיר בליאק:  איך אני אגיע לך בעדינות? המציאות לא מסכימה איתך

ולדימיר בליאק:      ואם נהיה לגמרי כנים, אדוני ראש הממשלה, אז אפילו דבר אחד אתה לא מסוגל לעשות

ולדימיר בליאק:  יש פער מאוד גדול בין מה שאתה חושב שאתה מסוגל לבין מה שאתה במציאות

ולדימיר בליאק:  כולם רואים את זה, ואת המחיר אנחנו נמשיך לשלם עוד הרבה זמן, גם אחרי שתלך

ולדימיר בליאק:      המציאות הזאת היא מציאות עגומה בדרום, בצפון

ולדימיר בליאק:  היא מציאות שבה העסקים קורסים, היא מציאות שבה המפונים לא מקבלים סיוע

ולדימיר בליאק:  אני מסתכל על תקציב המדינה, על הקיצוצים – הקיצוץ הממוקד במערכת החינוך, הקיצוץ בתוכניות של משרד הרווחה, הקיצוץ בסיוע בשכר דירה לעולים הכי הכי עניים – 20 מיליון שקל אתם רוצים

ולדימיר בליאק:  העולים האלה הגיעו בגיל מבוגר, אחרי גיל 50, 55, 60

ולדימיר בליאק:  היו להם כמה שנים לעבוד כאן, הם לא הספיקו לצבור זכויות פנסיוניות

ולדימיר בליאק:  סיוע מוגדל בשכר דירה, 1,000–1,500 שקל שהם מקבלים, הם קריטיים שלהם למחיה

ולדימיר בליאק:  אבל העולים האלה הם לא הבייס שלכם, והם לא המשרד למשימות לאומיות, אז אפשר לפגוע בהם בלי חשבון, כי אין להם לובי בקואליציה

ולדימיר בליאק:  ואתם מעיזים לפגוע בהם, לפגוע בהם בצורה הכי קשה שיכולה להיות

ולדימיר בליאק:  כל יום שאתם כאן זה רק מעלה את אחוז הריבית

ולדימיר בליאק:      אז, אדוני ראש הממשלה, אם יש משהו אחד שאתה יכול לעשות לטובת המדינה, הוא ללכת הביתה

ולדימיר בליאק:  יהיה לך שם המון זמן לקרוא גם בלי שנפריע לך

ולדימיר בליאק:  תודה רבה

משה טור פז: תודה רבה

משה טור פז:  הדובר הבא, חבר הכנסת עידן רול

משה טור פז: לפני כן, הודעה לסגנית מזכיר הכנסת

ראדה חסייסי: תודה

ראדה חסייסי:  ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת –      לקריאה שניה ולקריאה שלישית: הצעת חוק התקנים (תיקון מס' 18), התשפ"ד–2024, שהחזירה ועדת הכלכלה

ראדה חסייסי:      לוח תיקונים להסתייגויות ולבקשות רשות דיבור להצעת חוק שירות ביטחון (תיקון מס' 26 – הוראת שעה – חרב ברזל), התשפ"ד–2024

ראדה חסייסי:  תודה

משה טור פז: תודה רבה

משה טור פז: (קריאה שנייה וקריאה שלישית)     

משה טור פז: לרשותך 15 דקות

עידן רול: תודה רבה, אדוני יושב בראש

עידן רול:  כנסת נכבדה, אני אפתח בלשלוח את תנחומיי הכנים ואת העצב הרב למשפחות של רב-סרן יפתח שחר, בן 25, ממושב פארן, וסרן איתי סייף, אני מקווה שאני לא טועה בשם, בן 24 מירוחם, גיבורי ישראל שנפלו בקרב הלילה

עידן רול:  יהי זכרם ברוך

עידן רול:  אנחנו כולנו איתכם בשעתכם הקשה מכל

עידן רול:       לפני שאני אגש לחוק שבו אנחנו עוסקים, אני רוצה לקחת כמה דקות לספר לכם על אביתר דוד

עידן רול:  אביתר דוד, בן 23 מכפר סבא, מוחזק בשבי על ידי חמאס אחרי שנחטף באותו 7 באוקטובר הארור

עידן רול:  אביתר הוא מוזיקאי וספורטאי כישרוני שהשתחרר לפני כשנה וחצי מצה"ל

עידן רול:  הוא הגיע לשמוח, לרקוד במסיבת הנובה כחלק מחבורה של ארבעה, ונחטף על ידי חמאס

עידן רול:  איתו נחטף גם חבר ילדותו, גיא גלבוע-דלאל; רון צרפתי, זיכרונו לברכה, עידן הרמתי, זיכרונו לברכה, גם הם בחבורה, נרצחו על ידי בני עוולה

עידן רול:       הארבעה ניסו להימלט יחד באותו הרכב מחוץ למתחם מסיבה כשהחל הטבח

עידן רול:  בני המשפחה הצליחו ליצור איתם קשר כשהחל האירוע אך בשלב מסוים ככל הנראה התפצלו גל ואביתר משני חבריהם שנרצחו

עידן רול:  מאחר שכל מי שהיה עד להתרחשויות נרצח או נחטף, יש פרטים רבים שעדיין לא ידועים לנו

עידן רול:  התיעוד של אביתר וחבריו היה אחד הראשונים שהופצו כבר בשעות המוקדמות של אותה שבת נוראית

עידן רול:  שלושה סרטונים שבהם הוא נראה בבירור שותפו בכל רחבי הרשת

עידן רול:  באחד מהם נראה אביתר נגרר באלימות על ידי מחבל מתועב לכיוון עזה, ובסרטון נוסף, שכבר צולם בתוך עזה, נראה אביתר כפות ומבוהל יחד עם חטופים נוספים בתוך מה שנדמה כמנהרה

עידן רול:      אביתר הוא אדם שהתשוקה למוזיקה היא חלק ממנו, חלק ממה שהוא מייצג, חלק ממה שעושה לו טוב

עידן רול:  הוא מנגן בכלי נגינה רבים

עידן רול:  הוא מסוג האנשים שיכולים להאיר את החדר עם כמה אקורדים על הגיטרה שלו

עידן רול:  חבריו העידו כי במפגשים חברתיים אביתר תמיד לוקח את הגיטרה ומתחיל לנגן, וכולם פשוט מצטרפים; שהוא מוקד של כל דבר, מתוך כריזמה שקטה ושלווה

עידן רול:      בכל יום חמישי בשעה 19:00 באוהל בכיכר החטופים מתקבצים מוזיקאים מכל רחבי הארץ ומכל גוני הקשת, כולל משפחתו של אביתר, לג'אם סשן לכבודו, ומהדהדים בנגינתם את אביתר ואת הכמיהה לשובו

עידן רול:  זו מחווה יפה ומרגשת, שמסמנת את רוחו של אביתר ואת ההרמוניה שהוא יוצר באמצעות המוזיקה שלו

עידן רול:  והציבור מוזמן להצטרף

עידן רול:       אני פגשתי כמה פעמים את גליה, אימו המקסימה של אביתר

עידן רול:  הדאגה שלה לו, ושל המשפחה שלו, היא קורעת לב

עידן רול:  הצער ניכר בכל תו ותו ובכל הבעה

עידן רול:  אני מחכה ליום שבו נוכל כולנו לשמוע שוב את אביתר מנגן אצלו בבית

עידן רול:  אביתר נמצא בשבי חמאס יחד עם עוד 133 חטופים, יקירינו, דם מדמנו

עידן רול:  אנחנו מחויבים להשבתם הביתה כמה שיותר מהר

עידן רול:      עכשיו, במעבר, אני רוצה לדבר על החוק שאנחנו עוסקים בו היום

עידן רול:  אנחנו כולנו מבינים היטב בבית הזה שתפיסת הביטחון של מדינת ישראל, ובפרט של צה"ל, חייבת להשתנות בעקבות אירועי 7 באוקטובר

עידן רול:  מצבא קטן וחכם אנחנו צריכים להיות צבא גדול וחכם; מצבא שמסתמך הרבה פעמים על טכנולוגיה אנחנו צריכים להיות צבא שמציב חיילים על הגבולות, בכל גבולות הארץ, שמייצר כיתות כוננות וכוחות יישוביים שיודעים לתת מענה ראשוני

עידן רול:  הדברים האלה כבר קורים

עידן רול:       לדברים האלה, לצורך הביטחוני, לשינוי המהותי הזה בתפיסת הביטחון שלנו בגבולות הארץ ובתוך הארץ, יש משמעויות ברורות של כוח אדם

עידן רול:  ואחת המשמעויות האלה היא בעצם החוק הזה, החוק שאנחנו דנים בו היום, שיעלה את גיל הפטור ממילואים

עידן רול:      כשאנחנו מדברים על כל נטל נוסף על אותה אוכלוסייה ציונית, פטריוטית, הירואית, שיודעת לתת מעצמה – ומחיר כל כך מורכב – כמו ציבור המילואימניקים, אנחנו צריכים לזכור שמדובר באחוזים בודדים

עידן רול:  מדובר בכ-2% אנשים באוכלוסייה שעושים מילואים

עידן רול:  ואם בשנים האחרונות, בעשורים האחרונים, בגלל שינויים בתפיסה של המצב הביטחוני או איך שפירשו את הדברים חשבו שמילואים זה נדבך חשוב בצבא, עוד נדבך חשוב אבל עוד חלק מתפיסת הביטחון שלנו – עכשיו ברור לכולנו שהמילואים הם לא עוד נדבך בתפיסת הביטחון שלנו אלא הם חלק אינטגרלי, מהותי, שבלעדיו אנחנו לא יכולים לבצע את חובת ההגנה על גבולות המדינה ואזרחיה

עידן רול:      אנחנו לא שמחים להיעזר במילואים לריענון כוחות סדירים, אנחנו חייבים את המילואימניקים – בכשירות גבוהה, בזמינות גבוהה, ביכולת להיקרא לדגל פעם אחר פעם, לרבות עכשיו שהם נקראים לדגל, חלקם, אחרי שבועיים בבית, חודש בבית

עידן רול:  כולנו מכירים אנשים כאלה, שאולי הספיקו רק לרגע וחצי לעכל את כל מה שהם עברו, טיפה לנסות ולהשלים פערים עם המשפחה, עם הילדים, עם בני ובנות הזוג, טיפה להתאפס על העבודה – וחלקם עם עסקים שכבר קרסו בינתיים והם עדיין נשארו שם מתוך שליחות – והינה הם נקראים שוב

עידן רול:       ולכן החובה שלי כמו שאני רואה אותה, החובה של הבית הזה, היא לוודא שהפכנו כל אבן בניסיון לא להכביד את הנטל על אותה אוכלוסייה; בניסיון למצוא איך אפשר להרחיב את מעגל משרתי המילואים; בניסיון להבין איך אפשר לייעל את התהליכים, להבין אילו אנשים בדרך פטרנו ויכולנו שהיום ישרתו

עידן רול:  לפני שאנחנו רואים, לפני שאני רואה, שמיצינו את כל המהלכים האלה ואת כל המאמצים האלה הן ברמת הממשלה והן ברמת צה"ל, אני לא יכול להרגיש נוח להצביע בעד חקיקה שתוסיף עוד נטל על אותם אנשים, שגם ככה נאחזים בציפורניים באיזושהי שגרה, שגרה משפחתית, עסקית, שגרת חיים של אזרח

עידן רול:  אלה אנשים שמזמן השתחררו, אנחנו מדברים פה על אנשים שהם חריגי גיל

עידן רול:      עכשיו אני רוצה לומר משהו שהוא טריוויאלי אבל לא נאמר מספיק, לטעמי, גם לא בדיונים בוועדה: הם כולם מתנדבים

עידן רול:  בסוף הם לא דורשים הרבה

עידן רול:  לטעמי משרתי המילואים שלנו מקבלים מעט מדי בכל פרמטר, והם עדיין באים, הם לא מתעכבים

עידן רול:  ישבו אצלי השבוע מילואימניקים, אחד אמר לי: כן, היה לי עסק מצליח, בינתיים במילואים כבר סגרתי אותו

עידן רול:  הוא לא התלונן, הוא אפילו לא ביקש פיצוי, הוא רק ציין על הדרך מה הוא עושה היום

עידן רול:  אז הוא אמר: כן, היום אני עושה יותר התנדבויות, העסק כבר נסגר

עידן רול:  זה משהו שקשה אפילו לתפוס, את מידת הנכונות וההקרבה

עידן רול:      ובמקום להרעיף עליהם הטבות לרמה שזה יהיה משתלם להיות מילואימניק – וזו לא מילה מגונה לומר את זה

עידן רול:  זה שזו שליחות, זה שזו ציונות, זה שזו הגנה על הארץ, לא אומר שזה לא צריך להיות משהו שאתה מרגיש ששאתה שמח לעשות כי הוא גם מיטיב עימך ומראה לך שמעריכים אותך

עידן רול:  אנחנו לא שם, אנחנו בסך הטבות מינימלי שקשה ליישם, ולרובם אין זמן להילחם בתחנות הביורוקרטיה כדי להצליח וליישם אותן; אנחנו לא שם, אנחנו לא בהטבות

עידן רול:  אבל אני שומע לא פעם, כשאני אומר שכן, אפשר לתת גם הטבות מס או גם הטבות ארנונה – כן, אבל הם עכשיו לא במילואים

עידן רול:  כן, אפשר לתת הטבות מפליגות בארנונה לכל משרת מילואים פעיל גם אם הוא לא באותו זמן במילואים

עידן רול:  ברור שצריך לפטור מארנונה מי שנמצא כרגע במילואים, גם הארנונה העסקית וגם הארנונה הביתית שלו

עידן רול:  אבל אנחנו אפילו לא ברזולוציות האלה, אפילו לא מצליחים להגיע למצב ההגיוני של להגיד: כן, זה לא שיפוי על הוצאות

עידן רול:  אנחנו צריכים לתת להם ברוחב יד, האנשים האלה מחזיקים את הביטחון פה

עידן רול:  המשפחות משלמות מחירים, הילדים משלמים מחירים, הנשים שלהם משלמות מחירים, העסקים של הנשים משלמים מחירים

עידן רול:      ואז אנחנו באים ואנחנו מדברים על להכביד את הנטל, במקום לדבר על המכלול, על איך אנחנו מייצרים מארג שלם, מוצהר, כמדיניות שהממשלה מקדמת, של מתן סל הטבות אמיתי, רחב

עידן רול:  ושלא יתחילו לדבר איתי – לא, זה יהיה יקר

עידן רול:  כן, ה-2% האלה צריכים לקבל המון

עידן רול:  לא יקרה כלום אם ה-2% האלה יקבלו הטבות מס וגם את התגמול, וגם יקבלו הטבות בארנונה, וגם יקבלו הנחות באגרות עסקיות, ויעשו עוד הרבה מאוד דברים – כי הם עדיין מתנדבים

עידן רול:  ואני לא רוצה שנגיע למצב שכבר קשה להם להתנדב כי הם באמת לא מצליחים לאזן את חלקי החיים שלהם ביחד

עידן רול:  אסור לנו למתוח את החבל

עידן רול:      ועדיין, חרף כל מה שאמרתי פה, כל מה שהם מבקשים, להבנתי, זה שיראו אותם, שיראו אותם

עידן רול:  שייתנו את הטיפול הנחוץ – ולא 1,500 שקל – שיאפשר להם טיפול, ליווי למשפחה, שיעזור לאזן את הילדים; שיראו את הצרכים של בני הזוג, שיראו את הצרכים של בני הזוג העצמאים, שילמדו את הדברים האלה

עידן רול:  עם השאר הם כבר יסתדרו, הם ירוצו עוד פעם להיות בקור ולישון בשקי שנה ולהיות באוהלים דולפים וכל מה שצריך

עידן רול:  אבל אנחנו צריכים להראות להם שאנחנו לא לוקחים את זה בקלות, ולפני שאנחנו מעלים ולו שנה, גם אם הם יתנדבו אליה, אנחנו רוצים שהם יעשו את זה בתחושה שהם מוערכים ולא בתחושה שהם יכולים להיתפס, או שהם עלולים לתפוס את עצמם, כפראיירים, כאלה שתמיד נקראים לדגל ורק הם

עידן רול:  וזה לא המצב, זה לא המצב

עידן רול:       עכשיו, מה שקורה פה זה משחק לא הוגן, כי אנחנו מדברים בבית הזה על כל מיני, לוח זמנים פוליטי; אומרים כן, החקיקה הזו עכשיו נחוצה לצה"ל אז הממשלה מקדמת אותה עכשיו

עידן רול:  אנחנו כבר יודעים שהולכת להיום גם הארכת גיל הסדיר – אבל חכו, אל תייחסו לזה, כי זה כרגע לא על השולחן של ועדת החוץ והביטחון

עידן רול:  ואנחנו גם יודעים שהולך להיות דיון על נושא חוק הגיוס, וחייב להיות דיון כזה – אבל אל תתייחסו גם לזה עכשיו, אנחנו צריכים שכרגע תעבירו את זה

עידן רול:  אתה, חבר הכנסת עידן רול, בוועדת החוץ והביטחון צריך כרגע לקדם את זה כי הדברים האחרים עוד לא הבשילו

עידן רול:      אז אני רוצה להגיד לכם שאת המילואימניקים שלנו לא צריך לעניין שעון פוליטי, לא סנכרון בין כנסת לממשלה ולא מחשבות על מה אמור להיות או איך זה אמור לקרות

עידן רול:  את התיקון הזה היום – ומי שמכיר אותי יודע שלא קל לי להתנגד לתיקון כזה ואני עושה את זה כאקט של מחאה למען חיילי המילואים שלנו; זה מחזק את חיילי המילואים שלנו, זה מחזק את תפיסת העצמי שלהם ואת העובדה שרואים אותם

עידן רול:  אני רוצה להיות להם לקול ואני רוצה לומר שכדי שאנחנו נאשר דבר כזה, לטעמי הייתה צריכה להיות פה הצהרה ברורה מאוד של לאן אנחנו הולכים, איך פועלים

עידן רול:  קודם כול, להרחיב את הגיוס לכלל המגזרים, איך עומדים לעשות את זה

עידן רול:  אפילו הייתי מסתפק בלומר: אנחנו עוד לא מקדמים את החלק הזה של החקיקה, אבל הינה הצהרה והינה חתימה שאנחנו מתחייבים לעשות את זה – בפני הציבור, בפני התקשורת, להכניס טקסט לתוך זה

עידן רול:       אם הייתה בתוך הדבר הזה התחייבות, אמירה של האוצר, משהו שהיה נאמר לגבי איך מגדילים את המענקים – לא מענקים שעדיין לא מתוקצבים בתקציב – איך עכשיו דואגים; אם הייתה פה אמירה שאומרת: אנחנו עכשיו מכפילים מ-1,500 ל-4,500 את הסיוע שניתן למילואימניקים לטובת המשפחות שלהם; אם הייתה פה אמירה שאומרת: אנחנו מקימים מינהלת, שלכל מילואימניק יהיה מישהו צמוד שמלווה אותו בתהליך של מימוש הזכויות שלו ורק אומר לו: אין לי בעיה, יש לי את המספר האישי, יש לי את הכול, אני רק צריך את החתימה שלך – כי המילואימניקים שלנו לא צריכים לחזור משדה הקרב ולרוץ בטלפונים אחרי מס הכנסה, ביטוח לאומי, רואה החשבון שלהם והכול

עידן רול:  לפני שעשינו את כל זה, לא לגיטימי בעיניי שאנחנו נבוא ונדרוש מהם להאריך את השירות שלהם, פשוט לא

עידן רול:       יש פה כמה חלקים, לחקיקה הזאת

עידן רול:  כולם יודעים, כולם מדברים, כולם מצפים להם

עידן רול:  אני לא מקבל את הגישה של הממשלה שעושה את זה פה חלק-חלק ומצפה מהם לקוות שבסוף הכול יסתדר ויסתנכרן לטובתם

עידן רול:  אני פה בבית הזה חמש שנים

עידן רול:  בפוליטיקה משלמים במזומן, ככה זה

עידן רול:  בפוליטיקה לא מספיק להתחייב, בפוליטיקה ובבית הזה, על המורכבות שלו, הם צריכים לדעת שהם יקבלו

עידן רול:  והם כבר ייתנו, הם תמיד נותנים הרבה יותר ממה שהם מקבלים

עידן רול:  בואו ניתן להם את מה שמגיע להם

עידן רול:       אני רוצה להגיד לכם ששלשום אני ישבתי בוועדת החוץ והביטחון בערב, עבדנו על החוק, והבנתי מהצבא שלמעשה אין רישום מדויק של עשור שלם, עד 2020, של למה פטרו אנשים משירות מילואים

עידן רול:  יש רק סיבה כללית

עידן רול:  היו חילופי מערכות טכנולוגיות וכל המידע הזה הושמד

עידן רול:  יש פה אלפי מילואימניקים פוטנציאליים שיכולנו אולי לדעת לפנות אליהם באופן יזום; כבר אין להם מסגרות שהם חלק מהן, אבל להציע להם להיכנס למסגרות מילואים חדשות, לחטיבה חדשה, לגדוד חדש

עידן רול:  יש כל כך הרבה מאמצים, ועדיין המאמץ הזה הוא המאמץ של צה"ל

עידן רול:  וגם, לדברי חבריי בוועדה הרלוונטית, בתת-הוועדה, הם לא קיבלו תשובות מספקות מצה"ל לגבי מיצוי המאמצים שלהם בכוח אדם

עידן רול:  ועדיין, הסוגיה המרכזית היא לא הסוגיה האופרטיבית של צה"ל; הסוגיה המרכזית היא ממשלה שצריכה לצאת ולומר בצורה מאוד ברורה: חברים, שוויון בנטל והרחבת הגיוס – אני לא קורא לזה אפילו נטל הגיוס – הרחבת הגיוס לכלל המגזרים היא לא עניין של פריבילגיה, היא לא עניין של העדפה

עידן רול:  היא עניין קיומי – קודם כול ערכי, אבל אחרי 7 באוקטובר הוא קיומי

עידן רול:  ועם ההצהרה הזאת היה צריך לצאת לפני שיוצאים עם התיקון הזה לחוק

עידן רול:  תודה רבה

משה טור פז: תודה רבה

משה טור פז:  הדובר הבא, חבר הכנסת רון כץ

משה טור פז:  לרשותך 15 דקות

רון כץ: אדוני היושב-ראש, חבריי חברי הכנסת, אתחיל בסיפור קצר על פרשת שבוע מוכרת, פרשת מטות מספר במדבר

רון כץ:  הפרשה נפתחת בחובה לקיים נדר או שבועה, אך אני בוחר דווקא לעסוק בהמשך הפרשה המעניינת הזאת, שעוסק במלחמת בני ישראל

רון כץ:  ולמה אני מספר לכם על זה? אני מספר לכם על זה כי לקראת היציאה למלחמה כל שבט נתבע לתרום 1,000 חיילים שישמשו את הצבא

רון כץ:  ובמידה שנכפית מלחמה כוללת על בני ישראל – היה גיוס כללי

רון כץ:  אני מדבר איתך, אדוני היושב-ראש, על לפני 5,000 שנים

רון כץ:  על עם שרק מתחיל את דרכו בארץ ישראל ונרתם ללחימה עבור המדינה זאת

רון כץ:  והדבר היפה ביותר בפרשה הזאת הוא שמשה, בהמשך הפרשה, מסרב לבני השבט ראובן וגד, לבקשתם, לקבלת נחלה

רון כץ:  ולמה זה? זה סטרטאפ – הוא מבקש מהם להתחייב כי יהיו לוחמים חלוצים שיסייעו למאמץ המלחמתי ורק אחרי שיקיימו את חובותיהם לחברה, רק אז הוא יסכים להעניק להם את בקשתם

רון כץ:  מיותר לציין שהם גם מסכימים

רון כץ:      מה בעצם אנחנו אומרים בפרשה הזו? ואולי אני פונה דווקא לאלה שמתנגדים: מי שעילוי בתורה, יהיה במכסות של עילוי בתורה, ומי שלא צריך להיות חלק מהמאמץ המלחמתי עבור מדינת ישראל

רון כץ:  וחוץ מזה, הבטחות צריך לקיים

רון כץ:  ראובן וגד יצאו להילחם בראש וקיבלו את הנחלה

רון כץ:  ישנו חוזה לא כתוב בין העם המדהים שלנו למולדת שלנו: שוויון בנטל, הצטרפות למאמץ המלחמתי של המולדת, תרומה למולדת – רק הם יזכו בשוויון זכויות

רון כץ:      ואני לא סתם מביא פה את הפרשה הנהדרת הזאת

רון כץ:  אני חושב שבדיוק כאן, בשני הסעיפים שמונחים היום לפנינו, החוזה שבין העם למולדת מתערער

רון כץ:  החובות גדלו

רון כץ:  משך השירות של חיילי החובה הוא היום שנתיים ושמונה חודשים; ברגע שתעבירו את החוק הזה, הוא ישתנה לשלוש שנים

רון כץ:  משך השירות לחיילי המילואים יגדל

רון כץ:  ואני אפילו לא מדבר על בעלי העסקים, על המשפחות שנשארות בבית, על מי הולך בדיוק להעסיק את אותם מילואימניקים שיהיו עכשיו חודשים בשירות מילואים פעיל

רון כץ:  אנשים שלא מגיעים לעבודה יסגרו את העסקים שלהם בזמן שאחים שלהם פשוט לא יעשו כלום

רון כץ:      הציבור שכבר נמצא תחת הנטל, שהולך להתגייס בגיל 18 כי זו החובה המוטלת עליו, השתחרר משירות מילואים עד היום בגיל 40

רון כץ:  זה החוק, ואת זה אתם רוצים לשנות

רון כץ:  אנחנו לא בוכים, אנחנו לא מתלוננים, זו החובה המוסרית שלנו עבור הזכות לחיות במדינת ישראל

רון כץ:  אנחנו רואים עכשיו, בימים האלה, שבהם חוק הגיוס עומד מול בג"ץ, והשינויים במהלך השירות של מי שכבר נמצא תחת הנטל וסוחב את האלונקה נמצאים ממש לנגד עיניהם: אף אחד לא יוצא לשרוף את המדינה, אף אחד לא מאיים בסרבנות

רון כץ:  האוכלוסייה הזאת, שמתייצבת בגיל 18 עבור המדינה, לא מתלוננת, רק משמיעה קול הגון שמבקש שוויון בנטל

רון כץ:       ואם רוצים שוויון בזכויות, צריך גם שוויון בחובות

רון כץ:  מה שקורה היום הוא ריסוק המשוואה והחוזה בין המדינה לאזרחיה

רון כץ:  הציבור שמשתייך לאוכלוסייה שנמצאת תחת האלונקה קורס תחת נטל החובות, והזכויות – הן לא משתנות

רון כץ:  האזרח הקטן משרת בצבא, משלם מיסים, מנסה להגשים חלומות, לחיות בכבוד

רון כץ:  השינוי שהקואליציה הזו מבקשת להביא היום מתייחס ופונה אך ורק לציבור שכבר לקח על עצמו את כל נטל החובות במדינה שלנו

רון כץ:  מנגד הוא פוטר, לצערי הרב, באמת לצערי הרב, אוכלוסיות שלמות, אחים שלנו שפשוט יצאו מהחברה הישראלית

רון כץ:  מה המשוואה שהחוק שלכם מנסה לעשות? פשוט מאוד – להפריד בין דם לדם

רון כץ:      חבריי, אני בטוח שאתם יודעים מה אני חושב על אחיי החרדים, מה אני חושב על עילויים בתורה, מה אני חושב על תורתו אומנותו

רון כץ:  אם באמת הוא כזה עילוי, המדינה תדע איך לפטור אותו

רון כץ:  אבל כולם בבית הזה יודעים שיש תלמידים שמתחבאים מאחורי הלימוד, שהם לא לומדים או לומדים מעט; אלה חייבים לתרום למדינה בדיוק כמו שאני תרמתי למדינה, בדיוק כמו שחברים שלי תורמים למדינה, בדיוק כמו שאחותי, שהיא היום סגן-אלוף בצבא, תורמת למדינה עם ארבעה ילדים

רון כץ:      אם השירות בצבא אינו מתאים לערכים שעליהם צמח התלמיד או יוצר בעיות בקהילה שממנה הוא מגיע למשל, האוכלוסייה הערבית במדינה, נוכל למצוא פתרונות אחרים, שמעניקים את אותה תרומה למדינה בשירות האזרחי, היכן שחסר כוח אדם בשירות הקהילתי

רון כץ:       וכן, ישנם כאלה שתורמים למדינה יום-יום בארגונים זק"א, ידידים, ושלא נדע – גם בחברה קדישא

רון כץ:  כל מה שאנחנו מבקשים זה שיסדירו את החובות של כל אזרח במדינת ישראל

רון כץ:  כל מי שנמצא תחת מטריית המדינה המדהימה הזו צריך גם להחזיר למדינה הזו

רון כץ:  כמו שקנדי אמר: אל תשאל מה המדינה יכולה לעשות בשבילך, תשאל מה אתה יכול לעשות עבור המדינה

רון כץ:      כל הנאום שאני מביא כאן לפניכם, חבריי חברי הכנסת, ואני ממש מצטער שהמליאה הזו ריקה מקואליציה שלא רוצה לשמוע את האמת, עוסק במשוואה הפשוטה: תיתן – תקבל

רון כץ:  אזרחי מדינת ישראל, אנחנו מודעים למצב האבסורדי שנקלעתם אליו, ואני מבטיח לכם שנעשה כל מה שאפשר בשביל שנתקן את זה, שהמשוואה תתאזן בקרב כלל האוכלוסיות; שלא תרגישו שרק צד אחד תורם ורק צד אחד מקבל

רון כץ:       אני ממש מקווה שתהיה כאן אוזן קשבת אמיתית, ולא רק סיסמה של "יחד ננצח"; שנוכל ליצור שיח ראוי וערכי, ולהגיע לעמק השווה בנושא השוויון בנטל, שלא יבוא באיזה חוק שנכתב בצורה חפוזה – בזמן שהוציאו את המליאה להפסקה כתבו את החוק, החזירו את המליאה, ונותנים לנו לדבר לעצמנו בשביל איזה גחמה פוליטית, בשביל לרצות ציבור מסוים, ויעבירו את החוק הזה

רון כץ:       זה לא סוף פסוק

רון כץ:  אני רוצה גם אולי לפנות למי שיבין את זה הכי טוב

רון כץ:  הרב שך היה רגיל לומר לתלמידיו שמי שלא באמת לומד ומנצל את הפטור של תורתו אומנתו, יש לו דין רודף של עולם התורה

רון כץ:       אני רוצה לשאול אתכם – גברתי השרה, אולי את תביני את זה: איך אתם נותנים טרמפ לטרמפיסטים האלה בניגוד להלכה, בניגוד לדעת גדולי הרבנים? תתעוררו, אנחנו במלחמת מצווה

רון כץ:  מה שעברנו ב-7 באוקטובר זה לא עוד אירוע, זה רגע מכונן בתולדות מדינת ישראל

רון כץ:  לא יכול להיות שישבו פה אנשים בצד הזה של המליאה ויישארו ב-6 באוקטובר

רון כץ:  לא יכול להיות

רון כץ:      לא יכול להיות שיש איזושהי הסכמה בשתיקה שציבור אחד אחרי 6 באוקטובר ייקח על עצמו יותר, יהיו לו הרבה יותר חובות, הוא ייאלץ לעשות פליק-פלאקים באוויר בשביל לספק את הדבר הבסיסי ביותר שהמדינה אמורה לספק, ביטחון, בזמן שציבור אחר ימצא כל פרצה משפטית, כל דרך לקבל פטור מהדבר הכי טוב שיש לנו במדינה הזאת – צבא הגנה לישראל, כוחות הביטחון וכל דרך התנדבותית שתורמת לקהילה שלנו

רון כץ:       אני באמת עומד פה ושואל את עצמי איך אתם לא מתביישים

רון כץ:  איך אתם לא מתביישים לדעת שבשביל איזה קשקוש, איזה פטור שחתמו לכם – הרי ביניכם לבין עצמכם אתם יודעים שלא מגיע לכם הפטור הזה – איך אתם לא מתביישים לדעת שעכשיו מאות אלפי חיילים מסכנים את חייהם, ואתם בקשקוש פטרתם את עצמכם? איך אתם לא מתביישים לראות חייל או חיילת ברחוב ולדעת שהם עזבו הכול עכשיו, הכול, בשביל להגן על אותו אחד שמשתמט משירות צבאי? איך אתם לא מתביישים? חברי הכנסת והשרים שמביאים את החוק הזה למליאה היום, איך אתם לא מתביישים להביא את הדבר הזה, שעוד פעם יפלג את המדינה שלנו? איך אתם מסתכלים על עצמכם במראה ומסבירים לעצמכם, קודם כול לעצמכם, מה ההבדל?      מה ההבדל בין מיקי לוי, שהיה לוחם בצנחנים, לוחם בימ"מ, ניצב במשטרה, לחבר כנסת אחר שיושב ממול? אני בכוונה לא רוצה לנקוב בשמות כי אני חושב שעדיין אפשר לתקן את זה, כי הדבר עדיין לא נעשה ואולי עוד אפשר לדבר ולנסות למצוא פה פתרון, לדבר הזה

רון כץ:  אבל איך אתם לא מתביישים? ואני גם פונה אליך, אדוני היו"ר, כי אני יודע שהיית סגן אלוף ולוחם בצבא: איך אתם מרגישים בנוח להביא לפה חוק שפוגע רק באוכלוסייה אחת? זה לא יכול להיות

רון כץ:  לא יכול להיות שהאוכלוסייה שלך – שאתה ואני נעשה שירות צבאי, נעשה שירות מילואים כל פעם שיקראו לנו לדגל, נצדיע ונגיע בלי לדבר, ואוכלוסייה שלמה במדינת ישראל תפטור את עצמה בגלל איזה צעטלע, איזה קשקוש? זה לא יכול להיות

רון כץ:  זה לא יכול להיות

רון כץ:       ויש פתרונות

רון כץ:  הינה, אני אומר לך, יש פתרונות

רון כץ:  מי שעילוי בתורה, נמצא לו פתרון

רון כץ:  מי שהמערכת לא מתאימה לו, ציבורים כאלה שלא יכולים להתגייס, נמצא להם פתרון

רון כץ:  שירות לאומי הוא פתרון נהדר

רון כץ:  גדודים מיוחדים כמו נצח יהודה הם פתרון נהדר

רון כץ:       אני גם רוצה לשאול מפה את השרים שכן התבטאו בנושא הזה כבר: איך אתם באים לפה ועכשיו תצביעו בעד בגלל משמעת קואליציונית? אז מה זה אומר עליכם? אם אחרי שאמרתם שצריך לחזק את נצח יהודה – השר מרגי, שר הרווחה, אמר: אחרי 7 באוקטובר צריך לעשות שינוי חשיבה וצריך להתגייס

רון כץ:  שר האוצר, אתה, כולכם אמרתם שחייבים לעשות את זה

רון כץ:  ואז אתם באים באיזה משמעת קואליציונית, כאילו אתם מחשב, ואומרים לכם: כל מה שאתם אומרים הוא אחלה, אבל כשמגיע רגע האמת ואתם באמת צריכים לייצג את הציבור שלכם, אתם תעשו מה שאנחנו אומרים

רון כץ:       אני רוצה לשאול אתכם: אז למה צריך אתכם פה? אם בסוף אופיר כץ יגיד לכם: תצביעו בעד, תלחצו על הכפתור הירוק, וזה מה שתעשו למרות שאתם לא מאמינים בזה – אז למה בוחרים בכם? שיבחרו ארבעה אנשים פה – חבל על כל הכסף שהבית הזה מחזיק – והם יחליטו מה קורה במדינה

רון כץ:  זה אחד מהרגעים הכי חשובים בכנסת ישראל, להבין מי נבחר ציבור אמיתי, מי מנהיג ומי שוב ימכור את כל הערכים שלו בשביל הכיסא, בשביל המשרד, בשביל הנהג, בשביל כל הדברים הנחמדים שקורים פה

רון כץ:       אבל אני באמת רוצה לקוות, להאמין וגם להתפלל שיהיו פה היום נבחרי ציבור אמיצים, שיגיעו לפה ויגידו: אנחנו לא מוכנים לזה

רון כץ:  אנחנו לא מוכנים לדפוק ציבור אחד בשביל רווח פוליטי

רון כץ:  אנחנו לא מוכנים לזה יותר, כי אנחנו כבר לא ב-6 באוקטובר, כי החלפנו את הדיסקט, כי אנחנו מאמינים שצריך חברה שוויונית יותר, טובה יותר, ראויה יותר, מאוחדת הרבה יותר

רון כץ:  אתם עומדים פה ומדברים במשך חודשים על כמה חשוב להיות מאוחד ועל מה סנוואר רואה מהבונקר; את זה הוא רואה מהבונקר

רון כץ:  הוא רואה איך אתם שוב מנסים לפלג את החברה ולתת לאח לעשות יותר מאח אחר

רון כץ:       משפט אחרון, אדוני

רון כץ:  אני באמת אומר לך, זו מלחמת מצווה

רון כץ:  אין אחד במדינת ישראל שיכול להרשות לעצמו לא להגיע ולהגן על האדמה שלנו, על הבית שלנו ועל המשפחה שלנו

רון כץ:  תודה רבה

משה סולומון: תודה רבה

משה סולומון:  וכעת הדוברת הבאה, חברת הכנסת יוליה מלינובסקי

משה סולומון:       אני רק אגיד לך, חבר הכנסת רון כץ, אין הדברים סותרים, לדעתי

משה סולומון:  יש שעת צורך כרגע של צה"ל, ועושים את החוק הזה

משה סולומון:  אבל בהחלט נכון גם לעבוד על השוויון בזכות לשרת בצה"ל ובדברים נוספים

רון כץ: גם היום אפשר לפתור את זה, גם היום

משה סולומון: נכון

משה סולומון:  הדברים לא סותרים

רון כץ: החוק הזה הוא חוק לא טוב

רון כץ:  הוא חוק לא טוב

משה סולומון: תודה רבה

משה סולומון:  בבקשה, לרשותך עשר דקות

יוליה מלינובסקי: תודה רבה, אדוני היושב-ראש

יוליה מלינובסקי:  גברתי השרה, חבריי חברי הכנסת, לא פעם אחרי 7 באוקטובר דיברתי על זה, ואני מוכנה לדבר על זה עוד פעם ועוד פעם ועוד פעם

יוליה מלינובסקי:  כולנו צריכים לעשות חשבון נפש, אמיתי

יוליה מלינובסקי:  כי כל אחד מאיתנו אולי דיבר משהו שלא לעניין, עשה משהו שלא לעניין

יוליה מלינובסקי:  היו תפיסות עולם, שאולי – יש על מה לדבר

יוליה מלינובסקי:  כל אחד בבית הזה, בממשלה, בציבור, צריך וחייב לעשות חשבון נפש, כולל אני

יוליה מלינובסקי:  ברור

יוליה מלינובסקי:  חד-משמעית

יוליה מלינובסקי:  כי כשחמאס טבח ורצח ואנס ועשה מה שהוא עשה, הוא ראה בנו ישראלים

יוליה מלינובסקי:  הוא לא בדק אם אנחנו יהודים על פי ההלכה, על פי אימא, על פי אבא, אם אנחנו שומרי מצוות, אם אנחנו אוכלים כשר ואם אנחנו בכלל יהודים – כי טבחו בכולם, כי ראו בנו ישראלים

יוליה מלינובסקי:       גברתי השרה, אנחנו לא צריכים אותך עם כל תקציב המשרד שלך, כי חמאס טיפל בזהות היהודית שלנו יופי-יופי בחינם

יוליה מלינובסקי:  הוא עשה לנו פה שיעור שאסור לשכוח אותו

יוליה מלינובסקי:  כי בסוף צריך להבין, אין לנו מדינה אחרת, אין לנו אזרחים אחרים, אין לנו עם אחר, ורק אנחנו נוכל לטפל, לדאוג לעצמנו

יוליה מלינובסקי:  סיירת מטכ"ל מארצות הברית לא תנחת פה ולא תעזור לנו, עם כל זה שהם הידידים הכי גדולים שלנו

יוליה מלינובסקי:  עם כל הכבוד, בסוף אלה החיילים שלנו, עם נשק בידיים שלהם, ורק הם ואנחנו נוכל להגן על עצמנו

יוליה מלינובסקי:       ונכון, הייתה הרגשה אחרי 7 באוקטובר שגם אנשים אחרים חושבים כמוני

יוליה מלינובסקי:  דיברו על חשבון נפש

יוליה מלינובסקי:  באמת, כולנו קיבלנו שוק בחיים, וראינו התגייסות מטורפת של ציבור ישראלי לעזרה, להתנדבות, לסיוע

יוליה מלינובסקי:  באמת, עם האסון הענק הזה היה פה משהו כל כך מאחד – הכאב, הפחד

יוליה מלינובסקי:  כן, פחדנו

יוליה מלינובסקי:  פחדנו, כי האויב היה מתחת לבית שלנו בכל עיר ועיר, ואיבדנו אמון גם בהנהגה וגם בכוחות הביטחון באותם ימים

יוליה מלינובסקי:  אבל היינו יחד ועבדנו יחד והשגנו ציוד צבאי וציוד רפואי ותרומות לחיילים

יוליה מלינובסקי:  אני עשיתי את זה יחד עם חבריי חברי הכנסת – עם יצחק פינדרוס, עם מיכל שיר, עם ח"כים אחרים

יוליה מלינובסקי:  אגב, הממשלה לא הייתה שם, השרים נעלמו; הח"כים תפקדו

יוליה מלינובסקי:  ועשינו את זה, נכון, מיכל? שיחות באמצע לילה, ציוד רפואי בהטסות מארצות הברית, מה לא עשינו

יוליה מלינובסקי:  בחיים לא חשבתי שאני אהיה מומחית בציוד צבאי ובתקן של ציוד קרמי

יוליה מלינובסקי:  ופינדרוס, בלילות היינו עם התורמים על הקו, ובאמת הייתה הרגשה שהינה, זה קו פרשת המים, אנחנו נעבור את זה ונהיה ביחד – כי מה שהיה אסור שיהיה, כי למדנו וקיבלנו ושילמנו ועדיין מעריכים את הדם

יוליה מלינובסקי:       והינה, עברו ארבעה וחצי חודשים, כאילו לא היה

יוליה מלינובסקי:  שוב פעם גיוס, מכסות, עניינים

יוליה מלינובסקי:  אי-אפשר

יוליה מלינובסקי:  אני פונה לרבנים – כי הציבור לגמרי שם; ראינו את הציבור, היינו במוקד של חב"ד, הציבור החרדי, מוקד שסייע לכל החיילים, למפונים, ומה לא עשינו שם

יוליה מלינובסקי:  אני פונה לרבנים: יש לכם אחריות, יש לכם מילה, יש לכם משקל

יוליה מלינובסקי:  זו האחריות שלכם

יוליה מלינובסקי:  הציבור לגמרי בשל

יוליה מלינובסקי:  לשרת את המדינה זה לא בושה; זה כבוד, זה זכות

יוליה מלינובסקי:  אפשר לשלב דברים, אפשר גם להיות חרדי ושומר מצוות וגם להחזיק בנשק, ביד אחת תורה וביד השנייה 16M

יוליה מלינובסקי:  זה מה שעובד, אין לנו משהו אחר

יוליה מלינובסקי:  תגלו אחריות, תבינו את גודל השעה

יוליה מלינובסקי:  אסור לנו שוב פעם להתפצל, אסור לנו להיות במצב שיהיו כאלה שישרתו וכאלה שילמדו תורה, כי בסוף אין לנו אנשים אחרים

יוליה מלינובסקי:  רחפן אפשר לייצר, בן אדם לא

יוליה מלינובסקי:  אנחנו צריכים את כולם ביחד בכל העמדות, גם בשירות לאומי, גם בתפקידים בצבא – תומכי לחימה, גם לוחמים – אנחנו צריכים את כולם

יוליה מלינובסקי:      אגב, אני גם פונה לחברה הערבית: אתם לא רוצים להיות אזרחים חצי אזרחים? תתגייסו

יוליה מלינובסקי:  תחליטו מה יותר חשוב לכם, להיות אזרחי ישראל או להרגיש כל הזמן מקופחים

יוליה מלינובסקי:  תתגייסו, תתרמו, תלמדו, תשאפו את כל הטוב הזה שיש, מה שהצבא יכול לתת, כי בסוף – כפי שאמרתי קודם – החמאס טבח בכולם כי אנחנו ישראלים; היו שם גם בדואים וגם ערבים, כולם ביחד, הם לא עשו את הבדיקות האלה

יוליה מלינובסקי:      אבל בואו נתחיל קודם כול מעצמנו, מיהודים, אנחנו

יוליה מלינובסקי:  אני פונה לרבנים: תגלו את האחריות, תגלו הבנת מציאות

יוליה מלינובסקי:  אל תפלגו אותנו, אל תעשו מצב של הם ואנחנו, אנחנו והם

יוליה מלינובסקי:  תפנו לציבור שלכם, יש לכם מילה

יוליה מלינובסקי:  תעודדו את ההתגייסות גם לשירות לאומי וגם לצבא

יוליה מלינובסקי:  נתאים את המערכות לכולם, כי בסוף בסוף אנחנו פה ביחד

יוליה מלינובסקי:      ועכשיו, ברשותך, אדוני היושב-ראש, אני איכנס למקורות, מאיפה הכול התחיל

יוליה מלינובסקי:  חבל שאין פה ח"כים מהליכוד, כי אני אדבר לליבם

יוליה מלינובסקי:  אני מחזיקה פה את הספר של עמית סגל, "סיפורה של הפוליטיקה הישראלית"

יוליה מלינובסקי:  אגב, הוא לא מכוח קפלן ולא שונא חרדים

יוליה מלינובסקי:  אני רק אצטט את מה שהוא כותב: היסודות למחנה שהביס את פרס נוצרו עוד ב-77'

יוליה מלינובסקי:  למוחרת המהפך בגין לא הסתפק בבניית הקואליציה; הוא רצה גם לבנות גוש פוליטי יציב לדורות

יוליה מלינובסקי:  עלות הבנייה – היה יקר מדי, יקר מאוד

יוליה מלינובסקי:  החרדים מאז 51' לא ישבו בקואליציה, פותו להיכנס בדלת הראשית ולא רק להציץ מהחלון

יוליה מלינובסקי:  בתמורה להסכמתם ביטל בגין את מכסות הפטורים מגיוס של בני הישיבות והפסיק את טיסות אל על בשבת

יוליה מלינובסקי:      זה קרה ב-77'

יוליה מלינובסקי:  בגין היה פוליטיקאי גדול, מנהיג ענק, אבל כנראה שזו הייתה טעות

יוליה מלינובסקי:  הוא עשה פה משהו, ועד היום אנחנו משלמים על זה מחיר בפילוג ובכל הבעיות בחברה הישראלית

יוליה מלינובסקי:  הגיוס הוא בעיה ענקית, אי-אפשר להכחיש את זה

יוליה מלינובסקי:  אז אני פונה לח"כים מהליכוד, מהנהגת הליכוד, ההנהגה הבית"רית של פעם: אתם גרמתם לבעיה הזאת

יוליה מלינובסקי:  זה התחיל במשמרת שלכם, ב-77'

יוליה מלינובסקי:  קרה 7 באוקטובר, עליכם לתקן, זו אחריות שלכם

יוליה מלינובסקי:  אתם מפלגת שלטון, אתם התחלתם, אתם הכנסתם אותנו לכל הסחרחורת הבלתי-נגמרת הזאת

יוליה מלינובסקי:  ועכשיו, אחרי מה שקרה לנו, אתם חייבים לתקן את העוול הזה

יוליה מלינובסקי:  כולם צריכים לשרת

יוליה מלינובסקי:  זה כל כך פשוט שמוזר לי שעד עכשיו אנחנו צריכים להסביר את זה

משה סולומון: תודה רבה

משה סולומון:  תם הזמן

יוליה מלינובסקי: אין לנו מדינה אחרת, אין לנו עם אחר, אין לנו חיילים אחרים

יוליה מלינובסקי:      לסיום, עמית סגל פרסם את הספר הזה ברוסית

יוליה מלינובסקי:  אני אקרא אותו גם ברוסית כדי להבין יותר את חוט המחשבה

יוליה מלינובסקי:  למי שמתעניין, עמ' 89, פרשן פוליטי מהצד הימני של המפה

משה סולומון: תודה רבה

משה סולומון:  כעת הדוברת הבאה - חברת הכנסת מיכל שיר סגמן

משה סולומון:  בבקשה

משה סולומון:  לרשותך ארבע דקות

מיכל שיר סגמן: תודה רבה

מיכל שיר סגמן:  אדוני היושב-ראש, חבריי חברי הכנסת, כמעט חמישה חודשים מאז הטבח – 145 ימי מלחמה; 134 חטופות וחטופים; 1,456 נרצחות ונרצחים, נופלות ונופלים; מאות אלפי ישראלים בכלל לא בבית כבר כמה חודשים, מי במילואים ומי מפונה מביתו; עשרות אלפי עסקים מתמוטטים; אלפי משפחות קורסות

מיכל שיר סגמן:  אבל מסתבר שלמרות כל זאת מצבנו מעולם לא היה טוב יותר

מיכל שיר סגמן:  ולא רק שמצבנו לא היה טוב יותר, מסתבר שבישראל ישנו גם רק קורבן אחד: זה שלא ידע

מיכל שיר סגמן:  זה שהיה הראשון לזהות והאחרון להיות אחראי

מיכל שיר סגמן:  זה שכולם הטעו אותו

מיכל שיר סגמן:  ההוא שבעצם כולם הכשילו אותו – הדיפ סטייט, הצבא, המודיעין, המשטרה, מערכת המשפט

מיכל שיר סגמן:  כולם פעלו נגדו כדי להשתלט על המדינה

מיכל שיר סגמן:  ממש הפרוטוקולים של זקני 8200

מיכל שיר סגמן:  אנחנו לא הבנו – הוא בכלל רצה לאחד את העם, והוא לא מבין את כל הבוגדים האלה שמבקשים ודורשים ממנו להתפטר

מיכל שיר סגמן:  הוא הרי לא רק מר ביטחון

מיכל שיר סגמן:  זה כבר בספרי הילדים – הוא גם מר ביחד, ומר אחריות, ומר דוגמה אישית, הכול בעת ובעונה אחת

מיכל שיר סגמן:       הרי חמש שנים הוא בכלל מנסה לאחד אותנו, וכל הבוגדים האלה פעם אחר פעם הובילו לבחירות, לריסוק המערכת הפוליטית, לחיסול האחדות, לסיכול כל שומרי הסף במדינה

מיכל שיר סגמן:  והוא? הוא בכלל קורבן, ממש כמו ישו

מיכל שיר סגמן:  נצלב בשל חטאיהם של אחרים

מיכל שיר סגמן:  קדוש מעונה

מיכל שיר סגמן:       חברים, זאת הולכת להיות המלחמה הארוכה בתולדות ישראל, יותר ממלחמת העצמאות

מיכל שיר סגמן:  אנחנו נלחמים בשש חזיתות – בעזה, בלבנון, בסוריה, מול מיליציות עיראקיות, בתימן, בזירת המוסדות הבין-לאומיים

מיכל שיר סגמן:  והוא? הוא בכלל מדינאי על-חלל, שהוצנח לאירוע

מיכל שיר סגמן:  ועכשיו, בעולם שלו, התגלמות הכישלון המוחלט תוביל לניצחון המוחלט

מיכל שיר סגמן:       בואו, הרי אין חבר כנסת אחד שלא יסכים איתי, שאם יש אדם שכל-כולו חושב רק על טובת המדינה, רק על טובת הכלל, ולא על טובתו והישרדותו האישית או המשפחתית, הרי זהו מר בנימין נתניהו

מיכל שיר סגמן:  הקורבן שאנחנו, עם ישראל, מנסה בעצם להעלות לעולה

מיכל שיר סגמן:  איך כולנו לא מתביישים?      מר נתניהו, בשמי, בשם כל מי שהופקר ב-7 באוקטובר, בשם אנשי שירותי הביטחון והמודיעין השונים, בשם מערכת המשפט, בשם חברי האופוזיציה וחברי הליכוד שהעזו לחשוב אחרת, בשם כל הנושאים בנטל, חשוב לי לבקש ממך סליחה

מיכל שיר סגמן:  כולי תקווה שתמצא בליבך את הכוח לסלוח לכולנו על העוול העצום שאנחנו וחמאס בעצם גרמנו לך

מיכל שיר סגמן:       ועכשיו ברצינות

מיכל שיר סגמן:  אתה הראש, אתה אשם

מיכל שיר סגמן:  תתבגר, קח אחריות ולך

משה סולומון: תודה רבה

משה סולומון:  כעת לדובר הבא, חבר הכנסת גלעד קריב

משה סולומון:  בבקשה, לרשותך חמש דקות

גלעד קריב: אדוני היושב-ראש, עמיתיי חברי הכנסת, גברתי השרה, ערב טוב לכולם

גלעד קריב:  גם אני כמו קודמיי משתתף בצער המשפחות ששכלו את בניהן הגיבורים ביממה האחרונה בקרבות בעזה

גלעד קריב:       תראה, אדוני היושב-ראש, לא אחת אני עולה כאן לדוכן, ומתפקד כמעין במאי של ערוץ הכנסת

גלעד קריב:  כי לא חשוב רק מי עומד על הדוכן ומה יש לו להשמיע, חשוב גם מי נמצא במליאה על מנת להקשיב

גלעד קריב:  לצערי, פעם נוספת אין לי ברירה ואני חייב להתייחס לעובדה שמלבד אדוני היושב-ראש וגברתי השרה, שבמקרה באים מאותה סיעה, אין כאן אף חבר קואליציה, בדיון החשוב והקריטי הזה

גלעד קריב:  אף לא חבר קואליציה אחד שחושב שדיון מהותי בשאלת השוויון בנטל והנשיאה המשותפת מצדיק הקשבה

משה סולומון: שוויון בזכות לשרת

גלעד קריב: נכון, הגדרה טובה

גלעד קריב:  הלוואי שכל חברי הקואליציה היו מאמצים את הגדרתך, היושב-ראש

גלעד קריב:  אבל באמת, אפילו לא, מחמת הנימוס הציבורי, אפילו אין תורנות בין חברי הקואליציה

גלעד קריב:  גברתי השרה חייבת לשבת כי הנוהל מחייב הימצאות של שר או שרה במליאה; אדוני היושב-ראש הוא היושב-ראש; אפילו את המחווה הנימוסית הזאת, של להקרין לציבור שבדיון שעוסק בסוגיה כל כך רגישה, כל כך פוצעת, כל כך מקוממת, יש תורנות בין חברי הקואליציה לשבת ולהאזין

גלעד קריב:       ובאופן ספציפי, מן הראוי להפנות את מצלמות ערוץ הכנסת לעובדה שאף אחד מחברי הכנסת בסיעות החרדיות לא טורח לשבת כאן באולם, לנסות ולהקרין לציבור שלמרות חילוקי הדעות, למרות שהם כבר שנים ארוכות, כולל עכשיו, בעיצומה של מלחמה, עסוקים בהגנה הנחרצת על העיוות המוסרי, הציוני והדמוקרטי הזה, של אוכלוסייה של למעלה ממיליון ישראלים שלא שולחת את בניה ובנותיה להגן על גבולות המדינה, לפחות שהם יקרינו שאוזניהם פתוחות לזעקות הכאב שעולות מקהלים הישראליים האחרים

גלעד קריב:  דרך ארץ

גלעד קריב:  דרך ארץ פשוטה של לאותת לאותם מילואימניקים, לאותם בני ובנות זוג של מילואימניקים, לאותם הורים חרדים, לאותם ילדים שממתינים לאבא ולאימא שיחזרו הביתה, להקרין להם שהזעקה לפחות לא נופלת על אוזניים ערלות

גלעד קריב:       אבל הם? הם עסוקים בלחגוג את הניצחון שלהם בצפת; הם עסוקים לחגוג את הניצחון שלהם בערד – לקחו ראש עיר ששירת בצה"ל, בעל דרגה בכירה בצה"ל, הביסו אותו, המליכו תחתיו אדם אחר, הכול בסדר

גלעד קריב:  הם עסוקים בניצחונות

גלעד קריב:  הדיון הזה על חלוקה שוויונית בנטל זה לא לעניין שלהם

גלעד קריב:       תראה, אדוני היושב-ראש, החוק הזה עצמו בא לתת מענה לצורך אמיתי של צה"ל, ואנחנו לא אדישים לצרכים של צבא ההגנה לישראל בעיצומה של מלחמה

גלעד קריב:  ואם היינו בוחנים הערב הזה רק את החוק עצמו, אז אולי מן הראוי היה להצביע בעדו, מכיוון שא', הוא משרת צורך אמיתי של הצבא; ב', ועדת החוץ והביטחון עסקה בו רבות וצמצמה את ממדיו והפכה אותו ליותר מידתי

גלעד קריב:  אבל מה לעשות, לא דנים בחוק רק לגופו

גלעד קריב:  כאן בכנסת מאשרים חקיקה גם מתוך ראייה כוללת

גלעד קריב:  והראייה הכוללת היא שממשלת ישראל והקואליציה מצפצפות על הציבור שנושא בנטל השירות

גלעד קריב:  מספרים שבתקציב יש 9 מיליארד ש"ח, אבל אין; מספרים שנותנים הטבות, אבל אין באמת הטבות

גלעד קריב:       המצב הזה, של קואליציה ערלת אוזניים וערלת לב, שלוקחת את ההתגייסות לשירות הסדיר ולשירות המילואים כדבר מובן מאליו, לקואליציה ערלת הלב הזאת צריך לומר: עד כאן

משה סולומון: תודה רבה

משה סולומון:  כעת לדוברת הבאה, חברת הכנסת נעמה לזימי

משה סולומון:  בבקשה, לרשותך חמש דקות

נעמה לזימי: תודה רבה, כבוד יו"ר הישיבה

נעמה לזימי:  אני רוצה לספר לך שכשאני פוגשת אזרחים, חיילים שחזרו ממילואים, הם משוכנעים שאין שום סיכוי שהאי-שוויון בנטל יימשך

נעמה לזימי:  הם משוכנעים עמוק עמוק שאין דבר כזה שהממשלה לא תשנה את המציאות הזאת; שבעצם הכול השתנה מאז האסון הנורא והמלחמה והצרכים החדשים; שבוודאי חוק הגיוס הולך להשתנות; ובוודאי שלא יעמיקו את הנטל עליהם

נעמה לזימי:  אני אומרת להם: יש פה ממשלה שלא באירוע מאז האסון

משה סולומון: החוק הזה לא אומר את זה

נעמה לזימי: זה הכול ביחד

נעמה לזימי:  תגובת המדינה היום על הגיוס המוקדם של המכינות והשי"ן-שי"נים, מה היא אומרת? שהתפקיד של ישיבות ההסדר יותר חשוב

נעמה לזימי:  מה זה אומר?     

מיקי לוי: יותר חשוב מטיפול בנוער נושר

נעמה לזימי: לא

נעמה לזימי:  משרד הרווחה מוציא מכתב על הפגיעה האנושה; משרד החינוך נכנס גם הוא, אומר: על הפנים הדבר הזה, מסכן לגמרי את מפעל השי"ן-שי"נים

נעמה לזימי:  המדינה, כעמדה – משהו כאן לא רק לא מנוהל, זה ממש מכוון – יד ימין לא יודעת משמאל

נעמה לזימי:  יש פה ממש מדיניות שפשוט בנויה על אפליה, ומנסים למרוח ולמרוח

נעמה לזימי:  איזה מזל אחד יש לנו, המזל שלא הצלחתם לרסק את בית המשפט ובג"ץ לפני האסון הזה – וגם אתה כנראה מבין, אני לא אחייב אותך לומר – המזל, שעוד יש איזה שומר סף שיגיד: תתעוררו, למען השם

נעמה לזימי:       עכשיו, אני רוצה להגיד לך משהו

נעמה לזימי:  אני היחידה שמדברת את הנקודה הזאת, אבל אני אומרת שאם אני לא אגיד את הדברים האלה, לא יהיה מי שיגיד אותם

נעמה לזימי:  כשאנחנו יודעים שצורכי המערכת השתנו – ואגב, אני רוצה להגיד לך, לפני המלחמה והאסון האמנתי שבכל הסיפור של חוק הגיוס צריך להגיע לאיזו פשרה

נעמה לזימי:  לא הייתי לעומתית

נעמה לזימי:  אני אגיד לך גם למה, אמרתי, אם הצבא לא צריך, בואו ננסה להגיע להסכמה, למתווה שיגיד כמה כן יתגייסו, בואו נעשה משהו שיפתור את הסיטואציה הזאת

נעמה לזימי:  אבל המציאות השתנתה, גם אני מבינה את זה

נעמה לזימי:  העולם לא כמנהגו נוהג כשכל מה שמסביב בכאוס

נעמה לזימי:      בסופו של דבר, אנחנו מעמידים פה את האוכלוסייה הכי משרתת, את הקצינים הקרביים ואת החיילים הקרביים, בסיטואציית נטל מוגדלת

נעמה לזימי:  תגיד לי אתה, בסופו של דבר – אני אומרת את זה כל הזמן, ואני אגיד את הטיעון הזה – האם אנחנו הולכים לפגוע ביודעין תעסוקתית ובפרנסתם של האנשים האלה?      קודם כול, אתה אומר לקצינים קרביים: אל תקימו עסק בחיים שלכם

נעמה לזימי:  אין טעם, לא תוכלו להחזיק אותו

נעמה לזימי:  הנטל עליכם בכל שנה יהיה גדול

נעמה לזימי:  ואם יתפתחו חלילה עוד חזיתות או אם יהיה עוד דבר – יהיה גדול יותר

נעמה לזימי:  המדינה, אתה יודע, לא נותנת רשת ביטחון לעצמאים, לא מפעילה נוהל חירום אוטומטי לעסקים קטנים ועצמאים, אלא נלחמת בהם בזמן חירום

נעמה לזימי:  אז כבר אתה מוריד אוכלוסייה, אומר לה: אין טעם בכלל

נעמה לזימי:       חיילים קרביים וקצינים קרביים, כשהם ילכו למקום עבודה, לא יקימו עסק, מקום עבודה

נעמה לזימי:  ובקורות חייהם עכשיו, עם הגדלת נטל הגיוס, לא רק בהוראת השעה הזמנית, אלא לפי צורכי המערכת, כי אין פה שוויון בנטל, וכל עוד חרדים לא יתגייסו בצורה אחרת – יעמיסו על הציבור המשרת יותר, זה ברור לכולנו

נעמה לזימי:  אני לא רוצה שנגיע ליום שבו מעסיקים יתחילו לחשוב בדיוק כמו שהם חושבים על נשים בתקופת הפריון, האם משתלם או לא משתלם לקחת את האיש האיכותי הזה, הקצין הקרבי הזה, להעסקה

נעמה לזימי:  אף אחד לא שוקל את זה

נעמה לזימי:      אני אומרת את זה, לא כי אני באה לנבא איזה חזון רע, אלא כי בסופו של דבר מייצרים פה מצב שיהיה קוטבי מדי, ויעשו את השיקולים הללו

נעמה לזימי:  אולי לא יגידו את זה פומבי, אולי לא כל דבר – יעשו את השיקולים הללו

נעמה לזימי:  אם עושים את השיקולים הללו לנשים בגיל הפוריות, שבמקסימום ייעדרו X זמן, תחשוב מה יקרה לקצין קרבי שצריך להתגייס ל-80 יום שנה אחר שנה

נעמה לזימי:      יש כאן כשל מוסרי, ערכי, פגיעה מכוונת בחיילים וקצינים קרביים, ויש כאן העמקה של מציאות שלא יכולה להתקיים עוד

משה סולומון: תודה רבה

נעמה לזימי: סיימנו? אני יכולה לסיים בהקראת שיר? תודה רבה

נעמה לזימי:  אני רוצה להקריא את שירה של יונית נעמן "העולם נעצר על סף המילה": "הינה אבא / אמר יואלי / בדרך לגן החדש

נעמה לזימי:  / על המדרכה שבקצה אצבעו המורה / ראיתי איש צעיר / צועד לבוש מדים / של צבא ההגנה

נעמה לזימי:  / זה לא אבא, / אמרתי לבני, / ועצרתי באמצע משפט

נעמה לזימי:  / המילים זה חייל / נעמדו / בגרוני / דום מתוח

נעמה לזימי:  // שלא ידע עדיין / לאן הולכים חיילים / מה עושים צבאות / איך עומדים דום

נעמה לזימי: " תודה רבה

משה סולומון: תודה רבה

משה סולומון:  וכעת הדובר הבא, חבר הכנסת משה טור פז

משה סולומון:  בבקשה, לרשותך עשר דקות

משה טור פז: תודה רבה, אדוני היושב-ראש

משה טור פז:  חבריי חברי הכנסת, בפתח דבריי אני רוצה להודות לחבר הכנסת יולי אדלשטיין, יו"ר ועדת החוץ והביטחון, על המאמץ שהוא עשה להקטין את הנזק של החוק הזה

משה טור פז:  בקיצור שהוא דרש מהצבא יחד איתנו, חברי הוועדה, ועם זאת, עם זאת מדובר במעט מדי ומאוחר מדי

משה טור פז:      לפני שאני מתייחס לדברים שהכנתי, אני רוצה להקריא אחד מכמה מכתבים שקיבלתי בימים האחרונים מהורים של חיילים: שלום רב, אנחנו הורים של – יחידה זו וזו, רוצים לשתף אתכם בדאגתנו הגדולה לבנינו

משה טור פז:  הבנים שלנו החל מ-7 באוקטובר מעורבים באופן אינטנסיבי, נמצאים בחוד החנית של הלחימה בעזה

משה טור פז:  בשבוע הראשון למלחמה נלחמו בעוטף, היו מעורבים בקרבות עזים, נחשפו למראות מזעזעים

משה טור פז:  מייד לאחר מכן, עם הכניסה הקרקעית, איבדו שניים מחבריהם ליחידה

משה טור פז:  הם המשיכו בלחימה למרות מורכבות האירועים, עשו כל שהתבקשו, כל שביכולתם, לתרום בצורה משמעותית במלחמת האין-ברירה שאליה נקראה מדינתנו, כל זאת תוך שהייה ממושכת, לחימה בעזה, כמעט ללא יציאות והתאווררויות

משה טור פז:      הבנים שלנו היו אמורים להשתחרר באפריל הקרוב

משה טור פז:  לאחר הפוגה קצרה, לפני שבועיים, הודיעו להם, אחרי שהם שוב נכנסו, שהם מצטרפים למילואים והם יתחילו שוב שירות נוסף

משה טור פז:  וכאמור, בכל פעם שהם עמדו לסיים השחרור שלהם נדחה

משה טור פז:  עכשיו הוא מיועד לעוד שבוע, באמצע מרץ, לא סופי

משה טור פז:      שוחחנו עם בנינו, הבנו שחלק גדול מהם אחרי חמישה חודשים כמעט רצופים בעזה – שחוקים, מותשים, זקוקים בדחיפות להתאווררות

משה טור פז:  נציין שלמרות הכול הם לא קיימו שיחות עם קב"ן, ומצד שני הם מוכנים לחזור

משה טור פז:       חשיפה ממושכת למלחמה, למתח, תוך אובדן חברים, מסכנת את בריאותם הנפשית והפיזית של ילדינו

משה טור פז:  גם החיילים בעלי החוסן הגבוה ביותר לא מסוגלים לעמוד נפשית ופיזית במלחמה לאורך זמן כה ממושך

משה טור פז:  אנחנו מרגישים את הידלדלות הכוחות הנפשיים שלהם, ברור לנו כמובן שהם ימשיכו לשרת

משה טור פז:  אנחנו פונים אליכם למצוא פתרון מיידי לעניין ההתאווררות שלהם

משה טור פז:      וזה, אולי, אדוני היושב-ראש, לב העניין

משה טור פז:  הילדים האלה ימשיכו לשרת

משה טור פז:  איך שהם יסיימו את השירות הסדיר הם יעברו למילואים, והם יתחילו שוב

משה טור פז:  הייתי אומר בשיחות לחיילים צעירים שהגיעו אליי כשהייתי מג"ד: תקשיבו, חבר'ה, עד עכשיו שיחקתם בסדיר, עכשיו זה העסק האמיתי

משה טור פז:  יש לכם 20 שנה איתנו

משה טור פז:      עכשיו רוצים שזה יהיה 21

משה טור פז:  אז אני אומר: לפני שאנחנו מאריכים את השירות למי שכבר משרת, לאלו שכבר כמעט חצי שנה עצרו את השגרה שלהם, ולצד הקדמת הגיוס לשנות השירות, למכינות וגם לתלמידי ישיבות ציוניות, אני רוצה להזכיר מחדש מה מבקשים פה

משה טור פז:  ושוב, היום לא מדובר בחוק המלא

משה טור פז:  אנחנו עכשיו בשיטת השלבים של נתניהו – הארכת שירות בשנה בסך הכול, עם כמה חודשים, ואז נראה מה יהיה אחר כך

משה טור פז:  כאילו אחר כך יהיה יותר קל

משה טור פז:      יותר מ-13,000 חיילים עברו תהליך שונה של פציעה, בין אם פציעה פיזית או נפשית; 563 נהרגו

משה טור פז:  צה"ל זקוק לאלפי לוחמים נוספים

משה טור פז:  בצה"ל מודים, נכון, 540 חרדים התגייסו מתחילת המלחמה, עוד כמה מאות עברו טירונות קצרה ונקראו למילואים עורפיים

משה טור פז:  זה נהדר, אבל זאת טיפה בים

משה טור פז:  כשצה"ל צריך באמת, למי הוא קורא? לאותם 1,300 מהמכינות והשי"ן-שי"נים, מישיבות ההסדר והישיבות הגבוהות

משה טור פז:      לפי הנתונים של אכ"א, במלחמה הזאת השתתפו כ-300,000 חיילי מילואים, מתוכם יותר מ-40,000 חיילות, 112,000 מתוכם הם בעלי משפחות, בואו נבין את זה, לא ילדים בני 22

משה טור פז:  ואז שאל בג"ץ השבוע את ממשלת ישראל: למה אי-אפשר לגייס בחורי ישיבות? אנחנו מצטרפים לשאלה

משה טור פז:  אנחנו לא רק מצטרפים לשאלה, אנחנו כועסים

משה טור פז:  האם יהיה שלב כלשהו בחיי מדינת ישראל שבו ההנהגה החרדית, חברי הכנסת, הרבנים, יגידו: ואלכ, הגזמנו, לא צריך כל כך הרבה?     אדוני היושב-ראש, השבת נקרא את פרשת כי תשא

משה טור פז:  המצווה הראשונה בפרשה היא מצוות מחצית השקל

משה טור פז:  מה כתוב על המצווה הזאת? "העשיר לא ירבה והדל לא ימעיט ממחצית השקל לתת את תרומת ה' לכפר על נפשֹתיכם"

משה טור פז:  לא מזמן קראנו את פרשת תרומה, שם גם כן נקבע מס

משה טור פז:  שלוש תרומות אמורות בכתוב

משה טור פז:  התורה באה ואומרת: תקשיב, יש חלקים מתרומת המשכן שהם התנדבות, "איש אשר ידבנו ליבו תקחו את תרומתי", ויש חלק שהוא מס אחיד לכולם – כולם חייבים לשלם אותו – "העשיר לא ירבה והדל לא ימעיט", כולם משתתפים במלאכת המשכן

משה טור פז:  היחס הוא שניים לאחד: שתי תרומות הן חובה, אחת היא התנדבות

משה טור פז:  כן, גם במלאכת המשכן היה מיזוג בין חובה לבין נדבה

משה טור פז:  זק"א זה נהדר

משה טור פז:  מד"א זה מדהים

משה טור פז:  רוצים להמשיך אחרי גיל גיוס? עוד יותר טוב

משה טור פז:  אבל יש חובות, חברים

משה טור פז:  להיות חבר במדינת היהודים דורש חובות מכל אזרחי המדינה

משה טור פז:       הרב יונתן זקס, רבה הראשי של בריטניה, זיכרונו לברכה, כותב על הפרשות האלה משהו ממש קשה

משה טור פז:  הוא אומר: למה נקרעה ממלכת שלמה מייד עם מותו ונפרדה לממלכת יהודה וממלכת ישראל, שלב שהיה בעצם השלב הראשון בחורבן? ברגע האמת, כשמגיע רחבעם בנו, הוא אומר לאנשים שפנו אליו להקל על העול

משה טור פז:  מה זה העול? העול הוא בניית המקדש, מקדש שלמה

משה טור פז:  "אבי יסר אתכם בשוטים ואני איסר אתכם בעקרבים" – אני אכביד את העול

משה טור פז:  אומר הרב זקס: בעוד שבמלאכת המשכן ידע הקדוש ברוך הוא להטיל חלק תרומה וחלק נדבה ולהדגיש לעם ישראל שהוא עושה את הדברים מרצונו גם אם הוא קובע לו חובות, במקדש זה לא היה כך

משה טור פז:  150,000 עובדים הכבידו את עולם על עם ישראל, ואז ברגע האמת, ברגע ששלמה הלך לעולמו, עם ישראל מרד, המלוכה התפצלה, הסוף היה קרוב

משה טור פז:      במלחמת חרבות ברזל אנחנו נכוחים בהירתמות האדירה של עם ישראל הנפלא: התנדבות אדירה, הירתמות, תפארת

משה טור פז:  מי בהגנה, מי בעורף, מי בחמ"ל, מי בשטח

משה טור פז:  אבל החובות – החובות לא מקבלות מענה

משה טור פז:  יסודות הבנייה הם יסודות של חובה

משה טור פז:  "לא עליך המלאכה לגמור, ולא אתה בן חורין להיבטל ממנה" – אין פטור מהיסודות, לכן אדני המשכן נבנו דווקא מתרומת החובה, לא מהרשות

משה טור פז:  את היסודות בונים על חובה

משה טור פז:  כמו במשכן תרומת חובה, גם במדינת ישראל ביטחון לא יכול להיות נדבה – כולם משתתפים באופן שווה, או לפחות כמיטב יכולתם, במלחמה על חיינו במאבק ההישרדות

משה טור פז:  כל הנספחים – אירוח, אוכל טעים, סולידריות חברתית, רוח חיזוק, רוח התנדבותית ישראלית מופלאה – הם בונוס

משה טור פז:  זו התנדבות, אבל היא לא מספיקה, אנחנו צריכים את כולם ליסודות

משה טור פז:       אתה יודע, אדוני היושב-ראש, היה איכר אחד שעשה ניסוי

משה טור פז:  הוא אמר: אני מוציא כל כך הרבה על אוכל לסוס שלי, אני אוריד קצת, לא נורא

משה טור פז:  הוריד קצת יום אחד – הסוס היה אותו דבר; הוריד קצת ביום השני – הסוס עבד כמו סוס; עבר היום השלישי, היום הרביעי – הסוס עדיין עובד

משה טור פז:  האיש אומר: נהדר

משה טור פז:  ביום החמישי הסוס מת מרעב

משה טור פז:  אמר האיכר: ואללה, כמעט הצלחתי, הסוס כמעט הצליח

משה טור פז:  היה לי פטנט, סוס שעובד בלי אוכל

משה טור פז:  במדינת ישראל הסוסים רעבים, עמוסים, הם לא יכולים לעבוד יותר לבד

משה טור פז:  מה שהם מבקשים מאיתנו זה את הנדבך הראשון בהרחבת חובות המילואים

משה טור פז:       אני יודע, אדוני היושב-ראש, שגם אתה עשית שנים רבות במילואים

משה טור פז:  מילואים הם בעצם – אני אגלה לכם סוד – התנדבות

משה טור פז:  כלומר, הם חובה, אבל מי שרוצה יכול להשתמט

משה טור פז:  אף מג"ד לא יעמוד בפני חייל שיאמר: אני לא יכול כבר יותר

משה טור פז:  אי-אפשר באמת לחייב מילואים, בטח לא בקרבי

משה טור פז:  מה, אני אשים את המאג על החייל ואומר לו "סחב" כשהוא לא רוצה לסחוב? אז עכשיו מה אנחנו באים? אנחנו מחייבים בחוק

משה טור פז:  יש המון מתנדבים במילואים, חלקם שילמו בחייהם בחרבות ברזל

משה טור פז:  חברים, להגדיל את החובה? בואו נתחיל בלחייב את מי שמחויב באמת, בואו נפסיק את ההשתמטות, בואו נפסיק להעמיס על הפראיירים הישראלים

משה טור פז:  תודה

משה סולומון: תודה רבה

משה סולומון:  כעת לדובר הבא, חבר הכנסת ירון לוי

משה סולומון:  בבקשה

משה סולומון:  לרשותך עשר דקות

משה סולומון:  בבקשה

ירון לוי: אדוני היושב-ראש, כנסת נכבדה, רציתי להתחיל דווקא עם קטע של שיר של שלמה ארצי, שמתחבר – כל אחד עושה פרשנויות כאלה ואחרות לשירים – תחת שמי ים התיכון: "חצי עולם בדוחק מתקיים, / חצי עולם שונא חצי, / בגוף שלי צמרמורת

ירון לוי:  / מתערב מי אויב ומי ידיד"

ירון לוי:      בתקופה האחרונה אנחנו נוטים לשים דגש רב על הביחד, המשותף, הישראלי, המקרב, המקרב בינינו

ירון לוי:  בימים הראשונים של המלחמה הצלחנו לשים את המחלוקות בצד והתיישרנו עם הסיסמה "יחד ננצח"

ירון לוי:  אני מאמין בסיסמה הזאת, היא מדויקת, היא נכונה ומעבירה באופן פשוט את הלך הרוח של החברה הישראלית

ירון לוי:  מדינת ישראל הוקמה על ידי אנשים – גברים, נשים, חילונים, דתיים, חרדים, מזרחים ואשכנזים – קיבוץ גלויות אחד גדול

ירון לוי:  הייתה להם מטרה אחת משותפת: הקמה ובנייה של מדינה יהודית ודמוקרטית בארץ ישראל

ירון לוי:  כולם התגייסו

ירון לוי:  אני מניח שהסיסמה שלהם באותם ימים הייתה: ביחד נילחם, ביחד נבנה יישובים, ביחד נבנה תרבות ישראלית ונשמור עליה

ירון לוי:  יחד

ירון לוי:  החברה שלנו זקוקה לביחד הזה

ירון לוי:  אי-אפשר להגיד "ביחד ננצח" כשאין באמת ביחד

ירון לוי:      השבוע הפגינו אלפי אנשים מול בג"ץ בדרישה מאוד פשוטה: גיוס הוגן

ירון לוי:  אני מסכים עם כל אותם אנשים שצעקו "שירות הוגן לכולם"

ירון לוי:  כל צעיר וצעירה בגיל 18 צריכים להתגייס ולעשות שירות צבאי או שירות לאומי

ירון לוי:  כל צעיר וצעירה בגיל 18 צריכים לשרת למען המדינה

ירון לוי:  שירות למען המדינה זה לא נטל

ירון לוי:  אי-אפשר להמשיך ולסחוב את האלונקה הזאת לבד

ירון לוי:  המלחמה הזאת הוכיחה שמה שהיה הוא לא מה שיהיה

ירון לוי:  בין כל קבוצות המפגינים הרבות היו בהפגנה קבוצה של נערים ונערות, חלקם מתנועות נוער; היו כאלה שעושים שנות שירות, נמצאים במכינות קדם-צבאיות

ירון לוי:  הם באו למחות על כך שאין שירות גיוס הוגן לכולם

ירון לוי:  לחלקם הקדימו את הצווים, והם יצטרכו לעזוב את המכינה באמצע השנה ולהתגייס

ירון לוי:  הם עושים את זה בראש מורם ובכבוד ובאהבה למדינה, למרות שהם משלמים את המחיר של חוסר השוויון שהמדינה הזאת יוצרת

ירון לוי:  הם הפתרון הקל שיש למדינה לגייס צעירים לצבא בזמן מלחמה בלי לקבל התנגדות

ירון לוי:      אגב, היה מרגש לפגוש אותם בהפגנה

ירון לוי:  לראות צעירים שבאים להפגין ולמחות על זה שהם רוצים לשרת את המדינה ולתרום למדינה במכינה שנה לפני הגיוס שלהם, והם אומרים: אנחנו נתגייס לצבא, אבל יש גם עורף שאנחנו צריכים לדאוג לו

ירון לוי:  יש ילדים של מפונים, יש ילדים עם בעיות בבית

ירון לוי:  מדובר על אלפי ילדים שאותם חבר'ה צעירים – הם כבר לא נערים ונערות – מחזיקים

ירון לוי:  העורף של החברה זקוק להם

ירון לוי:  והם נלחמים בשביל הילדים האלה ובשביל להגיד לנו כאן: חבר'ה, תסתכלו עלינו

ירון לוי:  אנחנו נבחר להתגייס למדינה, ואנחנו נתגייס למדינה, אבל בזמן שלנו

ירון לוי:  זה היה משהו ממש מרגש, וחבר'ה שבאים לדבר על הדבר ההוגן הזה שאנחנו צריכים ולא על נטל

ירון לוי:  לשרת את מדינת ישראל בצבא זה לא נטל

ירון לוי:  אסור לדבר במונחים כאלה

ירון לוי:  הורגלנו לזה שזה נטל – זה לא נטל

ירון לוי:      ביום חמישי שעבר אני וחברי חבר הכנסת אלי דלאל הובלנו את כנס ההוקרה למכינות הקדם-צבאיות ושנות השירות

ירון לוי:  זה היה אירוע מרגש

ירון לוי:  החניכים שיתפו אותנו בתחושות שלהם על איך הם רואים את המדינה, איך הם רואים את החברה במדינת ישראל, מה משותף פה, וכמובן, דיברנו על הגיוס

ירון לוי:      אני חייב לומר לך, כבוד היושב-ראש, יש לנו נוער מדהים

ירון לוי:  אפשר לראות בעיניים שלהם את הניצוץ הזה שאני חושב שחסר כאן להרבה אנשים שמדברים בינם לבין עצמם

ירון לוי:  גם הנוער הזה – בעיקר מהנוער הזה יש הרבה מה ללמוד

ירון לוי:  אנחנו צריכים לדאוג להעביר להם מדינה טובה יותר עם עתיד טוב יותר, ואת כל זה נוכל לעשות רק ביחד

ירון לוי:  את כל זה אנחנו נוכל לעשות רק אם נפסיק להתעסק בסגירת חשבונות אחד עם השני ונתמקד במה שקורה בחיים מחוץ למליאה, בחברה הישראלית

ירון לוי:       יש כאן מעין תפיסה, בבניין הזה, שאיש הישר בעיניו יעשה, אבל זה לא עובד ככה, כי אי-אפשר לנהל מדינה ככה ואי-אפשר לנהל צבא ככה

ירון לוי:  בעיצומה של המלחמה הממשלה מביאה חוק נוראי כזה, שצריך לומר שהוא מפלה באופן בוטה בין חלקי החברה

ירון לוי:  אחרי 7 באוקטובר זה היה צריך להיות ברור לכולם שכל צעיר וכל צעירה מחויבים בשירות צבאי או לאומי

ירון לוי:  כנראה שזה ברור לכולם חוץ מהממשלה

ירון לוי:  מעיקרי החוק שהממשלה מציעה – להעלות הארבעה חודשים נוספים את השירות לגברים, להעלות את גיל השחרור ממילואים לגיל 46 ולהוסיף ימים במילואים לחיילים וקצינים משוחררים – זה לא גיוס הוגן

ירון לוי:  זה לא פותר את המצב

ירון לוי:  זה לא "ביחד ננצח"

ירון לוי:  זה לא עושה כלום חוץ מלהעמיק את הקרע בחברה שאומרת שיש צד אחד שנרתם למלחמה וצד אחד שמתעלם מהמלחמה כאילו לא הייתה

ירון לוי:       אבל הבעיה שלנו היא לא רק בצבא, הבעיה כאן היא בתפיסה של שר האוצר, שמוביל את המדינה למשבר כלכלי: הורדת דירוג האשראי; העלאת מיסים שתשפיע על כולנו

ירון לוי:  אין באמת סדר עדיפויות חדש לממשלה, והיא לא מבינה את גודל השעה

ירון לוי:  התקציב הוא חסר אחריות

ירון לוי:  יש כאן כסף לפוליטיקה ולא לאזרחים

ירון לוי:  אותם משרדי ממשלה נשארים, עשרה משרדים מיותרים שאגף התקציבים של משרד האוצר המליץ לסגור

ירון לוי:  לא עשו את זה כי אין באמת מלחמה; אין באמת גירעון תקציבי; אנחנו לא באמת במשבר חברתי

ירון לוי:  הכול כאן בכאילו יש כאן מן אקווריום כזה שנמצאים בו ואנחנו רבים אחד עם השני, מטיחים אחד בשני, ויש חברה בחוץ שהיא פצועה ומדממת, ואף אחד לא רואה אותה כאן

ירון לוי:       אדוני היושב-ראש, אני רוצה להתייחס לדבר שדווקא די משמח בהיבט של הצבא שלנו

ירון לוי:  פורסמה כתבה ב-ynet על זה שצה"ל חונך מרכז לשירותי בריאות הנפש, והוא מצביע על נתון מדהים – ש-85% מהלוחמים שנזקקו לטיפול חזרו ללחימה

ירון לוי:  זה מראה שכל עולם בריאות הנפש, שכולנו מדברים עליו בחודשים האחרונים – ואני ממש מקווה שהוא ישתפר גם בקהילה וגם בצבא – הוא תופס את הבמה ומוכיח את עצמו

ירון לוי:  30,000 לוחמים עברו שיחות קבוצתיות עם קב"ן

ירון לוי:  כשאתה נמצא בקרב, מסתבר, יש פציעות שאתה לא יכול לראות אותן בעין, והצבא מבין את זה ומטפל בזה וזה מוכיח את עצמו

ירון לוי:  1,730 חיילים טופלו על ידי צוות תגובות קרב; 85% מתוכם, מתוך 1,730 החיילים, גם חזרו ללחימה

ירון לוי:  זה דבר חשוב מאוד שהצבא עשה

ירון לוי:       ואני מקווה שאנחנו נשכיל בבית הזה להבין שיש ציבור שלם שמסתכל עלינו ולא מעניין אותו אם השר שתה וודקה או שתה ויסקי, אם יש לחבר כנסת רולקס או שהוא נוסע בלקסוס

ירון לוי:  מעניין את הציבור איך לסגור את החודש; מעניין את הציבור ואת האימהות ואת ההורים שהילדים שלהם נמצאים בקרב, איך הילדים שלהם חוזרים בריאים ושלמים

ירון לוי:  תודה רבה

משה סולומון: תודה רבה

משה סולומון:  וכעת הדוברת הבאה, חברת הכנסת שלי טל מרון, בבקשה

משה סולומון:  לרשותך 15 דקות

משה סולומון:  את בטח תסיימי בזמן, אחרי 15 דקות

שלי טל מירון: אשתדל מאוד להיות דייקנית

שלי טל מירון:  תודה רבה, אדוני היושב-ראש

שלי טל מירון:  כנסת נכבדה, האמת היא שאני קצת עצובה לראות שהמליאה כל כך ריקה כשאנחנו דנים בנושא כל כך חשוב, כי יש פה באמת באמת הזדמנות היסטורית, בעיניי, והייתי רוצה שהשיח שמתחולל עכשיו בחברה הישראלית יבוא לידי ביטוי פה ושיהיה כאן שיח אמיתי, שכל חברי הכנסת יושבים פה וחושבים ביחד איך אנחנו פותרים את הנושא הזה

שלי טל מירון:  אז ככה הייתי חייבת לתת את ההקדמה הזאת

משה סולומון: אני חייב לומר שהשיח בנושא הזה בוועדת החוץ והביטחון היה ארוך

משה סולומון:  הוא לא הוגש לכאן כמו שהגיע לשם, הדיון הזה נעשה שם

משה סולומון:  את צודקת שגם פה הדיון צריך לקרות, אבל הדיון העמוק נעשה בוועדת החוץ והביטחון

שלי טל מירון: בסוף אני לא חברה בוועדת החוץ והביטחון, ו-120 החברים שיושבים פה יקבעו את עתידה של מדינת ישראל ושל החברה הישראלית, והייתי שמחה שיהיה פה שיח אמיתי אמיתי אמיתי, של כולם כאן, שאנחנו חושבים ביחד איך אנחנו בונים ביחד את הגורל המשותף שלנו במדינה הזאת

שלי טל מירון:       אדוני היושב בראש, כנסת נכבדה, אני עומדת כאן היום מובכת מאוד, מובכת שאתם, חברי הממשלה והקואליציה, הבאתם על עם ישראל – אתם מוליכים אותנו בעיניים פקוחות אל עבר תהום חברתית

שלי טל מירון:  מהרגע שהקמתם את הממשלה, בחרתם ביודעין, ובלי לחשוב שוב אפילו לרגע, ללכת נגד העם שלנו, נגד המדינה שלנו

שלי טל מירון:       המדינה שלנו קמה עם אתוס מכונן, אתוס של עבודה משותפת, של "אם לא נהיה תלויים זה בזה, נהיה תלויים זה לצד זה"

שלי טל מירון:  בלי הערבות ההדדית, בלי ההבנה שאנחנו צריכים לשתף פעולה, שכוחנו באחדותנו, לא הייתה קמה כאן המדינה הזאת, שיכולה וצריכה להיות המדינה הטובה בעולם, אור לגויים, בית לאומי לעם שפעמים כה רבות בהיסטוריה שלו עמד בפני השמדה, פוגרומים ומלחמות, אויבים שבכל דור ודור קמו עלינו להורגנו

שלי טל מירון:  ואתם, ללא רגשות חרטה, בוחרים בעצם לפרק אותנו מבפנים, עושים את העבודה עבור אלה שלא רוצים אותנו כאן, שמתבוננים במעשים שלכם בהנאה ומבינים שתחת ההנהגה הזאת אין לנו אלא לעמוד בפני האתגרים שהם מציבים בפנינו

שלי טל מירון:      החוק הזה, שהוא באמת בעיניי חרפה, ישים חלק אחד באוכלוסייה עם זכויות יתר, בעוד האחרים צריכים לשאת את המדינה על גבם, להקריב את חייהם, לצלק את נפשם, לאבד חברים, בני משפחה ואת היקרים להם

שלי טל מירון:  ב-7 באוקטובר שערי הגיהינום נפתחו עלינו: 1,400 נרצחים, מאות חללים, 253 אנשים, נשים, ילדים נחטפו אל תוך מנהרות השאול של החמאס בעזה

שלי טל מירון:  מאז וכבר כמעט חמישה חודשים בנינו ובנותינו נלחמים כדי להשיב את הביטחון לתושבי הנגב המערבי ולתושבי קו העימות בגבול הלבנון

שלי טל מירון:       אני לא אכנה את השירות בצבא לא עול וגם לא נטל

שלי טל מירון:  זו גאווה לשרת את המדינה שלנו

שלי טל מירון:  זו גאווה ללבוש את מדי צה"ל

שלי טל מירון:  אין בזה פחיתות של כבוד או משמעות

שלי טל מירון:  הגנה על המדינה שלנו לא מביכה אותנו, כמו שאתם בקואליציה ובממשלה נוטים לחשוב

שלי טל מירון:  חוק ההשתמטות הזה שאתם מגישים הוא מתנה פוליטית של הממשלה הכי אנטי-ציונית שאי פעם קמה פה לגורמים אחרים הכי קיצוניים, שאתם חוברים אליהם רק כדי לשמור על מקומו של ראש ממשלה כושל

שלי טל מירון:  גרוע מכך – ראש הממשלה הגרוע ביותר מאז קום המדינה מוכן למכור את המדינה רק בגלל שיקולים פוליטיים

שלי טל מירון:       בחודשים האחרונים בתי הבכורה משקיעה את זמנה ואת מרב כישוריה כדי לזכות בשיבוץ לשירות משמעותי

שלי טל מירון:  בתי בת ה-17 מבינה טוב יותר מכם מהי אהבת המדינה, מהי ציונות ומה ראוי לעשות עבור המדינה שהיא אוהבת

שלי טל מירון:  זה לא שהבת שלי נהנית מהטבות כמו חלק מהבנים והבנות של היושבים בבית הזה

שלי טל מירון:  היא אינה נהנית מפטור משירות או מתקציב עתק עבור לימודים

שלי טל מירון:  לבת שלי בעצם יש יותר אהבת מולדת וציונות מאשר לכל אחת ואחד ממי שיצביעו עבור החוק המחפיר הזה

שלי טל מירון:      לפני כמעט שלושה שבועות קיבלתי חזרה בלשכתי את הדובר היקר שלי אודי, אחרי שלחם בעזה במשך 120 ימים

שלי טל מירון:  המשפחה שלו זכתה בו בחזרה אחרי חודשים ללא שינה ועם חרדה

שלי טל מירון:  בת זוגו קיבלה אותו חזרה הביתה אחרי שנעדר למשך תקופה ארוכה וקשה

שלי טל מירון:  הוא סיפר לי על השירות שלו בחודשים האחרונים

שלי טל מירון:  הוא דיבר איתי על האנשים הנפלאים שמשרתים איתו ושירתו איתו בחודשים האחרונים ושהפכו מחברים למשפחה חרף השוני האדיר שקיים ביניהם

שלי טל מירון:  הוא אמר לי איך גם מול הסכנה הכרוכה במלחמה ובכניסה לשטח עוין ומאוים, היו דברים שהיו שווים את ההקרבה ואת הקושי והכאב, וכן, לא פעם גם את הפחד

שלי טל מירון:  במשך שנים, וגם בימים אלה ממש, אתם ושותפיכם הייתם מכנים אותו ואת חבריו "בוגדים במדינה"

שלי טל מירון:  ניסיתם להוציא אותם אל מחוץ למחנה, אותו מחנה שהוא קפץ להגן עליו באותה שבת שחורה ונוראה

שלי טל מירון:      ואתם, אתם לא מרגישים טיפה של מבוכה או חרטה על האופן שבו אתם מתנהלים

שלי טל מירון:  הבעיה היא שאתם לא מסתפקים רק בחוק ההשתמטות; לא מספיקה לכם האפליה לטובה של מגזר

שלי טל מירון:  גם הצעות חוק שצריכות לסייע למי שכן משרתים אתם בוחרים להפיל ולהכשיל

שלי טל מירון:  עוד לפני המלחמה הנחתי על שולחן הכנסת הצעת חוק חשובה שמשמעותה הצלת חייהם של חיילים משוחררים

שלי טל מירון:  הצעת החוק שלי הייתה אמורה לאפשר לחיילים משוחררים להשתמש בכספי הפיקדון שניתנים להם עם שחרורם מהצבא עבור טיפולים פסיכולוגיים ותרופות פסיכיאטריות עבור אלה שזקוקים להם

שלי טל מירון:  אתם כנראה לא יודעים אצלכם, בקואליציה של ההשתמטות, אבל כאשר חיילים יוצאים למלחמה או נחשפים לתכנים קשים של מוות והרס, רבים מהם יכולים לפתח תופעות פוסט-טראומטיות

שלי טל מירון:  פוסט-טראומה יכולה להתבטא באופנים רבים: היא יכולה לגרום לדיכאון, לחרדה ולקשיי הסתגלות למציאות החיים, קושי לשמור על מקום עבודה יציב, קושי לשמור על זוגיות וקשרים חברתיים, ובמקרים רבים, רבים מדי – גם לפגיעה בעצמם ואפילו למוות

שלי טל מירון:       אתם לא יודעים את זה כי אצלכם, ילדיכם, כל עוד זה תלוי בכם, לעולם לא יחוו שדה קרב, לעולם לא יאבדו חברים, לעולם לא ידעו איך זה מרגיש כשהכדורים שורקים מעל ראשיהם

שלי טל מירון:  אבל אפילו כשחלקכם, את ילדיכם אתם לא שולחים לקרב, את ילדיהם של אחרים אתם ששים לשלוח להילחם מלחמות אין-סופיות

שלי טל מירון:  כשהחוק הזה הגיע אליכם לדיון בוועדת השרים לחקיקה, קיבלתם את המלצת משרד הביטחון, שמתנגד מטעמים לא הגיוניים בעליל, אבל שוב, גם כאן, כשמדובר בחיי חיילינו, בחרתם בשיקולים הפוליטיים שלכם לפני שראיתם את טובת הציבור והמדינה

שלי טל מירון:  במקום להגיד בריש גלי שאתם לא מעוניינים לסייע לחיילים שנפשם נפגעה בלחימה, אתם בחרתם למסמס את הצעת החוק ודחיתם את הדיון בה בעוד שלושה חודשים, כי חיי אדם אינם קדושים בעיניכם אלא רק שלמות הקואליציה והממשלה

שלי טל מירון:  רק הכיסא חשוב ולא החייל ששומר על המדינה ומאפשר לכם לשבת על הכיסא הזה

שלי טל מירון:       הייתה לי האפשרות להעלות את החוק החשוב הזה כבר היום להצבעה

שלי טל מירון:  יכולתי להכריח אתכם כבר עכשיו לשבת פה ולהצביע נגד החיילים שלנו ונגד המדינה ולהביך אתכם בפני כל עם ישראל, ובעיקר בפני החיילים שלנו, אבל בחרתי לתת לכם את האפשרות לשנות את דעתכם, ההזדמנות לעשות פעם אחת מאז תחילת הקדנציה הזאת את הדבר הנכון, להראות שיש ביניכם עדיין אנשים שטובת העם שלנו קודמת לטובת הכיסא

שלי טל מירון:      אני מובכת כאזרחית ישראלית שאתם מנהיגים את המדינה באופן הזה

שלי טל מירון:  אני מובכת כאזרחית ישראלית שהכנסת הזאת הולכת לפגוע בציבור שאוהב את המדינה, שמגן עליה

שלי טל מירון:  אני מובכת כאזרחית ישראלית שיש לנו ממשלה שלמעשה חותרת תחת הציונות

שלי טל מירון:  זה מביך שאתם מקבלים החלטות הרות גורל בצורה הזאת

שלי טל מירון:  זה מביך שגם אחרי שבמשמרת שלכם קרתה הטרגדיה הנוראית ביותר שקרתה ליהודים מאז השואה, אתם עדיין נדבקים לכיסא

שלי טל מירון:  זה מביך שאתם נושאים תארים חשובים כמו חברי כנסת או שרים ואפילו ראש ממשלה

שלי טל מירון:  לעם שלנו מגיעה ממשלה שרואה אותו, שאוהבת אותו, שאוהבת את המדינה שלנו

שלי טל מירון:      לצערי, אתם מביכים את הביתה זה, אתם מביכים את המדינה, וזה אות קלון בהיסטוריה היהודית והציונית

שלי טל מירון:  הגיע זמנכם ללכת הביתה, והיה עדיף שתעשו את זה כבר לפני שנה; כנראה שמצבנו היום היה טוב יותר

שלי טל מירון:  תודה רבה

משה סולומון: תודה רבה

משה סולומון: כעת, לפני הדובר הבא – הודעה לסגנית מזכיר הכנסת

ראדה חסייסי: תודה

ראדה חסייסי:  ברשות יושב-ראש הישיבה, אני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק הסכמים קיבוציים (תיקון מס' 11 – הוראת שעה – חרבות ברזל) (הוראות מיוחדות לעניין הרחבת עניין הסכם קיבוצי כללי שנעשה בשל פעולות האיבה או פעולות המלחמה), התשפ"ג–2024, שהחזירה ועדת העבודה והרווחה

ראדה חסייסי:  תודה

משה סולומון: תודה רבה

משה סולומון: (קריאה שנייה וקריאה שלישית)     

משה סולומון: כעת הדוברת הבאה, חברת הכנסת דבי ביטון

משה סולומון:  בבקשה

משה סולומון:  לרשותך עשר דקות

דבורה ביטון: כבוד היושב-ראש, כבוד השרה, כנסת נכבדה, בימים אלה תושבי שדרות, העוטף, בחלקם התחילו לשוב הביתה

דבורה ביטון:  אשתף את כבודו שאתמול, אחרי ארבעה חודשים, שבתי לביתי, עשיתי צ'ק-אאוט - -     

משה סולומון: בשעה טובה

דבורה ביטון: - - והגעתי לבית, לבית שב-7 באוקטובר היה מוקף מחבלים

דבורה ביטון:  לומר שזו חוויה קלה או שאתה חוזר למציאות שהייתה מוכרת לך לפני? לא

דבורה ביטון:  עם זאת, לו הייתה לי האפשרות להסתכל בעיניים למרצח סנוואר, הייתי אומרת לו בשפה מאוד פשוטה וברורה: אנחנו ניצחנו

דבורה ביטון:  אנחנו נחזור, אנחנו נשקם, ותהיה תקומה נהדרת

דבורה ביטון:      כבודו, אני אשתף גם שביום שישי, בטרם קיבלתי את ההחלטה ואת האומץ להגיע, החלטתי שאת שישי-שבת, את השולחן האהוב עלינו, את המשפחתיות, אני אעשה ביום שישי

דבורה ביטון:  אבל מה שגרם לי יותר להחליט זה – מול החלון יש לי מגרש משחקים, וראיתי ילדים מתנדנדים, צוחקים, וחשבתי לעצמי: איך אנחנו נישאר במלונות מנותקים? הילדים הקטנים האמיצים האלה, שממשיכים את חייהם – בשבילם אנחנו צריכים להיות

דבורה ביטון:      אני חייבת לומר שהשבוע נפגשתי עם קבוצה שנקראת "פורום עוטף ישראל"

דבורה ביטון:  זה פורום שהוא באמת מכל המגדרים, בעוטף, שדרות

דבורה ביטון:  זה פורום שהמטרה שלו היא להפוך את תפיסת הביטחון שהביאה לטבח 7 באוקטובר מתפיסה של התמגנות לתפיסה של הסרת איום

דבורה ביטון:  עלה אפילו שהחצרות שלנו, שהגינות שלנו, יהיו עטורות במיגוניות

דבורה ביטון:  המראות האלה של מגרשי המשחקים וליד כל מגרש משחקים יש לך מיגונית וכשאתה הולך בכביש יש מיגונית – תחושה שהעיר שלך, שהסביבה שלך, כאילו נכבשה על ידי אנשי החמאס המתועבים

דבורה ביטון:       אני חייבת לומר שנכון שהחזרה של חלקנו הביתה זה ניצחון, אבל לא יהיה ניצחון עד שנשיב את כל החטופים הביתה

דבורה ביטון:  אני חושבת שזה הדבר שיכול מאוד להיות שיחזק ובכל זאת יוכיח שיש מי שעדיין מנסה ליצור איזשהו מנגנון חוסן עבורנו

דבורה ביטון:      בנוסף, אני רוצה להתייחס, כבוד היושב-ראש, לסוגיה ולדיון שלנו היום

דבורה ביטון:  כבוד היושב-ראש, אתה שירת בצה"ל, גייסת את ילדיך, ואני מניחה שדמם לא שונה מדם אחר

דבורה ביטון:  אנחנו ישראלים, יהודים

דבורה ביטון:  הטבח שהיה ב-7 באוקטובר זה רק בגלל שאנחנו יהודים; לא בגלל שאנחנו יושבים בשטחים אלא בגלל היהדות שלנו

דבורה ביטון:  ביהדות יש "ואהבת לרעך", והיחד זה משהו שאנחנו גדלנו עליו

דבורה ביטון:       ואני רוצה לומר לך שאני שירתי כאחות בבית חולים

דבורה ביטון:  הייתי עתודאית, זו הייתה עבודתי

דבורה ביטון:  ויש לי שלוש בנות, ששתיים מתוכן הן עיוורות מלידה ושירתו

דבורה ביטון:  הן הגיעו לגיל שצריך למלא את חובתן כשהן פטורות – הן פטורות והן לא חייבות

דבורה ביטון:  נתמלאתי גאווה כשבתי הגדולה אמרה לי: אימא, אני צריכה להתגייס

דבורה ביטון:  ואמרתי לה: נכון, אבל את יודעת שאת פטורה, את יכולה לצאת ללימודים ישר

דבורה ביטון:  והיא אמרה: לא, אני צריכה למלא את החובה שלי, אני לא שונה

דבורה ביטון:  והיא שירתה כמעט מלא, כי אחר כך היא יצאה ללמוד בחצרים, כחיילת

דבורה ביטון:  והיא שירתה בבסיס סגור, היא אפילו לא הייתה מוכנה לקבל את ההקלות שמגיעות לה כפטור בגלל מצבה הבריאותי

דבורה ביטון:  והילדה הנוספת שלי, שהייתה באמת קצת חרדתית מכל המצב הקסאמי, אצלה בחרנו לקחת לשירות לאומי, והיא עשתה בבית הנשיא בירושלים

דבורה ביטון:  והיום יש לי ילדה שנמצאת ביחידה סודית, שכבר אמורה לשרת שנתיים ושמונה, והיא חתומה שנה וחצי, וכבר הודיעו לה שהיא תעשה שבועיים מילואים

דבורה ביטון:  ותבין שהיא אולי תשתחרר – כי היא הפסידה שנה – לקראת 2024-2023, כשהחלומות שלה זה לימודים, זה אקדמיה

דבורה ביטון:       ואני חושבת לעצמי, למה אי-אפשר להשוות בין כל הילדים? נכון שיש את אלה שיושבים ושוקדים והתורה היא לנגד עיניהם, אבל בוא, גם אתמול ראינו שעם כל הכבוד לתורה, היה מי שיצא והיה בבחירות שעות ונלחם

דבורה ביטון:  זאת אומרת שבשעות האלה כנראה התורה יכולה לחכות

דבורה ביטון:  אני רוצה להבהיר: אנחנו לא נגד חרדים ולא נגד דתיים, חלילה

דבורה ביטון:  אנחנו גדלנו בבית מסורתי, מאמין, כל אחד בהתאם לאיך שהוא חונך

דבורה ביטון:  ואני אומר לך שאני מתרגשת, משום שבעוד חודש, כשהעיר שדרות כנראה תתמלא, עוד חודשיים, אני אכניס ספר תורה על שם חמותי, שממתין כבר מאז אחרי 7 באוקטובר, משום שלא הייתה לנו האפשרות לעשות את הטקס המשובח הזה, את הכבוד של ההכנסה

דבורה ביטון:      ואני תוהה: למה צריך להיות חוק כזה? הרי ברור לנו שכולנו בסוף צריכים לראות את הדברים באופן שונה

דבורה ביטון:  אנחנו תקועים ב-6 באוקטובר

דבורה ביטון:  למה ב-8 וב-9 באוקטובר יכולנו להקים חמ"ל, לעבוד ביחד, לשים את כל הדברים בצד – וכמה עברו? ארבעה חודשים? ארבעה חודשים, ואנחנו מרגישים שהילדים שלנו או הסובבים שלנו, דמם הפקר? חלילה, אנחנו לא רוצים שאף אחד ייפגע או ימות וכו'

דבורה ביטון:  המציאות הישראלית – מדינת ישראל נמצאת במבחן הכי הכי חשוב

דבורה ביטון:  וזו העת שנאסוף את עצמנו

דבורה ביטון:      ואני רוצה לומר תודה לשר מרגי, כי אתה יודע מה? עם כל הכבוד, יש גם מי שרואה שהדברים שונים

דבורה ביטון:  והוא אמר בשפתו הברורה: בואו, לא כולם לומדים תורה

דבורה ביטון:  וגם אפשר ללמוד תורה ולשרת בצבא

דבורה ביטון:  אני פגשתי חרדים בניו יורק שעובדים בחנויות וחוזרים ללמוד תורה, והם לא פחות חרדים, אני בטוחה

דבורה ביטון:  ולומדי התורה שזה באמת כל מאווייהם, והם שם באמת לא בגלל חליפות או דברים מעבר, תן להם ללמוד תורה

דבורה ביטון:  אני בעד

דבורה ביטון:  ואני גם מאמינה שלימוד תורה ותפילות גם מחזקים את העם שלנו

דבורה ביטון:  אבל עם זאת, זה לא יכול להיות גורף

דבורה ביטון:  לא יעלה על הדעת שהנטל – אנחנו נוסיף עוד ימים ועוד שעות למילואימניקים

דבורה ביטון:  המילואימניקים שלנו עייפים

דבורה ביטון:  כולנו עברנו טרגדיה

דבורה ביטון:  איבדנו המון חברים, איבדנו שכנים, איבדנו מכרים

דבורה ביטון:       אני היום מתמודדת עם טראומות לא פשוטות שבתי ונכדיי עברו בכפר עזה

דבורה ביטון:  והשבוע היא פשוט ריגשה אותי, כי מי שהוציא אותם בשעה 02:00, הציל אותם מהבית – השבוע היא קיבלה הודעה שהוא נהרג

דבורה ביטון:  והיא התקשרה ויצרה קשר עם האבא, והיא אומרת לי: אימא, איך אפשר? את מבינה שהוא הציל את החיים? והאבא המיוחד הזה שלו כתב לה: אתם האמיצים, אתם אלה שאני רואה בכם אומץ

דבורה ביטון:  אומנם הבן שלי הוציא אתכם, פינה אתכם, אבל אתם אלה האמיצים

דבורה ביטון:      ולכן אני חושבת שאנחנו צריכים לשנות כבר את השיח

דבורה ביטון:  אנחנו לא אמורים לעמוד פה שעות כדי לשכנע שילדינו הם ילדים שווים ושבוגרינו שווים, כי אתה יודע מה? יש את אלה שלומדים תורה

דבורה ביטון:  למה שאני לא אאפשר לבת שלי להתחיל את התואר שלה מגיל 20? למה היא צריכה להיתקע עד גיל 24 ולצאת וללמוד, ואחר כך להקים גם משפחה? ואני שואלת: למה אנחנו לא יכולים להימנע? למה אי-אפשר לעשות את ההסכמות? לא חייב לעלות על מדים; יש "שווים במדים", זה אנשים עם מוגבלויות שמשרתים בצה"ל

דבורה ביטון:  אז הם עוזרים קצת באפסנאות, הם עובדים בכל מיני עבודות, אבל הם קמים בבוקר, כשהם פטורים – עם אספרגר, עם תסמונת דאון – ומשרתים

דבורה ביטון:  ואני שואלת: מה הבעיה? תעשו חלוקה: לכו תשרתו בבית החולים, לכו תלמדו בישיבות

דבורה ביטון:  תעשו משהו למען החברה, כי כשאתם עושים למען החברה, תהיה לנו חברה

דבורה ביטון:       ואם נמשיך את הקרע, את המחלוקות, ומלחמות על תקציבים, אנחנו לא עושים עוול רק לעצמנו – עושים עוול לעם שלם, למדינה שלמה, לאזרחים שתולים את התקוות בבית הזה

דבורה ביטון:  ואסור לנו להמשיך ולחדד את הקרע ואת הניתוק

דבורה ביטון:  תודה רבה

משה סולומון: תודה רבה

משה סולומון:  וכעת לדוברת הבאה, חברת הכנסת מטי צרפתי הרכבי, בבקשה

משה סולומון:  בבקשה, לרשותך עשר דקות

מטי צרפתי הרכבי: תודה רבה, כבוד היושב-ראש

מטי צרפתי הרכבי:  כנסת נכבדה, היום אנחנו מציינים 145 ימים למלחמה

מטי צרפתי הרכבי:  134 חטופים עדיין נמצאים בידי האויב האכזר בעזה

מטי צרפתי הרכבי:  150,000 אזרחים ואזרחיות עקורים מבתיהם

מטי צרפתי הרכבי:  והבוקר התבשרנו על נפילתם של עוד שניים מטובי בנינו ברצועת עזה

מטי צרפתי הרכבי:  ואנחנו מתכנסים פה כדי לדון במה? בהארכת שירות המילואים

מטי צרפתי הרכבי:  המלחמה היא נטל כבד על כתפי האוכלוסייה כולה, אך בעיקר על כתפי המילואימניקים שנאלצו לעזוב הכול – בית, משפחה, עבודה, שגרת חיים, והכול כדי לצאת להילחם על הגנת המדינה

מטי צרפתי הרכבי:  המילואימניקים שלנו הם מלח הארץ

מטי צרפתי הרכבי:  הם משרתים בלב חפץ, באהבה

מטי צרפתי הרכבי:  רבים מהם אפילו לא חיכו לצווי 8, ופשוט התייצבו ב-7 באוקטובר

מטי צרפתי הרכבי:  רבים התנדבו למרות שכבר עברו את גיל הפטור

מטי צרפתי הרכבי:  הם נחושים להגן על המדינה, והם משלמים מחיר כבד: מחיר אישי, מחיר כלכלי, מחיר משפחתי, מחיר בריאותי, נפשי

מטי צרפתי הרכבי:  חלקם גם שילמו, וחלילה ישלמו, בחייהם

מטי צרפתי הרכבי:      כן, אנחנו נמצאים במלחמה, ואנחנו זקוקים לכל כוחותינו כדי לנצח

מטי צרפתי הרכבי:  ולכן הממשלה יוזמת גם את הארכת משך השירות לחיילי הסדיר ומקצרת שנות שירות ומכינות קדם-צבאיות של צעירים שבחרו לתת עוד שנה מחייהם למען הכלל

מטי צרפתי הרכבי:  ולכן אנחנו דנים כאן עכשיו על הוספת ימי מילואים ועל הארכת גיל הפטור ממילואים לאלה שכבר נתנו ימים, שבועות, חודשים ושנים רבות כל כך לצה"ל ולמדינה

מטי צרפתי הרכבי:  אבל מה אנחנו לא עושים? אנחנו לא מגייסים צעירים בני 18, בריאים בגופם ובנפשם, שאין שום מניעה שישרתו את המדינה מלבד מניעה אחת: שהם נולדו למגזר שבו עסקנים מנצלים את כוחם הפוליטי כדי לפטור אותם משירות למען המדינה

מטי צרפתי הרכבי:  ממש כך

מטי צרפתי הרכבי:       השבוע היה דיון בבג"ץ בנושא גיוס הצעירים החרדים

מטי צרפתי הרכבי:  המדינה נדרשה על ידי בית המשפט לתת תשובות מדוע לא תבוטל החלטת הממשלה שלא לגייס את בני הישיבות, למרות שפג תוקף החוק המאפשר את ההשתמטות מהשירות

מטי צרפתי הרכבי:  מחוץ לדיון עמד ציבור גדול ומחה על האי-צדק המשווע שבאי-גיוס בני הישיבות

מטי צרפתי הרכבי:  על המציאות המעוותת, שלפיה אוכלוסייה אחת משרתת ואוכלוסייה אחרת פטורה משירות, אוכלוסייה אחת נושאת את האלונקה ואוכלוסייה אחרת מכבידה על האלונקה

מטי צרפתי הרכבי:  על המציאות המעוותת שלפיה ממשלת ישראל עוברת ולא מכבדת את החוק כדי להנציח את העיוות ואת האי-צדק

מטי צרפתי הרכבי:      המציאות המעוותת שבה סחטנות פוליטית גוברת על שיקולים של טובת המדינה וטובת כלל אזרחיה וגוברת על השוויון בפני החוק והצדק

מטי צרפתי הרכבי:  המעמד הזה שבו אנחנו נמצאים עכשיו מבזה את כנסת ישראל

מטי צרפתי הרכבי:  זה לא הזמן לדון בהנצחת עיוותים

מטי צרפתי הרכבי:  החוק המוצע הוא חוק רע, חוק פסול, וחבל שאנחנו מבזבזים עליו את זמנה של הכנסת במקום שנעסוק במה שבאמת חשוב

מטי צרפתי הרכבי:  עד כאן לעניין החוק שלשמו התכנסנו, ואמרתי את דעתי

מטי צרפתי הרכבי:       אבל אני רוצה לנצל את יתרת הזמן ולדבר על הבחירות לרשויות המקומיות שהתקיימו אתמול בישראל

מטי צרפתי הרכבי:  ראשית, שמחתי להיווכח שגם בשעת מלחמה אין שום מניעה לקיום מערכת בחירות ברחבי הארץ

מטי צרפתי הרכבי:  הבחירות התנהלו כסדרן, ונמצא מענה לסוגיית הצבעת החיילים בשטח

מטי צרפתי הרכבי:  זו הייתה בכל מובן חזרה גנרלית מוצלחת מאוד לקראת האירוע האמיתי שחייב להתקיים פה בקרוב, והוא בחירות לכנסת ישראל

מטי צרפתי הרכבי:      היום אף אחד לא יכול לומר שאי-אפשר לקיים בחירות בשעת מלחמה

מטי צרפתי הרכבי:  אפשר לקיים – הינה, זה קרה אתמול

מטי צרפתי הרכבי:  בדיעבד, אפשר היה גם לקיים בחירות של רוב הרשויות שתושביהן מפונים מבתיהם, וחבל שלמרות שהנושא עלה ונדון, זה לא קרה

מטי צרפתי הרכבי:  אם אפשר היה להציב קלפיות בחזית, אין שום מניעה להציב קלפיות בבתי מלון ובריכוזי אוכלוסיות של מפונים, בטח כאשר לא כל הרשות מפונה

מטי צרפתי הרכבי:  זה נושא שחייבים לתת עליו את הדעת לקראת הבחירות הארציות שיבואו עלינו לטובה, ובתקווה שבהקדם, וצריך להיערך לכך

מטי צרפתי הרכבי:       עוד על הבחירות

מטי צרפתי הרכבי:  מאז נבחרתי לכנסת שמתי לעצמי למטרה לקדם את נוכחותן של נשים בצומתי קבלת החלטות

מטי צרפתי הרכבי:  לצד הצעת חוק שקידמתי שעוסקת בהסרת חסמים כלכליים העומדים בפני מתמודדות בבחירות המקומיות, קיימתי שלושה כנסים פה בכנסת שעסקו בקידום נשים בזירה המוניציפלית, ליוויתי מועמדות, ועשיתי כל שביכולתי כדי לסייע לקדם יותר נשים בראש רשויות

מטי צרפתי הרכבי:  הייצוג הנשי בשלטון המקומי נמוך באופן מטריד

מטי צרפתי הרכבי:  ערב הבחירות, רק 14 נשים עמדו בראש רשות מתוך 259 רשויות בארץ

מטי צרפתי הרכבי:      הבחירות שהתקיימו אתמול אולי שיפרו מעט את המצב – 8 מתוך 14 ראשות הרשויות ממשיכות לכהונה נוספת, 7 נשים נוספות חדשות נבחרו, וחלק מהנשים עתידות להתמודד שוב בסיבוב השני, ואני מבקשת מהבמה הזאת לאחל לכולן הצלחה

מטי צרפתי הרכבי:   מספר הנשים שיכהנו כחברות מועצה ומליאה, שעמד עד עכשיו על 16% בלבד, גם הוא עלה משמעותית

מטי צרפתי הרכבי:  המספרים עדיין אינם סופיים, אבל התמונה הכללית בזירת מועצות הערים ומליאות המועצות האזוריות ללא ספק מעודדת

מטי צרפתי הרכבי:  מועמדות ומועמדים רבים חתמו על מחויבות לשוויון מגדרי

מטי צרפתי הרכבי:  נושא הייצוג הנשי ללא ספק היה חלק משמעותי בשיח סביב הבחירות המקומיות

מטי צרפתי הרכבי:      כל זה לא היה קורה בלי הפעילות הנחושה והנמרצת של הרבה מיזמים, כגון 5050, פורום שלושים ואחת, שדולת הנשים, עמותת כ"ן, בונות אלטרנטיבה, קולך, נבחרות, עבודה שווה, פוליטיקאיות צעירות ועוד שורה ארוכה של מיזמים וארגונים ששמו להם למטרה לשנות את העיוות המגדרי שקיים כיום

מטי צרפתי הרכבי:  הדרך לשוויון מגדרי בזירה הציבורית בכלל ובזירה המוניציפלית בפרט עדיין ארוכה, במיוחד בחברה החרדית – שלא קיים בכלל – ובחברה הערבית, שם התת-ייצוג גדול עוד יותר, אבל אנחנו נמצאות בכיוון הנכון, ואת הרכבת השינוי הספציפית הזאת כבר אי-אפשר לעצור

מטי צרפתי הרכבי:       עוד סוגיה שעלתה בבחירות המקומיות הייתה שיעור ההצבעה הדל

מטי צרפתי הרכבי:  בעת מלחמה לא מפתיע שהעניין בבחירות המקומיות לא היה רב, אך בכל זאת הנתונים היו מאכזבים

מטי צרפתי הרכבי:  לא ייתכן שפחות ממחצית בעלי ובעלות זכות הבחירה מממשים את זכותם וחובתם הדמוקרטית

מטי צרפתי הרכבי:  לא ייתכן שרבים כל כך לא שותפים לקביעת עתידם

מטי צרפתי הרכבי:  לא ייתכן שיום הבחירות - - -      

משה סולומון: האם זה יכול להסביר את העובדה שאי-אפשר לקיים בחירות ארציות?     

מטי צרפתי הרכבי: אני לא חושבת

מטי צרפתי הרכבי:  אז הינה, מייד יגיע הספוילר

מטי צרפתי הרכבי:  זה מצוין – כי זה לא הבדל כל כך גדול, ועוד לא ספרו את המעטפות הכפולות

מטי צרפתי הרכבי:  אני חושבת שגם 60% או 56% שהיו בבחירות הקודמות זה נמוך מדי

משה סולומון: 64%

מטי צרפתי הרכבי: זה נמוך מדי

מטי צרפתי הרכבי:  לא ייתכן שיום הבחירות הפך מחג הבוחר לחג קניות וטיולים בחסות יום השבתון

מטי צרפתי הרכבי:  יום הבחירות בישראל מוגדר על פי חוק כיום שבתון, שבו כל עובד זכאי לשכר

מטי צרפתי הרכבי:  מטרת יום השבתון היא להקל על הגישה להצבעה ולעודד את ההשתתפות בבחירות, והוא עולה למשק כ-3 מיליארד שקלים

מטי צרפתי הרכבי:  חלק ניכר מהעלות נופל על כתפי המעסיקים, שמשלמים את יום השבתון לעובדים

מטי צרפתי הרכבי:  לא ייתכן שלמרות יום השבתון, שעולה למשק כל כך הרבה, שיעורי ההצבעה עדיין נמוכים כל כך

מטי צרפתי הרכבי:  ישנן מדינות שמטילות סנקציות - - -      

משה סולומון: אבל העברנו חוק היום שזה יעלה פחות, בעקבות ההצעה שלך

מטי צרפתי הרכבי: אז רגע, עוד לא העברנו את החוק

מטי צרפתי הרכבי:  אני מקווה שהחוק יעבור

מטי צרפתי הרכבי:  ישנן מדינות שמטילות סנקציות על מי שאינו משתתף בבחירות

מטי צרפתי הרכבי:  אני כמובן לא מאמינה בסנקציות אלא בעידוד על דרך החיוב

מטי צרפתי הרכבי:  הצבעתם – תקבלו שכר על יום השבתון, פשוט

מטי צרפתי הרכבי:       לכן אתמול הגשתי הצעת חוק שמתנה את הזכאות לשכר ביום הבחירות בהצבעה בפועל, פשוט ממש

מטי צרפתי הרכבי:  הצעת החוק מייצרת איזון בין עידוד ההצבעה לבין הצורך לחסוך עלויות מיותרות למשק ולמעסיקים

מטי צרפתי הרכבי:  על ההצעה חתמו הרבה חברי אופוזיציה וקואליציה, ואני מקווה שעם הגעתו של החוק להצבעה כאן במליאה, תהיה בו תמיכה רחבה, מקיר לקיר

מטי צרפתי הרכבי:  שיעור הצבעה גבוה הוא לא שאלה של אופוזיציה או קואליציה אלא אינטרס של כולנו כנבחרי ציבור במדינה דמוקרטית ששואפת למעורבות גבוהה של אזרחיה

מטי צרפתי הרכבי:  תודה רבה, אדוני

משה סולומון: תודה, תודה רבה

משה סולומון:  וכעת לדובר הבא, חבר הכנסת סימון דוידסון

משה סולומון:  מצוין

משה סולומון:  בבקשה, לרשותך עשר דקות

סימון דוידסון: תודה רבה, אדוני היושב-ראש

סימון דוידסון:  כנסת נכבדה, אני רוצה להתחיל קודם כול בפנייה לשר שבאופן קבוע עולה לפה למליאה ותוקף אותנו, את חברי הכנסת של יש עתיד – והוא עושה את זה כל הזמן – בזה שאנחנו שונאים חרדים ואנחנו כל הזמן מדברים רק נגד חרדים

סימון דוידסון:  זה השר אמסלם, כמובן

סימון דוידסון:      אז בשבילך, אדוני אמסלם, אני מדגיש את העובדה הבאה, ותזכרו אותה במשך כל הנאום שאני מתכוון לנאום עכשיו: אני אוהב את הציבור החרדי

סימון דוידסון:  אין לי דבר נגד הציבור החרדי

סימון דוידסון:  אין לי דבר נגד היהדות

סימון דוידסון:  אני נצר למשפחה של רבנים שנרצחה בעיר קובנה בליטא בשואה

סימון דוידסון:  נולדתי בווילנה, ברחוב מקביל לגאון מווילנה

סימון דוידסון:  כל המשפחה שלי נרצחה, וכולם היו עם זקנים, רבנים; אחד מהם אפילו היה הרב של קובנה

סימון דוידסון:  אז לבוא ולהגיד לי, לחבר הכנסת מיקי לוי, לאחרים, שאנחנו שונאים חרדים, זה השקר הכי גס שיכול להיות

סימון דוידסון:      אני מאמין שלציבור החרדי יש מעלות ויתרונות רבים מאוד, אבל יחד עם זאת, בנושא גיוס לצה"ל, לא ייתכן שהמגזרים שכבר תורמים ונושאים בנטל יישאו בעוד נטל כשבשאר המגזרים שום דבר לא זז

סימון דוידסון:  לא ייתכן שיחד ננצח אבל יחד לא נתגייס

סימון דוידסון:  הציבור החרדי כבודו במקומו מונח והוא תורם בהרבה מאוד דברים, אבל אין תחליף לחובה הכי בסיסית של אזרח ישראלי: לשמור על ביטחון המדינה

סימון דוידסון:  ואתה יודע מה, אדוני היושב-ראש? אני עכשיו עומד פה ואני מסתכל על השמות של השרים שמעבירים את זה בוועדת שרים, מעבירים את החקיקה ודוחפים לזה שהילדים שלנו יעשו הרבה יותר מילואים – ותכף אני ארחיב על זה

סימון דוידסון:  אבל אני מסתכל ואני רואה פה את השר מאיר פרוש

סימון דוידסון:  מעניין מאוד את השר מאיר פרוש עם הילדים שלנו יעשו יותר מילואים

סימון דוידסון:  למה? כי הוא נגד גיוס

סימון דוידסון:  אף אחד מהילדים שלו לא מתקרב למילואים

סימון דוידסון:  אף אחד לא מתקרב לגבול עזה

סימון דוידסון:  חוץ מאבי דיכטר, שהיה איש צבא ואיש שב"כ, אני לא רואה פה שום דבר מיוחד

סימון דוידסון:  למה שאת בצלאל סמוטריץ', ראש המפלגה שלך, יעניין בכלל הנושא הזה? הוא בעצמו כמעט לא עשה צבא

משה סולומון: הוא עשה צבא, ממפלגתו עשו צבא - -     

סימון דוידסון: עזוב, עזוב, עזוב, עזוב

סימון דוידסון:  הוא עשה צבא - - -     

משה סולומון: - - תראה את בתי הקברות

משה סולומון:  אבל הוא לא פה כדי לדבר עליו, אז - - -     

סימון דוידסון: בסדר, הוא עשה צבא

סימון דוידסון:  זה צבא? שנה וארבעה חודשים בגיל 28

סימון דוידסון:  עשה צבא

סימון דוידסון:  אז במקום לחלק את כל הנטל הזה של הילדים שלנו, מעמיסים דווקא על הילדים שלנו עוד ועוד ועוד

סימון דוידסון:  איך אתם מסבירים את זה בכלל? אפשר להסביר את זה בכלל? איך אתם מעמיסים עוד ועוד על כאלה שכבר לא עומדים בעומס הזה? איך אתם אומרים לאדם בעל עסק, אדוני היושב-ראש, שלא טיפל בחנות שלו, בעסק שלו, ארבעה חודשים? אתה ניהלת פעם עסק? היה לך עסק עצמאי?     

משה סולומון: לא

סימון דוידסון: לי כל החיים היה עסק עצמאי, עסקים, לפני שהגעתי לכנסת

סימון דוידסון:  אתה יודע מה זה שאתה לא נמצא שבוע בעסק? אני מדמיין לעצמי, אם הייתי עכשיו ארבעה חודשים במילואים, לא נמצא בעסקים או בעסק שלי, איזה דרמטי זה למשפחה שלי

סימון דוידסון:  החיים שלהם מבחינה כלכלית נהרסים

סימון דוידסון:  ארבעה חודשים בן אדם לא היה בעסק שלו כי הוא משרת בעזה, כי הוא שומר על מדינת ישראל, ואתם מוסיפים לו עכשיו עוד מילואים

סימון דוידסון:      איך אתם אומרים לאבא שלא ראה את הילדים שלו – כמעט שלא ראה, חוץ מחופשות קצרות – ארבעה חודשים לא לראות את הילד שלך

סימון דוידסון:  יש חיילי מילואים שלא ראו את הלידה, לא היו בלידה של הילדים שלהם, ואנחנו מכירים את הסיפורים האלו

סימון דוידסון:  אני לא מדמיין את זה אפילו

סימון דוידסון:  יש אבות שראו את הילד שלהם פעם ראשונה כשהוא כבר היה בן חודשיים

סימון דוידסון:  תחשבו כמה זה מטורף

סימון דוידסון:  תנסו רגע להיכנס לראש של האנשים האלו

סימון דוידסון:  אז גם לאנשים האלו אנחנו רוצים להגדיל את השירות

סימון דוידסון:      למה אימא של בחור ממודיעין או מנתניה או מתל אביב, או מכל מקום במדינת ישראל, לא ישנה כל לילה בידיעה שהבן שלה נלחם בעזה, ואימהות אחרות לא מכירות את ההרגשה הזאת, ישנות טוב מאוד, לא יודעות מה זה כשהילד נמצא במלחמה? זה חוסר שוויון מזעזע

סימון דוידסון:  מזעזע

סימון דוידסון:  ואני בטוח שאפילו לעצמכם, חברי הקואליציה – אני בטוח במאה אחוז שאתם אפילו לא מצליחים להסביר את זה לעצמכם, כי אי-אפשר להסביר את זה, אי-אפשר להסביר את חוסר השוויון שקיים במדינת ישראל

סימון דוידסון:      אדוני, אתה עם כיפה על הראש, אדם דתי, וגם השרה סטרוק דתייה

סימון דוידסון:  התורה בעצמה, היא בעצמה מגנה את מי שמשתמט מהחובה להגן על הבית ונותן לאחים שלו להילחם עבורו

סימון דוידסון:  ואני אצטט לכם פסקה קטנה מספר במדבר, ל"ב: "האחיכם יבאו למלחמה ואתם תשבו פה"? – לא אני כתבתי את זה

סימון דוידסון:      הייתי, אדוני, בוועדת חוץ וביטחון

סימון דוידסון:  הייתי בשני דיונים, ושמעתי את התירוצים הכל-כך חלשים שלכם

סימון דוידסון:  הם לא מחזיקים מים

סימון דוידסון:  אתם מדברים ואתם לא מאמינים לעצמכם

סימון דוידסון:  אני קולט אנשים, אני רואה שהבן אדם הוא לא שלם עם עצמו, כי אתם נכנסתם לאיזשהו לופ של העברת חקיקה שהיא לא נורמלית

סימון דוידסון:      אומרים לנו כל הזמן: אין ברירה

סימון דוידסון:  כל הזמן: אין ברירה, אין ברירה

סימון דוידסון:  החרדים הם בארגוני התנדבות, אין ברירה, הם לא יבואו לצבא

סימון דוידסון:  אבל למען האמת, גם החרדים, שהם באמת ציבור חכם, לא מאמינים לתירוצים של המנהיגים שלהם

סימון דוידסון:  ואני רוצה לקרוא לכם ציטוט ממאמר שכתב הרב חיים נבון לפני ארבעה ימים – לא לפני ארבע שנים – ארבעה ימים, ואני מצטט: "אם לימוד גמרא מחדד את השכל אז למה הטיעונים של הלומדים בזכות השתמטותם הם כל כך אינפנטיליים?" את זה הרב כותב

סימון דוידסון:      אומרים לנו כל הזמן: זק"א, זק"א, זק"א

סימון דוידסון:  מדהימים האנשים בזק"א, מדהימים

סימון דוידסון:  זק"א עושים עבודת קודש

סימון דוידסון:  אבל איך אמר הרב חיים נבון, ואני מצטט: "מעולם לא הסכמנו לעסקה שבה אנחנו נהרגים והם מזהים את גופותינו"

סימון דוידסון:  זו לא עסקה

סימון דוידסון:      אומרים לנו כל הזמן: אי-אפשר לגייס בכוח

סימון דוידסון:  אבל מי בכלל רוצה לגייס בכוח? אנחנו רוצים לייצר תמריצים כלכליים, חיוביים ושליליים, שיגרמו למי שבאמת לומד ללמוד, ולמי שלא – להתגייס

סימון דוידסון:  ב-2013 זה כבר קרה, אדוני

סימון דוידסון:  לפיד, שר האוצר אז – הסגן שלו נמצא פה – חתך את כל הקצבאות והכניס חרדים רבים לשוק התעסוקה

סימון דוידסון:  ואני אגיד לך שפנה אליי לפני שנתיים בחוץ פה אדם חרדי - - -     

מיקי לוי: 80,000

סימון דוידסון: 80,000 – הלכו ללמוד הייטק, נכנסו לשוק התעסוקה

סימון דוידסון:  הם אומרים תודה, הם אומרים להם תודה

סימון דוידסון:  הם רוצים לעבוד, הם רוצים להיות חלק מהמדינה, אבל אתם לא נותנים להם

סימון דוידסון:  בתחילת המלחמה היה נראה שיש שינוי

סימון דוידסון:  כל הזמן דיברו שסוף-סוף הרחוב החרדי מתגייס, אבל בסוף הבנו שזה בבל"ת

סימון דוידסון:  מאות בודדות של חיילים חרדים התגייסו – כי עצרו אותם, לא כי הם לא רצו

סימון דוידסון:      יש לי עוד הרבה מה להגיד, אבל חשוב לי להגיד בדקה וחצי משהו לציבור של מצביעי ש"ס: תקשיבו, זה לא נכון שאתם לא יכולים להתגייס

סימון דוידסון:  המנהיגים שלכם, חברי הכנסת של ש"ס, חלקם שרים, היו בצבא

סימון דוידסון:  הם שירתו את מדינת ישראל

סימון דוידסון:  משה ארבל, שר הפנים, התגייס לשירות סדיר ושירת בפיקוד העורף ביחידה לזיהוי חללים, השתחרר בדרגת סמל, ובמילואים הוא שירת כתובע צבאי בפרקליטות הצבאית במחוז יהודה ושומרון; אוריאל בוסו, שר הבריאות, הוא קצין במילואים ביחידת קצין העיר, היה קצין בצבא; חברי יוסף טייב, יושב-ראש ועדת החינוך, התגייס לצה"ל ושירת בפלוגת חיל קשר גבעתי; יואב בן צור, שר, שירת כמורה חייל וכסרן בחטיבת הנח"ל; סימון מושיאשוילי, חבר הכנסת מש"ס, שירת בחיל הים, ועוד ועוד

סימון דוידסון:  אז מי אמר שאי-אפשר להתגייס? מאיפה המצאתם את זה?      ואנחנו, כממשלה וככנסת, צריכים לעשות עוד צעד

סימון דוידסון:  אין לי עוד הרבה זמן, רציתי להמשיך ולדבר על זה

סימון דוידסון:  אנחנו צריכים להסתכל מה קורה עם אלה שלא מתגייסים גם בחברה הרגילה, לא החרדית

סימון דוידסון:  יש יותר ויותר חבר'ה צעירים שלא מתגייסים, ואנחנו באותם עולמות

סימון דוידסון:  אנחנו צריכים להשקיע יותר בתנועות נוער, יותר באגודות ספורט, יותר בחינוך הבלתי-פורמלי, כי משם, מתברר, מגיעים החיילים הכי טובים

סימון דוידסון:  תודה רבה

משה סולומון: תודה רבה

משה סולומון:  כעת הדוברת הבאה, חברת הכנסת מיכל שיר סגמן

משה סולומון:  לרשותך שמונה דקות

מיכל שיר סגמן: תודה רבה, אדוני

מיכל שיר סגמן:  אדוני היושב-ראש, חבריי חברי הכנסת, יש לנו ראש ממשלה שנהנה להשוויץ שהוא שבר את השיא של בן-גוריון בתקופת כהונה

מיכל שיר סגמן:  ולמרות כל זאת, איך אמר שר ממפלגתו, מה הקשר בין הממשלה למלחמה?     אז אני מנצלת את הפיליבסטר הזה כדי לעבור על קצת עובדות ולהסביר למר בנג'מין ניתאי – שלצערי, אגב, לא נוכח פה באולם – למה הוא הראש ולכן הוא אשם

מיכל שיר סגמן:      סירבת להעביר תקציב מדינה במשך שלוש שנים כדי לשמור על הכיסא שלך

מיכל שיר סגמן:  אתה הראש ולכן אתה אשם; טרללת מדינה שלמה עם חמש מערכות בחירות רק כדי לחמוק מדין

מיכל שיר סגמן:  אתה בראש ולכן אתה אשם; ריסקת את הימין הערכי ומכרת את המדינה לקיצוניים משיחיסטים רק כדי לשרוד פוליטית, נתת להם לממש כל פנטזיה פנאטית שהייתה להם, ולכן כשאתה הראש אתה אשם; קרעת את העם לגזרים עם ההפיכה המשפטית ושיסית את האזרחים האחד בשני

מיכל שיר סגמן:  אתה הראש ואתה אשם; ניהלת קמפיין כנגד כל מי שהתנגד לטירוף שלך, התרת את דמם של מתנגדיך כשתייגת אותם כבוגדים, אנרכיסטים וטרוריסטים

מיכל שיר סגמן:  אתה הראש ולכן אתה אשם; אפשרת לשר המשטרה להפעיל נגדם אלימות קשה, לזרוק על מפגינים רימוני הלם ולפגוע בהם עם מכת"זיות, כנהוג במדינות דיקטטוריות, ואתה הראש ואתה אשם; במשמרת שלך השרים צמצמו את הנוכחות של הנשים במרחב הציבורי, הממשלה שלך התירה מקרים של הדרת נשים באוטובוס, השחיתו פני נשים בשלטי חוצות ומנעו מנשים להשתתף באירועים פומביים, ואתה בראש, אז אתה אשם; ריסקת את כלכלת ישראל והעברת את התקציב הביזיוני ביותר בתולדות המדינה עם 14 מיליארד שקלים של כספים קואליציוניים, שהלכו בין היתר לעידוד השתמטות ולהקמת משרדי ממשלה מיותרים

מיכל שיר סגמן:  אתה הראש ולכן אתה אשם; חילקת ג'ובים ומינויים פוליטיים לטובת שרידות הקואליציה על חשבון התקציבים של מערכות המדינה הקורסות

מיכל שיר סגמן:  אתה הראש ואתה אשם

מיכל שיר סגמן:      עוד לפני 7 באוקטובר, שנת 2023 הייתה שנה ששברה שיאים במספר הקורבנות בפיגועים מאז האינתיפאדה השנייה, וכבר אז האלימות ברחובות השתוללה, שיאים של כל הזמנים במקרי אלימות נגד להט"ב, במקרי רצח של נשים, רצח בחברה הערבית

מיכל שיר סגמן:  אתה הראש ואתה אשם

מיכל שיר סגמן:       פיטרת את שר הביטחון כשהוא התריע בפניך מפני מלחמה רב-חזיתית והתעלמת מעשרות ההתראות שהובאו בפניך

מיכל שיר סגמן:  אתה הראש ואתה אשם; מימנת את ארגון הטרור חמאס ובמו ידיך ושפתיך השקרניות יצרת ותחזקת במשך שנים את הקונספציה שחמאס מורתע

מיכל שיר סגמן:  אתה הראש ואתה אשם

מיכל שיר סגמן:      במשמרת שלך ב-7 באוקטובר הגבול נפרץ ובמשך שעות מאות מחבלים זרמו לשטח ישראל באין מפריע, נוסף על מאות תושבים עזתים שנכנסו ובזזו מכל הבא ליד

מיכל שיר סגמן:  ואתה בראש, אז אתה אשם; מאות אנשים נשחטו במיטותיהם, נשים נאנסו מול יקיריהן עד שנשבר להן האגן, ומשפחות שלמות נקשרו יחד ונשרפו למוות

מיכל שיר סגמן:  וכשאתה הראש – אתה אשם; איברים נתלשו מגופם של אנשים וילדים, שורדי שואה נאלצו לחוות את התופת שוב, ואלפי צעירים שרק רצו לרקוד נקלעו לטבח המוני

מיכל שיר סגמן:  ואתה בראש אז אתה אשם; בני משפחה וחברים יצאו לחפש את יקיריהם בשטח הפקר ולחפש סימן חיים בין אלפי סרטוני זוועות ברשת, כי לא הייתה ממשלה שתעזור להם

מיכל שיר סגמן:  אז כן, כשאתה הראש אתה אשם; 253 אזרחים וחיילים נחטפו לרצועת עזה, 134 עדיין שם, חיים או מתים

מיכל שיר סגמן:  אתה הראש ואתה אשם; אנשים זעקו לעזרה דרך אמצעי התקשורת במשך שעות, בתקווה שמישהו יגיע להציל אותם, כי המערכות במדינה שלך קרסו

מיכל שיר סגמן:  אתה הראש, אתה אשם; חווית התמוטטות עצבים בזמן שמאות אזרחים הופקרו לגורלם ושתקת במשך שעות

מיכל שיר סגמן:  אתה הראש ואתה אשם; חיילים נדרשו לצאת להילחם ללא ציוד בסיסי, ללא אפודים קרמיים

מיכל שיר סגמן:  כיתות כוננות נותרו ללא נשקים ועם תחמושת ישנה

מיכל שיר סגמן:  אתה הראש ולכן אתה אשם; במשך חודשים העם נאלץ לתפקד במקום הממשלה שלך ולנהל את המדינה בעצמו

מיכל שיר סגמן:  הקים חמ"לים ומרכזי סיוע שסיפקו בגדים, צעצועים, מזון ותרופות לאזרחים שלא נותר להם דבר מחייהם

מיכל שיר סגמן:  אנשים פרטיים ותורמים גייסו ציוד צבאי לחיילים, סייעו באיתור נעדרים וייבאו ציוד רפואי חסר

מיכל שיר סגמן:  המדינה כולה שרדה על תרומות מהארץ ומחו"ל, לא יום, לא שבוע ולא חודש

מיכל שיר סגמן:  ואתה הראש ואתה אשם; יש משפחות חטופים שנאלצות להגיע למטה החטופים כדי לקבל מזון

מיכל שיר סגמן:  אחים שכולים, ששבועות חיפשו חלקי גופות של אחיהם, נותרו ללא כל סיוע כלכלי או מענה כלשהו מהמדינה

מיכל שיר סגמן:  ואתה הראש, שעסוק בלשפץ בריכה, ולכן אתה אשם; מאות אלפי אזרחים פליטים בארצם כבר 145 יום

מיכל שיר סגמן:  אתה הראש, אתה אשם; מדינה שלמה חווה טראומה לאומית, ילדים מרטיבים בלילה, מבוגרים לא מצליחים לישון ומרכזי החוסן קורסים תחת העומס

מיכל שיר סגמן:  ואתה הראש, אז אתה אשם; מילואימניקים חזרו מהקרב ונשארו ללא עבודה, והנשים שלהם קורסות כלכלית ונפשית, כי הממשלה שלך פשוט לא רואה אותם

מיכל שיר סגמן:  אתה הראש ואתה אשם; יצרת במו ידיך רצועת ביטחון עם לבנון, רק מהצד הלא-נכון של הגבול, מהצד הישראלי

מיכל שיר סגמן:  הפכת מאות אלפי ישראלים לפליטים במדינה שלהם

מיכל שיר סגמן:  ואתה הראש ואתה אשם; אתה מדבר על אחדות, אבל אתה משאיר את הילדים שלנו למות לבד

מיכל שיר סגמן:  "ביחד ננצח", אבל כנראה שלא ביחד נתגייס

מיכל שיר סגמן:  אתה הראש ואתה אשם

מיכל שיר סגמן:  תתפטר

משה סולומון: תודה רבה

משה סולומון: הודעה לסגנית מזכיר הכנסת

ראדה חסייסי: תודה רבה

ראדה חסייסי:  ברשות יושב-ראש הישיבה, אני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק הפחתת הגירעון והגבלת ההוצאה התקציבית (תיקון מס' 25), התשפ"ד–2024, שהחזירה ועדת הכספים

ראדה חסייסי:  תודה

משה סולומון: תודה רבה

משה סולומון: (קריאה שנייה וקריאה שלישית)     

משה סולומון: חבר הכנסת מיקי לוי, בבקשה

משה סולומון:  לרשותך, 15 דקות, בבקשה

מיקי לוי: תודה, אדוני היושב בראש

מיקי לוי:  אני חוזר לפני כשעתיים וחצי מניחום אבלים אצל משפחתו של הלוחם סמ"ר עידו אלי זריהן השם ייקום דמו, אשר נפל בקרבות בעזה

מיקי לוי:  אני משתתף בצער המשפחות שבניהן נפלו בקרבות בעזה, ואני שואל: למה רק אנחנו? מדוע אין שוויון בנטל ואין שוויון בשירות? מדוע רק ציבור מסוים משלם את המחיר, מחיר עצום, מחיר הדם

מיקי לוי:  איך אמר השר גולדקנופ? מה רע לאנשים במדינה הזאת? השר גולדקנופ, בטח לך ולציבור שלך לא רע, אתם לא משתתפים בשוויון בנטל

מיקי לוי:       אין בחוק הזה דבר וחצי דבר

מיקי לוי:  כן, אנחנו בשעת חירום; כן, אנחנו צריכים לעשות מעשה; כן, עולמנו השתנה לאחר 7 באוקטובר

מיקי לוי:  החוק המונח בפנינו הוא חוק חרפה

מיקי לוי:  אבל מה עשיתם? הלכתם לבטן הרכה של הציבור התורם, המשרת והעובד – הגדלתם משמעותית את השירות של הציבור התורם, הארכתם את ימי המילואים, הארכתם את שירות החובה, אבל לציבור שלכם אתם ממשיכים למעשה את הפטור

מיקי לוי:  כן, יש חוסר בכוח אדם; כן, צריך למלא את השורות

מיקי לוי:  מה עשיתם? ציבור שלם של שי"ן-שי"נים, שמקריב שנה נוספת על חשבונו – טיפול בנוער נושר, טיפול קהילתי וסיוע לקהילה, בתי חולים, קהילות חלשות וכדומה – הקדמתם את הגיוס שלהם במקום לגייס את אלה שקיבלו דחיית שירות

מיקי לוי:       דחיית שירות לשנה ראשונה לשם לימוד תורה בישיבות ההסדר – זה מקובל וזה מכובד – כיהודי אני אומר את זה

מיקי לוי:  קיבלנו נתונים בוועדה לביקורת המדינה, עד לשנה השביעית והשמינית, כמה קיבלו דחיית שירות

מיקי לוי:  לא יאומן

מיקי לוי:  אלה מתחתנים במזל טוב, לומדים תורה ולימודי משפטים – ומדובר באלפים, אדוני היושב בראש, אתה מכיר את זה – חלקם לבסוף משרתים 14 חודש; אבל מה? היה נוח לצבא לפגוע בשי"ן-שי"נים

מיקי לוי:  אין להם לובי בכנסת ישראל, הם הבטן הרכה

מיקי לוי:  בשי"ן-שי"נים קל לפגוע

מיקי לוי:  אילו הצבא היה מבצע איזון בין השי"ן-שי"נים לבין ישיבות ההסדר – דיינו

מיקי לוי:  דהיינו, קובע שכל המסגרות יקוצצו, למשל, ב-10% מכוח האדם, עבור הגיוס – לא הייתה בעיה

מיקי לוי:  אבל הצבא והממשלה פוחדים

מיקי לוי:  הצבא עשה תרגיל והמציא נתונים של דחיית שירות תחת הכותרת: שמור בוועדה לביקורת המדינה

מיקי לוי:       אני מלא הערכה ומצדיע ללוחמי הציונות הדתית שמסתערים שכם עם שכם יחד עם בנינו ולשדרת הפיקוד הקרבי שהם מעמידים

מיקי לוי:  אבל המצב של דחיות אין-סופיות, עד שמונה ותשע שנים, אדוני היושב בראש, צריך להסתיים

מיקי לוי:       נכבלו ידי הוועדה לביקורת המדינה

מיקי לוי:  לא יכולנו להביא את הנתונים לידיעת הציבור הרחב, כאילו היו סוד צבאי

מיקי לוי:  ומדוע? כי הנתונים האלה ניתנו במכתב שמור

מיקי לוי:  מכיוון שהנושא מצוי בבג"ץ מצאה הוועדה טעם להביא את המספרים לידיעת שופטי בית המשפט העליון

מיקי לוי:       הממשלה הרעה הזאת, שבזמן כהונתה קרה האסון הגדול ביותר מאז קום המדינה, הממשלה בראשות נתניהו, אשר הכניסה כסף מזומן במזוודות לחמאס בעזה, כסף אשר שימש לבניית המנהרות והכוח הצבאי, ממשלה אשר כשלה, מניחה על צוואר החברה הישראלית אבני ריחיים נוספות כאשר היא פוטרת קהלים רחבים אחרים מהשירות בצה"ל

מיקי לוי:  איך אמר שר האוצר סמוטריץ'? החמאס – נכס למדינת ישראל

מיקי לוי:  איזה חוסר הבנה

מיקי לוי:      אני שואל את ממשלת ישראל: היכן האיזונים? היכן היושרה? אני לא אחפש ערכים אלה בממשלה הנוכחית

מיקי לוי:  ברור לי שהכיתם בבטן הרכה של החברה הישראלית

מיקי לוי:  יש עתיד תצביע נגד, נגד החוק הרע הזה

מיקי לוי:      נמסר לי, ואני מקווה שאני טועה, שהמחנה הממלכתי בראשות גנץ לא יגיעו להצבעה

מיקי לוי:  מה הפלא? חברי הכנסת של המחנה הממלכתי בראשותו של בני גנץ לא לוקחים סיכונים

מיקי לוי:  שום דבר לא נדבק בכם

מיקי לוי:  אז חבריי למחנה הממלכתי בראשות בני גנץ, דעו לכם כי אתם משמשים עלה תאנה לממשלת בנימין נתניהו

מיקי לוי:  החזרתם את הצבע לממשלה ולעומד בראשה

מיקי לוי:  חברי הממשלה מתהלכים במסדרונות הכנסת ובמליאה כאילו דבר לא קרה, כאילו שום אסון לא אירע

מיקי לוי:  מה פתאום הממשלה אשמה במה שקרה?      אתם, המחנה הממלכתי בראשותו של בני גנץ, דעו לכם כי ההתחמקות שלכם מביישת אתכם

מיקי לוי:  אתם לא לוקחים אחריות על כלום מאז הצטרפתם לממשלה

מיקי לוי:  לא השפעתם על הכספים הקואליציוניים, לא השפעתם על תקציב המדינה

מיקי לוי:  אפילו על ביטול שליחת משלחת לקהיר בנושא משא ומתן בנושא החטופים לא הודיעו לבני גנץ, אלא רק לאחר לחץ של נשיא ארצות הברית לשלוח את המשלחת הטריחו עצמם ממשרד ראש הממשלה להודיע לכם

מיקי לוי:       אתמול נודע מהתקשורת כי ראש הממשלה הוסיף את השר ישראל כץ לקבינט המלחמה – ככה, באופן חד-צדדי

מיקי לוי:  השר איזנקוט במעמד משקיף, כך שרק לבני גנץ זכות הצבעה

מיקי לוי:  תמיד שניים או שלושה נגד אחד

מיקי לוי:  חבר הכנסת איזנקוט שלח מכתב, שלצערו הודלף לתקשורת, ובו הוא מביע את חוסר שביעות רצונו ממה שנעשה בממשלה ובקבינט ומחוסר קבלת ההחלטות

מיקי לוי:      אינני מבין מה אתם עושים בממשלה

מיקי לוי:  תקופה ארוכה לא הגעתם לישיבות ממשלה, זאת אומרת שאתם בכלל לא משפיעים

מיקי לוי:  המחנה הממלכתי בראשות גנץ, אל תשתכרו מהסקרים

מיקי לוי:  אל תהיו שיכורים מהסקרים

מיקי לוי:  גדעון סער אמר שאין לו כבר בעיה לשבת עם נתניהו

מיקי לוי:  במגרש החניה הלילי שלכם חונות מכוניות רבות

מיקי לוי:  עם שחר, ביום מן הימים, המכוניות האלה ינועו וייסעו

מיקי לוי:  אלה לא באמת הבוחרים שלכם

מיקי לוי:       החוק המונח לפנינו הוא חוק חרפה, ואתם יודעים זאת, וזו הסיבה שאתם נמלטים מההצבעה

מיקי לוי:  היום מביאים את החוק, חוק הביטחון (משרתי המילואים), אותם מילואימניקים שהשר קרעי שלח לעזאזל – "נסתדר בלעדיהם", אמר, על אותם לוחמים שקראתם להם בוגדים, אותם טייסים שהשרה דיסטל אמרה שהם לא מלח הארץ והיא בזה להם

מיקי לוי:  לזכותה ייאמר כי היא התנצלה מאוחר יותר

מיקי לוי:  העם הזה לא טיפש

מיקי לוי:  העם הזה, עיניו פקוחות

מיקי לוי:  אתם תלכו הביתה ותשלמו את המחיר של אחת הממשלות הרעות בכל הזמנים מאז קום המדינה

מיקי לוי:       אני מבקש – שיף, זו הנקודה – לדבר בנושא גבול הצפון על כמה יישובים שנמצאים בגבול הצפון, בין 3

מיקי לוי: 5 ל-4

מיקי לוי: 5 קילומטר, פינו את עצמם על חשבונם ועל חשבון יהודים טובים ותורמים מחו"ל, וב-28 בחודש מאיימים לסלק אותם מבתי המלון בטבריה ובתי המלון פה בירושלים

מיקי לוי:  זה חודשים שאני עוסק בנושא של היישובים האלה – עבדון, מנות, אלקוש ואבירים

מיקי לוי:  יישובים אלה סמוכים לקו הגבול בצפון

מיקי לוי:  המרחק של היישובים בין 3

מיקי לוי: 5 ל-4

מיקי לוי: 5 קילומטר

מיקי לוי:       כל הניסיונות לקבל מהמדינה ההכרה בצרכים הבסיסים של התושבים, דהיינו תשלום המדינה עבור שיכונם בבתי מלון על חשבון המדינה – הבאנו אותם למליאה, הבאנו אותם לוועדות השונות, הבאנו את ילדי היישובים שישבו כאן ביציע, לקחנו אותם לוועדות הכנסת; זכורה לי הופעתה של ילדה בת שמונה אשר פרצה בבכי בוועדת הפנים, נויה שמה

מיקי לוי:  היא לא הצליחה לדבר, קולה נשבר, גרונה נחנק מבכי, כל אשר הצליחה להגיד: בבקשה, תעזרו לנו, אנחנו פוחדים

מיקי לוי:       אין לתושבים חדרי ביטחון, והם נדרשים לרוץ למקלטים הציבוריים

מיקי לוי:  כמובן שזה בלתי אפשרי

מיקי לוי:  איך אמר לי שגיא, ילד נחמד ומבוהל? קודם שומעים את הבום של הנפילה ורק לאחר מכן אזעקה

מיקי לוי:  אתמול התקשר אליי אבי ממושב אלקוש: אני והבן שלי עם נכות, הבן שלי אבא לארבעה ילדים קטנים, בלי מרחב מוגן

מיקי לוי:  אני – אבי – עם קוצב לב

מיקי לוי:  כך כתב לי אבי

מיקי לוי:  אנחנו חסרי אונים, הממשלה הפקירה אותנו, ראש הממשלה הבטיח לעזור

מיקי לוי:  דקלה, חברת הוועד ממושב עבדון הייתה אצלו, מנכ"ל משרדו, שר האוצר, חברי הכנסת מהליכוד – כולם הבטיחו, אבל כולם התאיידו

מיקי לוי:  אז ראש הממשלה הבטיח לדקלה, תושבת עבדון, כפי שאמרתי, לעזור

מיקי לוי:  אז הבטיח ולא קיים, כרגיל

מיקי לוי:      חבריי היקרים, תושבי עבדון, מנות, אלקוש, אבירים, אני מודיע לכם בצער רב: לא נענו לבקשתנו, אין בידי פתרון, קיבלתי תשובה שלילית

מיקי לוי:  אתם תאלצו לחזור ב-28 בחודש ליישובים שלכם תחת אש החיזבאללה וטילי הנ"ט, כאשר תצטרכו לצאת כל פעם החוצה ותסכנו את חייכם לנסוע לנהריה כדי לקנות מצרכי מזון

מיקי לוי:  לילדים אין מסגרות חינוך, אין בתי ספר, אין גני ילדים

מיקי לוי:  הילדים ימשיכו להיות מבוהלים, להפוך למומחים ליציאה של נ"ט מכיוון החיזבאללה, לשמוע את הבום ורק אחר כך את האזעקה, לעשות את הצרכים במיטה מהפחד, לגדול כך בצל ההפגזות

מיקי לוי:  אין למדינה פתרון

מיקי לוי:  קצרה ידי מלהושיע, למרות שחודשיים וחצי, יחד איתכם, אני עוסק בנושא מציאת פתרון כלשהו כדי להמשיך ולשכן אתכם, כי הרי תותחי החיזבאללה ממשיכים לירות

מיקי לוי:  אבל אתכם המדינה הזניחה

מיקי לוי:  המדינה הפקירה את חייכם

מיקי לוי:      חבריי היקרים, תושבי קו הגבול – עבדון, מנות, אלקוש, אבירים – דעו לכם כי המדינה לא נענתה לבקשתנו

מיקי לוי:  אותם יישובים שיושבים – על פי הכללים שקבעה המדינה – בין 3

מיקי לוי: 5 ל-4

מיקי לוי: 5 קילומטר, אין למדינה – או המדינה לא מוכנה לתת – פתרון

מיקי לוי:  היא הפקירה אתכם לגורלכם, הזניחה אתכם

מיקי לוי:  קצרה ידי מלהושיע

מיקי לוי:  אני מאוד מקווה שלא יאונה לכם כל רע ולא תיפגעו, כי אז, אם יקרה לכם משהו, זה על אחריותה של הממשלה הזו

מיקי לוי:  אליה נבוא בטענות, יחד עם שאר הטענות

מיקי לוי:  צר לי, אחיי התושבים

מיקי לוי:  אני מאחל לכם בהצלחה, מחבק אתכם עם ליבי

מיקי לוי:  קצרה ידי מלהושיע

מיקי לוי:  תודה רבה

משה סולומון: תודה רבה

משה סולומון:  כעת הדובר הבא, חבר הכנסת יואב סגלוביץ' – סליחה, סליחה

בועז טופורובסקי: איך אתה מדלג עליי? זה בגלל שאני יהודי, נכון?     

משה סולומון: טעות

משה סולומון:  חבר הכנסת בועז טופורובסקי, בבקשה

משה סולומון:  כבר סימנתי אותך, אז חשבתי שכבר עבר

בועז טופורובסקי: לא, אני רגיל שככה מדלגים עליי

משה סולומון: חלילה, חלילה

בועז טופורובסקי: זה גם בגלל שם המשפחה שלי, אני יודע

משה סולומון: חלילה, חלילה

משה סולומון:  לקח לי זמן להגות את שם המשפחה שלך כמו שצריך

בועז טופורובסקי: זה בסדר

בועז טופורובסקי:  תודה רבה, אדוני היושב-ראש

בועז טופורובסקי:  השר התורן, חבריי חברות וחברי הכנסת

בועז טופורובסקי:  אני חייב להגיד שאתמול הייתי גאה

בועז טופורובסקי:  ראיתי המון המון אזרחי ישראל, תושבים, גם ערבים, גם חרדים, שנוהרים לקלפיות,      עובדים קשה מאוד, יוצאים מהישיבות, מבטלים תורה בשביל לעשות משהו שהוא חשוב לא פחות – להשתתף בהליך הדמוקרטי

בועז טופורובסקי:  באו, הצביעו, היו שותפים, עבדו מאוד קשה בבחירות המוניציפאליות, דאגו שיהיו אנשים שלהם

בועז טופורובסקי:  אפילו יש שר במדינת ישראל שב-8 באוקטובר דאג להוציא מכתב לוודא שהבן שלו יהיה מועמד באיזה מקום

בועז טופורובסקי:  דרך אגב, הבן שלו הפסיד, אבל היה יפה מאוד – איך אנשים יכולים לעצור שנייה את הלימודים ולעשות עוד דברים חשובים, דברים שקשורים לבחירות, לדמוקרטיה ולמחויבות ציבורית

בועז טופורובסקי:       יש כאלה שאומרים שזה רק בגלל דאגה לעצמם, ויש קבוצה גדולה של אנשים שלא אכפת להם מהמדינה אלא רק מעצמם

בועז טופורובסקי:  אפילו יש כאלה שאומרים שהם רוצים שאחרים יהיו פראיירים בשבילם

בועז טופורובסקי:  אבל אני לא אדבר ואני לא אכליל, אני רק אתן דוגמאות

בועז טופורובסקי:  אני אגיד דברים עקרוניים מאוד מאוד קשים, בטח בימים אלה, שבהם יש 200,000 פליטים יהודים בארצם

בועז טופורובסקי:  בארץ ישראל, מדינת היהודים, ממשלת ימין על מלא – 200,000 פליטים; מעט מאוד משרתים

בועז טופורובסקי:  עכשיו באים ואומרים שחייבים שהם ישרתו יותר, כי אין עוד אחרים, אבל יותר מ-50% לא משרתים, אז איך אין עוד אחרים?     קודם גם שמעתי את שר הביטחון בא ואומר שאין ברירה, יש צורך לאומי בהארכת השירות הסדיר והמילואים

בועז טופורובסקי:  צורך לאומי בלברוח מאחריות, זה אולי מה שיש

בועז טופורובסקי:  הוא לא מגיש חוק, הוא לא אומר שהוא יגיש חוק

בועז טופורובסקי:  הוא אומר: אני, עד שלא כולם יסכימו, אני, שר הביטחון, לא אגיש חוק

בועז טופורובסקי:  זה בלוף, ואני רוצה להסביר לכם את הבלוף, בגלל שאני מתעסק בנושא של השוויון בנטל מהיום שהשתחררתי מהצבא

בועז טופורובסקי:  אני זוכר טוב מאוד איך בצבא ראינו מי הולך להתגייס ואיך בבקו"ם ראינו איך אנשים הולכים לקבל פטור מהגיוס; איך חלק גדול מהאזרחים צוחקים עלינו, בין שאנחנו עושים שירות משמעותי ובין שאנחנו לא עושים שירות משמעותי, כי הם, את החיים שלהם ממשיכים, כי כאן הרי זה אמריקה – אחרי הלימודים אפשר להמשיך לעוד לימודים, נכון? כמו באמריקה, שרק מי שרוצה הולך לצבא

בועז טופורובסקי:       כנראה אנשים מתבלבלים, אין להם מושג על מה הם מדברים, כי מאז חוק טל דרך כל החוקים שניסו להעביר, יש קבוצה של אנשים שעושה הכול בשביל להתחמק מהשירות הצבאי, עובדת על העולם, עובדת על אזרחים ועובדת על בג"ץ, בשביל שהבנים שלי ישרתו, שאני אשרת, שחלק מהאנשים ישרתו אבל הם לא ישרתו, לא הם, לא הבנים שלהם, לא הבנות שלהם, לא האחים שלהם, לא ההורים שלהם

בועז טופורובסקי:  אנחנו טובים למות, ללכת למות בעד ארצנו, ללכת להיות בכל מיני אזכרות צבאיות, אבל הם – חלילה, שלא יסכנו את החיים שלהם, כי הם עושים את זה לקידוש השם כשהם מתפללים ולומדים בבית המדרש

בועז טופורובסקי:       איזה בושה זה

בועז טופורובסקי:  איזה לא יהודי זה

בועז טופורובסקי:  איזה ביזיון זה

בועז טופורובסקי:  איזו צביעות, איזה רפש, איזה גועל נפש

בועז טופורובסקי:  אנשים שנמצאים כאן מסתכלים עלינו בעיניים ואומרים: איך אתם רוצים לגייס אותנו, שונאים חרדים

בועז טופורובסקי:  באותה נשימה, מבחינתם לא לשנוא חרדים זה שאנחנו נלך ונסכן את החיים שלנו, הילדים שלנו ילכו ויסכנו את החיים שלהם, והם ימשיכו כרגיל, כאילו העולם מנותק ממה שקורה כאן

בועז טופורובסקי:  כאילו אם היה ערבי בא ורואה מישהו חרדי, הוא לא היה יורה בו

בועז טופורובסקי:  כאילו אותו חרדי לא היה רוצה שחייל יגן עליו

בועז טופורובסקי:       לא, זה לא השם שמגן עליו

בועז טופורובסקי:  זה כדור ואקדח או רובה; זה צבא, זה אנשים שעוזבים את החיים הנוחים ונמצאים בעזה עם הפטריות, עם המלחמות, עם הקור, עם החמאסניקים, עם המחבלים, עם החטופים; עם אנשים שגדלים על זה למען המדינה, למען שמירה על מדינת ישראל, למען שמירה על היהודים, אנחנו צריכים לתת מעצמנו; עם אנשים שגדלים על מה אתה עושה למען המדינה לעומת אנשים שגדלים על איך אתה עושק את המדינה

בועז טופורובסקי:       עכשיו יגידו שזאת שנאת חרדים

בועז טופורובסקי:  אני אומר: כל מי שלא מתגייס צריך להתגייס

בועז טופורובסקי:  אין אחד בעולם הזה – ואני אחרי אלפי ויכוחים

בועז טופורובסקי:  מאז שבגרתי, אין אחד בעולם שיכול להסביר לי למה יש אחד שיכול ללכת לצבא, לשירות אזרחי, לשירות לאומי, למשטרה או לכיבוי אש ויש אחד שלא

בועז טופורובסקי:  למה יש אחד שלא יכול לעזור בשם המדינה בבית חולים, במשרדי הרווחה, מטעם המדינה, ויש כאלה שכן יכולים לעשות את זה; יש כאלה שאם הם לא יעשו את זה הם יהיו בכלא, ויש כאלה שאם לא יעשו את זה הם יקלו צ'פחה וכל הכבוד מהרב שלהם

בועז טופורובסקי:       זה לא רב – זה בוגד במדינה, חד-משמעית

בועז טופורובסקי:  כל מי שאומר שהקבוצה שלו צריכה לא לשרת וקבוצה אחרת צריכה כן לשרת, בוגד במדינה

בועז טופורובסקי:  כל מי שאומר שאפשר להתגייס ולהמשיך ולהביא חוק שאומר שאלה שנותנים ייתנו יותר; אלה שמסכנים עכשיו את החיים שלהם מתבקשים לסכן עוד; אלה שעוזבים את העסקים שלהם והולכים להגן על המדינה מתבקשים להרוס עוד יותר את העסקים שלהם למען המדינה; אלה ששלחו את הילדים שלהם או שהילדים שלהם השתחררו לא מזמן, מתבקשים לחזור לצבא ולמות למען המדינה ולמען כל אזרחיה

בועז טופורובסקי:       אבל יש אנשים – ולא אכפת לי איך קוראים להם יענקל מנדל או מוחמד אבו עטילה –שמבחינתם המדינה הזאת יכולה להתקיים, והם לא עושים כלום למען המדינה

בועז טופורובסקי:  מבחינתם המדינה הזאת יכולה להתקיים, והם אומרים: איזה חוקים טובים לנו – נקיים, ואיזה חוקים לא טובים – אנחנו לא נקיים

בועז טופורובסקי:       הגיע הזמן שאזרחי ישראל ידעו שברגעים אלה, אחרי ששר הביטחון אמר שיש צורך לאומי, ושהוא לא יגיש חוק, יש המון המון עסקנים בבניין הזה שעובדים מסביב לשעון לראות איך הם יביאו חוקים שיעבדו בעיניים ויזרו חול בעיניים של האזרחים ושל בג"ץ

בועז טופורובסקי:  יעשו כאילו ישרתו, אבל לא באמת ישרתו; יגידו כאילו הולכים לעשות משהו אבל החיים שלהם יימשכו כדי שהפראיירים שמשרתים ומתים למען המדינה יוכלו לשרת יותר ולמות יותר

בועז טופורובסקי:        יגידו כולם: תראו איך עוזרים בבתי חולים ובעמותות

בועז טופורובסקי:  מעניין לי את התחת

בועז טופורובסקי:  גם אחותי, שנפצעה בצבא כי החליטה להתנדב לקרבי, גם היא עכשיו עוזרת בעמותות, למרות שהעסק קורס, כי כל העובדים במילואים, כי גם היא צריכה לעזור, כי יש לה ילדים, כי אין לימודים, כי יש הרבה בלגנים

בועז טופורובסקי:  גם אחי, שמ-7 באוקטובר עושה מילואים, גם הוא, כשהוא מגיע הביתה, בזמן שלו קצת מטפל בסטרטאפ, ועוד עוזר לאחרים

בועז טופורובסקי:  אז מה, הוא הולך ומתלהב מזה ואומר שהוא לא צריך לשרת?      איזה בושה

בועז טופורובסקי:  איזה ביזיון

בועז טופורובסקי:  איזה גועל נפש

בועז טופורובסקי:  איזה אזרחים סוג ב' – לא אלה שמשרתים, אלה שהולכים וממשיכים

בועז טופורובסקי:  איך אתם מסתכלים על עצמכם בראי? כל מי שיכול לתת למען המדינה, אם זה להחזיק נשק, אם זה לעזור עם מדים, אני לא יודע מה, עם ציוד, בין אם זה לעשות לא משנה מה – מה שמשרד הבריאות מבקש ממך, מה שמשרד הביטחון מבקש ממך, מה שהמשטרה מבקשת ממך

בועז טופורובסקי:  חסרים שוטרים, חסרים חיילים, חסרים רופאים, חסרים אחים, חסרים עובדים סוציאליים

בועז טופורובסקי:  בכל זה אפשר לשרת ולעשות למען המדינה, אבל קבוצה הולכת וגדלה של אנשים, שהיא כבר הרוב במדינה, שמה פס על כל זה

בועז טופורובסקי:  הייתי משתמש במילה יותר גרועה, אבל אנחנו כאן מעל בימת הכנסת

חנוך דב מילביצקי: השתמשת גם כבר, ברוך השם, בכמה מילים

בועז טופורובסקי: שמה פס על כל זה

בועז טופורובסקי:  מבחינתה, יש אנשים שיכולים למות, פראיירים, ויש אנשים שאלוהים מגן עליהם ואסור להם להתגייס, או שחלילה הם לא יהודים, אז הם לא יכולים לתת למען המדינה

בועז טופורובסקי:       יש אנשים שבגיל 18 מתחילים את החיים שלהם ויש אנשים שבגיל 18 מתחילים לסכן את החיים שלהם

בועז טופורובסקי:  איך אתם מסתכלים על עצמכם בעיניים, ממשלת ימין על מלא? ממשלה של אפסים על מלא

בועז טופורובסקי:  ממשלה שבאה ומביאה היום חוק שמאריך את השירות של אלה ששירתו עד עכשיו במלחמה, של אלה שעושים מילואים עד עכשיו במלחמה, ואומרת: עוד מעט – עד בג"ץ נתכנן

בועז טופורובסקי:  עובדים על כולם בעיניים

בועז טופורובסקי:  במקום שאנשים יבואו, מנהיגי הציבור החרדי והערבי יבואו, יגידו: מדינת ישראל במלחמה הארוכה ביותר בתולדותיה, אנחנו נותנים כתף

בועז טופורובסקי:  היה אחד ששלח את הבן שלו לשבועיים לעשות כאילו הוא מתגייס

בועז טופורובסקי:  עשו לי טובה

בועז טופורובסקי:       בואו ואספר לכם קצת על ציונות וגם על יהדות

בועז טופורובסקי:  אני בא ממשפחה שנמצאת כאן קצת אחרי גירוש ספרד

בועז טופורובסקי:  השורשים שלהם נמצאים כאן; רבנים מאוד גדולים

בועז טופורובסקי:  הצד הזה, כשקמה מדינת ישראל, קיבל מכות מתולדות אהרון

בועז טופורובסקי:  שם היה סבא של אבא שלי חבר בישיבה, כי הוא בא והעז להגיד שהוא ציוני והוא רוצה שמדינת ישראל תהיה קיימת, חבר אגד מס' שתיים, יקיר ירושלים – העיפו אותו, בן אדם חרדי, מתולדות אהרון, כי הוא העז לאהוב את מדינת היהודים

בועז טופורובסקי:  זו יהדות? אותו סבא של אבא, מרוב שהוא התעצבן, דאג שאחת הבנות שלו תהיה בנישואין מסודרים – איך זה נקרא? אירוסין מסודרים

בועז טופורובסקי:  הדברים האלה שעושים – שידוך

בועז טופורובסקי:  שידוך בכוח עם בן של אחד ממייסדי ראשון לציון, חילוני

בועז טופורובסקי:  הוא אמר: אלה האנשים שעזבו את החיים שלהם בכל העולם ובאים וגואלים את הארץ

בועז טופורובסקי:  אני רוצה שהבת שלי תתחתן עם אחד כזה

בועז טופורובסקי:       אני זוכר את סבתא שלי, זיכרונה לברכה, אישה דתייה, מתקשרת כל הזמן למנהיגי החרדים – כולם היו במשפחה שלנו ממאה שערים – ואומרת להם שיתביישו להם

בועז טופורובסקי:  אני זוכר אותו אבא שלי שנשבר לו הלב

בועז טופורובסקי:  נולד במדינת ישראל עוד לפני שהיא קמה

בועז טופורובסקי:  נשבר לו הלב, איך יש אנשים שאוהבים את מדינת ישראל, גואלים אותה, ויש אנשים שעושקים אותה ומוצצים את הדם שלה ועוד שולחים אחרים לעשות עוד למענם, לא למען המדינה; למען אותם מוצצי דם

בועז טופורובסקי:       אתם חושבים שזה יישאר לעד, עכשיו, כשיש מלחמה? עכשיו, כשעוד יש לנו מעל 130 חטופים כמה עשרות קילומטרים מכאן? כשיש לנו מאות אלפי חיילים שנלחמים כדי לנסות להשיג אותם? כשיש לנו 200,000 פליטים במדינת ישראל? אתם עוד רוצים שהם יעשו יותר, כולם

בועז טופורובסקי:  אתם בושה למדינת ישראל

בועז טופורובסקי:  בושה לציונות

בועז טופורובסקי:  בושה לבית הזה

בועז טופורובסקי:  בושה לכל מי שאכפת לו ממה שקורה כאן

בועז טופורובסקי:  איפה המנהיגות שאומרת: מה אתם יכולים לעשות למען המדינה בשעה הזאת? איפה המנהיגות שאומרת: איך אנחנו יכולים להתאחד באמת? אבל האחדות שלכם זה קשקוש, קשקוש, כי זו אחדות כל עוד אחרים מתים

בועז טופורובסקי:  איפה אתם? איפה אלה שכן משרתים? איפה הליכוד הגדול, שפעם האמין בשוויון בנטל? איך הוא מקבל את זה בשם הקואליציה ובשם הימין על מלא? מחנה ממלכתי – חארטה

בועז טופורובסקי:  שר ביטחון שבמקום שיבוא ויגיד: אצלי כולם יתגייסו, בא ואומר עכשיו במסיבת עיתונאים: יש הכרח, ואני לא אגיש חוק

בועז טופורובסקי:  ככה אומרים לנו את זה מ-2001

בועז טופורובסקי:  ככה עובדים על בג"ץ

בועז טופורובסקי:  ככה עובדים על כל אחד ואחד

בועז טופורובסקי:       אבל אני אומר לכם, בתור אחד ששירת שירות לא משמעותי – לא שירתי שירות משמעותי, אבל גם כשהייתי חודש מסופח באיזו קונדיטוריה, באיזה בסיס נידח בחיל האוויר, שחוץ מזה שהקונדיטור ניסה פעם אחת לגעת בי ושברתי לו את הפרצוף, לא היה שום שירות משמעותי – לא העזתי לחשוב להשתחרר מהצבא

בועז טופורובסקי:  לא העזתי לבוא ולהגיד: אני אתרום למען מדינת ישראל? מה פתאום

בועז טופורובסקי:  אני עושה משהו אחר

בועז טופורובסקי:       תתביישו לכם, חבורה של אפסים אוכלי חינם

בועז טופורובסקי:  השירות, במקום שהוא יהיה גאווה – אתם מסתכלים עליו כבושה

בועז טופורובסקי:  אותם אנשים שלא אכפת להם לחתום אבטלה ולקחת את כל הקצבאות מהמדינה, ולא לתת כלום למדינה, אנשים שדואגים לעצמם ושמים פס על כולם

בועז טופורובסקי:  זה אותם אנשים שאני אומר לכם, אם יש אלוקים בעולם הזה ובשמיים, הוא ישים אותם בגיהינום, ויגיד לכם: הינה, הבאתי לכם מדינת יהודים, ואתם ירקתם עליה, ושלחתם אחרים, שהם יותר יהודים מכם, להגן עליה

בועז טופורובסקי:  אותם ערבים ישראלים, שיש להם כאן הכי הרבה זכויות מכל מדינות ערב, איפה אתם דואגים למדינה הזאת, ששומרת עליכם? כי גם עליכם היא שומרת

בועז טופורובסקי:  גם על הבדואים נפלו טילים, וגם על ערבים בצפון נופלים טילים, וגם הם מתים בפיגועים, וגם אותם לא סובלים השכנים שלנו כי הם משתפים פעולה עם האויב הציוני

בועז טופורובסקי:       צר לי מאוד על האנשים שקוראים לעצמם מנהיגים של ציבור וחיים בשלום עם זה שהציבור שלהם לא משרת, וחיים בשלום עם זה שציבורים אחרים באותה מדינה נותנים מהחיים שלהם, של ילדים שלהם, של ילדות שלהם, לא רק זמן, אלה את החיים עצמם

בועז טופורובסקי:  צר לי בכל פעם שאני מבקר משפחות שכולות

בועז טופורובסקי:  צר לי בכל פעם שאני מבקר פצועים

בועז טופורובסקי:  צר לי בכל פעם שאני רואה את האנשים הטובים שנלחמים, ונותנים למען מדינת ישראל, והם אומרים לי: אנחנו לא נוותר על המדינה, אבל המספר שלנו הולך וקטן, והרוב הפרזיטי אוכל החינם, הצבוע, האפס, הלא-משרת, שבינו לבין יהדות אין כלום, הולך וגדל, וחושב שאלוהים יגן עליו כמו שהוא הגן עליו בשואה, וכמו שהוא הגן עליו ב-7 באוקטובר

בועז טופורובסקי:       אז אתם תמשיכו להיות פרזיטים, ואנחנו לא נוותר עד שהמדינה שלנו תהיה שוויונית, עד שאצלנו אנשים יעשו וייתנו למען המדינה, יאהבו את המדינה לפחות כמו שמצפים שהמדינה תאהב אותם

בועז טופורובסקי:  אני מקווה שחשבון נפש יהיה לכם יום אחד, כי אני לא רואה שאתם תעשו את זה לעצמכם

בועז טופורובסקי:  אנחנו נמשיך להגן ללא הפסקה, באהבה מלאה, וניתן את החיים שלנו למען מדינת ישראל, מדינת היהודים האהובה, היחידה שלנו, המדינה שתחזיר את הגאולה שלנו בכוח המעשה ולא בכוח בלבולי השכל והצביעות

בועז טופורובסקי:  תודה

חנוך דב מילביצקי: חבר הכנסת סגלוביץ', שמונה דקות לרשותך

יואב סגלוביץ': אדוני היושב בראש, חבריי חברי הכנסת, בפתח דבריי אני רוצה באמת לברך את קבינט המלחמה, שקיבל החלטה סוף-סוף, באיחור ניכר, לנטרל את השר לביטחון לאומי איתמר בן גביר מעיסוק בכל הנושא של הר הבית

יואב סגלוביץ':  אני מזהיר בעניין של מה שקורה בביטחון הפנים של מדינת ישראל מהקמת הממשלה הזאת, מהפשיעה בחברה באופן כללי שעולה, ואין פוצה פה ומצפצף, וראש ממשלה לא מעניין אותו דבר, עובר דרך תהליכים נוספים שקורים, ובוודאי דרך התהליך המתמשך של הסתה פרועה של איתמר בן גביר ועוד אנשים ממפלגתו כנגד החברה הערבית בישראל

יואב סגלוביץ':      אנחנו ב-10 לחודש, ב-11 לחודש, יתחיל הרמדאן, והשר איתמר בן גביר הגדיל לעשות והתחיל, וגם הדליף כנראה מה הוא הולך לעשות ולאסור על אנשים – לא חוקי ולא שום דבר, אבל איתמר בן גביר, כמו איתמר בן גביר, רוצה להדליק

יואב סגלוביץ':  אז אני שמח היום שקבינט המלחמה אמר: אנחנו מנטרלים את איתמר בן גביר

יואב סגלוביץ':  אומנם הוא ראש מפלגה, אבל אנחנו לא סופרים אותו ממטר

יואב סגלוביץ':  זה מה שהם אמרו לו היום

יואב סגלוביץ':  אז נשמע עכשיו את איתמר בן גביר כנראה נותן נאומים, מצייץ, אבל קבינט המלחמה קיבל את ההחלטה הנכונה: לא סופרים אותו ממטר, כי הוא סכנה אמיתית לביטחון ישראל

יואב סגלוביץ':  ולא אני אומר את זה – אומרים את זה שרי הקבינט, ואומר את זה שר הביטחון, ואומר את זה כל מי שמבין קצת במה שקורה בביטחון פנים בירושלים

יואב סגלוביץ':      ומכאן להצעה שמונחת כאן לפנינו

יואב סגלוביץ':  הצעת החוק הזו היא הרי חלק מסדרה

יואב סגלוביץ':  ואני שואל את עצמי ושואל אתכם ושואל את הממשלה מה יהיה אחרי 30 ביוני, שזה התאריך של החוק הזה

יואב סגלוביץ':  אני אגיד לך מה יהיה: תהיה הארכה נוספת

יואב סגלוביץ':  יהיו דברי חקיקה נוספים, כי חסרים חיילים לוחמים בצבא ההגנה לישראל

יואב סגלוביץ':  חסרים חיילים לוחמים בצבא ההגנה לישראל

יואב סגלוביץ':  לא חסרים אנשים אחרים – חסרים לוחמים

יואב סגלוביץ':  ויש את כוח האדם האפשרי הזה במדינת ישראל, אך מתוך בחירה מודעת, שנים על שנים לא עושים את זה

יואב סגלוביץ':  צורכי הביטחון השתנו, ואנחנו שומעים היום זמירות וקולות אחרים

יואב סגלוביץ':  היה צריך לזהות את זה מזמן כבר ברמה הערכית של שוויון וסולידריות

יואב סגלוביץ':  מזמן

יואב סגלוביץ':  אבל היום זה כורח של מציאות ביטחונית

יואב סגלוביץ':  וכשחושבים על זה קצת בתמונה מלמעלה, תמיד מדברים על ערכים של שוויון, וזה נראה משהו מנותק כזה, ורק המציאות גורמת לנו להבין שזה לא משהו מנותק, בעולם הערכים, זה משהו פיזי מאוד: כשאנשים לא משרתים, אין מספיק חיילים בגבולות, ונצטרך אותם

יואב סגלוביץ':      גיל המילואים יעלה

יואב סגלוביץ':  מספר ימי המילואים לכל אחד יעלה

יואב סגלוביץ':  הנטל הופך ויהפוך להיות פשוט בלתי נסבל

יואב סגלוביץ':  וכן, זה אך ורק סיפור פוליטי

יואב סגלוביץ':  זה לא באמת סיפור של אמונה, זה לא באמת סיפור דת

יואב סגלוביץ':  התנ"ך, ספר הספרים, מלא בסיפורי גבורה של נביאים, של מלכים, שבלימודים בישיבות, בכוללים, בכל אותם מקומות, מזכירים אותם, כמו שאנחנו למדנו כשהיינו ילדים

יואב סגלוביץ':  אך לא עושים את מה שכתוב בספרים

יואב סגלוביץ':  האם דוד המלך ישב כל הזמן בכולל? האם שאול המלך? יהושע בן נון? גדעון בן יואש? ממנו יש את המשפט האלמותי הזה, שנמצא בכל כך הרבה מקומות, "ממני תראו וכן תעשו"

יואב סגלוביץ':  זה בתנ"ך, בספר הספרים

יואב סגלוביץ':  כן, זה סיפור פוליטי

יואב סגלוביץ':  זה סיפור של כוח פוליטי ושימוש לא מידתי בכוח פוליטי, לא למטרה ראויה

יואב סגלוביץ':  המטרה היא אך ורק פוליטית וכוחנית

יואב סגלוביץ':       אחרי השואה אכן היה חשש אמיתי שגחלת לימוד התורה, שבאמת הושמדה בצורה נוראה על ידי הנאצים, באמת אולי תעומעם ותכבה

יואב סגלוביץ':  כשבודקים אחורה, זה היה אותו סיכום שהיה בזמנו בין דוד בן-גוריון לבין החזון איש, מתוך דאגה אמיתית באמת שיהיה פה דור המשך גם למי שאיננו דתי או איננו חרדי

יואב סגלוביץ':  כולנו רוצים שתהיה הגחלת הזאת, שהגחלת הזאת תמשיך להיות, אחרי שהנאצים ניסו להכחיד אותה במטרת מכוון

יואב סגלוביץ':  זו הייתה ההתחלה, והייתה לזה גם הסכמה רחבה

יואב סגלוביץ':      תראו, בחיים האמיתיים לא כולם גאונים בתורה, כמו שלא כולם מהנדסים ולא כולם טייסים ולא כולם רופאים

יואב סגלוביץ':  צריך איזושהי ייחודיות, חריפות המחשבה, חריפות השכל, להיות באמת גאון בתורה

יואב סגלוביץ':  לא כל מי שנמצא פה גם בכנסת הוא גאון בתורה

יואב סגלוביץ':  לא כל היועצים הפרלמנטריים של חברי הכנסת הם גאונים בתורה

יואב סגלוביץ':  הרבה אנשים בציבור החרדי אינם גאונים בתורה

יואב סגלוביץ':  הם אנשים מאמינים, ואין לי מילה אחת רעה לומר על זה

יואב סגלוביץ':  אבל להגיד מהסיפור הזה שתורתם אומנותם ולכן לשחרר אותם מכל מחויבות למדינת ישראל? בשם מה? בשם מי?      הקואליציה לא יכולה לבוא עם מילים שקריות, כמו "ביחד ננצח", כשאין פה באמת ביחד ואין ערבות הדדית, ויש הבחנה פוליטית בין אימהות, אבות, לוחמים, לוחמות, לבין שאר האוכלוסייה

יואב סגלוביץ':  הממשלה מביאה הוראת שעה לפתור בעיות נקודתיות, ולא מתביישת לא להניח, לפחות, במקביל הצעת חוק גיוס שתשנה את המצב הבלתי-נסבל הזה

יואב סגלוביץ':  שר הביטחון אמר היום לפני איזה שעה: ללא קיום פיזי אין קיום רוחני

יואב סגלוביץ':  הוא קרא לראש הממשלה להתערב בסוגיה

יואב סגלוביץ':  כלומר, שר הביטחון הוא היועץ של ראש הממשלה: תתערב בסוגיה

יואב סגלוביץ':  כאילו, ראש הממשלה לא יודע מה הסוגיה? הוא לא חתם הסכם קואליציוני מופקר לחלוטין? התקציב שיונח פה בשבוע הבא, אין שם סעיפים תקציביים שמעודדים השתמטות? הם כתובים עלי ספר

יואב סגלוביץ':  אנחנו נבוא לוועדה, נתווכח, אולי אפילו נסכים על חלק מהדברים, אבל הם יעברו, כי יש קואליציה

יואב סגלוביץ':  שר הביטחון אומר: הקיום הפיזי מחויב על מנת שיהיה קיום רוחני

יואב סגלוביץ':  באמת, באמת, באמת – קודם כול, אני מברך אותו שהוא אמר את זה, ואמר שצריך לעשות דברים בהסכמה

יואב סגלוביץ':  אבל הסכמה עם מי? והסכמה על מה?     התקציב הזה שנמצא – כאילו כל יום אנחנו מדברים על משהו אחר, כאילו אין איזה גשטלט אחד גדול של כל האירוע

יואב סגלוביץ':  התקציב הזה מעודד השתמטות

יואב סגלוביץ':  הוא מעודד אנשים לא ללכת לצבא ההגנה לישראל, ובמקביל אנחנו שומעים אמירות כיבושין – בואו נדבר

יואב סגלוביץ':  דיברנו מספיק

יואב סגלוביץ':  הגיעה העת לעשות

יואב סגלוביץ':      אנחנו נמצאים באמת בעולם הפוך

יואב סגלוביץ':  פער בין דיבורים, בין אמירות ראש הממשלה על ניצחון מוחלט למול מי שאחראי על חידלון מוחלט; פער בתקציב, שהפוך לצרכים ומעודד השתמטות

יואב סגלוביץ':  אין סיכוי שהממשלה הזאת תניח משהו אמיתי על השולחן

יואב סגלוביץ':  חיי נצח שלה הם מה שיקרה מחר בבוקר, ולא עתיד המדינה; לא עתיד הביטחון, אלא רק עתיד הקואליציה

יואב סגלוביץ':  "ממני תראו וכן תעשו", גדעון בן יואש אומר בספר שופטים, מה שמייצג בתמצית מהי דוגמה אישית, רחוק מההוויה שעוטפת את הדיון לגבי גיוס ותרומה

יואב סגלוביץ':  עידוד להשתמטות הוא הפוך להוויה היהודית, ובוודאי לספר הספרים, שאתם מסתתרים מאחוריו

יואב סגלוביץ':  הכול הפוך

יואב סגלוביץ':  הכול הפוך

יואב סגלוביץ':  יהושע בן נון, דוד המלך, שאול ואחרים – אתם מסתתרים מאחוריו, חבריי, ידידיי, מיהדות התורה, מש"ס? מאחוריו אתם מסתתרים, מאחורי ספר הספרים? שימו אותו מול עיניכם, ראו את ספר הספרים ותראו מה שנאמר: ראו ממני וכן תעשו

יואב סגלוביץ':  תנו דוגמה אישית

יואב סגלוביץ':  תבואו, תתייצבו לפני המחנה ותגידו: היננו, אנחנו איתכם, אנחנו במדינה הזאת לא מוכנים להיות יותר במצב הזה

יואב סגלוביץ':  אנחנו – בוודאי לא

יואב סגלוביץ':  תודה רבה

חנוך דב מילביצקי: תודה רבה

חנוך דב מילביצקי:  חבר הכנסת יאיר לפיד, 15 דקות לרשותך

יאיר לפיד: אדוני היושב-ראש, כנסת נכבדה, בחוק שמונח פה על שולחן הכנסת חסרה מילה

יאיר לפיד:  המילה היא "כולם"

יאיר לפיד:  כי אם אין בזה את המילה כולם, אם זה לא מיועד לכולם, זה לא חוק, זו גזרה

יאיר לפיד:  יש הבדל בין חוק לגזרה

יאיר לפיד:  חוק זה לכולם

יאיר לפיד:  גזרה היא כשזה מונח רק על ציבור אחד, הציבור שתמיד הכול נוחת על ראשו – אותו ציבור שנמצא עכשיו בח'אן יונס, נמצא עכשיו בגבול הצפון, עובד, משלם מיסים, הכול על ראשו

יאיר לפיד:  זה לא יכול להימשך

יאיר לפיד:  במספרים זה לא יכול להימשך

יאיר לפיד:  בערכים זה לא יכול להימשך

יאיר לפיד:  אם זה לא לכולם, זה לא חוק

יאיר לפיד:       ושלא ימכרו לנו ושלא יספרו לנו שזה רק בינתיים

יאיר לפיד:  כל הרעיון הזה עם הוראות השעה, מטרתו הרי לחכות שיעבור הזעם הציבורי ושתיעלם התחושה הזאת, שאומרת: אנחנו לא מוכנים יותר להמשיך עם עסקה אפלה ומושחתת שגורמת לזה שרק צד אחד בציבור הישראלי, תמיד הכול נופל על ראשו, והצד השני משוחרר

יאיר לפיד:  אם זה לא לכולם, זה לא חוק

יאיר לפיד:  זו גזרה

יאיר לפיד:      יותר מ-60,000 צעירים חרדים נמצאים בגיל גיוס

יאיר לפיד:  אם אנחנו נגייס אותם באותם אחוזים כמו הציבור הלא-חרדי, לא צריך להאריך את השירות הסדיר

יאיר לפיד:  אם נגייס רבע, רבע, זה הכול, מהחרדים בין הגילים 29 ל-49, שיכולים לשרת, לא צריך להאריך ביום אחד את שירות המילואים

יאיר לפיד:  היום דיבר איתי חבר

יאיר לפיד:  הוא קיבל צו 8 עד יוני, רצוף עד יוני

יאיר לפיד:  ואנשים אחרים אומרים: אותנו זה לא מעניין; לא בעיה שלנו; לא נבוא להקשיב לדיון על זה; זה לא קשור אלינו; כל הדבר הזה של להגן על מדינת ישראל לא קשור אלינו; כל העניין הזה של לסכן את החיים לא קשור אלינו

יאיר לפיד:  רק ציבור אחד שוכב ער בלילות כבר חמישה חודשים ומפחד שתהיה דפיקה בדלת; מכיר את התחושה הזו, שאם אתה שומע צעדים בחדר המדרגות, קופא הדם בעורקיך

יאיר לפיד:  בציבור אחר, אם יש צעדים בחדר המדרגות, מישהו בא לבקר, להגיד שלום, אפשר לצאת ביחד החוצה

יאיר לפיד:  זה לא יכול להימשך

יאיר לפיד:  זה לא חוק אם זה לא לכולם

יאיר לפיד:  זה לא חוק, זו גזרה, ואת הגזרה הזו אסור לקבל

יאיר לפיד:       אם מהממשלה לא יודעת להניח חוקים, בשבוע הבא יהיה פה על שולחן הכנסת חוק הגיוס של יש עתיד, שוויוני, הגון, מסודר, הדרגתי, אבל אמיתי

יאיר לפיד:      אני אומר מפה גם לחבריי במחנה הממלכתי: קראנו את החוק שלכם, לא יתגייס אף חרדי אחד בחוק הזה

יאיר לפיד:  זה לא חוק

יאיר לפיד:  אני קורא לכם לחזור לניירת, לוודא שזה נעשה כמו שצריך

יאיר לפיד:  כרגע בחוק שלכם, כמו שהוא כתוב, לא יתגייס חרדי אחד, ולפיכך זה לא חוק

יאיר לפיד:  חוק זה לכולם

יאיר לפיד:  אם זה לא לכולם, זה לא חוק

יאיר לפיד:       אני קורא לכנסת לדחות את ההצעה המונחת על שולחננו, ולהצביע ביחד בשבוע הבא על חוק שיגייס את כולם

יאיר לפיד:  תודה רבה

חנוך דב מילביצקי: תודה

חנוך דב מילביצקי:  חברת הכנסת מירב כהן

מירב כהן: כבוד היושב-ראש, כנסת נכבדה, אני רוצה להתחיל את הדברים שלי בטקסט שקראתי ברשתות החברתיות, בקבוצה שנקראת IDF Confessions

מירב כהן:  אז ככה: "בן הזוג שלי נפל גיבור בעזה

מירב כהן:  שנינו לוחמים, שנינו עמוק בארון

מירב כהן:  אני כל כך אוהב אותך

מירב כהן:  הלוואי שהמשפחה שלך הייתה יודעת עליך, עליי"

קריאות: - - -     

חנוך דב מילביצקי: חברי הכנסת, חברי הכנסת, חברת הכנסת כהן פה דווקא אומרת דברים מרגשים על אנשים שנפלו, בואו נכבד את זה בשקט בבקשה

חנוך דב מילביצקי:  תודה

מירב כהן: כדי לא לזהם את הטקסט הזה, שבעיניי הוא כל כך נוגע ללב, אני אתחיל אותו מההתחלה

מירב כהן:  אז זה טקסט שנכתב ברשתות החברתיות, בקבוצה שנקראת "IDF Confessions": "בן הזוג שלי נפל גיבור בעזה

מירב כהן:  שנינו לוחמים, שנינו עמוק בארון

מירב כהן:  אני כל כך אוהב אותך

מירב כהן:  הלוואי שהמשפחה שלך הייתה יודעת עליך, עליי

מירב כהן:  הלוואי שהמשפחה שלי הייתה מקבלת, שהייתי יכול לספר

מירב כהן:  כל כך כאב לי לשמוע בלוויה 'חבל שלא פגש את אהבת חייו, מישהי הפסידה', למרות שאנחנו שנה ביחד

מירב כהן:  תכננו איך נצא יחד מהארון, וכבר הגענו לבשלות, וסיכמנו שזה יקרה באחד האפטרים, ושהמלחמה תטשטש את הנושא

מירב כהן:  כל יציאה שלי מעזה אני בא לקבר שלך

מירב כהן:  יום יבוא ואני אשחרר ממך, כשאבין שאתה כבר לא תחזור, או שאוכל לשתף מישהו אמיתי בעולם הזה

מירב כהן:  אני אוהב אותך"

מירב כהן:  אז זה נכתב בעילום שם, אבל אני חושבת שזה מספר סיפור חשוב

מירב כהן:  והיה חשוב לי לתת כבוד למי שכתב את הדברים האלה, ואולי יום אחד יעז לכתוב אותם גם בשמו

מירב כהן:      אני עוברת לנושא הבא

מירב כהן:  לאחרונה התבשרנו שעל פי נתניהו המציאות הביטחונית בדרום מספיק יציבה כדי שתושבי הנגב המערבי יוכלו לחזור לחיות בבית שלהם, כי המצב התייצב

מירב כהן:  ויותר מזה, משרדי הממשלה מגבשים מתווה לתמרוץ כלכלי שיחזיר משפחות מפונות לחיות שוב בצמוד לרצועה, החל מהשבועות הקרובים

מירב כהן:  עוד קודם לכן, נתניהו כבר הוציא כמעט את כל הכוחות מעזה, שחרר את רוב חיילי המילואים, התעקש בתקציב, בתקציב המדינה, על מיליארדי שקלים שאינם לטובת הלחימה או לטובת צמיחה, והמשיך לתת אור ירוק ואפילו הגביר את ההשתמטות ההמונית של מגזרים שלמים מהצבא

מירב כהן:  אז כנראה שהמצב לא כל כך בהול, אם ככה הוא מתנהג

מירב כהן:      אבל אם תדברו על הצורך ללכת אל הקלפי הוא יזדעזע

מירב כהן:  השתגעתם? זה הזמן? ללכת לבחירות באמצע מלחמה? עכשיו, צריך להגיד את האמת

מירב כהן:  רמת האמון הציבורי בממשלת נתניהו הגיעה אחרי 7 באוקטובר לשפל היסטורי

מירב כהן:  הטבח ההמוני בשבת השחורה, החטופים והחטופות, המוני המפונים, פליטים בביתם ובארץ שלהם, היעלמות של משרדי ממשלה דווקא בשעתנו הקשה ביותר, התקציב המעוות הזה, הכלכלה הפגועה, היעדר האסטרטגיה לניהול המלחמה וליום שאחרי, כל אלה הפכו את הממשלה הזאת, את ממשלת הכישלון, לממשלה שהיא לא רצויה, ממשלה שאין לה הגיבוי הדרוש להמשך ניהול ענייני המדינה

מירב כהן:       הממשלה הזו היא שאחראית למשבר שהיה, ועלולה להוביל אותנו גם אל האסון הבא

מירב כהן:  אסור לחכות עוד עם החלפתה, כי מהחלטה להחלטה הולך ונעלם הספק

מירב כהן:  הסיבה שבגללה נתניהו מסרב להכריז על בחירות בהסכמה – על מועד מוסכם, לגיטימי, בצורה מכובדת – הוא מסרב לכך לא בגלל הניצחון המוחלט או משהו שקשור למהלכי המלחמה, אלא פשוט כי הוא יעשה הכול כדי למנוע בחירות ולהישאר ראש ממשלה

מירב כהן:  זה המצב

מירב כהן:      אם בשנת 1949 הלכנו אל הקלפי באמצע מלחמת העצמאות, אם בשנת 2003 הלכנו אל הקלפי באמצע האינתיפאדה השנייה, אם אנחנו מצפים עכשיו מתושבי שדרות ומתושבי הקיבוצים שיחזרו אל המשק, שיחזרו אל הבית שלהם על אף הסכנה, ואם רק אתמול קיימנו פה בכל רחבי המדינה בחירות מוניציפליות ללא שום תקלות, אז באמת שנגמרו התירוצים

מירב כהן:  הגיעה העת להחליט על מועד מוסכם לבחירות, בצורה אחראית ובצורה שתבטיח שהציבור יקבל ממשלה שהוא מאמין בה ולה

מירב כהן:      עכשיו, ברשותכם, אני רוצה לדבר על החוק שמונח היום לאישור הכנסת, החוק שבעצם מכביד את הנטל על מי שכבר משרת ומגייס

מירב כהן:  אז בואו נאמר את האמת, כבר לפני 7 באוקטובר זה לא היה הגיוני או שוויוני שרק חלק מהאוכלוסייה משרתת

מירב כהן:  זה ברור שזה לא הוגן, ויש כאן עוול היסטורי גדול

מירב כהן:  אבל עכשיו יש לנו כל כך הרבה הרוגים, וכל כך – באמת, מאות אלפי מילואימניקים ועשרות אלפי אנשים בסדיר ובקבע, ומנגד – 150,000 אברכים ותלמידי ישיבות שלא לוקחים חלק באירוע הזה

מירב כהן:  זה ענק, זה בסדרי גודל של הצבא הסדיר של מדינת ישראל

מירב כהן:  מעבר לזה שזה לא הוגן, זה גם לא יחזיק מעמד

מירב כהן:  ובואו גם נאמר את האמת, זו לא רק ההגנה על הארץ, זה גם הפן הכלכלי

מירב כהן:  סדר גודל של מחצית מהאוכלוסייה החרדית, בקרב הגברים, גם לא משתתפים בשוק התעסוקה

מירב כהן:  אין לזה תוחלת, מעבר לעניין הערכי ולחוסר השוויון, זה פשוט לא יחזיק מעמד

מירב כהן:      כן, ראינו בזמן המלחמה רצון עז של החברה החרדית לתרום ולדאוג לחברה הישראלית, והם באמת הראו שאכפת להם

מירב כהן:  אנחנו מסתכלים על המתנדבים בזק"א, זה מאוד מאוד יפה ומעודד לראות אנשים באים ומתנדבים ועושים עבודת קודש

מירב כהן:  אבל כמה מתנדבים יש בזק"א? 1,000? 2,000? 3,000? אולי 4,000

מירב כהן:  אנחנו מדברים על 150,000 אנשים צעירים, בריאים, בישיבות, בכוללים, שלא לוקחים חלק בנטל, זה סדרי גודל אחרים

מירב כהן:  הגיעה העת לחוזה חברתי חדש עם החברה החרדית, באהבה, בכבוד, בהידברות, בהסכמות ככל הניתן, אבל אי-אפשר להמשיך ככה

מירב כהן:      ואני רוצה להזכיר שהיו ימים, למשל במלחמת העצמאות, שההנהגה החרדית פעלה אחרת

מירב כהן:  תלו ברחובות פשקווילים שקראו לנוער החרדי: תצטרפו לקרב, תשתתפו בהגנה על המדינה

מירב כהן:  איפה הם ואיפה גולדקנופ, שאומר מה הקשר בכלל בין הממשלה לבין המלחמה? מה זה קשור? תעשו על זה ועדת חקירה בעוד כמה שנים, בציניות

מירב כהן:  זה לא יכול להתקבל יותר

מירב כהן:      וזה גם לא יכול להתקבל יותר שממשלה שחלק גדול מחבריה הם משתמטים בהגדרה, וחלק גדול מחבריה הם יעדי שב"כ, ששנים גם לא התגייסו וגם היו יעדים של כוחות הביטחון שעקבו אחריהם

מירב כהן:  תבינו באיזה מצב אנחנו

מירב כהן:  הם - - -     

טלי גוטליב: - - -     

מירב כהן: כן, כן

מירב כהן:  סמוטריץ', בן גביר

טלי גוטליב: שקר גמור, עזוב

טלי גוטליב:  אדוני היו"ר, מי עוד חוץ מבן גביר, שיש לו 50 זיכויים? ב-50 תיקים זיכו אותו

מירב כהן: חלק גדול

מירב כהן:  ממשלה לא לגיטימית, שבעצמם לא עשו צבא, והם יבואו יעשו את הדבר הבא - -     

טלי גוטליב: אי-אפשר לשמוע את זה, אין גבול לשקרים של המפלגה הזאת

מירב כהן: - - הם יפטרו חלק מהאוכלוסייה, הם יכבידו את הנטל – ויאריכו את ימי המילואים, את השירות הסדיר – על אחרים

טלי גוטליב: אנחנו לא דנים בהארכת שירות סדיר

טלי גוטליב:  אבל לא משנה, העובדות לא מעניינות

מירב כהן: ובצד התקציב – יקצצו לכל עם ישראל בשירותים החברתיים ויוסיפו עוד כסף לקצבאות האברכים

טלי גוטליב: אי-אפשר לשמוע את זה, באמת, אי-אפשר

מירב כהן: מה שאני אומרת הוא מציאות, הוא לא הגזמה

מירב כהן:  זה ממש – מהמקפצה

מירב כהן:  זה לומר לעם ישראל, לא אכפת לנו מה אתם חושבים, זה באמת לא משנה לנו

מירב כהן:  עכשיו, המספרים - - -     

טלי גוטליב: פשוט תתביישי לך

מירב כהן: למה שאני אתבייש?     

טלי גוטליב: כשאת אומרת – אני אגיד לך למה, על מה את מצביעה פה? את יודעת על מה את מצביעה פה? אין לך מושג על מה את מצביעה

טלי גוטליב:  את מדברת על הארכת שירות סדיר, זה לא החוק בכלל

טלי גוטליב:  בואי נבטל את הוראת השעה, ולא יהיו לך רופאים במלחמה

מירב כהן: אוה, תמיד מגיע השלב הזה שאני אתבייש

מירב כהן:  אני לא מתביישת גברתי, אני עומדת פה ומדברת אמת

מירב כהן:  כל פעם שאומרים עובדות אז ישר, כדי לסתום את הפה, אומרים: את שונאת

מירב כהן:  תתביישי, את שונאת

טלי גוטליב: אין עם מי לדבר, זה לדבר לאנשים שאין להם מושג

דבורה ביטון: כבוד היושב-ראש, אולי - - -     

מירב כהן: אני לא שונאת אף אחד, אני לא מתביישת, אני מדברת בשפה מכובדת, אני מדברת בצורה מכובדת, אבל אני גם אומרת את האמת

טלי גוטליב: תתביישי לך, תתביישי לך, את משקרת, חברת כנסת

מירב כהן: בכל פעם שלא נוח לכם להתמודד עם העובדות, אתם הולכים לספין הזה של שנאה

מירב כהן:  אנחנו לא שונאים אף אחד אבל - -     

טלי גוטליב: דפוס - - - משקרת

מירב כהן: - - מאז הקמת המדינה, למעלה מ-24,000 חללים

מירב כהן:  למה זה רק על צד אחד? איזה דרך יש להצדיק את זה? מאות חיילים שנפלו עכשיו בקרב - -     

טלי גוטליב: איך את מדברת

טלי גוטליב:  אני לא יכולה לשמוע את זה - - -      

מירב כהן: - - למה זה צד אחד? למה אסור להגיד את זה?     

טלי גוטליב: - - - על מה את מדברת - - - שקר

מיכל שיר סגמן: כל מילה אמת

מירב כהן: למה מותר לנו רק לשלוח את ילדינו לצבא, ומנגד אסור להם לדבר על חוסר שוויון?      

טלי גוטליב: - - - חוסר האחריות שלכם

טלי גוטליב:  חוסר האחריות - - -  אתם צריכים להצביע בעד

טלי גוטליב:  תתביישו לכם

מירב כהן: מדוע את סותמת לנו את הפה? למה מה שאני אומרת הוא לא לגיטימי?     

טלי גוטליב: תתביישו לכם

מיכל שיר סגמן: אנחנו צריכים להתבייש? את מעודדת השתמטות - - - את צריכה להתבייש

מירב כהן: מה לא לגיטימי בלומר: אלפי חללים במערכות ישראל?     

טלי גוטליב: - - -      

מיכל שיר סגמן: בתקופת מלחמה את מעודדת השתמטות

חנוך דב מילביצקי: חברת הכנסת גוטליב, חברת הכנסת שיר

חנוך דב מילביצקי:  חברת הכנסת שיר, תודה

חנוך דב מילביצקי:  חברת הכנסת גוטליב, תודה

חנוך דב מילביצקי:  תודה

טלי גוטליב: הצבא מבקש רופאים, מנתחים, קציני יהל"ם - - -      

דבורה ביטון: טלי, הבנים שלך שירתו בצה"ל?      

חנוך דב מילביצקי: בסדר, תודה

חנוך דב מילביצקי:  תודה

חנוך דב מילביצקי:  חברת הכנסת גוטליב, חברת הכנסת גוטליב, חברת הכנסת גוטליב - -     

טלי גוטליב: יושבת פה - - - לשחק את המשחק הזה

טלי גוטליב:  בחיים לא

מירב כהן: לא נירתע ולא ניבהל מאנשים שקוראים לנו בשמות גנאי, נאמר את האמת שלנו

טלי גוטליב: האמת שלך

מירב כהן: האמת היא שבאמת למעלה מ-24,000 חללים מקום המדינה ועד היום, ושום דבר לא גרם לצד השני לבוא ולומר: האחים שלנו יוצאים לקרב ואנחנו נשב כאן? איפה זה?      

טלי גוטליב: החלל הכי צעיר במלחמת השחרור היה - - -     

חנוך דב מילביצקי: די

חנוך דב מילביצקי:  חברת הכנסת גוטליב

מירב כהן: עכשיו, בואו נדבר על הנתונים

מירב כהן:  היום, כשמסתכלים על הצעירים שמיועדים לגיוס, רבע מהם הם כבר חרדים

מירב כהן:  רבע מהם

מירב כהן:  אלה מספרים מאוד גדולים

מירב כהן:      על פי הנתונים של המכון הישראלי לדמוקרטיה, אם רק שלושה שנתונים של חרדים היו מתגייסים, לא רק שלא היה צורך בעת הזו להכביד את הנטל על מי שכבר מתגייס – היה אפשר לקצר לכל עם ישראל את השירות לשנתיים

מירב כהן:       למה? למה מה שאני אומרת הוא בושה? למה אני צריכה להתבייש במה שאני אומרת? מה לא לגיטימי בזה? ואנחנו לא שונאים אף אחד, אנחנו אוהבים את כולם, ועדיין מה שאנחנו אומרים הוא לגיטימי: שכולם צריכים להשתתף בהגנה על הארץ הזו, וכולם צריכים להשתתף בהגנה על הכלכלה שלנו, ואנחנו רוצים לחיות יחד במדינה חזקה

מירב כהן:  לא צריך לסתום את הפה רק כי אומרים ביקורת

מירב כהן:  מישהו אומר ביקורת – אין משמעה שהוא שונא מישהו

מירב כהן:  אנחנו אומרים את זה מדאגה למדינה ולעתידה, זה הכול

מירב כהן:      עכשיו, המודל הנכון שבעיני צריך להיות זה שירות צבאי או אזרחי לכולם

מירב כהן:  כמובן שאי-אפשר להכריח אנשים

מירב כהן:  אני לא מדמיינת שאם מישהו לא מתגייס ייקחו אותו לכלא כמו שעושים לחילונים, אגב

מירב כהן:  בסדר, אבל בהחלט צריך לייצר תמריצים כלכליים שונים ממה שיש היום

מירב כהן:  היום יש מכונה כלכלית משומנת שמונעת מצעירים חרדים ללכת ולהתגייס

מירב כהן:  היום, אם אדם צעיר בוחר להתגייס או לעבוד ולא להיות אברך, הוא מפסיד סדר גודל של 5,400 שקל בחודש

מירב כהן:  זה לא הגיוני שאנחנו מתמרצים כלכלית לא לעבוד ולא להתגייס, זה אמור להיות הפוך

מירב כהן:  ובכלים כלכליים בהחלט אפשר לשנות את המצב, עד כדי כך שאני חושבת שלפחות אם הם לא מתגייסים, שילכו לעבוד

מירב כהן:  אני גם מוכנה לדבר על הורדת גיל הפטור לטובת המטרה הזו, ואפשר לעשות את זה

מירב כהן:      בממשלת השינוי אנחנו התחלנו את התהליך, זה עבר קריאה ראשונה כאן, בכנסת, עבר ממשלה, וצריך להמשיך בדרך הזו

מירב כהן:  מאז, הצורך בחוק גיוס שוויוני רק הלך וגבר כיוון שנגזרה עלינו מלחמה קשה, קשה מנשוא, וצריך לעשות את זה ואפשר ולעשות את זה בצורה מכבדת, לא מתלהמת, אבל באמת לטובת מדינת ישראל

מירב כהן:      אני מקווה שנצליח לצאת לדרך הזו, כי אחרת, לא רק שזה לא יהיה הוגן, זה פשוט לא יחזיק מעמד

מירב כהן:  תודה רבה

חנוך דב מילביצקי: חברת הכנסת פרידמן, בבקשה

טלי גוטליב: רק תזכיר להם שאנחנו - - - שגם אני לא - - - הגיוס

טלי גוטליב:  אנחנו נמצאים בהעלאת גיל הפטור לבקשת הצבא

טלי גוטליב:  לרופאים, למנתחים, לקצינים, ללוחמי יהל"ם, בני 46  - - -     

מירב כהן: אני לא מבינה למה את מגינה עליהם

מירב כהן:  אני לא מבינה למה את לא קוראת לחרדים להתגייס

טלי גוטליב: - - - אין בעיה, לא נעלה את החוק – לא יהיו לך רופאים למלחמה בצפון

חנוך דב מילביצקי: חברת הכנסת גוטליב, די

טלי גוטליב: את שמעת אותי? אני הראשונה שאומרת - - - תפתחי את האוזניים שלך

טלי גוטליב:  תהיי כאן בכנסת, אז תשמעי שאני לא - - - הגיוס

טלי גוטליב:  אנחנו לא בחוק הגיוס

חנוך דב מילביצקי: חברת הכנסת גוטליב, בבקשה ממך

יסמין פרידמן: אנחנו לא בחוק הגיוס אבל מן הסתם זה חשוב

חנוך דב מילביצקי: די

חנוך דב מילביצקי:  יסמין

חנוך דב מילביצקי:  סליחה, חברת הכנסת פרידמן

יסמין פרידמן: אדוני היושב-ראש, חבריי חברי הכנסת, ראשית, בכל זאת בהקשר לחוק הזה, אני רוצה לנצל את ההזדמנות הזאת ולהגיד תודה ליועצת שלי, אופיר צדוק

יסמין פרידמן:  אופיר צדוק חזרה השבוע אחרי חמישה חודשי מילואים בעזה

יסמין פרידמן:  ואופיר המדהימה, שלמזלי באמת שמרה על עצמה, ומאוד דאגנו לה, מייד גם קיבלה תאריך לחזרה, כי עכשיו היא חזרה אחרי חמישה חודשים אבל בתחילת מאי היא כבר חוזרת לעוד חודש וחצי של מילואים

יסמין פרידמן:  אז כן, שוויון בנטל

יסמין פרידמן:      אבל מכיוון שלא אוסיף על הדברים החשובים והנכונים שנאמרו פה בנושא השוויון בנטל, וידעתי שאני בסוף הנאומים, אני רוצה דווקא לנצל את הזמן שלי ולדבר על נושא אחר

יסמין פרידמן:  בשבועות האחרונים עלו האחוזים של פניות הציבור שאני מקבלת בנושא קורת גג ודיור ציבורי

יסמין פרידמן:  אני מניחה שהמלחמה גרמה לזה, אני מניחה שקשיים כלכליים גרמו לזה, ורציתי לנצל באמת את כמה הדקות האלה שיש לי כאן ושוב לדבר על זה ואולי להציע איזושהי הצעה לחשיבה

יסמין פרידמן:       אז הינה, חנוך, זאת הזדמנות שאני אספר לך איך הגעתי בכלל לעסוק בנושא הדיור הציבורי, שלא הכרתי אותו

יסמין פרידמן:  לפני די הרבה שנים נתקלתי בכתבה בעיתון על אם חד-הורית עם שני ילדים, הקטנה הייתה בערך בת שנתיים וחצי והיה עוד אחד קצת גדול יותר

יסמין פרידמן:  הילדה הקטנה הייתה חולת לב קשה, ולגור ליד בית החולים היה מאוד מאוד משמעותי

יסמין פרידמן:  היא הייתה זכאית דיור ציבורי, ובהיעדר דיור ציבורי בעיר באר שבע, שלחו אותה לגור באופקים

יסמין פרידמן:  היא עברה לשם, אבל מהר מאוד היא הבינה שהיא מסכנת את חייה של הבת שלה כי היא צריכה להגיע מהר לבית החולים, ובית החולים נמצא בבאר שבע

יסמין פרידמן:  ולכן, היא ארזה את חפציה, הגיעה לעיר באר שבע ופלשה לדירה של הדיור הציבורי, דירה שהייתה סגורה ומוזנחת המון שנים, לא מטופלת ולא גרו בה אנשים, וקשה מאוד היה לקרוא לזה דירה

יסמין פרידמן:  למעשה זו פשוט הייתה איזו מאורה עם ארבעה קירות

יסמין פרידמן:  וכשראיתי את הכתבה הזאת, לא יכולתי לתפוס את זה

יסמין פרידמן:  ראיתי את התמונות של הבית, ראיתי את הילדה עם בלון חמצן – זה פשוט היה בלתי נתפס בעיניי

יסמין פרידמן:       מייד כשהסתיימה השבת יצרתי קשר עם הכתב, ביקשתי להגיע לאותה אישה, ומהר מאוד, זה היה עוד בימים הראשונים יחסית של עידן הפייסבוק, הוצאתי קריאה לתושבי העיר: בואו תעזרו לי, בואו נעשה משהו, היא לא יכולה לחיות ככה, לא היא ובטח לא הילדים שלה

יסמין פרידמן:  תוך שלושה ימים הגיעו 300 מתנדבים בערך בשעה שקבענו, וכל אחד הגיע עם משהו – זה עם דלי צבע וזה עם מברשות וזה הגיע עם אסלה חדשה שהוא רכש ודוד שמש, ותוך שלושה ימים שיפצנו את הבית הזה מהיסוד ועד הטפחות, כולל הגינה

יסמין פרידמן:      ואז נחשפתי לנושא הזה של הדיור הציבורי, כי זה לא בית שלה, היא פלשה, אז איך אנחנו גורמים לזה שאף אחד לא יוכל להוציא אותה? התחלתי ללמוד את הנושא ולהעמיק בו ולהבין את הבעיה העמוקה והקשה הזאת

יסמין פרידמן:      לימים ניהלתי מאבק מאוד מאוד גדול מול משרד השיכון ואוניברסיטת בן-גוריון, שהחזיקו 52 דירות של הדיור הציבורי במסגרת פרויקט הדירות הפתוחות

יסמין פרידמן:  זה היה מאבק שניהלתי עם עוד נאבקות של הדיור הציבורי וסטודנטים

יסמין פרידמן:  מסתבר שאוניברסיטת בן-גוריון החזיקה 52 דירות של הדיור הציבורי במשך 30 שנה לטובת פרויקט הדירות הפתוחות, שהוא פרויקט חברתי סופר-חשוב, אבל הוא בעצם נעשה על גב עוולה חברתית, הכי קשה – סטודנט זה מצב זמני; זכאי הדיור הציבורי הם אנשים שחיים מתחת לקו העוני

יסמין פרידמן:  ניהלנו מאבק של שנתיים וניצחנו

יסמין פרידמן:  זאת אומרת, הרצון שלי לפעול בנושא הדיור הציבורי לא התחיל מהיום שהגעתי לכנסת, אני עושה את זה כבר לדעתי 15 או 20 שנה

יסמין פרידמן:      נכון לרגע זה 204,000 משפחות לא עומדות בשכירות החודשית ואין ביכולתן לרכוש דירה

יסמין פרידמן:  הסיוע בשכר דירה מתקבל ממשרד השיכון

יסמין פרידמן:  הסיוע בשכר הדירה לא התעדכן מעל לעשור

יסמין פרידמן:       בעשור הזה מחירי השכירות קפצו בעשרות אחוזים בכל הערים – אני לא מדברת בכלל על ירושלים – והסיוע בשכר הדירה עשר שנים כבר אותו שכר דירה

יסמין פרידמן:  סתם לדוגמה, לבודד זה 770 שקלים

יסמין פרידמן:  מה אדם יכול לעשות עם 770 שקלים? לזוג זה סביב 1,200 שקלים

יסמין פרידמן:  זה אם אתה בכלל זכאי לסיוע בשכר דירה

יסמין פרידמן:       במדינת ישראל פחות מ-2% מסך כל הדירות אלה דירות ציבוריות

יסמין פרידמן:  סתם לשם השוואה, באירופה הממוצע עומד על 12%

יסמין פרידמן:  בכל המדינות המתפתחות האחוזים הם הרבה יותר גבוהים

יסמין פרידמן:  הדיור הציבורי במהלך השנים יובש – מכמעט 220,000 דירות בעשורים האחרונים, אנחנו כרגע על 48,000 דירות

יסמין פרידמן:  ופה הבעיה, כי הרשימה הולכת ומתארכת, והדירות הולכות ומצטמצמות

יסמין פרידמן:  וכאן מגיע חוק המכר, שאני ברגשות אמביוולנטיים אליו

טלי גוטליב: בדיוק

טלי גוטליב:  זה מה שרציתי להגיד, אמביוולנטיות

יסמין פרידמן: אני ברגשות אמביוולנטיים

יסמין פרידמן:  מצד אחד, אני מאוד רוצה שתהיה אופציה לזכאי הדיור הציבורי לרכוש את הדירות שלהם, לעצור את העוני הבין-דורי, לתת להם נכס שיהיה שלהם, איזושהי מקפצה

יסמין פרידמן:  מצד שני, אם אנחנו ממשיכים למכור את הדירות ולא מספיקים לרכוש דירות חדשות – ובתקציב החדש כמעט שאין תקציב לרכישת דירות חדשות, אנחנו עדיין משתמשים בתקציב 2021–2022 שהוקצה לו תקציב – מה נעשה? מה נעשה? אני חושבת על זה לעומק

יסמין פרידמן:  הפער הוא כל כך עצום, ואני חושבת שדרושה – מעבר לזה שאין תוכניות לחמש שנים קדימה

יסמין פרידמן:  מה אנחנו עושים עם הדיור הציבורי? קורת גג זו זכות בסיסית, בסיסית, בסיסית של משפחות

יסמין פרידמן:       אני חולמת שיבוא שר שיכון אמיץ, כי דרוש אומץ לעשות פה תוכנית מאוד מאוד מעמיקה, ואני חושבת שאני פעם ראשונה אומרת אותה בפומבי

יסמין פרידמן:  אני חושבת שצריך לרכוש מלאי מאוד גדול של דירות, אבל לעשות שינוי

יסמין פרידמן:  מה שקיים עכשיו קיים

יסמין פרידמן:  לתת דירות למשך עשר שנים, פלוס אופציה להארכה של חמש לזוגות צעירים, לזוגות שמתקשים, אבל לתת להם את זה לעשר שנים עם אופציה להארכה של חמש שנים

יסמין פרידמן:  לתת להם איזושהי קפיצת מדרגה לצאת מהמעגל שבו הם נמצאים, איזושהי קפיצה כלכלית לנסות לשפר את המצב הכלכלי, כמובן עם איזושהי מעטפת

יסמין פרידמן:  אבל אחרי 15 שנה אתם צריכים להעביר את הדירה הזאת לאנשים הבאים שזקוקים לה

יסמין פרידמן:  רק ככה נצליח לשמור על המעגל, להגדיל אותו

יסמין פרידמן:  זה נראה לי הרבה יותר הוגן לתת למגוון הרבה יותר רחב, כי היום הקריטריונים הם כל כך קשוחים

יסמין פרידמן:  בגלל שהדיור הציבורי יובש, המאגר הידלדל, אז פשוט הקשיחו קריטריונים במקום לטפל במה שצריך

טלי גוטליב: אבל אפשר גם לחשוב על לעודד קבלנים

טלי גוטליב:  בהמשך להצעות שלך שאת כל הזמן מעלה את זה כאן בנאומים המרתקים בנושא הזה, אפשר לחשוב על לעודד קבלן, איזושהי הטבה מיסויית, ושאחת הדירות בבניין שלו תהפוך להיות דירת ציבור, ואז לא יהיה לך חסר

יסמין פרידמן: זה היה

טלי גוטליב: אני יודעת, אבל היה מאוד קשה לתת להם הטבות

יסמין פרידמן: טלי, אני אעדכן אותך

טלי גוטליב: נכון, אבל זה לא הצליח

יסמין פרידמן: אני אעדכן

יסמין פרידמן:  היה מה שנקרא בתמ"א, וניסו לעשות ש-2% מהדיור שנבנה יהפוך – זה לא עבד

יסמין פרידמן:  אני לא יודעת למה

יסמין פרידמן:  אני חושבת שלא טיפלו בזה כראוי, אני חושבת שלא הקפידו על זה

יסמין פרידמן:  אני חושבת שהדיור הציבורי לא מספיק מעניין את ממשלות ישראל לדורותיהן

יסמין פרידמן:  אנחנו במצב מאוד מאוד קשה

יסמין פרידמן:  וכשבאמת – פנייה משבוע שעבר על זוג חד-הורי עם שלושה ילדים, שניים עם נכות של 180%, אין לו קורת גג, והסיוע שהוא מקבל זה 1,100 שקלים – הייאוש בקול שלו שובר אותי

יסמין פרידמן:  כי אם אתה רק תטפל שנייה בקורת הגג, עם כל השאר אפשר רגע לעצור ולנשום ולראות איך אפשר לעזור

יסמין פרידמן:  אבל בלי שהם יודעים איפה הם יגורו בעוד שבוע, בעוד חודש, עם חובות לבעל הדירה, כי הם לא מצליחים לעמוד בשכר הדירה, הייאוש בקול, אותי באופן אישי זה שובר בכל הרמות

יסמין פרידמן:       אני רוצה להגיד לכם שבאותו מקרה הילד זקוק למשקפיים מאוד מאוד מיוחדים שעולים 6,000 שקלים, והמדינה משתתפת רק ב-1,500

יסמין פרידמן:  הילד הזה כבר יושב חודש בבית כי הוא לא יכול ללכת לבית ספר

יסמין פרידמן:  בזכות אנשים טובים הצלחנו לטפל בזה

יסמין פרידמן:  אבל זה לא התפקיד שלנו, זה התפקיד של המדינה לטפל בזה

יסמין פרידמן:  תודה רבה

חנוך דב מילביצקי: תודה

חנוך דב מילביצקי:  דברים חשובים

חנוך דב מילביצקי:  חבר הכנסת נאור שירי

חנוך דב מילביצקי:  חיכיתי, חיכיתי

חנוך דב מילביצקי:  אנחנו מבלים הרבה זמן היום ביחד

נאור שירי: טלי, אני מבקש לא להפריע

טלי גוטליב: החושד בכשרים לוקה בגופו

חנוך דב מילביצקי: הבנתי שעשר דקות, כן?     

נאור שירי: מה עשר דקות? שעה

נאור שירי:  זהו? קיזזו לי?      

חנוך דב מילביצקי: כן

נאור שירי: לא סופרים אותי פה

חנוך דב מילביצקי: זה כי אתה צעיר

חנוך דב מילביצקי:  אני יודע

חנוך דב מילביצקי:  גם לי עושים אותו דבר

חנוך דב מילביצקי:  זה בדרך כלל הפוך, אמורים לטחון אותך בשמירה בצעירות, לפחות ככה היה אצלי

נאור שירי: טוב

נאור שירי:  אדוני היושב-ראש, חבריי חברי הכנסת, קודם כול אני רוצה לברך את שרת התחבורה והבטיחות בדרכים מירי רגב

נאור שירי:  אני לא יודע אם שמת לב, הייתה השקה בזמן מלחמה, השקה כולל כל מה שאתם מדמיינים בהשקה

קריאה: פופקורן

נאור שירי: לא היה פופקורן

נאור שירי:  בהשקה הייתה גזירת סרט

נאור שירי:  בזמן שכל תושבי הצפון או צמודי הגבול בצפון מפונים, הייתה השקה של משרד רישוי שהעבירו מקריית שמונה לחצור הגלילית באופן זמני

נאור שירי:  באמת, אתה יודע, משק כנפי ההיסטוריה, כל הצפון קם על רגליו באמת בתרועות

נאור שירי:  כל הכבוד

נאור שירי:  כל הכבוד לשרת התחבורה על פתיחה של סניף חלופי למבחני רישוי

נאור שירי:  באמת, אם אני אשאל היום תלמידי י"ב שניגשים לבחינת הבגרות באזרחות: מה אתה מצפה משר התחבורה או שרת תחבורה בזמן מלחמה כל כך קשה? תשיקו את הסניף

נאור שירי:  זה אחד

נאור שירי:       אגב, סרי לנקה, את הרעיון להשקת הסניף אני מניח שקיבלו שם, כי אחרת מה יש לעשות בסרי לנקה? אם אני הייתי טס לסרי לנקה, הייתי טס לקבלנה וגולש קצת, ונחמד

נאור שירי:  אבל היא חזרה עם תובנות שצריך משרד רישוי, ולהעביר אותו 30 קילומטר, כאילו אין שום צורך תחבורתי לתושבי ותושבות הצפון

נאור שירי:  אבל בסדר

נאור שירי:  אז אני רוצה להודות לה, כי אני חושב שהיא לא קיבלה מספיק תודות בטוויטר אחרי שראיתי את זה

נאור שירי:      אני ראיתי קודם את חבר הכנסת סעדה

נאור שירי:  היה לו ריאיון בנוגע לחוק שאנחנו עכשיו מדברים, שזה לא ספציפית החוק

נאור שירי:  טלי גוטליב, אף אחד מחברי יש עתיד לא חושב - -      

טלי גוטליב: לא הפרעתי לך

נאור שירי: - - שחוק השוויון בנטל עולה היום למליאה

נאור שירי:  תפסיקו לזלזל בנו

נאור שירי:  אנחנו יודעים על מה אנחנו מדברים

טלי גוטליב: אתם מזלזלים בעם ישראל

נאור שירי: לא

נאור שירי:  את אומרת: מירב, מה את אומרת? אנחנו יודעים על מה אנחנו מצביעים, ואנחנו גם יודעים על מה אנחנו מדברים

נאור שירי:  את לא עולה לפה כל פעם ונואמת לעם ישראל בנושא הספציפי של החוק שכתוב

נאור שירי:  אז אנחנו מדברים על זה

טלי גוטליב: לא, זה בסדר

טלי גוטליב:  אבל אני חייבת להגיד לך, נאור, שזה חוק שהייתם צריכים להסכים

טלי גוטליב:  אתה איתי בוועדה, ואתם יודעים שזה לבקשת הצבא

נאור שירי: אני תכף אסביר לך

נאור שירי:  אני תכף אסביר לך למה אנחנו לא מסכימים

טלי גוטליב: בסדר

טלי גוטליב:  מכבדת, ואני לא אפריע לך

נאור שירי: אנחנו יודעים על מה אנחנו מצביעים

נאור שירי:  אבל חבר הכנסת סעדה, בהתייחס לכל נושא - - -      

טלי גוטליב: פשוט אתה לא יכול בלי להגיד את השם שלי כל שתי דקות

טלי גוטליב:  תגידו לו

נאור שירי: שנייה, טלי

טלי גוטליב: הינה, פחות משתי דקות

נאור שירי: בהתייחס לכל נושא הגיוס, אמר – כמו שהמון המון שנים אומרים – שצריך לעשות את זה בהכלה ובשיח

טלי גוטליב: אני? אני?      

נאור שירי: לא, לא

נאור שירי:  סעדה, סעדה

נאור שירי:  אל תדאגי

נאור שירי:  את לא אמרת "הכלה" ו"שיח" כי את לא בעד הכלה ושיח

טלי גוטליב: אני לא מכירה את המילה "הכלה"

נאור שירי: אבל סעדה אמר את זה, ואמר שצריך לעשות את זה כדי שיהיה תהליך, וגם דיברו על זה קודם

נאור שירי:  אבל אני רק תוהה, איפה היו כל ההכלות והשיח השיתופי והרצון לעשות מהלכים משמעותיים במדינת ישראל בשנה האחרונה? אדוני היושב-ראש, למה לא הכלתם אותנו? למה לא באתם ואמרתם: בואו, אנחנו רוצים לעשות שינוי משמעותי בדמוקרטיה הישראלית – אני חושב שפחות ממה שקורה עם השוויון בנטל, אבל ניחא – ובואו נעשה את זה ביחד, בואו נכיל, לא נכפה, לא יהיו מכת"זיות, לא יעיפו אותנו מוועדות, לא תעשו לנו על הראש מהלכים

נאור שירי:  למה אין הכלה כלפינו?     חבר הכנסת יוראי הרצנו, האם הרגשת שמכילים אותך בוועדה החוקה, חוק ומשפט בבוקר, כשהיית אומר "בוקר טוב" לרוטמן ומקבל שלוש קריאות על זה?     

יוראי להב-הרצנו: אני מתחיל מהקריאה השנייה

טלי גוטליב: אותי הוציאו יותר פעמים מכם

נאור שירי: לא הייתה שום הכלה, אבל זה משהו אחד

נאור שירי:  אני משאיר לכם את זה, באמת עם עצמו

נאור שירי:       אני רוצה לדבר על עוד נושא, ולשאול אותך, אדוני היושב-ראש, ואת טלי, חברת הכנסת גוטליב, כי שניכם עורכי דין - -     

טלי גוטליב: פעם שלישית הוא אומר "טלי" מתחילת הנאום

נאור שירי: - - אומנם את ההתמחות שלכם לא עשיתם בדיני תעבורה, אבל אני רוצה לשאול את האזרח הסביר שיושב היום בבית ואומר, כשהוא נכנס לאוטו, מניע את רכבו: האם אתם שמים חגורת בטיחות?      

טלי גוטליב: - - -      

נאור שירי: כן

נאור שירי:  היה הנהון, אני עושה תרגום סימולטני

נאור שירי:  למה שר, שאמון על המשטרה במדינת ישראל, עם 79 עבירות תעבורה, מרשה לעצמו לא לשים חגורה? למה? אין תשובה

קריאה: - - -      

נאור שירי: השר שאמון על משטרת ישראל, שזה השר לביטחון לאומי

נאור שירי:  וזו לא הפעם הראשונה, הוא עושה את זה – כאילו שהחגורה לא לכבוד שלו

מיקי לוי: יש לו שבע הרשעות על זה

נאור שירי: יש לו יותר, אני חושב

נאור שירי:  אבל בסדר, שוב פעם, זה שלו

נאור שירי:  עכשיו גם חבר הכנסת סגלוביץ' התייחס לזה שלא קיבלו את ההחלטות שלו

נאור שירי:  עכשיו, יש קטע במערכות היחסים – אתם שמים לב לזה? – בן גביר לא מדבר עם ראש הממשלה, הוא לא מסמס לו – אני לא יודע אם יש לו טלפון, נניח – הוא מצייץ

נאור שירי:  נגיד שהוא רוצה להגיד לך, חנוך, שיהיה לך שבוע טוב, בוקר טוב, שבת שלום – הוא מצייץ על זה

נאור שירי:  יש לך בעיה עם ראש הממשלה – יואיל כבודו להיכנס לחדר ולפתור את הנושא

נאור שירי:  לא מאמינים לך, כן מאמינים לך, מה הקטע שלך כל הזמן לצייץ?      אבל גם את זה אני שם בצד

נאור שירי:  אני רוצה לספר לכם, חבריי חברי הכנסת, תשמעי סיפור מאוד מעניין מוועדת הכספים היום

נאור שירי:  היושב-ראש יודע על מה אני הולך לדבר

נאור שירי:  במדינת ישראל החליט משרד האוצר, בצעד נכון, להעלות את המס על היבוא של סיגריות אלקטרוניות

חנוך דב מילביצקי: פה הוא צודק

טלי גוטליב: בצדק

נאור שירי: נכון

נאור שירי:  זו התייעלות כלכלית, זה נכון, זה בריא, יש בזה איזה היגיון פיסקלי מסוים

טלי גוטליב: מסוים

נאור שירי: מסוים

נאור שירי:  למה מסוים? כי היום הצביעו בוועדת הכספים על העלאת המס מ-176% ל-250 ומשהו אחוז

נאור שירי:  בסדר גמור

נאור שירי:  מה הבעיה בוועדה היום? שאף אחד לא מייבא סיגריות אלקטרוניות למדינה

חנוך דב מילביצקי: כבר כמה שנים

נאור שירי: כבר כמה שנים

נאור שירי:  עכשיו, יש 157% מס על זה, אבל אף אחד, בגלל המיסים הגבוהים, לא מייבא את זה

נאור שירי:  ואז מה אמרו באוצר? בואו נתייעל

חנוך דב מילביצקי: זה לא בגלל המיסים, חבר הכנסת שירי

נאור שירי: לא משנה

נאור שירי:  נכון, אתה מבין בזה? לא

נאור שירי:  לא משנה

נאור שירי:  אבל אין יבוא

נאור שירי:  מה אמרו? אנחנו רוצים עוד כסף

נאור שירי:  היום אנחנו גובים אפס, נכפיל את האפס בעוד לא יודע מה, אלף אחוזים, ועדיין לא נגבה כלום

חנוך דב מילביצקי: יש צוות

נאור שירי: מקימים צוות שיבדוק איך אפשר לגבות את המיסים שלא גובים

נאור שירי:  זו ההתייעלות הפיסקלית של מדינת ישראל ומשרד האוצר בנושא שגם נכון בריאותית לטפל בו, אבל גם נכון פיסקלית לטפל בו

נאור שירי:  ואני יושב בוועדת הכספים ואומר לחברים ולחברות - - -     

טלי גוטליב: - - - פיסקלי

נאור שירי: אני לא אגיד יותר "פיסקלי"

נאור שירי:  לא יודע, לא ממש, אני אוהב "קונספציה"

נאור שירי:       ואני יושב ואני אומר: תגידו, למה אתם מצביעים על הדבר הזה? אתם מעלים את המס שלא גובים, אין יבוא - - -     

חנוך דב מילביצקי: אבל אתה יודע למה

יסמין פרידמן: ואז הצבענו - - -     

חנוך דב מילביצקי: לא ,לא, לא

חנוך דב מילביצקי:  חברת הכנסת פרידמן, הסכיתי רגע ושמעי, כי זה מעניין

נאור שירי: דקה ו-50, ואני רק בסעיף השני שלי

חנוך דב מילביצקי: אני מוסיף לך חצי דקה

חנוך דב מילביצקי:       האוצר לא הביא את זה

חנוך דב מילביצקי:  חלק מחברי הכנסת של ועדת הכספים העלו את הנושא, כי אמרו איך זה שמעלים מיסים על סיגריות רגילות ולא נוגעים בסיגריות אלקטרוניות שהן לא פחות מזיקות

חנוך דב מילביצקי:  ולכן התפתח כל אירוע הסיגריות האלקטרוניות

נאור שירי: אז מה התפתח? שאין יבוא ואין מס, ולא ייכנס - - -      

טלי גוטליב: - - - סיגריות רגילות וסיגריות אלקטרוניות

טלי גוטליב:  זה הרעיון שעומד בהעלאת המיסים

חנוך דב מילביצקי: לא, לא, העלאת המס לא באה מצד משרד האוצר, אלא מצד חלק מחברי הכנסת של הוועדה, שאמרו שהסיגריה האלקטרונית היא לא פחות מזיקה, אם לא יותר, מהרגילה, ולכן נעלה מס גם עליה

חנוך דב מילביצקי:  רק מה הבעיה? שכבר כמה שנים אין גבייה של אף לא שקל אחד של מס על סיגריות

נאור שירי: ובכל זאת, to cut long story short, כמו ששר האוצר נוהג לומר, הצביעו בעד

טלי גוטליב: הוא נפטר - - -      

נאור שירי: מה זה משנה? בואו נצביע בעד, אני אגיש רוויזיה שנעלה את המס ל-2,349%, ועדיין מדינת ישראל לא תראה שקל מזה, לא תהיה שום התייעלות מזה, לא יבנו שום יחידת אכיפה, כי ככה דברים נוהגים פה במדינה

נאור שירי:      עכשיו, בגלל שיש לי מעט מאוד זמן - - -     

חנוך דב מילביצקי: יש לך עוד חצי חוץ ממה שכתוב

נאור שירי: זה עדיין מעט מאוד זמן, כי יש לי פה משהו שייקח הרבה זמן

טלי גוטליב: יש לך עוד הרבה שנים ביחד

נאור שירי: לא בטוח

נאור שירי:  בכלל לא בטוח

נאור שירי:  אני לא יודע מאיזה כיוון, אבל בסדר

נאור שירי:       אני רוצה לפנות אל כולנו ביחד, והצעתי אליכם לחוק הגיוס: בשביל – ואני יודע כמה, גם דיברו על זה, אני מרגיש שאנחנו ממש – אל תעצור אותי, ממש דקה

נאור שירי:  אני מרגיש שאני לא צריך לשכנע אתכם; אף אחד לא עושה לנו טובה שמתגייסים לצבא

נאור שירי:  זה לא שוויון בנטל – זה לא נטל ולא נעליים, זו זכות לשרת במדינת ישראל

נאור שירי:  בעיניי זו בושה, אחת הגדולות – ומה שהביא אותי לפוליטיקה הישראלית זה השוויון בנטל

נאור שירי:  זה בושה למדינה שיש אוכלוסייה – ולא מעניין אותי מה תגידו – שלא משרתת ולא תורמת לחברה הישראלית, מכל צד, מכל מגזר, מכל חברה, מאיפה שתרצו, מכל כיוון

נאור שירי:  אז בנושא הזה תפסיקו לסבן אותנו, האמת שדי נמאס לנו

נאור שירי:  מצער בעיניי שהיינו צריכים את 7 באוקטובר כדי שתתעוררו על החיים שלכם, על דברים שאנחנו אמרנו החל מ-2012, 2011 וגם 2009, וגם אחרי לבנון השנייה, שאני השתתפתי בה

נאור שירי:  זה אחד

נאור שירי:  אם אתם רוצים – בהתייחס לכולנו ביחד – להביא חוק שיעבור פה ויתרום לחברה הישראלית, מה שאתם צריכים לעשות זה ועדה מיוחדת בכנסת, שתכיל אופוזיציה וקואליציה במעמד שווה, בלי התנשאות, בלי להעיף אותנו, בלי שום דבר, ולעשות חוק ביחד, כמו שאתם יודעים ש-80% מהבית הזה – אומנם מהכיסאות הריקים – יסכימו

סימון דוידסון: - - - היא בוודאי מסכימה

נאור שירי: כמו שעשו את ועדת שקד - -      

טלי גוטליב: - - -     

נאור שירי: - - זה מה שצריך לעשות

נאור שירי:  זה הדבר היחידי, טלי גוטליב, הדבר היחידי שיעבוד במדינה הזאת, שהכנסת תחוקק בהסכמה, כמו שעשינו בשלושת החודשים האחרונים עד שהחלטתם להפר את ההסכמות, שהכנסת תחוקק חוק בהסכמה שאף אחד מהצדדים לא יהיה מרוצה ממנו

נאור שירי:  תודה רבה

חנוך דב מילביצקי: תודה

חנוך דב מילביצקי:  חבר הכנסת אביגדור ליברמן, בבקשה

טלי גוטליב: היו לו עשר דקות, והוא דיבר 13

נאור שירי: אני אוהב שאת פותחת לי סטופר, טלי

אביגדור ליברמן: אדוני היושב-ראש, כנסת נכבדה, אני שומע יותר ויותר ניסיונות להנדס את התודעה

אביגדור ליברמן:  מה זה להנדס את התודעה? ראש הממשלה כל הזמן מדבר "ניצחון", "ניצחון מוחלט", "כפסע מניצחון מוחלט"

אביגדור ליברמן:  אחרי ששת הימים לא היה צריך להסביר מי ניצח ומי הפסיד

אביגדור ליברמן:  גם אחרי מלחמת יום הכיפורים

אביגדור ליברמן:  ביום הכיפורים, ביום ה-19, היינו על אם הדרך לקהיר ודמשק

אביגדור ליברמן:  הדברים היו מאוד מאוד ברורים

אביגדור ליברמן:  כשאתה מתחיל להסביר שאתה רוצה להגיע לניצחון ויש כמה שמפריעים לך, אז סימן שנכשלת

אביגדור ליברמן:      בחודש האחרון הופעתי כמעט ערב-ערב בפני כל מיני פורומים, ותמיד שאלתי שאלה: תגידו לי, מי מרוצה מההישגים של המלחמה עד כה? מי מרוצה מהתוצאות עד כה? תרימו ידיים

אביגדור ליברמן:  אף אחד אף פעם לא הרים ידיים

אביגדור ליברמן:  אני יכול להגיד לכם שבעשרות משאלים מהסוג הזה, בקהלים שונים, פעם אחת מישהו אחד הרים יד

אביגדור ליברמן:  כששאלתי מי לא מרוצה מהתוצאות שהשגנו עד עכשיו, כולם הרימו ידיים

אביגדור ליברמן:       הניסיון הזה להנדס תודעה נמשך גם היום

אביגדור ליברמן:  הקונספציה קרסה, אבל הממשלה טרם הפנימה

טלי גוטליב: הצבא טרם הפנים

אביגדור ליברמן: הממשלה טרם הפנימה שהקונספציה כבר קרסה

אביגדור ליברמן:  וכשאני שומע היום את שר הביטחון, גם לו כנראה יש פיצול אישיות

אביגדור ליברמן:  היום שר הביטחון מופיע על מרקע הטלוויזיה ואומר: הנושא של הגיוס הוא לא נושא פוליטי, זה נושא ביטחוני

אביגדור ליברמן:  במקביל, באותה נשימה, הוא אומר: אני לא אביא את החוק אם לא תהיה הסכמה בין כל מרכיבי הקואליציה

אביגדור ליברמן:  כלומר, הוא רוצה להשיג הסכמה פוליטית בין כל מרכיבי הקואליציה על חוק הגיוס

אביגדור ליברמן:  אני לא בטוח שאנשים מבינים על מה הם מדברים

אביגדור ליברמן:       השבוע חזרתי בלילה ליישוב נוקדים

אביגדור ליברמן:  עוצר אותי ג'יפ של מילואימניקים, מבקשים סלפי ומתפתחת שיחה

אביגדור ליברמן:  אני יכול להגיד שאם לא יהיה חוק באמת שוויוני, חוק גיוס שוויוני, אתם הולכים לפרק את מערך הגיוס

אביגדור ליברמן:  הניסיון הזה בכל פעם להתחמק ולהביא הוראת שעה, זה ניסיון למסמס חוק גיוס שוויוני, ומי שלא יעשה את זה יהיה אחראי לפירוק מערך הגיוס ולפירוק צה"ל כצבא העם

אביגדור ליברמן:       מה שקרה ב-7 באוקטובר באמת שינה הכול מקצה לקצה

אביגדור ליברמן:  אי-אפשר להמשיך כמו שאנחנו היינו עד כה

אביגדור ליברמן:  צריך להיות ברור שגם בתוך קבינט המלחמה, מי שמנסה להיות ישר עם עצמו, מבין ואומר את הדברים האלה

אביגדור ליברמן:  אני רוצה לצטט מהמסמך של גדי איזנקוט, שכולנו ראינו אותו בתקשורת

אביגדור ליברמן:  אני נותן כמה ציטוטים קצרים: ניכר קושי הולך וגובר בהשגת מטרות המלחמה

אביגדור ליברמן:  כבר שלושה חודשים לא התקבלו החלטות קובעות ומשמעותיות

אביגדור ליברמן:  מצב סיום המלחמה – שלא נשקף איום מעזה – לא הושג; חיזוק הביטחון האישי והחוסן הלאומי של אזרחי ישראל – לא הושג

אביגדור ליברמן:  כשאומר את זה רמטכ"ל לשעבר, משקיף בקבינט המלחמה, כנראה יש לזה משקל

אביגדור ליברמן:       אין סיום מלחמה ואין חוסן לאומי ואין ניצחון

אביגדור ליברמן:  על איזה ניצחון מדברים? כמעט 160,000 איש מהצפון עזבו, הפכו לפליטים בארצם, 70,000-60,000 איש ביוזמת הממשלה, וכמעט אותו מספר של אנשים לקחו יוזמה ועזבו בעצמם

אביגדור ליברמן:  אתם מפקירים גם את הצפון

אביגדור ליברמן:  הרי מה זה אומר שאנשים היום מחוץ לבתים בצפון הארץ, מחוץ לגליל? הם כבר מבינים שגם שנת הלימודים הבאה, ב-1 בספטמבר, לא תיפתח, והם כבר מבקשים למצוא דיור אלטרנטיבי, דיור קבע במרכז הארץ

אביגדור ליברמן:  גם אחר כך הם כבר לא חוזרים

אביגדור ליברמן:  ברגע שהילדים ייכנסו למערכת החינוך ב-1 בספטמבר – זהו, אבוד

אביגדור ליברמן:  הולכים לרוקן את כל צפון הארץ

אביגדור ליברמן:  מה זה? אתמול, ביום הבחירות, יורים על אשקלון, יורים על עוטף עזה; עשרות טילים מהצפון

אביגדור ליברמן:  על איזה ניצחון בדיוק מדברים?      אני חוזר ואומר: אין ניצחון בלי שאנחנו חוזרים לחוק גיוס, שזאת זכות גדולה, אבל אחד ואחיד לכולם

אביגדור ליברמן:  אני מזהיר את אנשי המחנה הממלכתי ואני מזהיר גם את יש עתיד: תפסיקו עם כל הקונץ-פטנטים

אביגדור ליברמן:  כל הניסיונות לבנות בהידברות איזשהו מתווה – אין שום מתווה

אביגדור ליברמן:  יש חוק אחד: כולם בגיל 18 בבקו"ם

אביגדור ליברמן:  אין שום מתווה אחר

מאיר כהן: תגיד למחנה הממלכתי

מאיר כהן:  אנחנו חושבים כמוך

אביגדור ליברמן: שום מכסות

אביגדור ליברמן:  תפסיקו לדבר על מכסות כאלה ואחרות

אביגדור ליברמן:  אין יותר מכסות

אביגדור ליברמן:  גיל 18 – כולם מתגייסים

אביגדור ליברמן:  בלי זה, אי-אפשר להתקדם לשום מקום

אביגדור ליברמן:  אומרים לי: אי-אפשר לכפות, אי-אפשר בלי הסכמה

אביגדור ליברמן:  בטח שאפשר

אביגדור ליברמן:  לו היינו מחכים להסכמה, לא היינו מדברים פה בשפה העברית

אביגדור ליברמן:  ראשי הציבור החרדי לפני הקמת המדינה גם הכריזו חרם על בן יהודה, שלא נדבר עברית, ולמרות זה אנחנו מדברים עברית

אביגדור ליברמן:  כל ההתייעצות שעשה בן-גוריון לפני הקמת מדינת ישראל, גם התייעצות עם ראשי הציבור החרדי, עם החזון איש ועם הרבי מבריסק – הם התנגדו להקמת מדינת ישראל, התנגדו להכרזה

אביגדור ליברמן:  להפך, החזון איש אז נתן הוראה להתפלל תפילת תחנון ביום הכרזת המדינה

אביגדור ליברמן:  ואנחנו היום במדינת ישראל

אביגדור ליברמן:       לכן, כל הניסיונות – אני שומע פה כל הזמן את חילי טרופר ואחרים: צריך להידבר, צריך להגיע למתווה

אביגדור ליברמן:  אדוני היושב-ראש, אני הייתי שם

אביגדור ליברמן:  כבר הגעתי למתווה עם כל ראשי הציבור החרדי, ופעם אחרי פעם רימו

אביגדור ליברמן:  היום הם יכולים לחלום על המתווה שהיה להם, המתווה הכי נוח

אביגדור ליברמן:  אחרי 7 באוקטובר אנחנו במציאות אחרת

אביגדור ליברמן:  לכן, מה שנשאר זה לחוקק חוק הכי פשוט: גיל 18 – אודרוב, לבקו"ם

אביגדור ליברמן:  אחר כך, תחזור בעוד שלוש שנים

אביגדור ליברמן:  אתה רוצה ללמוד – תלמד; אתה רוצה לעבוד – תעבוד

אביגדור ליברמן:  אבל אין דבר כזה, אין יותר פטורים, אין מכסות

אביגדור ליברמן:  בגיל 18 כל צעיר – בבקשה, תתייצב בלשכת הגיוס הקרובה

אביגדור ליברמן:  זה המתווה

אביגדור ליברמן:  אנחנו נעלה בכל שבוע את הנושא הזה

אביגדור ליברמן:       בשבוע הבא אני אעלה את החוק שלי, חוק גיוס אחד, אחיד, מתווה כמו שבדיוק פירטתי: גיל 18 – כולם

אביגדור ליברמן:  זאת זכות גדולה וזאת גם חובה

אביגדור ליברמן:  לא יכול להיות אחרת

אביגדור ליברמן:  לא יכול להיות שמילואימניקים בני 40, עם משפחות ועם ילדים קטנים, נמצאים כבר ארבעה חודשים במילואים, ואנשים צעירים, בריאים, בגיל 18, הם פטורים

אביגדור ליברמן:  זה לא יימשך

אביגדור ליברמן:  ככה שוברים את אחדות העם

אביגדור ליברמן:  ככה פוגעים בחוסן הלאומי

אביגדור ליברמן:  אני מדבר באמת עם אלפי אלפי אנשי מילואים בגילים שבין 30 ל-45, בעלי עסקים, בעלי משפחות

אביגדור ליברמן:  איך הם יכולים להסתכל? אם מישהו חושב שזה יימשך בצורה כמו שזה נהוג עד היום, הוא טועה

אביגדור ליברמן:       לכן, אני קורא לכנסת

אביגדור ליברמן:  אנחנו עוד נדבר בשבוע הבא

אביגדור ליברמן:  אמרתי פה ואני חוזר ואומר: לא יכול להיות – בטח החברים בתנועת הליכוד

אביגדור ליברמן:  רבותיי, ז'בוטינסקי וטרומפלדור קידשו שירות צבאי למען המדינה

אביגדור ליברמן:  לא יכול להיות שהממשלה הזאת מקדשת השתמטות למען כל מיני עסקאות קואליציוניות כאלה ואחרות

אביגדור ליברמן:  אני מציע לכולם לקרוא מה אמר ז'בוטינסקי על כל הנושא של גיוס ושירות למען המולדת ומה טרומפלדור אמר ומה עשה

אביגדור ליברמן:  זה פשוט לא יכול להיות

אביגדור ליברמן:       אני עוד פעם חוזר, גם לנציגי הציונות הדתית: אתם לא יכולים להמשיך ככה

אביגדור ליברמן:  תסתכלו על החברים שלכם, על הילדים שלכם

אביגדור ליברמן:  זה לא יכול להיות שיהיו פה אנשים שייקחו סיכונים יום-יום ויש כאלה אנשים צעירים שיושבים בבית

אביגדור ליברמן:  אין לזה שום הצדקה, גם לא הלכתית

אביגדור ליברמן:  זה הכול שקר וכזב

אביגדור ליברמן:  כל הסיפור הזה שאנשים שלומדים תורה לא צריכים לשרת, זה בניגוד למקורות שלנו

אביגדור ליברמן:  אבל נסתפק היום בזה, ועל נושא המקורות נדבר בשבוע הבא

אביגדור ליברמן:  תודה, אדוני היושב-ראש

חנוך דב מילביצקי: תודה רבה

חנוך דב מילביצקי:  אני דווקא אחכה לשמוע על המקורות

חנוך דב מילביצקי:  חבר הכנסת הרצנו, תרשה לי – לא ראיתי אותך – לברך אותך על הפיכתך, עם בן זוגך, לאבא

חנוך דב מילביצקי:  יישר כוח

יוראי להב-הרצנו: תודה רבה

יוראי להב-הרצנו:  אדוני היושב-ראש, חבריי חברי הכנסת, מאז שאני זוכר את עצמי, תמיד רציתי להיות קרבי

יוראי להב-הרצנו:  גדלתי בבית פטריוטי

יוראי להב-הרצנו:  ההורים שלי גידלו את אחיותיי ואותי על אהבת המדינה

יוראי להב-הרצנו:  אמרו לנו שאנחנו צריכים למלא את חלקנו

יוראי להב-הרצנו:  אימא שלי עלתה לארץ מבלגיה כדי להתגייס לצה"ל

יוראי להב-הרצנו:  אבא שלי טייס קרב, וכילד אני זוכר אותו לא הרבה בבית

יוראי להב-הרצנו:  הוא עשה בדרך כלל יומיים בשבוע מילואים

יוראי להב-הרצנו:  בזמן שהדיון הזה מתקיים, אחותי, חובלת, נלחמת בים לצד אלפי לוחמים ואנשי מילואים

יוראי להב-הרצנו:       לכן, אחד מרגעי המשבר הגדולים בחיים שלי היה כשהצבא אמר לי: לא רק שלא תהיה קרבי, אלא לא תהיה בכלל חייל

יוראי להב-הרצנו:  פרופיל 21 רפואי

יוראי להב-הרצנו:  אני מודה, זה שבר אותי

יוראי להב-הרצנו:  אבל בשום שלב לא חשבתי לקבל את הפטור הזה ולהמשיך הלאה בחיים שלי, לטייל, להתחיל תואר, לפתח קריירה

יוראי להב-הרצנו:  לא העליתי על דעתי שהחברים שלי יתגייסו, יתרמו את חלקם – מרביתם, אגב, בתפקידים מסכני חיים – ואני לא

יוראי להב-הרצנו:  כי אם כולם מחויבים להתגייס אז כולם כולל אותי, כי במדינה מתוקנת אין אזרחים שיש להם רק חובות ואזרחים שיש להם רק זכויות

יוראי להב-הרצנו:      הגיע הזמן שלי בשרשרת הדורות להגן על המדינה היחידה שיש לנו, על אזרחי ישראל, כמו שעשה אבא שלי לפניי וכמו שילדיי יעשו אחריי, אז התנדבתי לצה"ל, ושירתי שש שנים בגאווה גדולה כקצין במערכת הביטחון, בתוך גבולות המדינה ומחוצה לה

יוראי להב-הרצנו:  הייתי גם המתנדב הראשון בחטיבה שלי שיצא לקורס קצינים, ואני רוצה לקוות שהיציאה שלי פרצה את הדרך למתנדבים נוספים לצאת לקורס ולהמשיך לתרום לביטחון ישראל

יוראי להב-הרצנו:       אז חבריי חברי הכנסת, אומנם ברמה הפורמלית אכן התנדבתי, אבל מבחינתי, חובת הגיוס לגמרי חלה גם עליי

חנוך דב מילביצקי: בגלל זה התנדבת

יוראי להב-הרצנו: בגלל זה התנדבתי

יוראי להב-הרצנו:  וכל מי שמכיר מתנדבים יודע שהליך ההתנדבות לצה"ל הוא לא פשוט

יוראי להב-הרצנו:  אתה נאלץ להיאבק בתוך המערכת כדי שיאפשרו לך לתרום, וכך עשיתי

יוראי להב-הרצנו:  אתה נאלץ גם להיאבק כדי לצאת לקורס קצינים בדיוק כמו כולם בבה"ד 1, ואני מאוד שמח על כך

יוראי להב-הרצנו:  השירות הצבאי שלי, נאמר פה על ידי רבים קודם – אני לא רואה את זה כחובה אלא כזכות גדולה, באמת להגן על המדינה היחידה שיש לנו

יוראי להב-הרצנו:       אבל חובת הגיוס במדינת ישראל היא חובה, והיא קיימת כי ישראל זקוקה לצבא כדי להתקיים, כי בלי צה"ל אין מדינת ישראל

יוראי להב-הרצנו:  7 באוקטובר חידד והבהיר לנו שלא רק שאנחנו זקוקים לצבא – אנחנו זקוקים לצבא גדול, גדול יותר, ולכן אנחנו כאן עכשיו, כי מערכת הביטחון צריכה עוד חיילים שיגנו על המדינה

יוראי להב-הרצנו:    אבל מה הממשלה הזאת עושה? היא הולכת למילואימניקים שעכשיו סיימו 140 ימים, ותכף נקראים לעשות עוד עשרות ימי מילואים, ואומרת להם, דורשת מהם: תנו עוד

יוראי להב-הרצנו:  אותם אנשים שאפילו לא חיכו שיקראו להם, שיזמנו אותם, אלא זינקו והתייצבו כדי להגן על המדינה, שעזבו את בני המשפחות שלהם ובני הזוג שלהם, את הילדים שלהם, את העסקים שלהם – מהם אתם דורשים לתת עוד?      לפי המתווה שהגישה הממשלה, מדובר גם על העלאת גיל הפטור וגם פי שלושה ימי מילואים

יוראי להב-הרצנו:  המשמעות של המתווה הזה אומרת שלוחם שמשתחרר בגיל 21 אחרי שלוש שנות שירות, יצטרך לעשות עוד 1,050 ימי מילואים עד גיל 46

יוראי להב-הרצנו:  המשמעות היא הארכת השירות של כל לוחם בצה"ל לשש שנים של שירות צבאי

יוראי להב-הרצנו:  כל זה קורה בזמן שיש 66,000 צעירים חרדים שקיבלו פטור מגיוס בגלל סעיף תורתו אומנותו

יוראי להב-הרצנו:  הם צעירים, הם בריאים, הם כשירים, הם מהווים 17% מכל מחזור גיוס, והם משתמטים משירות צבאי, כי יש להם מפלגות שדואגות להם לפטור

יוראי להב-הרצנו:      אני רוצה לשאול את הממשלה, אותך, השר אבי דיכטר: איך אין לכם בושה להגיע לכאן ולדרוש מאלו שתורמים לתרום עוד בזמן שאתם מציעים פטור גורף לעשרות אלפי ישראלים? אתם מנצלים בצורה צינית, משונה ואכזרית את תחושת השליחות המופלאה של אנשי המילואים שנקרעים תחת העול, ומכבידים אותה עוד ועוד

יוראי להב-הרצנו:  במקום להוקיר אותם, להצדיע להם, לעזור להם ולמשפחות שלהם, אתם מענישים אותם, אתם מקריסים אותם, את המשפחות שלהם, את העסקים שלהם

יוראי להב-הרצנו:  איך הם אמורים לעמוד בזה? איך? מדינת ישראל לא יכולה להרשות לעצמה, אנחנו לא יכולים להרשות לעצמנו להמשיך עם החרפה הזאת, עם האפליה הזאת בין דם לדם, את האי-שוויון הנורא הזה, לא ביטחונית, לא כלכלית ולא מוסרית

יוראי להב-הרצנו:      יש עתיד הניחה על שולחן הכנסת חוק גיוס אמיתי, חוק שיוביל לשוויון אמיתי בנטל

יוראי להב-הרצנו:  החוק אומר דבר פשוט: כולם שווים בפני החוק

יוראי להב-הרצנו:  כל צעיר וצעירה במדינת ישראל בהגיעם לגיל 18 יגיעו לבקו"ם, ושם רשויות הצבא יקבעו אם הם צריכים ללכת לשירות צבאי, ואלה שלא, יופנו לשירות אזרחי ולאומי

יוראי להב-הרצנו:  כל הצעירים והצעירות יידרשו לשרת את המדינה או לתרום לה בשירות צבאי, לאומי או אזרחי

יוראי להב-הרצנו:      אני קורא מפה לשר בני גנץ לתמוך בחוק הגיוס שהניחה יש עתיד

יוראי להב-הרצנו:  בני, אמרת שאתה נכנס מתחת לאלונקה

יוראי להב-הרצנו:  לא יכול להיות שזה יקרה כדי לפטור אחרים מלשאת אותה, פטור גורף שיינתן לעד

יוראי להב-הרצנו:  שום מתווה שאינו כולל שוויון בפני החוק אינו רלוונטי, לא יכול להיות רלוונטי, במיוחד אחרי 7 באוקטובר

יוראי להב-הרצנו:  ביחד ננצח? רק אם ביחד נתגייס

יוראי להב-הרצנו:  תודה רבה

חנוך דב מילביצקי: תודה רבה

חנוך דב מילביצקי:  חבר הכנסת מאיר כהן, בבקשה, אדוני

מאיר כהן: אדוני היושב-ראש, חברות וחברי כנסת נכבדים, אדוני השר, הפצע המדמם מלווה אותנו שנים על גבי שנים, המציאות ההזויה הזאת שרק חלק מהעם מגן על מדינתו בגופו, בדמו ובנפשו

מאיר כהן:  אדוני היושב-ראש, חבריי וחברותיי, הגיעה העת, של כנסת ישראל על כל מרכיביה הציוניים לרפא את הפצע הזה

מאיר כהן:  ומראש אני מבקש שאף אחד לא ייקח את זה לשדה שאם אנחנו עולים לכאן ומפצירים באחינו החרדים לקום ולהתגייס – שאף אחד לא יעז לקחת את זה לשדה שאנחנו שונאי חרדים

מאיר כהן:  אנחנו לא שונאי חרדים

מאיר כהן:  שיהיה ברור לכולם שמה שהיה לא יכול להמשיך להיות

מאיר כהן:  אחרי 7 באוקטובר אנחנו במציאות שמסכנת את חיינו כאן

מאיר כהן:  כל מי שדיבר על צבא קטן וחכם, כל אותם גנרלים גדולים שישבו בוועדות ואמרו: אנחנו צריכים צבא קטן וחכם – טעו

מאיר כהן:  אנחנו צריכים צבא גדול וחכם

חנוך דב מילביצקי: אתה יודע מי אמר קטן?     

מאיר כהן: כן

מאיר כהן:  גדול וחכם

מאיר כהן:  וכל מי שאמר וניסה להפוך את השוויון בנטל לנטל בשוויון – אתם זוכרים? הצבא לא יכול לקלוט אותם

מאיר כהן:  מה פתאום

מאיר כהן:  אני מחדש לכם – הצבא רוצה וצריך ויכול לקלוט אותם

מאיר כהן:  כמו שרבים ידעו ללהג, גם כאן, בבית הזה, כשדיברנו על השוויון בנטל, ניגשו אליי ואמרו לי: מאיר, על מה אתם מדברים? הצבא לא ערוך לקלוט אותם

מאיר כהן:  לכו לנצח יהודה ותראו איך הצבא יודע לקלוט אותם, את אלה שפשוט לא רוצים להתגייס

מאיר כהן:      הגיע הזמן להגיד את הדברים לאשורם: המדינה הזאת נמצאת בסכנה קיומית

מאיר כהן:  אתם נקראים לדגל

מאיר כהן:  האתגרים הקיומיים שלנו הם חסרי תקדים – לחימה בחמש אם לא שש חזיתות; מוטיבציה חסרת תקדים של האויבים שלנו לפגוע, לפגע, להשמיד את המדינה הטובה הזאת שלנו; מלחמה ארוכה שאנחנו עדיין לא רואים את סופה, שרק חלק מהעם נושא אותה על גבו

מאיר כהן:  צה"ל, שתדעו לכם, מתוח עד קצה יכולתו, והעומס נופל על חלק מהבנים והבנות שלנו, וחלק אחר לא עושה דבר

מאיר כהן:  אסור שנמשיך עם ההפרדה בין דם לדם

מאיר כהן:  בשעה שאנחנו בסכנה, אסור לנו לדשדש

מאיר כהן:  הגזרה הזאת שמוצעת לא רק שלא פותרת את הסוגיה, היא מעמיקה את הנטל ומסכנת את עתידה של המדינה הזאת

מאיר כהן:      פנייתי לחרדים היא על בסיס של שותפות גורל בין בניי, שמשרתים בצה"ל, בין הבנות והבנים של חלק לא מבוטל מאיתנו, שמחרפים את נפשם ונותנים את נשמתם, לבין ילדי החרדים שממאנים לשרת

מאיר כהן:   חברים, זהו, אי-אפשר

מאיר כהן:  אתם חייבים להגיע לצבא, בלי שום שיקולים פוליטיים

מאיר כהן:      גלעד, הבן שלי, אב לשלושה, בן 36, התגייס – ארבעה חודשים

מאיר כהן:  נולד לו בן לפני הגיוס למלחמה הזו

מאיר כהן:  הוא חזר, הסתכל על ניב, נכדי, שיהיה בריא, ואמר לי: אני מסתכל עליו כי אני רוצה ללמוד להכיר אותו

מאיר כהן:  לא הספקתי לראות

מאיר כהן:  הוא בוחן את תווי פניו

מאיר כהן:      אבא שלי, זיכרונו לברכה, עליו השלום, במלחמת יום הכיפורים – ואני גדול; היינו שלושה אחים בצבא – שני בנים ובת – חיילים במקביל

מאיר כהן:  וכשחזרנו מהצבא – ואבי, עליו השלום, היה איש דתי – אמרתי לו: אבא, דאגת? הוא אמר לי: בטח שדאגתי, כמו כל אבא, אבל בשביל מה עלינו לארץ ישראל, תגיד לי? בשביל מה עלינו לארץ ישראל? בשביל מה עלינו לארץ ישראל, הוא היה אומר, אם לא כדי לעובדה ולשומרה, הוא היה אומר

מאיר כהן:  לעובדה ולשומרה

מאיר כהן:  וכולנו התגייסנו, וכך הנחלתי לילדיי

מאיר כהן:  הגיע זמן הגיוס – תתגייסו, כמו שאני עשיתי, כמו שהסבא שלכם רצה, וכמו שאתם חייבים לעשות, וכמו שהילדים שלכם חייבים לעשות

מאיר כהן:       ושוב, הטרוניה שלנו לא באה ממקום של שנאה

מאיר כהן:  איני שונא חרדים, ואף אחד מאיתנו ביש עתיד לא שונא

מאיר כהן:  אנחנו לא שונאים חרדים, אנחנו רק מבינים את המציאות

מאיר כהן:  מבינים את המציאות הקשה שבה אנחנו נמצאים

מאיר כהן:  זה צורך

מאיר כהן:  זה צורך בצבא גדול וחזק

מאיר כהן:  ואתה צודק, אדוני היושב-ראש, אתה בוודאי זוכר את כל אלה שעמדו מולנו ואמרו "צבא קטן וחכם זה מספיק"

מאיר כהן:  לא, אנחנו צריכים צבא גדול

מאיר כהן:  13,000 חרדים - - -      

חנוך דב מילביצקי: הוא גם לא כל כך חכם

חנוך דב מילביצקי:  הוא גם לא כל כך חכם, זה בסדר

מאיר כהן: 13,000 חרדים בריאים בנפשם, ברוחם, בני העם היהודי – בואו, תתגייסו

מאיר כהן:  לא יהיה שום מתווה שיאיים עליכם

מאיר כהן:  אנחנו מבינים את הצורך שלכם, אבל בואו תתגייסו

מאיר כהן:  ואני שואל, למה? ואני פונה לחבריי ולממשלה הזאת – במקום לשים פעם אחת את הבעיה על השולחן ולפתור אותה באומץ, בהחלטיות, מתוך הבנה ברורה שאנחנו בצוק עיתים שלא מאפשר לנו אחרת, חלק מחבריי מתעסקים בפוליטיקה זולה

מאיר כהן:  מוכרים את ביטחונה של המדינה הזאת כדי לשמור על כיסאם

מאיר כהן:  האמינו לי שאם אני הייתי במקומכם, הייתי שם את זה ופותח את הפצע הזה ומרפא אותו פעם אחת ולתמיד

מאיר כהן:      אני שואל אתכם, אלה שרצים במסדרונות ואומרים "לא היה" ו"שום דבר לא יקרה" ו"הם לא יתגייסו" ו"תקפצו" – מה, אתם עיוורים? מה, אתם לא רואים מה קורה?      אני פונה לחרדים – גם אתם מבינים את זה

מאיר כהן:  פגשתי אתכם

מאיר כהן:  ירדתי לכרם שלום לפגוש את הפלוגה של הבן שלי ולהכין להם אוכל – אתה יודע, כולנו הלכנו לעשות על האש

מאיר כהן:  וכשחזרתי, סיפרתי שפגשתי שם קבוצה של חרדים שבאו גם הם לעשות על האש

מאיר כהן:  וכששאלתי אותם למה אתם לא בפנים, הם אמרו: אנחנו עוד נהיה

מאיר כהן:  יצאתי משם באיזו תחושה של התעלות

מאיר כהן:  באמת, בתחושה של התעלות, כי הם אמרו לי: אנחנו עוד נהיה

מאיר כהן:  אז אני פונה למקסימים האלה שאמרו לי באותו ערב "אנחנו עוד נהיה": בואו לצבא

מאיר כהן:  אתם נוכחתם עד כמה צריכים אתכם

מאיר כהן:      ואני רוצה להגיד לידידנו הטוב גלנט, תודה על מה שאמרת היום

מאיר כהן:  נקודת אור בקצה המנהרה

מאיר כהן:  ולך, גנץ, קראנו את ההצעות שלכם

מאיר כהן:  הצעות שמציעות סיפור, אבל הן מטשטשות את הפתרון: אנחנו נעשה ככה ונעשה ככה, וניתן במשרד הרווחה, וניתן במשרד הזה, וניתן מדריכים

מאיר כהן:  אנחנו צריכים חיילים

מאיר כהן:  חיילים שידעו להילחם

מאיר כהן:  חיילים שיגנו עליכם

מאיר כהן:  אז אנא ממך, גנץ, היית רמטכ"ל, גדי, היית רמטכ"ל – תהיו אמיצים, תפסיקו להביא הצעות חוק של פנימה ושל החוצה

מאיר כהן:  זה לא מה שהחברה הישראלית צריכה

מאיר כהן:  אסור לנו להמשיך להתנצל

מאיר כהן:  אסור לנו להתגרד באי-נוחות

מאיר כהן:  צריכים להגיד את הדברים כמו שהם לאשורם

מאיר כהן:       ואנחנו במפלגת יש עתיד לא נוכל להמשיך לשמוע את האמירות שמה שהיה הוא שיהיה

מאיר כהן:  בשביל זה אנחנו כאן, כדי לשנות, כדי שהחרדים יצטרפו לחיילים ולחיילות מהפריפריה, מהעיר, מהמושב, מהקיבוץ, מהציונות הדתית, מההתיישבות ברחבי הארץ

מאיר כהן:  נמשיך להיאבק עד שנשנה את המציאות

מאיר כהן:  הנחנו ביש עתיד חוק גיוס, שעיקרו: כל צעיר וצעירה יתגייסו לשירות צבאי או אזרחי

מאיר כהן:  מי שלא ישרת – המדינה לא תממן אותו

מאיר כהן:  פשוט המדינה לא תממן אותו

מאיר כהן:  המצב הקיים לא יוכל להמשיך להתקיים

מאיר כהן:  ואני אומר את הדברים האלה – חברות הכנסת סון הר מלך, טלי

טלי גוטליב: אנחנו מקשיבות לך

מאיר כהן: אני אומר את הדברים האלה כאן גם לכבודם ולזכרם של ההורים שלנו, של כל אחד מאיתנו, וייבדל לחיים ארוכים אבא שלך, טלי, שהיה מ"פ שלי בצבא, בצנחנים, בנח"ל המוצנח

מאיר כהן:  הוא חשב בדיוק מה שאני חושב

טלי גוטליב: אבל גם אני חושבת כמוך

מאיר כהן: והם חינכו אותנו בדיוק על מה שאני אומר

מאיר כהן:  ועל איך, סון הר מלך, שאני יודע שהשירות בצבא חשוב לך

מאיר כהן:  אז בואו נשנס מותניים, בואו נשנה את המציאות הרעה הזאת

מאיר כהן:  תודה רבה, אדוני

מאיר כהן:  סליחה שהארכתי בדקה

חנוך דב מילביצקי: הכול בסדר

חנוך דב מילביצקי:  חברת הכנסת בן ארי, בבקשה

מירב בן ארי: תודה, אדוני היושב בראש

מירב בן ארי:  יש לי זמן, אז יש לי כמה נושאים לדבר עליהם

מירב בן ארי:  קודם כול, איך אפשר שלא - - -     

חנוך דב מילביצקי: רגע, כמה זמן? אמרו לי חמש דקות

מירב בן ארי: 60 דקות יש לי

מירב בן ארי:      קיצרת לי?     

חנוך דב מילביצקי: כמה את רוצה?     

מירב בן ארי: עשר דקות

חנוך דב מילביצקי: עשר, יאללה

מירב בן ארי: אני אקצר

מירב בן ארי:  אגב, השר דיכטר, האם ראית שחברנו לכנסת העשרים טלב אבו עראר נבחר לראש רשות במגזר הבדואי?     

מאיר כהן: מי זה?     

מירב בן ארי: טלב אבו עראר

מירב בן ארי:  יש לי ולדיכטר מה שנקרא – גם עם עבדאללה אבו מערוף

מירב בן ארי:  טלב אבו עראר נבחר לראש רשות, הוא היה חבר כנסת

מירב בן ארי:  יש לנו פשוט היסטוריה משותפת, בגלל זה

מירב בן ארי:       קודם כול, אני רוצה לחזק את כל ראשי הרשויות, כמובן את ההישג של יש עתיד במוניציפלי, שמתוך 14 התמודדויות לראשות יש עתיד ניצחנו בעשר בוודאות, ויש לנו עוד שתיים

חנוך דב מילביצקי: לא הייתה עוד התמודדות אחת לראשות יש עתיד

חנוך דב מילביצקי:  התכוונת ראשות רשויות

מירב בן ארי: ראשות הרשויות של יש עתיד, תודה רבה על התיקון

מירב בן ארי:  אל תדאג, יש לנו גם פריימריז שמתקרב

מירב בן ארי:  בחודש הבא רם בן ברק מתמודד, נאחל לו בהצלחה

מירב בן ארי:  אבל כן, יש לנו הרבה רשויות, ועוד שתיים כרגע – גם הרצליה וגם רחובות

מירב בן ארי:  הרצליה, שבספירת הקולות של החיילים, ורחובות, בסיבוב שני, ואנחנו נאחל להם הרבה הצלחה

מירב בן ארי:  הגדלנו את הכוח שלנו ב-40 מועצות ברחבי הארץ

מירב בן ארי:       עוד נתון מעניין הוא ש-40% מראשי הרשויות שלנו הם נשים – גם ליזי בגני תקווה, מיכל בקריית אונו, הילה בכוכב יאיר, רותם במועצה האזורית גזר

מירב בן ארי:  זאת אומרת, לא רק שהגדלנו את הכוח שלנו, גם הנשים בתפוסה מדהימה, וגם כמובן הכוח העצום במועצת העיר

מירב בן ארי:  במועצת העיר ירושלים נכנסה חברת מועצה מטעם יש עתיד, וכמובן חברתנו אורנה ברביבאי, עם שישה מנדטים, עם מנדט אחד של יש עתיד

מירב בן ארי:  הצלחה מדהימה, ואני רוצה לאחל להם המון המון בהצלחה

מירב בן ארי:  גם לגברים אגב, לא רק לנשים, שלא יהיו טעויות

מירב בן ארי:      גם לאמיר כוכבי, גם למתן כצמן באבן יהודה, גם לאסף אוברלנדר ברמת ישי, עודד הלפרין בכפר תבור, דולאן במג'דל שמס

מירב בן ארי:  בקיצור, בהצלחה גדולה לכולם

מירב בן ארי:       יש דבר, חוץ מהאירוע הזה, שהוא אירוע מדהים, אגב, צריך לומר שבחירות מוניציפליות בימים שהם לא ימי מלחמה ובימים שבהם אין חטופים אמורות להיות חגיגה לדמוקרטיה

מירב בן ארי:  ראיתי כמה שחוגגים ורוקדים, קצת לצנן את העניין, בסוף אנחנו פה בתוך מלחמה, חיילים נהרגים, יש לנו 134 חטופים, אז חשוב לומר, כי ראיתי כל מיני חגיגות, וזה, בואו נגיד, אפשר לוותר על זה

מירב בן ארי:       הנושא שכן רציתי לדבר עליו זה תחקיר מדהים שקראתי היום של האתר שקוף, מי שיצא לו לקרוא, שבדק את ההצבעה של חברי הכנסת מתחילת הכנס הזה

מירב בן ארי:  נתנו שם מדדים של חברי הכנסת שמצביעים, מי לא מצביע

מירב בן ארי:  אבל מה שעניין אותי בתחקיר הזה זה הסוף של התחקיר, ואני ממליצה לכם לקרוא אותו, לכל חברי הכנסת, אבל לחבריי באופוזיציה – הרבה פעמים כשאנחנו מסתובבים אומרים לנו: אם לא אופוזיציה מספיק לוחמת; האופוזיציה בכנסת הקודמת הייתה ממושמעת, ולכן בעצם נפלתם בהצבעות, וכאלה

מירב בן ארי:  אני רואה שאתה מקשיב, רם

מירב בן ארי:  נכון הרבה פעמים כשאנחנו הולכים אז אומרים לנו: אתם לא מספיק אופוזיציה, הם היו אופוזיציה ממושמעת, חזקה

מירב בן ארי:  אז אתה לא תאמין, אבל זו עוד קונספציה שקרסה היום

מירב בן ארי:  כי מסתבר שאותו אתר, שקוף, בדק את האופוזיציה של הכנסת ה-24

מירב בן ארי:  זוכרים? ממשלת השינוי, שנה וחצי, לא משנה, אמסלם הכתיר אותנו לשנתיים

מטי צרפתי הרכבי: רק שלא היו להם כאבי בטן

מטי צרפתי הרכבי:  זה, מירב, לא היו להם כאבי בטן

מירב בן ארי: את לא מאמינה

מירב בן ארי:  בדקו את ההצבעות של הכנסת הקודמת, של האופוזיציה, הרי את כל הזמן הולכת לחוגי בית ואומרים לך: איזו אופוזיציה הייתה, איפה אתם

מירב בן ארי:  אז, לא תאמיני, הלכו ובדקו מחקרית, ומסתבר שהאופוזיציה הקודמת, לא רק שלא הייתה ממושמעת – היא לא באה, היא בכלל לא באה להצביע

מירב בן ארי:  תבינו, הכנס הזה, מראש יש בו פחות חקיקה, בגלל שזה בהסכמה, בגלל שזו מלחמה

מירב בן ארי:  אפילו בהשוואה בין הכנס הזה לכנס הקודם – הם לא היו כאן בכלל

מירב בן ארי:  אתם יודעים שנתניהו – אם אתם זוכרים, אחזיר אתכם שנייה לעבר הלא-רחוק – היה עושה קמפיין שיימינג למי שלא הגיע להצביע

מירב בן ארי:  מסתבר שבדקו את ההצבעות שלו והוא היה עם 52%, מקום 103 בהצבעות

מירב בן ארי:  חבר'ה, הקונספציה הזאת של האופוזיציה קרסה

מירב בן ארי:  אני אשלח לכם, אתם חייבים לקרוא את זה

מירב בן ארי:       מסתבר שההצלחה שלהם כאופוזיציה לא הייתה בחקיקה בכלל, והיא לא נבעה ממדיניות של לחץ, אפילו לא כאבי הבטן שאמרת

מירב בן ארי:  לא, לא ולא

מירב בן ארי:  הסיבה היחידה שממשלת השינוי לא הצליחה, זה רק בגלל שלכדו עריקים

מירב בן ארי:  אם לא הייתה פעולת מצ"ח הזאת של לכידת עריקים, שצריך לתת להם את הקרדיט, הם לא היו מנצחים, לצערי

מירב בן ארי:  אז רק שתדעו, והינה אני אומרת לכם, אנחנו, אפילו היום, עם המיעוט של האופוזיציה כאן, אנחנו הרבה יותר טובים, הינה, נטע, תשמעי גם את, זה חשוב שתדעי; הרבה יותר ממושמעים, הינה, אני אומרת לך, לעומת הממשלה הקודמת, הכנסת הקודמת; אל דאגה, נטע דואגת, אני שמחה שאתה מרוצה מזה, אני ממליצה לך גם לקרוא

מירב בן ארי:  הסיבה היחידה שהאופוזיציה הקודמת הצליחה, זה אך ורק בגלל – אתה יודע למה? הקשבת?     

חנוך דב מילביצקי: אני בטוח שתספרי לי

מירב בן ארי: בגלל שהם לכדו עריקים

מירב בן ארי:  לא בגלל ההצבעות

מירב בן ארי:  להפך, הייתה אופוזיציה חלשה מאוד, לא ממושמעת ולא רצינית

מירב בן ארי:  אני יודעת שזה היה חשוב לכם, אז היום, שתדעי, כשתבדקי את הנתונים תוכלי גם לדעת שאנחנו אופוזיציה הרבה יותר טובה

מירב בן ארי:  אגב, צריך להגיד, מספרית הרבה יותר חלשה, רק מספרית

מירב בן ארי:  תודה רבה, אדוני, היו לי 60 דקות, אבל האמת, קיבלתי את זה שצמצמת לי את הזמן

חנוך דב מילביצקי: אמרו לי שיש לך חמש, אני הרחבתי לך את הזמן לעשר

מירב בן ארי: נכון, תודה רבה על זה

מירב בן ארי:  תודה

חנוך דב מילביצקי: כן

חנוך דב מילביצקי:  חבר הכנסת פורר, בבקשה, אדוני, עשר דקות

עודד פורר: אדוני היושב בראש, אדוני השר, חברי הכנסת, אני רוצה לשתף אתכם באיזושהי תחושה שאולי גם אתם הרגשתם אותה

עודד פורר:  ב-7 באוקטובר, בשמחת תורה, אחרי הטבח הנורא הזה, היה איזה רגע אחד שמדינת ישראל פתאום התלכדה והתאחדה

עודד פורר:  אנשים עזבו את מה שיש להם והתגייסו – מי שהתגייס כי קראו לו וגם מי שלא קראו לו – מי שהיה יכול לבש מדים, לקח נשק ויצא להילחם; ומי שהיה יכול הלך להכין אוכל לחיילים; ומי שהיה יכול הלך לדאוג שיהיה ציוד לחיילים, ולאסוף תרומות

עודד פורר:  הייתה תחושה - - -      

חנוך דב מילביצקי: חברי הכנסת, אנא, אנא

חנוך דב מילביצקי:  חברת הכנסת בן ארי, אנא, תודה

עודד פורר: הייתה ב-7 באוקטובר, בשמחת תורה, תחושה פתאום שכולנו מבינים שקרה משהו כאן שהוא אירוע אחר, שמחייב את מדינת ישראל לנהוג אחרת

עודד פורר:  חברת הכנסת סון הר מלך, זה לא נעים

חנוך דב מילביצקי: חברת הכנסת סון הר מלך, אי-אפשר שדובר מדבר וככה מדברים בקול רם

חנוך דב מילביצקי:  אם אתם רוצים את זה לעשות, אז בבקשה בחוץ או בצד

חנוך דב מילביצקי:  כולם, כן, כולם

חנוך דב מילביצקי:  אני פונה לכולם, לא רק אלייך באופן אישי

חנוך דב מילביצקי:  תודה

עודד פורר: האמת, אני רוצה לשאול את חברי הכנסת של הקואליציה דווקא

עודד פורר:  אחרי 7 באוקטובר, אחרי שמחת תורה, אחרי שעברנו את מה שעברנו, אני רוצה לשאול את חבר הכנסת פוגל, את השר אבי דיכטר, את חבר הכנסת הלוי, בשביל מה נלחמתם כדי להגיע לבניין הזה ולשבת כאן בשעות הלילה, עוד לא המאוחרות

עודד פורר:  על מה נלחמתם? מה אתם רוצים להחזיר חזרה לציבור שלכם, שבשבילו עשיתם את כל המאמצים להגיע לכאן? אז יש פוליטיקה והוויכוחים הקטנים וזה רוצה עוד כוח וזה רוצה עוד לפה, אבל בסוף, בשורה התחתונה, בשביל מה, אם לא כדי לחזור חזרה לציבור הישראלי ולהגיד: אנחנו נלחמים בשבילכם, כדי שאתם תוכלו להילחם בשבילנו?     כמה חברי כנסת יש כאן, שהילדים שלהם נמצאים עכשיו בשירות ונמצאים במילואים? יש חברי כנסת ששילמו את המחיר היקר ביותר במלחמה הזאת; יש אימהות שלא ישנות בלילה; יש אבות שלא ישנים בלילה; יש אנשים שאיבדו חברים, שאיבדו משפחה

עודד פורר:  אני שואל אתכם, עכשיו תתגייסו כולכם, תיכנסו לכאן ותצביעו על זה שעכשיו משרתי המילואים שהיו אמורים להשתחרר בגיל 47 ישתחררו בגיל 50 כי צריך והוראת שעה, ותספרו לנו עוד סיפור, בה בעת שעשרות אלפים, עשרות אלפים, שצריכים גם הם לעשות את הדבר הבסיסי שכל אחד מאיתנו עשה בגיל 18 – להתגייס, ללבוש מדים וללכת לאן שיגידו לנו, לאן שיגידו לנו, כדי לשרת את העם והארץ

עודד פורר:       יש לכם הזדמנות, כשאתם יושבים כאן אחרי מה שקרה, להגיד: סליחה, עם כל הכבוד לשיקולים הפוליטיים ועם כל הכבוד לקוניונקטורות שמשאירות שלטון כזה או אחר, אנחנו באנו לפה, אנחנו יושבים פה הערב, הלילה, לא כדי שמה היה הוא שיהיה

עודד פורר:  אנחנו לא מוכנים יותר להשלים עם זה שאחיכם יבוא למלחמה ואתם תשבו פה

עודד פורר:  לא מוכנים יותר

עודד פורר:  לא מוכנים יותר, כי אלה שיוצאים למלחמה לא יהיו מוכנים יותר לעשות את זה כשהם רואים את האחרים יושבים ולא באים

עודד פורר:       הפנייה שלי היא באמת לחברי הכנסת מהקואליציה – כי בסדר, האופוזיציה תתגייס, חלקה לפחות יתנגד לחקיקה הזאת, יתנגד לחקיקה הזאת

עודד פורר:  אם צריך לעשות יותר מילואים נעשה יותר מילואים, ואם צריך לשרת יותר נשרת יותר

עודד פורר:  אבל לא יכול להיות שצד אחד ישרת יותר והצד השני ימשיך לא לעשות כלום

עודד פורר:  זה לא יכול להיות

עודד פורר:  זה לא יכול להחזיק

עודד פורר:  אי-אפשר להחזיק את הדבר הזה שנקרא מדינת ישראל לאורך זמן בשיטה הזאת

עודד פורר:  כן, הנקודה להכריע הגיעה עכשיו

עודד פורר:  היא הגיעה עכשיו

עודד פורר:  זה מתפקידכם

עודד פורר:  חלקכם רצתם בפריימריז וחלקכם רצתם בבחירות, כל אחד איך שהוא הגיע לשבת פה ולהיות אחד מ-120 שיכולים לקבל את ההחלטה הזאת

עודד פורר:  אני אומר את זה לך, אדוני היושב בראש, אני אומר את זה לחברי הכנסת שיושבים כאן, ואני אומר את זה לך, השר דיכטר, ששירות הביטחון שלך הוא מהמפוארים שיש

עודד פורר:  בסוף, הגעתם לכאן, לנקודה הזאת, כדי שתוכלו להסתכל בעיניים של האימהות ששולחות את הילדים שלהן ולא יודעות מה עולה בגורלם ומה יעלה בגורלם ולא מדברות איתם שבועות וחודשים, כדי שהילדים יוכלו להילחם, כדי שאפשר יהיה לשבת כאן ולנהל כאן דמוקרטיה פרלמנטרית

עודד פורר:  אז, עכשיו, כשאתם תצביעו עוד פעם בעד הבקשה הזאת, שחצי מהעם ישרת יותר והחצי השני ימשיך לא לעשות כלום - - -     

חנוך דב מילביצקי: אבל זה לא מה שמצביעים עליו עכשיו

עודד פורר: זה בדיוק מה שמצביעים עכשיו, כי אתה מאריך את שירות המילואים לקבוצה אחת בלבד

חנוך דב מילביצקי: מי שעושה מילואים

עודד פורר: יש קבוצה שלא עושה מילואים, והיא לא תעשה מילואים

עודד פורר:  בתוך האירוע הזה - - -      

חנוך דב מילביצקי: יש המון

חנוך דב מילביצקי:  כמה עושים מילואים במדינת ישראל? אתה יודע כמה עושים מילואים במדינת ישראל

עודד פורר: אני יודע, אבל בתוך האירוע הזה, חבר הכנסת מלביצקי, יש חוק גיוס שתלוי ועומד שאי-אפשר להביא אותו - - -     

חנוך דב מילביצקי: בסדר, כשנגיע אליו

עודד פורר: לא נגיע אליו, כי מביאים אותו פרוסות-פרוסות, פרוסות-פרוסות, כל פעם לוקחים עוד פרוסה ועוד פרוסה ועוד פרוסה ועוד פרוסה, ומפרסמים תזכיר חוק ואומרים: כן, ומי ששירת שנתיים וחצי ישרת שלוש, ומי שעשה 60 ימי מילואים יעשה 80

עודד פורר:  זה עוד פרוסה ועוד פרוסה

עודד פורר:      הגענו לנקודה המאוד-מאוד פשוטה, ואני אומר את זה וזו הציפייה שלי מכם – תקומו ותגידו: חברים, מה שהיה לא יהיה

עודד פורר:  כל אזרח ישראלי בגיל 18 יתכבד ויגיע עד לבקו"ם

עודד פורר:  מערכת הביטחון תחליט מי מתאים ללכת לטיס, מי מתאים ללכת לחי"ר, מי מתאים ללכת לחיל הים, מי מתאים ללכת לעשות שירות בבתי החולים, מי מתאים ללכת לעשות שירות במכבי האש ומי – במשטרה

עודד פורר:  כל אזרח ישראלי יעשה משהו למען מדינת ישראל שלוש שנים, ואחר כך נריב על כל שאר הדברים האחרים

עודד פורר:  אבל על הדבר הבסיסי, הבסיסי הזה, אני מצפה מכם, שהתאמצתם כל כך להגיע לכאן – ושתדעו שלא לעולם חוסן

עודד פורר:  אף אחד מאיתנו לא יהיה כאן כל חייו

עודד פורר:  בסוף תוכלו לחזור חזרה הביתה ולהגיד: ביום הזה, בשעה הזאת, כשהייתה לי ההזדמנות לדאוג לכך שבמדינת ישראל נוכל להחזיק את החברה הישראלית כי כולם נושאים בנטל, כי כולם משרתים – תוכלו להגיד שעשיתם את זה, ולא המשכתם את אותו פטור על פטור על פטור בגלל קוניונקטורה פוליטית, שהולך ומפרק אותנו עד לנקודה הזאת

עודד פורר:  ואני אומר לכם שהפירוק הזה יהיה פירוק שיהיה קשה מאוד לאחות אותו

חנוך דב מילביצקי: תודה

חנוך דב מילביצקי:  חבר הכנסת רם בן ברק, אחרון הדוברים

רם בן ברק: אדוני היושב-ראש, היית חסר לי בווינה

רם בן ברק:  היה כנס

חנוך דב מילביצקי: ביטלו לי את הנסיעה

רם בן ברק: באמת היית חסר

רם בן ברק:       אדוני היושב-ראש, כנסת נכבדה, רב-סרן יפתח שחר ממושב פארן וסרן איתי סייף מירוחם נהרגו אתמול ברצועה

רם בן ברק:  אני רוצה להעביר מכאן את צערי העמוק ואת ניחומיי, לחבק את המשפחות, החברות והחברים על האובדן הבלתי-אפשרי

רם בן ברק:       במלחמת חרבות ברזל נהרגו 1,450 אזרחים וחיילים, אנשי כוחות הביטחון וההצלה, נשים וגברים מכל המגזרים ומכל הדתות

רם בן ברק:  באותה שבת נחטפו 240 נשים, גברים וטף מגיל שנה עד גיל קרוב ל-90

רם בן ברק:  134 מהאחים שלנו עדיין שם, ומעבר לזה שליבנו ומחשבותינו איתם, אנחנו מחויבים לעשות הכול – הכול בשביל להחזיר אותם הביתה

רם בן ברק:  זו חובה קדושה שאסור ששום שיקול פוליטי ינחה אותה

רם בן ברק:  אני דורש מראש הממשלה ומקבינט המלחמה לעשות את מה שצריך

רם בן ברק:  כן, אדוני ראש הממשלה, גם במחיר פוליטי

רם בן ברק:  הוא לא חשוב כרגע

רם בן ברק:  חשובים רק החטופים

רם בן ברק:      חיילינו בסדיר ובמילואים עושים עבודה מצוינת

רם בן ברק:  הם נלחמים בעזה והם נלחמים בצפון בעוז ובנחישות ותוך תשלום אישי עצום, משפחתי, כלכלי ונפשי

רם בן ברק:  חלק מהם משלמים בחייהם

רם בן ברק:  חסרים לנו חיילים, חסרים לנו הרבה חיילים, ומה שאולי היה נכון ל-6 באוקטובר לא נכון ל-7 באוקטובר

רם בן ברק:      בישיבות שניהלתי על חוק הגיוס הקפידו נציגי הציבור החרדי בכל ישיבה להודיע שבכלל לא צריך אותם, שהם נטל על צה"ל ושבעצם אף אחד לא רוצה אותם, ושאנחנו נכנעים לאיזה בית משפט סהרורי שמנסה לכפות שוויון

רם בן ברק:  ברור שזה לא היה נכון

רם בן ברק:  זה לא היה נכון לפני 6 באוקטובר ועל אחת כמה וכמה זה לא נכון היום

רם בן ברק:  אי-אפשר, פשוט אי-אפשר שמה שהיה ימשיך

רם בן ברק:  אם חפצי חיים אנחנו, אז או שכולם נושאים בנטל או שאפשר לפרק את המדינה

רם בן ברק:  לא פחות

רם בן ברק:      זה לא רק השוויון, שהוא כשלעצמו סופר-חשוב ובלעדיו אין כאן חברה

רם בן ברק:  זה נחוץ על מנת שנוכל לעמוד באתגרים

רם בן ברק:  החוק שאנחנו מדברים בו מנותק לגמרי מבני הגיוס, מנותק ממסלולי ההסדר, מנותק מהישיבות הגבוהות, ובעיקר – מנותק מהמגזר החרדי

רם בן ברק:  הוא אומר דבר פשוט: מי שעושה – יעשה יותר, ומי שלא עושה היום – לא יעשה גם בעתיד

רם בן ברק:  הנטל יגדל משמעותית על ציבור הסדיר ובעיקר על ציבור המילואים

רם בן ברק:  אם היו מביאים את זה בצמוד לחוק גיוס שמגלם בתוכו גיוס אמיתי של בני הישיבות הנפלאים והמוכשרים, היה אפשר לקבל את זה כי היינו יודעים שזה זמני

רם בן ברק:  אבל כשזה מנותק לחלוטין, אין אפשרות לתמוך בזה

רם בן ברק:  אני חושב שגם חבריי בקואליציה מבינים את זה, וגם הם מבינים שאסור להכביד

רם בן ברק:  בסוף הגב יישבר

רם בן ברק:      אני קורא לכולם להצביע נגד ולבוא עם חוק גיוס לכולם, חוק אמיתי שמשאיר כמה עשרות תלמידי חכמים שהם עילוי

רם בן ברק:  כל השאר יתגייסו למסגרות שיותאמו לצרכים שלהם

רם בן ברק:  אני מצפה מההנהגה הציבורית והדתית של החרדים להבין את גודל השעה ולא, חס וחלילה, להביא לפירוד

רם בן ברק:      בהזדמנות הזאת שאני עומד על הדוכן, אני רוצה לשבח את ראש הממשלה ואת הקבינט על זה שקיבלו החלטה חשובה לקחת את הסמכויות מהשר בן גביר בכל מה שקשור להר הבית

רם בן ברק:  זו החלטה שאולי, אולי, תציל אותנו מהתקוממות מיותרת שאפשר למנוע ביהודה ושומרון ובהר הבית וגם בקרב ערביי ישראל

רם בן ברק:  הר הבית הוא מקום נפיץ

רם בן ברק:  הוא מקום שצריך לנהל אותו בזהירות ובאחריות

רם בן ברק:  זה לא מקום לאנשים שרוצים לשרוף ערים

רם בן ברק:  זה לא מקום למי שרוצה לזרוק פצצות אטום על כל מיני יישובים בעזה

רם בן ברק:  לכן, אני רוצה לברך אותך, אדוני ראש הממשלה, ואת חברי הקבינט שלך על ההחלטה הנחושה לקחת את הסמכויות מבן גביר, ואולי, אולי, נצליח להעביר את הרמדאן בשלום, ואולי, אולי, לא תיפתח לנו זירה חדשה, כי גם כך אנחנו לחוצים עד הקצה

רם בן ברק:  האנשים שלנו קורסים

רם בן ברק:  המילואימניקים קורסים

רם בן ברק:  כל מי שיש לו בן, כל מי שיש לו חתן, כל מי שיש לו בת שמשרתת במילואים, מבין עד כמה הם מתוחים

רם בן ברק:  אנחנו לא יכולים להרשות לעצמנו להמשיך בהפקרות הזאת

רם בן ברק:  ולכן אני מקווה שיקבלו את ההחלטות הנכונות ויפעלו בהיגיון

רם בן ברק:  תודה רבה

חנוך דב מילביצקי: תודה רבה

חנוך דב מילביצקי:  השר סופר, שר נוסף, בבקשה, אדוני

חנוך דב מילביצקי:  חברי הכנסת, אנא, אנא, בקול נמוך

חנוך דב מילביצקי:  אנא, חבר הכנסת קריב

חנוך דב מילביצקי:  תודה

חנוך דב מילביצקי:       בבקשה, אדוני

אופיר סופר: אדוני היושב-ראש, חבריי חברי הכנסת, חבריי השרים – השר וסרלאוף, ביקשתי שתשב להקשיב בערב שבו אנחנו מתקנים את גיל הפטור משירות מילואים, ובו בזמן אנחנו נמצאים בעת מלחמה, בעת מלחמה קשה, מן הקשות שידעה המדינה, ומן הקשות שידע העם

אופיר סופר:  כשאנחנו עומדים להצביע כאן על החוק הזה, שסביבו התפתח איזשהו שיח סימבולי בעניין חוק הגיוס, אני חש חובה עמוקה לעמוד כאן מעל בימת הכנסת ולבטא את אשר על ליבי, ואולי על ליבם של רבים אחרים

אופיר סופר:  הפנייה – הייתי רוצה שתישמע על ידי כל העם, בוודאי על ידי כל יושבי המשכן הזה ועל ידי חברי הממשלה, אבל היא בעיקר פנייה לאחינו החרדים לדבר השם

אופיר סופר:      אנחנו בהחלט למדנו, בוודאי בשנה האחרונה, כי אנחנו צריכים להוביל תהליכים ופחות צריכים להוביל מהפכות

אופיר סופר:  אך אם הזמן לא היה דוחק, אז הייתי מעדיף להמתין קצת עם הדברים שאני הולך לומר

חנוך דב מילביצקי: חברי הכנסת, מנהלות הסיעה שם, אנא, אנא, לא שומעים, יש המון המון רעש, בבקשה

חנוך דב מילביצקי:  חבר הכנסת אזולאי, חבר הכנסת אזולאי, אנא מכם, זה עושה המון המון רעש, כל הדברים הללו

חנוך דב מילביצקי:  פחות

חנוך דב מילביצקי:  גם אתם שם

חנוך דב מילביצקי:  תודה

אופיר סופר: אני אומר שמלכתחילה ייתכן שהייתי מעדיף להמתין עם הדברים, ואמרתי שאם הזמן לא היה דוחק, אז הייתי מעדיף למשוך עוד קצת, לתת לתהליכים להבשיל בצורה נכונה יותר

אופיר סופר:  אבל השעון דוחק, ולא מדובר בשעון החול של בג"ץ, ולא מדובר בשעון חול פוליטי

אופיר סופר:  מדובר בתביעה של רבים, בתביעה ענקית לאחינו אנשי החסד, אנשי התורה, אוהבי ישראל, אלו שחיים בצניעות ובמסירות נפש אמיתית עבור ערכים יקרים שנשאנו אותם כל שנות הגלות והביאונו לכאן

אופיר סופר:  אבל התביעה היא: היו עימנו גם אתם בשירות הצבאי

אופיר סופר:  אנחנו נהיה עם חזק יותר, אנחנו נהיה צבא חזק יותר, ולא רק בגלל מספר היחידות, מספר הטנקים, מספר המטוסים, אלא בגלל היחד, בגלל רוח האחדות, בגלל האמונה שתפעם, בגלל הערבות ההדדית; בעיקר בעיקר בגלל היחד, בעיקר בגלל "עמו אנכי בצרה"

אופיר סופר:      והפנייה שלי, או המחשבה שלי היא שאנחנו נדרשים להובלת תהליך אמיתי, הובלת תהליך אמיתי כזה שלא יגלגל הלאה וקדימה, אלא פרקי הביצוע הראשונים שלו יקרו בזמן הקרוב מאוד

אופיר סופר:  הם יהיו כאלה שיצביעו על תהליכים אמיתיים, שאחר כך אנחנו נבין את ההשלכות שלהם למרחוק

אופיר סופר:  תהליך שיתבצע בשותפות מלאה ואמיתית

אופיר סופר:      אנחנו נמצאים בשעה היסטורית ומטבע הדברים נדרשים להכרעות היסטוריות

אופיר סופר:  לעיתים נדמה לך שאף אחד לא הכין אותך לסיטואציה הזאת, לא בחוכמה ולא בניסיון, אבל אין לנו ברירה, אנחנו צריכים לעשות מעשה

אופיר סופר:  אני חושב שאין לנו ברירה, השעה – שעה היסטורית, וכך צריך להתייחס לזה

אופיר סופר:  תודה רבה

חנוך דב מילביצקי: תודה רבה

חנוך דב מילביצקי:  שר מסכם – יעלה השר וסרלאוף

חנוך דב מילביצקי:  בבקשה, אדוני

עודד פורר: לא יושב-ראש הוועדה מסכם?     

יצחק שמעון וסרלאוף: אדוני היושב-ראש, חבריי חברי הכנסת, יש לי שלוש נקודות הנחה

יצחק שמעון וסרלאוף:  נקודת הנחה ראשונה, כולם צריכים לתרום

יצחק שמעון וסרלאוף:  אנחנו במדינת ישראל, כולם צריכים לתת את השנקל שלהם למדינה

יצחק שמעון וסרלאוף:  נקודת ההנחה השנייה, מי שלא לומד תורה צריך לשרת

יצחק שמעון וסרלאוף:  אני חושב שהדברים ברורים לכולם, ויש כאלו יש כאלו

יצחק שמעון וסרלאוף:  ואני אומר את זה כבן תורה, כמי שישב ולמד הרבה שנים – חמש שנים בישיבה בתור אברך נשוי – ובן לראש ישיבה

יצחק שמעון וסרלאוף:  ונקודת הנחה שלישית היא שכל מהלך שיעשו על הראש של החרדים יביא את התוצאה ההפוכה

יצחק שמעון וסרלאוף:  וראינו את זה ב-2014 אצל יאיר לפיד, ראינו איך מחזורי הגיוס של החרדים ירדו כשהלכו על הראש של החרדים

יוראי להב-הרצנו: זה עלה, עלה בעשרות אחוזים

קריאות: עלה, עלה

קריאות: >>        וראינו את התחזקות הפלג הירושלמי

רון כץ: יצחק, אתה טועה ומטעה

יצחק שמעון וסרלאוף: אתם טועים

יצחק שמעון וסרלאוף:  ואני אגיד לכם עוד משהו, חבריי ביש עתיד שקופצים ומקפצים על עובדות לא נכונות - -     

יוראי להב-הרצנו: השירות של החרדים בצבא - - -     

יצחק שמעון וסרלאוף: - - מה שאתם עושים זה קמפיין פוליטי זול, שיביא בדיוק את התוצאה ההפוכה

יצחק שמעון וסרלאוף:  הדרך להביא לגיוס חרדים זה בהידברות ובשיח איתם ולא על הראש שלהם, שאולי זה יביא לכם עוד כמה קולות וכמה מנדטים, אבל זה יביא את התוצאה ההפוכה בדיוק

יצחק שמעון וסרלאוף:  תודה רבה

חנוך דב מילביצקי: תודה רבה

חנוך דב מילביצקי:  חברי הכנסת - - -     

אופיר כץ: לא צריך שמית

חנוך דב מילביצקי: לא שמית? אוקיי

חנוך דב מילביצקי:       חברים, אנחנו נעבור להצבעה על ההסתייגויות לחוק

חנוך דב מילביצקי:  אנא תפסו מקומותיכם

חנוך דב מילביצקי:  אנחנו נצביע בקריאה השנייה על ההסתייגויות

חנוך דב מילביצקי:  היו שתי קבוצות של הסתייגויות

חנוך דב מילביצקי:  קבוצת סיעת יש עתיד – חברי הכנסת יאיר לפיד, מאיר כהן, קארין אלהרר, מירב כהן, אלעזר שטרן, מיקי לוי, מירב בן ארי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, ולדימיר בליאק, רון כץ, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי, שלי טל מירון, ירון לוי; קבוצת סיעת ישראל ביתנו – חברי הכנסת אביגדור ליברמן, עודד פורר, יבגני סובה, שרון ניר, יוליה מלינובסקי, חמד עמאר

חנוך דב מילביצקי:  אנחנו נעבור סעיף-סעיף ונצביע על ההסתייגויות

חנוך דב מילביצקי:       אנחנו נתחיל בהסתייגויות לסעיף 1 של קבוצת ישראל ביתנו

חנוך דב מילביצקי:  הסתייגות מס' 1

חנוך דב מילביצקי:  הצבעה

חנוך דב מילביצקי: בעד ההסתייגות – 30 

חנוך דב מילביצקי: נמנעים – אין 

חנוך דב מילביצקי: 30 בעד, 43 נגד

חנוך דב מילביצקי:  ההסתייגות לא עברה

חנוך דב מילביצקי:      אנחנו נעבור להסתייגות לחלופין

מירב בן ארי: אנחנו מסירים את לחלופין

חנוך דב מילביצקי: מסירים? ההסתייגות הוסרה

חנוך דב מילביצקי:  אבל זה ישראל ביתנו, את מדברת גם בשמם?     

עודד פורר: מסירים את הלחלופין

חנוך דב מילביצקי: מסירים לחלופין

חנוך דב מילביצקי:      אז אנחנו נעבור להסתייגות מס' 2

חנוך דב מילביצקי:  הצבעה

חנוך דב מילביצקי: בעד ההסתייגות – 30 

חנוך דב מילביצקי: נמנעים – אין 

חנוך דב מילביצקי: 30 בעד, 43 נגד

חנוך דב מילביצקי:  אני קובע שההסתייגות לא עברה

חנוך דב מילביצקי:  לחלופין? פורר, לחלופין? או אתם מסירים את ההסתייגות לחלופין?      

עודד פורר: מסירים

חנוך דב מילביצקי: מסירים את ההסתייגויות לחלופין, א', ב', ג', ד'? את כולן? הסתייגויות א', ב', ג', ד' לחלופין – הוסרו

חנוך דב מילביצקי:       אנחנו נעבור להצביע על הסתייגות מס' 3

חנוך דב מילביצקי:  הצבעה

חנוך דב מילביצקי: בעד ההסתייגות – 30 

חנוך דב מילביצקי: נמנעים – אין 

חנוך דב מילביצקי: 30 בעד, 43 נגד

חנוך דב מילביצקי:  אני קובע שההסתייגות לא עברה

חנוך דב מילביצקי:  הסתייגות לחלופין, חבר הכנסת פורר? מסירים הסתייגות לחלופין

חנוך דב מילביצקי:       נעבור להצביע על הסתייגות מס' 4

חנוך דב מילביצקי:  הצבעה

חנוך דב מילביצקי: בעד ההסתייגות – 30 

חנוך דב מילביצקי: נמנעים – אין 

חנוך דב מילביצקי: 30 בעד, 43 נגד

חנוך דב מילביצקי:  ההסתייגות לא עברה

חנוך דב מילביצקי:  הסתייגות לחלופין, חבר הכנסת פורר? מסירים הסתייגות לחלופין, ההסתייגות הוסרה

חנוך דב מילביצקי:       אנחנו נצביע על הסתייגות מס' 5

חנוך דב מילביצקי:  הצבעה

חנוך דב מילביצקי: בעד ההסתייגות – 30 

חנוך דב מילביצקי: נמנעים – אין 

חנוך דב מילביצקי: 30 בעד, 43 נגד

חנוך דב מילביצקי:  ההסתייגות לא עברה

חנוך דב מילביצקי:  הסתייגות לחלופין, חבר הכנסת פורר? מסירים הסתייגות לחלופין, ההסתייגות הוסרה

חנוך דב מילביצקי:       אנחנו נצביע על הסתייגות מס' 6

חנוך דב מילביצקי:  הצבעה

חנוך דב מילביצקי: בעד ההסתייגות – 30 

חנוך דב מילביצקי: נמנעים – אין 

חנוך דב מילביצקי: 30 בעד, 43 נגד

חנוך דב מילביצקי:  ההסתייגות לא עברה

חנוך דב מילביצקי:  הסתייגות לחלופין, חבר הכנסת פורר?      אנחנו נצביע על הסתייגות 6 לחלופין

חנוך דב מילביצקי:  הצבעה

חנוך דב מילביצקי: בעד ההסתייגות – 30 

חנוך דב מילביצקי: נמנעים – אין 

חנוך דב מילביצקי: 30 בעד, 43 נגד

חנוך דב מילביצקי:  ההסתייגות לא עברה

חנוך דב מילביצקי:       אנחנו נעבור להצבעה על הסתייגות מס' 7

חנוך דב מילביצקי:  הצבעה

חנוך דב מילביצקי: בעד ההסתייגות – 30 

חנוך דב מילביצקי: נמנעים – אין 

חנוך דב מילביצקי: 30 בעד, 44 נגד

חנוך דב מילביצקי:  ההסתייגות לא עברה

חנוך דב מילביצקי:       הסתייגות מס' 8

חנוך דב מילביצקי:  הצבעה

חנוך דב מילביצקי: בעד ההסתייגות – 30 

חנוך דב מילביצקי: נמנעים – אין 

חנוך דב מילביצקי: 30 בעד, 44 נגד

חנוך דב מילביצקי:  ההסתייגות לא עברה

חנוך דב מילביצקי:       הסתייגויות של קבוצת יש עתיד – הסתייגות מס' 9

חנוך דב מילביצקי:  הצבעה

חנוך דב מילביצקי: בעד ההסתייגות – 30 

חנוך דב מילביצקי: נמנעים – אין 

חנוך דב מילביצקי: 30 בעד, 44 נגד

חנוך דב מילביצקי:  ההסתייגות לא עברה

חנוך דב מילביצקי:       הסתייגות מס' 10

חנוך דב מילביצקי:  הצבעה

חנוך דב מילביצקי: בעד ההסתייגות – 30 

חנוך דב מילביצקי: נמנעים – אין 

חנוך דב מילביצקי: 30 בעד, 44 נגד

חנוך דב מילביצקי:  ההסתייגות לא עברה

חנוך דב מילביצקי:       הסתייגות מס' 11

חנוך דב מילביצקי:  הצבעה

חנוך דב מילביצקי: בעד ההסתייגות – 30 

חנוך דב מילביצקי: נמנעים – אין 

חנוך דב מילביצקי: 30 בעד, 44 נגד

חנוך דב מילביצקי:  ההסתייגות לא עברה

חנוך דב מילביצקי:  נעבור להצבעה על הסתייגות מס' 12

חנוך דב מילביצקי:  הצבעה

חנוך דב מילביצקי: בעד ההסתייגות – 30 

חנוך דב מילביצקי: נמנעים – אין 

חנוך דב מילביצקי: 30 בעד, 44 נגד

חנוך דב מילביצקי:  ההסתייגות לא עברה

חנוך דב מילביצקי:  הסתייגות לחלופין, חברת הכנסת בן ארי?      

מירב בן ארי: נסיר

חנוך דב מילביצקי: מוסרת

חנוך דב מילביצקי:       הסתייגות מס' 13

חנוך דב מילביצקי:  הצבעה

חנוך דב מילביצקי: בעד ההסתייגות – 30 

חנוך דב מילביצקי: נמנעים – אין 

חנוך דב מילביצקי: 30 בעד, 44 נגד

חנוך דב מילביצקי:  ההסתייגות לא עברה

חנוך דב מילביצקי:       כל ההסתייגויות נדחו, לכן אנחנו עכשיו נעבור להצבעה על סעיף 1 כנוסח הוועדה

חנוך דב מילביצקי:  הצבעה

חנוך דב מילביצקי: בעד סעיף 1, כהצעת הוועדה – 44 

חנוך דב מילביצקי: נמנעים – אין 

חנוך דב מילביצקי: 44 בעד, 30 נגד

חנוך דב מילביצקי:  אני קובע שההצעה אושרה בקריאה שנייה

חנוך דב מילביצקי:       אנחנו נעבור להצבעה בקריאה השלישית על הצעת חוק שירות הביטחון (תיקון מס' 26 – הוראת שעה – חרבות ברזל), התשפ"ד–2024

חנוך דב מילביצקי:  הצבעה

חנוך דב מילביצקי: בעד החוק – 44 

חנוך דב מילביצקי: נמנעים – אין 

חנוך דב מילביצקי: 44 בעד, 30 נגד

חנוך דב מילביצקי:  אני קובע כי הצעת חוק שירות הביטחון (תיקון מס' 26 – הוראת שעה – חרבות ברזל), התשפ"ד–2024, התקבלה בקריאה השנייה והשלישית ותיכנס לספר החוקים

חנוך דב מילביצקי: [רשומות (הצעות חוק, חוב' כ/996)

חנוך דב מילביצקי: ]  

חנוך דב מילביצקי: חברי הכנסת, הנושא הבא על סדר-היום: הצעת חוק משפחות חיילים שנספו במערכה (תגמולים ושיקום) (תיקון מס' 43) (הכרה בארוסות חיילים שנספו במערכה), התשפ"ד–2024, בקריאה ראשונה, של חבר הכנסת אופיר כץ, מירב כהן וקבוצת חברי כנסת

חנוך דב מילביצקי:  אני מזמין את חבר הכנסת אופיר כץ להציג את הצעת החוק

גלעד קריב: מה, עוד הצעה?      

חנוך דב מילביצקי: יש עוד שלוש, כן

חנוך דב מילביצקי:  חבר הכנסת כץ

אופיר כץ: תודה רבה

אופיר כץ:  אדוני היושב-ראש, אדוני השר, חבריי חברי הכנסת

חנוך דב מילביצקי: חברי הכנסת, אנא

חנוך דב מילביצקי:  חבר הכנסת לוי, חבר הכנסת מיקי לוי, אנא

חנוך דב מילביצקי:  תודה

אופיר כץ: ב-7 באוקטובר 2023 התרחשה בישראל מתקפת טרור רצחנית שבה נרצחו יותר מ-1,000 אזרחים, חיילים ואנשי כוחות הביטחון

אופיר כץ:  בעקבות זאת הכריזה ממשלת ישראל על מצב מיוחד בעורף והחלה מלחמת חרבות ברזל

אופיר כץ:  חוק משפחות חיילים שנספו במערכה (תגמולים ושיקום), מסדיר את מעמדם של בני משפחות הנופלים במערכות ישראל ובהם את מעמדה של מי שהייתה בת זוג של נספה ערב נפילתו – מי שהייתה נשואה לנספה ביום מותו, מי שהתגוררה עם הנספה לפני מותו ובאותו מועד הם היו ידועים בציבור כבני זוג אף אם נישאה לאדם אחר

אופיר כץ:       על פי החוק מי שהוכרה כאלמנה או הידועה בציבור של נספה זכאית לתגמולים ולהטבות לשיקומה

אופיר כץ:  ואולם, מי שהייתה מאורסת לנספה ומטעמי דת או מטעמים אחרים לא התגוררה איתו והם לא ניהלו משק בית משותף לפני שנפל, אף שהיה בכוונתם להינשא ולהקים בית יחד, אינה זכאית להכרה, לזכויות או לתגמולים שאלמנה זכאית להם, ולנוכח התנאים הקבועים בחוק משפחות חיילים גם אין אפשרות להכיר בה כידועה בציבור לשם כך

אופיר כץ:       מכיוון שהאירוסים הם הצהרת כוונות ברורה ומחייבת להקמת בית משותף, מוצע לקבוע כי מי שהייתה מאורסת לחייל שנספה או למי שנספה כתוצאה מפעולת איבה, תהיה זכאית לתגמולים ולהטבות כמפורט להלן בהתקיים התנאים המפורטים בהצעת החוק

אופיר כץ:  מוצע להגדיר ארוסה כמי שביום מותו של הנספה הייתה מיועדת להינשא לו והוכיחה כוונה להינשא לו אף אם לא התגוררו יחד

אופיר כץ:  יהיה אפשר להוכיח כוונה להינשא אם הנספה והארוסה הגישו בקשה להירשם לנישואים ברבנות או ברשות הרושמת בהגדרתה בפקודת הנישואין והגירושין (רישום), לפי העניין, או אם התקיימו לפחות שתיים מהנסיבות האלה: 1

אופיר כץ:  נעשתה הצעת נישואין או התקיימה מסיבת אירוסים, והכוונה להינשא פורסמה וידועה לבני המשפחה והקרובים של הנספה והארוסה

אופיר כץ:  הכוונה להינשא יכולה לבוא לידי ביטוי, בין היתר, בהפצה דיגיטלית של תמונה או סרטון המתעדים את הצעת הנישואין, בפרסום הכוונה להינשא ברשתות החברתיות, או באמצעות עריכת הסכם בפני שני עדים המעיד על כוונה זו

אופיר כץ:  2

אופיר כץ:  נקבעו מועד ומקום לחתונה ויש הסכם לעריכת החתונה במקום מסוים, או הסכם למתן שירותים לחתונה, כגון שירותי הסעדה, צילום, מוסיקה או שכירה או רכישה של שמלת כלה

אופיר כץ:  3

אופיר כץ:  בהצעת הנישואין או בתקופת האירוסין אחד מבני הזוג רכש או נתן טבעת

אופיר כץ:  4

אופיר כץ:  הנספה והארוסה התקשרו בהסכם לרכישה או לשכירה של דירת מגורים

אופיר כץ:      מוצע לקבוע כי ארוסה של נספה תהיה זכאית לתגמול חודשי לפי הוראות סעיף 7 לחוק משפחות חיילים, בדומה לתגמול שמשולם לאלמנה ללא ילדים, וכי תהיה זכאית להטבות נוספות, ובהן מימון לימודים לתואר ראשון, הטבות רפואיות לפי הוראות סעיף 15ו לחוק משפחות חיילים והטבות לטיפול פסיכו-סוציאלי לפי הוראות סעיף 15ז לחוק האמור

אופיר כץ:      לבסוף, מוצע לקבוע כי הוראות החוק לעניין ארוסה יחולו גם על ארוס

אופיר כץ:  מוצע להחיל את התיקון המוצע גם על ארוסתו של מי שנפטר כתוצאה מפגיעת איבה, בשינויים המחויבים

אופיר כץ:  לקראת הקריאה השנייה והשלישית הוועדה תדון במספר השנים שבהן תהיה זכאית הארוסה לתגמולים אלו

אופיר כץ:  אנו נדון בזה שוב, מירב, כי יש התנגדות של משרדי הממשלה – גם של האוצר וגם של הביטחון, ואנחנו כנראה נצטרך לשנות בעקבות ההתנגדות העיקשת

רון כץ: בדיוק שאלתי איך העברת כזה - - -     

אופיר כץ: לא, לא, זה מספר השנים

אופיר כץ:  אנחנו רצינו חמש שנים

אופיר כץ:  הם התנגדו להרבה דברים שלא הסכמנו, פה הם ממש מתעקשים על ההתנגדות, ואנחנו נחליט ביחד

אופיר כץ:       ההצעה הזו היא חשובה ביותר

אופיר כץ:  יזמתי אותה וקידמתי אותם ממקום כואב ואמיתי, מעוול שנעשה פה ואנו נדרשים לתקן אותו

אופיר כץ:  פגשתי אותן, את הארוסות, בניחומי האבלים שהייתי של אותם חיילים שנפלו

אופיר כץ:  הן איבדו את היקר להן מכול

אופיר כץ:  העתיד שלהם נקרע להן מהידיים והתמוסס מול עיניהן

אופיר כץ:  שותפיהן לחיים נפלו למען מדינת ישראל

אופיר כץ:  הם נפלו – על מדינת ישראל להעניק להן את התמיכה שמגיעה להן

אופיר כץ:  אני אפעל מסביב לשעון כדי לדאוג שההצעה תעבור כמה שיותר מהר, ושהארוסות יקבלו ולו מעט נחמה

אופיר כץ:      אני רוצה להודות ליו"ר הוועדה חבר הכנסת ישראל אייכלר, על מסירותו והשותפות בקידום החוק בזריזות; אני רוצה להודות לשר המשפטים – איפה הוא, פה, יריב? היה פה – לשר המשפטים, למרות הקשיים שהיו לו בוועדת השרים על התמיכה בחוק החשוב הזה; לשר האוצר בצלאל סמוטריץ'; לשר הביטחון יואב גלנט; לחברות הכנסת שהצטרפו אליי ואנחנו ביחד בוועדה מקדמים את החוק, חברת הכנסת מירב כהן וחברת הכנסת מיכל וולדיגר; תודה רבה על החוקים שגם אתם יזמתם, על ההשתתפות בוועדות, רואים שאתם עושים את זה באמת גם ממקום של כאב ושליחות אמיתית לתקן את המצב שהן נמצאות בו היום; לצוות הוועדה, ליועצת המשפטית ענת מימון ומנהלת הוועדה ענת כהן שמואל

אופיר כץ:       אני מקווה שבקרוב מאוד אני אעמוד כאן במעמד הקריאה השנייה והשלישית

אופיר כץ:  ולסיום, אני רוצה להודות לראש המטה שלי, נטע מולכו, שעוזרת כרגיל בסיוע וקידום החוק

אופיר כץ:  תודה רבה לכולם

חנוך דב מילביצקי: תודה רבה

חנוך דב מילביצקי:  אני מזמין את חברת הכנסת מירב כהן להציג את הצעת החוק

מירב כהן: כבוד היושב-ראש, כנסת נכבדה, בפשטות אני רק אסביר את הרציונל של החוק החשוב שאנחנו מבקשים להצביע עליו היום

מירב כהן:  הבעיה היא שבחלק מהמקרים יש זוגות שהתארסו, אבל הם לא גרו ביחד, הם לא ניהלו משק בית משותף

מירב כהן:  ולכן הנשים שנותרות מאחור אחרי שהאהוב שלהן נפל בקרב לא מוכרות בציבור, כי הם לא ניהלו משק בית משותף, ולכן הן לא זכאיות להרבה מאוד זכויות שיש לאלמנות ולמוכרות בציבור

מירב כהן:  זה כמובן מאפיין בעיקר זוגות מהמגזר הדתי - - -     

חנוך דב מילביצקי: חבר הכנסת גואטה

חנוך דב מילביצקי:  אנא מכם

מירב כהן: זה בעיקר מאפיין זוגות מהחברה הדתית, ששם לא נהוג לגור ביחד ולנהל משק בית משותף לפני שמתחתנים

מירב כהן:  אז בעצם אנחנו רוצים לתת הכרה לזוגות שהם לפעמים אפילו שנים רבות ביחד, פשוט לא ניהלו משק בית משותף, והם התארסו, ובכל זאת כיום, על פי החוק הקיים, נעשה להן עוול והן לא מוכרות

מירב כהן:  אנחנו מבקשים לתת להן זכויות במשך חמש שנים, קצבה חודשית

מירב כהן:  יכול להיות שזה עוד יתעדכן בהמשך תהליך החקיקה, אבל הרציונל הוא ברור וזה תיקון עוול היסטורי

מירב כהן:      אני רוצה לשתף את הנוכחים כאן שהדיונים בוועדת הרווחה היו מטלטלים

מירב כהן:  אני חושבת שיהיה הכי חזק להקריא לכם דברים, את המילים של רביד דמתי, שהיא ארוסתו של סרן אושרי בוצחק, זיכרונו לברכה

מירב כהן:  היא בעצם אחת הארוסות שהביאה את הסיפור האישי שלה לדיוני הוועדה, ואני חושבת שהמילים שלה ממחישות את התחושות ואת העוול בצורה הכי אותנטית וחזקה שיש

מירב כהן:  אז ברשותכם, אני אתן את המקום ואת הכבוד למילים שלה:     אתם בטח שמעתם עליו כעל סרן אושרי בוצחק, שנפל בגבורה בעת שלחם על המדינה והגן עליה בגופו

מירב כהן:  אבל אושרי, בשבילי לנצח יישאר אוש

מירב כהן:  קוראים לי רביד דמתי, אני גרה בקריית שמואל שבחיפה, ועוד שבוע אהיה בת 22

מירב כהן:  הייתי במכינה קדם צבאית שנה וסיימתי שירות צבאי באוגוסט האחרון

מירב כהן:  אושרי ואני כבר מעל לחמש שנים ביחד

מירב כהן:  התחלנו לצאת כשעוד הייתי בת 16 והוא בן 17

מירב כהן:  היינו אמורים להתחתן בקיץ הקרוב

מירב כהן:  מבחינתי לבוא לדבר פה זה לדבר את המובן מאליו

מירב כהן:  אושרי הוא כל חיי, מהרגע שאני זוכרת את עצמי, וכשאיבדתי אותו איבדתי את עצמי

מירב כהן:  בחמש שנים מספיקים לתכנן חיים שלמים יחד

מירב כהן:  ראינו איך בהתחלה אנחנו גרים ליד ההורים כי הוא בצבא; החלטנו על ארבעה ילדים; היה לנו ברור שנעבור למושב בהמשך; וכבר צחקנו על איזה אבא עם חולשה לבנות שלו הוא יהיה

מירב כהן:  כשהבשורה הגיעה החיים התפרקו לרסיסים

מירב כהן:  החלומות שחלמנו יישארו לנצח בגדר חלום, והחיים שתכננו כבר לא יקרו

מירב כהן:  כשאיבדתי את אושרי איבדתי איבר בגוף

מירב כהן:  עכשיו אני צריכה ללמוד לתפקד בלעדיו

מירב כהן:  היום זאת נראית משימה בלתי אפשרית

מירב כהן:  מרגע ההודעה העולם שלי נעצר

מירב כהן:  מבחינתי אני עדיין ב-23 בדצמבר

מירב כהן:       אושרי הוא לא רק אוסף זיכרונות וסיפורים, הוא כל העתיד שלי

מירב כהן:  אני צריכה יום-יום להתחיל להכיר את עצמי לבד בלעדיו

מירב כהן:  מאז, כל יום מרגיש כמו שבוע וכל שבוע – כמו שנה

מירב כהן:  אני צריכה לבנות חיים חדשים, שונים מאלה שתכננתי איתו, ולהבין איך אני מצליחה להרים את הראש מעל המים

מירב כהן:  אני צריכה להבין איך לעשות דברים בסיסיים כמו לקום בבוקר מהמיטה ולמצוא כוחות ליום חדש

מירב כהן:  אני כבר לא מכירה מה זה לתכנן וכבר לא מסוגלת להסתכל מעבר לכאן ועכשיו

מירב כהן:  אם עד עכשיו תכננתי לטוס לטיול הגדול, להתחיל לימודים באוקטובר הקרוב, והשיא שבהם היה להתחתן עם אהבת חיי, הכול נראה רחוק ולא אפשרי

מירב כהן:  ועם כל זה, בסופו של יום אני בתחום האפור, כי לא הספקנו להתחתן, אבל לגמרי התחלנו חיים מלאים ומשותפים יחד

מירב כהן:  אז לא, לא הספקנו להתחתן, ותחושת הפספוס הזאת תלווה אותי לנצח

מירב כהן:  אז המעט שאתם יכולים לעשות הוא להכיר בכאב שלי

מירב כהן:  כי אם תשאלו אותי – אני אלמנה

מירב כהן:  כנראה שמילים לא יצליחו להעביר עד הסוף את הכאב והאובדן, ולא יצליחו להמחיש אפילו קצת את הימים שעברו, עוברים ועוד יעברו עליי, אבל אני מקווה שהצלחתי קצת לספר על ההתמודדות הכל כך מורכבת הזאת שאני ועוד רבות חוות בימים אלה

מירב כהן:       אז זה אושרי וזאת אני

מירב כהן:  לא היה פה ספק או שאלה אם נתחתן, לא מבחינתנו ולא מבחינת הסביבה שלנו

מירב כהן:  הכול היה עניין של זמן, והזוגיות שלנו זה הדבר הכי בטוח שהיה לי בחיים

מירב כהן:  לא גרנו יחד כי בחברה שלנו זה לא מקובל, אבל הכאב הוא אותו כאב, גם אם הייתי עומדת פה היום כאשתו

מירב כהן:      אז הדברים שלה, של רביד דמתי, מדברים בעד עצמם

מירב כהן:  ואני חושבת שאתם צריכים לחשוב על המילים האלה, החזקות כל כך האלה, כשאתם מתבקשים להצביע היום על הצעת החוק שלנו

מירב כהן:  נודה לאישור הכנסת של הצעת החוק הזאת

מירב כהן:  תודה רבה

חנוך דב מילביצקי: תודה רבה

חנוך דב מילביצקי:  נעבור לדוברים

חנוך דב מילביצקי:  חברת הכנסת בן ארי – מוותרת; חבר הכנסת בליאק – לא נמצא; חבר הכנסת אילוז – אינו נוכח; חברת הכנסת גוטליב – מוותרת; חברת הכנסת נעמה לזימי – אינה נוכחת; חברת הכנסת מיכל שיר סגמן – מוותרת; חבר הכנסת ואליד אלהואשלה – אינו נוכח; חבר הכנסת עידן רול – אינו נוכח; חברת הכנסת שרון ניר – אינה נוכחת; חבר הכנסת ניסים ואטורי – אינו נוכח; חבר הכנסת יואב סגלוביץ' – אינו נוכח; חברת הכנסת מרב מיכאלי – אינה נוכחת; חבר הכנסת חנוך מלביצקי – מוותר; חברת הכנסת מיכל מרים וולדיגר – אינה נוכחת; חבר הכנסת נאור שירי – מוותר; חברת הכנסת יוליה מלינובסקי – אינה נוכחת; חבר הכנסת אימאן ח'טיב יאסין – אינה נוכחת; חבר הכנסת סימון דוידסון – אינו נוכח; חבר הכנסת איימן עודה – אינו נוכח; חבר הכנסת ינון אזולאי – מוותר; חבר הכנסת אבי מעוז – אינו נוכח; חברת הכנסת יסמין פרידמן – אינה נוכחת; חברת הכנסת גלית דיסטל אטבריאן – אינה נוכחת; חברת הכנסת שלי טל מירון – אינה נוכחת

חנוך דב מילביצקי:  חבר הכנסת עמית הלוי, בבקשה, אדוני

עמית הלוי: תודה רבה, אדוני היושב-ראש

עמית הלוי:  אני עולה כי שמעתי כל היום פה את טענות האופוזיציה, אז אני אשיב להם רק בקצרה, כי זה נושא מאוד חשוב, לדעתי

עמית הלוי:  הטענות שהם העלו הן טענות חשובות ואף מוצדקות

עמית הלוי:  אז אני אומר כאן את דעתי, ואני מקווה שנגיע לשלב שבו נוכל גם לקבע אותה כאן

עמית הלוי:       קודם כול, המצווה הכי חשובה בתורה היא לשרת בצבא ההגנה לישראל ולהגן על ממלכת הכוהנים

עמית הלוי:  זה המבוא למעמד הר סיני, וזה פשוט, וזה צריך להיות פשוט לכל מי שלמד תורה

עמית הלוי:  זה דבר ראשון

עמית הלוי:  לכן הדבר הראשוני בכל חוק, חברי הכנסת מהאופוזיציה, צריך להיות שכולם חייבים בשירות צבאי

עמית הלוי:  שירות צבאי, לא שירות לאומי לבחירה, לא שירות אזרחי, כולם חייבים בשירות צבאי

עמית הלוי:  אני מציע גם לחבריי מהאופוזיציה לומר את זה לא רק לגבי ציבור מסוים, אלא לגבי כל הציבורים במדינת ישראל – כולם חייבים

מיקי לוי: אתה רוצה - - -     

עמית הלוי: הינה תשובתי לך

עמית הלוי:       כלל שני: מסלולים חלופיים במקרים של אי-התאמה, כמו שמעיר פה חבר הכנסת לוי

עמית הלוי:  אם מערכת הביטחון מחליטה שיש אי-התאמה, אפשר לאפשר מסלול חלופי של שירות לאומי

עמית הלוי:      סעיף 3: מסלול מוגדל של חמש שנים כמו שהיה בנח"ל, חמש-שש שנים למשימות לאומיות

עמית הלוי:  זה יכול להיות לימוד תורה, שזה ערך עליון; זה יכול להיות התיישבות, כמו שהיה בנח"ל; זה יכול להיות משימות אחרות – חקלאות, בנייה ואחרים

עמית הלוי:  מסלול מוגדל, חיול מהיום הראשון – חמש שנים

עמית הלוי:      דבר אחרון: פטור לקבוצה מוגבלת – כמו שקבע אז בן-גוריון, פטור לקבוצה מוגבלת של אנשים שרוצים להשקיע בתרבות היהודית, בתורה, במורשת, להיות דיינים, להיות רבנים, להיות מחנכים – לקבוצה מוגבלת, זה בתוך המסגרת הנורמטיבית, מבחינתי

עמית הלוי:       ומילה אחרונה לאופוזיציה: הרי לו היינו יודעים – צעקתם פה כל היום, מיקי ורון וכולם – לו היינו יודעים לרגע שאתם הייתם הולכים על המודל הזה שהצעתי, או מודל אחר, היה אפשר לדבר

עמית הלוי:  אבל אנחנו את הנייר החלק של בני גנץ מכירים, הנייר החלק עם החתימה מראש

עמית הלוי:  ואנחנו יודעים בדיוק מה יקרה, אני אומר את זה גם לשר גלנט שתמך פה עכשיו בשר גנץ

עמית הלוי:  אנחנו יודעים בדיוק, אנחנו מכירים את הנייר החלק

עמית הלוי:  אגב, לא מסובך לקרוא נייר ריק, אדוני היושב-ראש

עמית הלוי:  זה קל מאוד לקרוא נייר ריק

מירב בן ארי: מה עם - - -     

עמית הלוי: אז אני מציע שתתייחסו גם אתם באופן ענייני, ואם רוצים לעשות תיקון, אני אומר את זה כאן לכל הח"כים, לדעתי, אלה העקרונות

עמית הלוי:  הם עקרונות גם מוסריים, גם צודקים, וכמו שאמרתי הם הדבר המכונן גם בתורת ישראל

עמית הלוי:  תודה

חנוך דב מילביצקי: תודה רבה, חבר הכנסת הלוי

חנוך דב מילביצקי:       חברת הכנסת בן ארי, אני יכול הערה קטנה? אני כל כך מעריך אותך ומחזיק ממך, אפשר גם להתווכח לעניין

חנוך דב מילביצקי:  מתנות וזה, מה זה קשור עכשיו?      

מירב בן ארי: מה, אסור להגיד את זה?      

חנוך דב מילביצקי: אפשר הכול, אני לא מדבר על אסור

חנוך דב מילביצקי:  אפשר להיות ענייניים גם בזה

חנוך דב מילביצקי:  עכשיו ככה מתנות מפה, משם, כל אחד יזכיר מההיסטוריה

מירב בן ארי: אבל אתה יודע על מה דיברתי?      

חנוך דב מילביצקי: אני יודע

מירב בן ארי: אוקיי, רק וידאתי

חנוך דב מילביצקי: חבר הכנסת אחמד טיבי – אינו נוכח; חברת הכנסת עאידה תומא סלימאן – אינה נוכחת; חברת הכנסת קטי קטרין שטרית – אינה נוכחת; חבר הכנסת צבי ידידיה סוכות – אינו נוכח; חבר הכנסת עודד פורר – אינו נוכח; חבר הכנסת עופר כסיף – אינו נוכח

חנוך דב מילביצקי:  חבר הכנסת אריאל קלנר, בבקשה

אריאל קלנר: אדוני היושב-ראש, חבריי חברי הכנסת, גם לי היה חשוב מאוד לדבר כאן היום על השירות - -      

חנוך דב מילביצקי: חבר הכנסת הלוי

אריאל קלנר: הלוי, אמרת דברי טעם

אריאל קלנר:  - - אבל לא רק מי משרת, אלא גם דברים חשובים לכולנו – הגמול למשרתים

אריאל קלנר:  שני דברים לא יוכלו להישאר בצפון: אחד, חיזבאללה – מדינת ישראל מחויבת להסיר את הסכנה, והיא בעזרת השם ובעזרת צה"ל תוסר; והשני, אדוני היושב-ראש, האפליה

אריאל קלנר:  בגליל וגם בנגב מתקיימת אפליה הזויה ואנטי-ציונית נגד יהודים

אריאל קלנר:  אפליה שמבוצעת בעיקר על ידי רשות מקרקעי ישראל, רמ"י, תקשיב, אדוני היושב-ראש

אריאל קלנר:  ביודפת עלות קרקע בלבד ליחידת דיור לבנייה – 800,000 ש"ח; למי ששירת בצה"ל וטוחן מילואים – 700,000 ש"ח

אריאל קלנר:  הנחה

אריאל קלנר:  אבל ליד יודפת, כווכב אבו אל-היג'ה, מספר המשרתים שם בצה"ל – בערך אפס

אריאל קלנר:  בשומר החומות, אגב, היו מבני הכפר שכן התגייסו, אבל זה היה כדי לחסום כבישים וליידות אבנים

אריאל קלנר:  עלות הקרקע שם – 50,000 ש"ח לשלוש יחידות דיור; 50,000 לשלוש לעומת 700,000 לאחת

אריאל קלנר:  היהודי שטוחן מילואים משלם פי 42

אריאל קלנר:      עוד דוגמה? הושעיה וכפר כנא

אריאל קלנר:  תקשיב טוב, המחיר ליהודי שטוחן מילואים ומסכן את חייו יום-יום בעזה – פי 14 מהמחיר לציוני הדגול כמאל ח'טיב, סגנו של ראאד סלאח מהפלג הצפוני של התנועה האסלאמית

אריאל קלנר:  700,000 ליחידה בהושעיה - - -     

חנוך דב מילביצקי: ציוני גדול

אריאל קלנר: כן, ציוני גדול, ולכן הוא משלם 150,000 לשלוש יחידות בכפר כנא

אריאל קלנר:  וכהנה רבות

אריאל קלנר:       עכשיו בוא נדבר על עלויות הפיתוח הציבורי

אריאל קלנר:  לא יהודים שמשרתים – ובאמת בלי ציניות, כל הכבוד לאנשים שנוטלים חלק בשירות הצבאי – יש להם 90% סבסוד עד 400,000 ש"ח; ללא יהודי שלא משרת יש 50%, 60% לפעמים; אבל יהודי שמשרת וטוחן מילואים – אפס

אריאל קלנר:  0% סבסוד

אריאל קלנר:  לפעמים 20%, ובמקרים הכי טובים קצת יותר מזה, אבל על תקרות נמוכות

אריאל קלנר:  זה פשוט טירוף

אריאל קלנר:  ויש, כמובן, גם אפליה במס

אריאל קלנר:  הטבת מס, קח דוגמה – אח או מורה בכרמיאל מקבל פי שניים וחצי פחות הטבת מס, מקולגה בעראבה שעובד איתו יחד באותו בית חולים או בית ספר

אריאל קלנר:  לכל אלה יש תוצאות

אריאל קלנר:  רק בגוש משגב – ירידה עקבית של כ-70% בהיתרי הבנייה בתשע השנים האחרונות, רק 55 היתרים ב-29 יישובים בשנת 2023; ובסמוך להם, כפר מנדא – 283 היתרים, יותר מפי חמישה

אריאל קלנר:       את האפליה הזאת, אדוני היושב-ראש, פקידים מנותקים ברמ"י מובילים, וצריך להפסיק אותה

אריאל קלנר:  נדרש שינוי במשטר ההנחות בהקצאות הקרקע, ונדרש שינוי במדיניות התכנונית, שינוי רדיקלי

אריאל קלנר:  כיושב-ראש השדולה למען הגליל אני אומר לך שאני גם פועל וגם מקדם יוזמות מול גורמים רלוונטיים, ואני מקווה ומאמין ומצפה שבקרוב, בקרוב אנחנו נראה שינוי לטובת חיילי המילואים

אריאל קלנר:  אנחנו חייבים את זה לחיילים שלנו, ללוחמים שלנו ולמדינה שלנו

אריאל קלנר:  תודה רבה

חנוך דב מילביצקי: תודה רבה

חנוך דב מילביצקי:  חבר הכנסת כץ, לסכם או שאפשר להצביע? אנחנו נצביע

חנוך דב מילביצקי:   חברי הכנסת, אנחנו נעבור להצבעה על הצעת חוק חיילים שנספו במערכה (תגמולים ושיקום) (תיקון מס' 43) (הכרה בארוסות חיילים שנספו במערכה), התשפ"ד–2024, בקריאה הראשונה

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה – 16 

חנוך דב מילביצקי: נמנעים – אין 

חנוך דב מילביצקי: 16 בעד, אין מתנגדים

חנוך דב מילביצקי:  אני קובע כי הצעת חוק חיילים שנספו במערכה (תגמולים ושיקום) (תיקון מס' 43) (הכרה בארוסות חיילים שנספו במערכה), אושרה בקריאה הראשונה ותחזור לדיון בוועדת העבודה והרווחה לצורך הכנתה לקריאה השנייה והשלישית

חנוך דב מילביצקי: [רשומות (הצעות חוק, חוב' מ/1721)

חנוך דב מילביצקי: ] 

חנוך דב מילביצקי: חברי הכנסת, הנושא הבא על סדר-היום: הצעת חוק איסור התערבות גנטית (שיבוט אדם ושינוי גנטי בתאי רבייה) (תיקון מס' 5), התשפ"ד–2024, בקריאה הראשונה

חנוך דב מילביצקי:  אני מזמין את שר הבריאות חבר הכנסת אוריאל בוסו להציג את הצעת החוק

חנוך דב מילביצקי:  בבקשה, אדוני

הבריאות אוריאל בוסו: - - - רון

מירב בן ארי: רוצה לשבט, שיהיה כמה - - -     

הבריאות אוריאל בוסו: מספיק לנו אחד כמו רון

מירב בן ארי: כמה שיבוטים של מירב

מירב בן ארי:  אתה רואה שאני מקשיבה - - - בבקשה

הבריאות אוריאל בוסו: אדוני היושב-ראש, חבריי חברי הכנסת, כנסת נכבדה, מכובדיי השרים שנמצאים, משרד הבריאות פועל תמיד להכניס את הטכנולוגיות המתקדמות ביותר ומקפיד לצעוד עקב בצד אגודל עם כל התפתחות טכנולוגית בכל תחום רפואי שקיים

הבריאות אוריאל בוסו:       בשבוע שעבר קיבלתי לידיי את המלצות ועדת סל התרופות לשנת 2024, שאושרו במועצת הבריאות ובעזרת השם, יאושרו בקרוב בממשלה

הבריאות אוריאל בוסו:  השנה אנחנו מכניסים 114 טכנולוגיות ותרופות חדשות לסל, שייתנו מענה ליותר מ-317,000 בני אדם, בעלות של 650 מיליון שקלים

הבריאות אוריאל בוסו:  הסל השנה מביא בשורות רבות לטיפול בסוכרת, לטיפול בהפרעות קשב וריכוז, ולראשונה מאפשר לכלל האוכלוסייה בדיקות סקר גנטי רחב ואחיד לגילוי נשאות של מחלות גנטיות טרם היריון ולידה

הבריאות אוריאל בוסו:  מדובר בהרבה תרופות וטכנולוגיות שמטרתן למנוע מחלות, אבל גם הרבה תרופות שנותנות בריאות, הקלה על סבל והארכת חיים

הבריאות אוריאל בוסו:  אנחנו לא שוקטים על השמרים, וכבר בימים אלו מתחילים את תהליך הרחבת הסל לשנה הבאה כדי להביא עוד בשורות חשובות לציבור בישראל

הבריאות אוריאל בוסו:      התאמות לקדמה ולהתפתחות המחקר והידע המדעי אנו מבצעים גם באמצעות חקיקה

הבריאות אוריאל בוסו:  בשנת 1999 נחקק בישראל חוק איסור התערבות גנטית (שיבוט אדם ושינוי גנטי בתאי רבייה), התשנ"ט–1999

הבריאות אוריאל בוסו:  החוק קובע איסור לתקופה קצובה על יצירת אדם בדרך של שיבוט, ועל יצירת אדם בדרך של הנדסה גנטית על ידי שימוש בתאי רבייה שעברו שינוי גנטי מכוון קבוע

הבריאות אוריאל בוסו:      לצד החשש משיבוט, ישנן גם תועלות רפואיות אפשריות בטכנולוגיה, ולכן החוק נתן גם אפשרות לבצע מחקר בתחום, והכול מבלי לפגוע בכבוד האדם

הבריאות אוריאל בוסו:  המנגנון של חוק זה הוא ייחודי

הבריאות אוריאל בוסו:  הוא נקבע כחוק לתקופה קצובה, והוא מחייב את הממשלה והכנסת לבחון מחדש, מדי תקופה, את נחיצות קיומו של החוק ואת הצורך בשינויו או בתיקונו – זאת כדי להבטיח שבצד האיסור הקבוע בו על שיבוט אדם, לא תהיה פגיעה מתמשכת בענף המחקר החשוב והמתפתח של שיבוט לצרכים תרפויטיים

הבריאות אוריאל בוסו:      במקור, נחקק החוק לחמש שנים, ומאז הוארכה תקופת תוקפו מדי פעם ואף נערכו בו שינויים בחלק מהמקרים כדי להתאים להתפתחויות הטכנולוגיות והמדעיות

הבריאות אוריאל בוסו:  ההארכה האחרונה הייתה לארבע שנים, בשנת 2020, וכיום החוק בתוקף עד כ"א באייר התשפ"ד, 29 במאי 2024 –  מועד שהולך ומתקרב

הבריאות אוריאל בוסו:      לפי החוק, פועלת ועדה מייעצת, ועדת הלסינקי העליונה, והיא בוחנת את הנושא הזה ונושאי גנטיקה נוספים

הבריאות אוריאל בוסו:  הוועדה המייעצת דנה בנושא החוק, וכעת המליצה להאריך אותו בארבע או בחמש שנים נוספות, וכן לתקן אותו כך שהאיסור הקבוע בו על שינוי מכוון קבוע בתאי רבייה לשם יצירת אדם יאסור גם שימוש בתאים אחרים שאינם תאי רבייה, אם הם עברו שינוי גנטי מכוון קבוע במטרה לגרום ליצירת אדם

הבריאות אוריאל בוסו:  זאת אומרת שלא יהיה מעקף לנושא המחקרי

הבריאות אוריאל בוסו:  ההמלצה התקבלה על רקע התפתחויות טכנולוגיות שיוצרות חשש כי ניתן יהיה ליצור עוברים גם באמצעות תאים שאינם תאי רבייה

הבריאות אוריאל בוסו:  במקביל, מתוקן גם סעיף העונשין לפי האיסור המורחב, וכמו כן מתוקן שם החוק כדי שיתאים לתיקון תוכנו

הבריאות אוריאל בוסו:       לאור זאת, מבוקש לאשר את הצעת החוק בקריאה ראשונה ולהעבירה לוועדת המדע

הבריאות אוריאל בוסו:  תודה רבה

חנוך דב מילביצקי: תודה רבה

חנוך דב מילביצקי:  חברת הכנסת בן ארי, את רוצה?      

מירב בן ארי: - - -     

חנוך דב מילביצקי: מישהו מחברי הכנסת שנוכחים רוצה לדבר פה באירוע הזה? לא

חנוך דב מילביצקי:  נעבור להצבעה

ינון אזולאי: רוצים להגיע לאירוע הבא

מירב בן ארי: איזה אירוע?     

ינון אזולאי: - - -     

חנוך דב מילביצקי: הצבעה על הצעת חוק איסור התערבות גנטית (שיבוט אדם ושינוי גנטי בתאי רבייה) (תיקון מס' 5), התשפ"ד–2024, בקריאה הראשונה

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה – 9 

חנוך דב מילביצקי: נמנעים – אין 

חנוך דב מילביצקי: תשעה בעד, אין מתנגדים

חנוך דב מילביצקי:  אני קובע כי הצעת חוק איסור התערבות גנטית (שיבוט אדם ושינוי גנטי בתאי רבייה) (תיקון מס' 5), התשפ"ד–2024, אושרה בקריאה ראשונה ותעבור לדיון בוועדת המדע והטכנולוגיה לצורך הכנתה לקריאה שנייה ושלישית

אופיר כץ: בריאות

חנוך דב מילביצקי: ועדת הכנסת

חנוך דב מילביצקי: [רשומות (הצעות חוק, חוב' מ/1719)

חנוך דב מילביצקי: ] 

חנוך דב מילביצקי: הנושא הבא על סדר-היום: הצעת חוק החברות (תיקון מס' 38), התשפ"ד–2024, בקריאה הראשונה

חנוך דב מילביצקי:  אני מזמין את השר אבי דיכטר להציג את הצעת החוק בשם שר המשפטים

חנוך דב מילביצקי:  בבקשה, אדוני

אבי דיכטר: אדוני היושב-ראש, חבריי חברי הכנסת, הצעת חוק החברות (תיקון מס' 38), תשפ"ד–2024, אשר אושרה בוועדת שרים ביום 28 בינואר 2024 ופורסמה ברשומות ביום 12 בפברואר 2024, ועומדת כעת לקריאה ראשונה בכנסת, נושאת עימה בשורה של טיוב רגולציה בשני היבטים עיקריים: 1

אבי דיכטר:  הקלות נטל רגולטורי על חברות; 2

אבי דיכטר:  שיפור מהימנות המרשמים שמנהלת רשמת החברות ברשות התאגידים במשרד המשפטים

אבי דיכטר:  חבר הכנסת גואטה, אתה לא תדע למבחן

אבי דיכטר:       קידומה של הצעת החוק הוא בהמשך להחלטת ממשלה מס' 987 מיום 16 בינואר 2022 לעניין מתווה מהיר לשיפור איכות הרגולציה והקלה על המשק – ניקיון אביב – כחלק מהמדיניות הממשלתית לשיפור איכות הרגולציה והקלה על המשק, ובכלל זה הפחתת הביורוקרטיה ושיפור השירות לציבור, שבמסגרתה הוחלט על קידום מהיר של כמה תיקוני חקיקה שמטרתם להגשים את התכלית האמורה, ואשר יתועדפו על ידי משרדי הממשלה, וכן בהמשך להחלטות ממשלה קודמות – 218, 4398 ו-2118

אבי דיכטר:  כל זה ברוח זו

אבי דיכטר:      העבודה מבוססת על עבודת מטה סדורה ועל תהליך שיפור רגולציה שנערך במשרד המשפטים ביחס ליחידת רשם החברות ברשות התאגידים – אשר פורסם כדוח לציבור

אבי דיכטר:      לנושא של שיפור מהימנות המרשמים שמנהלת רשמת החברות  – מדובר בהוספת סמכות לרשמת החברות למחיקה מנהלית של חברות מפרות חוק, שאינן פעילות כלכלית ואין להן נכסים, תוך הסדרת הדרך והתנאים להפעלת חברה והאפשרות להחיות את החברה, במקרים המתאימים; שנית, הוספת סמכות לרשם החברות לשנות את מען משרדה הרשום של חברה, כפי שהוא רשום במרשם, כאשר יש לו יסוד סביר להניח שהוא אינו משמש כמען החברה, לצורך מניעת מסירת הודעות למען של גורם שאינו קשור לחברה

אבי דיכטר:      בהיבט של הקלות נטל רגולטורי: 1

אבי דיכטר:  ביטול חובת חברת חוץ המקיימת מקום עסקים בישראל להגיש כחלק מהבקשה לרישומה במרשם החברות תרגום עברי של מסמכי ההתאגדות שלה; 2

אבי דיכטר:  קיצור פרק הזמן להגשת תביעת חוב בהליך פירוק מרצון של חברה ל-60 ימים במקום שישה חודשים, ממועד פרסום ההודעה לציבור על דבר פירוק החברה; 3

אבי דיכטר:  תיקון עקיף לחוק העמותות המאפשר להגיש בקשה לרישום עמותה ללא תצהיר של המייסדים חתום בידי עורך דין, אלא בהסתמך על אימות דיגיטלי של זהותם והצהרה מתאימה, בדומה לתיקון שנעשה לעניין רישום חברה

אבי דיכטר:      בנוסף, אדוני היושב-ראש, התיקון המוצע כולל שינוי טכני בהוראת החוק הקובעת את אופן עדכון הסכום הקבוע בסעיף 158(א) לעניין הגדרת חברה לא פעילה, שרשאית שלא למנות רואה חשבון מבקר, באופן שיחייב עדכון של הסכום רק כאשר חל שינוי בשיעור של 5% ומעלה בסכום הזה

אבי דיכטר:  הכוונה מהמדד החדש לעומת המדד היסודי

אבי דיכטר:      אני מבקש את תמיכת הכנסת בתיקון חשוב זה, אשר כפי שפירטתי, יביא לטיוב רגולציה, להקלת נטל רגולטורי על חברות ולשיפור המהימנות והעדכניות של מרשמי החברות בישראל באופן משמעותי

אבי דיכטר:  תודה רבה

חנוך דב מילביצקי: תודה רבה, אדוני

חנוך דב מילביצקי:  מישהו מחברי הכנסת מעוניין לדבר?     נעבור להצבעה על הצעת חוק החברות (תיקון מס' 38), התשפ"ד–2024, בקריאה הראשונה

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה – 6 

חנוך דב מילביצקי: נמנעים – אין 

חנוך דב מילביצקי: שישה בעד, אין מתנגדים

חנוך דב מילביצקי:  אני קובע כי הצעת חוק החברות (תיקון מס' 38), התשפ"ד–2024, אושרה בקריאה הראשונה ותעבור לדיון בוועדת חוקה, חוק ומשפט לצורך הכנתה לקריאה השנייה והשלישית

חנוך דב מילביצקי: [מס' מ/1723; דברי הכנסת, חוברת זו, ישיבה 153; נספחות

חנוך דב מילביצקי: ] 

חנוך דב מילביצקי: חברי הכנסת, הנושא הבא על סדר-היום: הצעת חוק הסכמים קיבוציים (תיקון מס' 11 – הוראת שעה – חרבות ברזל) (הוראות מיוחדות לעניין הרחבת הסכם קיבוצי כללי שנעשה בשל פעולות האיבה או פעולות המלחמה), התשפ"ד–2024, לקריאה שנייה וקריאה שלישית

חנוך דב מילביצקי:       אני מזמין את חברת הכנסת חוה אתי עטייה, בשם יושב-ראש ועדת העבודה והרווחה, להציג את הצעת החוק, בבקשה

חוה אתי עטייה: אדוני היושב-ראש, כנסת נכבדה, אדוני שר החקלאות ופיתוח הכפר חבר הכנסת אבי דיכטר, בשם יו"ר ועדת העבודה והרווחה חבר הכנסת ישראל אייכלר אני מתכבדת להביא לפני הכנסת לקריאה שנייה ושלישית את הצעת חוק הסכמים קיבוציים (תיקון מס' 11 – הוראת שעה – חרבות ברזל) (הוראות מיוחדות לעניין הרחבת הסכם קיבוצי כללי שנעשה בשל פעולות האיבה או פעולות המלחמה), התשפ"ד–2024, שהגישה ממשלת ישראל

חוה אתי עטייה:       מוצע בהוראת שעה לתקופה של שישה חודשים מיום תחילתו של החוק לקצר ולפשט את המועדים לעניין מתן צו הרחבה לגבי הסכם קיבוצי כללי שנעשה בשל מלחמת חרבות ברזל, בלי לפגוע בהליכים המהותיים הכרוכים בכך, ובהם התייעצות עם הארגונים, החלטה בעררים וקבלת חוות דעת של המועצה ליחסי עבודה, וזאת רק אם שר העבודה שוכנע כי קיימת דחיפות במתן צו ההרחבה כאמור

חוה אתי עטייה:      לשם כך מוצע כי ההודעה על כוונת שר העבודה לתת צו הרחבה תפורסם ברשומות ותצוין בה קביעתו כי מדובר בהסכם שהעניינים בו נובעים בעיקרם ממלחמת חרבות ברזל, וכי הוא שוכנע כי יש דחיפות בהרחבת תחולתו של ההסכם הקיבוצי

חוה אתי עטייה:      כמו כן, במקום שצו ההרחבה יינתן רק לאחר חודש ממועד פרסום ההודעה על הכוונה לתיתו, ניתן יהיה להחליט על מתן הצו כבר לאחר שבעה ימים

חוה אתי עטייה:  נוסף על כך, מוצע לקצר את המועד להגשת ערר לגבי הכוונה למתן צו הרחבה, שיוגש באופן מקוון, מעשרים יום לארבעה ימים ממועד פרסום ההודעה, אלא אם כן השר קבע בהודעה מועד מאוחר יותר

חוה אתי עטייה:      כמו כן, מוצע לקבוע כי אם השר הודיע על כוונתו לתת צו הרחבה לגבי הסכם כאמור שהוגש לרישום, יקוצרו גם המועדים להליכים הנוגעים לרישומו של ההסכם, כך שהמועד להגשת טענת כשרות בקשר לרישום ההסכם הקיבוצי יהיה לכל המאוחר המועד להגשת ערר על מתן צו ההרחבה, והמועד לרישום ההסכם הקיבוצי יהיה לכל המאוחר מועד מתן צו ההרחבה

חוה אתי עטייה:      לגבי הסכם קיבוצי שלפני תחילת החוק כבר פורסמה הודעת שר העבודה על כוונה לתת צו הרחבה לגביו, אם הוא נעשה בשל פעולות האיבה או פעולות המלחמה ויש דחיפות במתן צו הרחבה לגביו, הצעת החוק קובעת הוראות מותאמות

חוה אתי עטייה:  כחלק מההתאמות לא תידרש הודעה חדשה על כוונה למתן צו הרחבה, אך השר יפרסם הודעה כי זהו הסכם שהעניינים שבו נובעים בעיקרם ממלחמת חרבות ברזל ויש דחיפות בהרחבת תחולתו

חוה אתי עטייה:      כמו כן, הזמן שחלף מהמועד שפורסמה ההודעה על כוונה להרחבת ההסכם הקיבוצי ועד תחילת החוק יימנה במועדים הנדרשים לפי החוק המוצע

חוה אתי עטייה:  התאמה נוספת היא כי ערר יכול להיות מוגש בתוך שלושה ימים מיום תחילתו של החוק וכי לא יינתן צו הרחבה כאמור אלא לאחר המועד להגשת ערר; ואם הוגש ערר כאמור – לאחר החלטה בו

חוה אתי עטייה:  נוסף על כך נקבע כי טענת כשרות של ארגון עובדים הנוגעת להסכם שביום תחילתו של החוק טרם חלף המועד להגשתה, תוגש לא יאוחר מתום שלושה ימים מיום תחילתו של החוק

חוה אתי עטייה:      טרם ההצבעה, אני מודה בשם יו"ר הוועדה ח"כ ישראל אייכלר לחברת הכנסת מיכל וולדיגר, שניהלה את הדיון הבוקר בוועדה כממלאת מקום היו"ר

חוה אתי עטייה:  ח"כ וולדיגר רואה חשיבות רבה בהגנה על משרתי המילואים ובמניעת הפגיעה בפרנסתם, ולפיכך עמלה רבות לקידום הצעת החוק

חוה אתי עטייה:  עוד אני מודה ליועצת המשפטית של הוועדה הגברת נעה בן שבת, שהביאה בהקדם את הנוסח להצבעה

חוה אתי עטייה:       ההצעה אושרה בוועדה פה אחד ואין לה הסתייגויות

חוה אתי עטייה:  אני מבקשת מהכנסת לאשר את הצעת החוק בקריאה שנייה ושלישית בנוסח שאישרה הוועדה

חוה אתי עטייה:  תודה

חנוך דב מילביצקי: תודה

חנוך דב מילביצקי:  להצעת החוק לא הוגשו הסתייגויות אך הוגשו בקשות לרשות דיבור של סיעת העבודה

חנוך דב מילביצקי:  אף אחד לא נמצא

חנוך דב מילביצקי: הצבעה מס' 31     

חנוך דב מילביצקי: נגד – אין 

חנוך דב מילביצקי: סעיפים 2-1 נתקבלו

חנוך דב מילביצקי: שבעה בעד, אין מתנגדים

חנוך דב מילביצקי:  אני קובע כי הצעת החוק אושרה בקריאה השנייה

חנוך דב מילביצקי:  אנחנו נעבור להצבעה בקריאה השלישית

חנוך דב מילביצקי:  הצבעה

חנוך דב מילביצקי: בעד החוק – 7 

חנוך דב מילביצקי: נמנעים – אין 

חנוך דב מילביצקי: שבעה בעד, אין מתנגדים

חנוך דב מילביצקי:  אני קובע כי הצעת חוק הסכמים קיבוציים (תיקון מס' 11 – הוראת שעה – חרבות ברזל) (הוראות מיוחדות לעניין הרחבת הסכם קיבוצי כללי שנעשה בשל פעולות האיבה או פעולות המלחמה), התשפ"ד–2024, התקבלה בקריאה השנייה והשלישית ותיכנס לספר החוקים

חנוך דב מילביצקי:       חברות וחברי הכנסת, תם סדר-היום

חנוך דב מילביצקי:  הישיבה הבאה תתקיים ביום שני, כ"ד באדר א', התשפ"ד, 4 במרץ 2024, בשעה 16:00

חנוך דב מילביצקי:       ישיבה זאת נעולה

חנוך דב מילביצקי:  עם ישראל חי